Filtre súborov - Používateľská príručka OmegaT 1.7.3

# Filtre súborov

- Dialógové okno Filtre súborov
  - Voľby filtrov
  - Dialógové okno Upraviť filter
    - Typ súboru zdroja, vzor názvu súboru.
    - Kódovanie súboru zdroja a cieľa
    - Cieľový názov súboru
      - Dialógové okno Pridať/upraviť vzor

OmegaT obsahuje dobre prispôsobiteľné filtre, umožňujúce vám nastaviť väčšinu aspektov ich práce. Filtre súborov sú kusy kódu schopné:

- Čítať dokument v nejakom špecifickom formáte súborov. Napríklad, obyčajné textové súbory.
- Extrahovať zo súboru preložiteľný obsah.
- Automatizovať zmeny názvov súborov preložených dokumentov nahradením preložiteľného obsahu jeho prekladom.

Väčšina používateľov by mala byť spokojná s predvolenými voľbami filtra súborov. Ak nie ste, otvorte hlavné dialógové okno pomocou Voľby → Filtre súborov... z hlavného menu.

Varovanie! Zmena volieb filtrov keď je otvorený projekt môže spôsobiť stratu údajov. Ak zmeníte voľby filtrov keď je otvorený nejaký projekt, budete musieť projekt znovu načítať, aby sa zmeny použili.

# Dialógové okno Filtre súborov

Dialógové okno vypisuje dostupné filtre súborov. Ak nechcete používať OmegaT na preklad súborov nejakého typu, môžete filter vypnúť odznačením zaškrtávacieho políčka vedľa jeho názvu. OmegaT potom pri načítavaní projektov vynechá všetky príslušné súbory, a pri vytváraní cieľových dokumentov ich skopíruje nedotknuté. Neskôr, keď sa rozhodnete použiť filter znova, stačí zaškrtnúť príslušné políčko.

Kliknite na Predvolené pre obnovenie filtrov súborov na predvolené nastavenia.

Pre úpravu toho, v akých kódovaniach bude filter fungovať, vyberte filter zo zoznamu a kliknite na Upraviť.

## Voľby filtrov

Tri filtre majú špecifické voľby. Pre zmenu volieb vyberte filter zo zoznamu a kliknite na Voľby. Filtre s ich príslušnými dostupnými voľbami sú:

- Textové súbory
  Segmentácia odstavcov pri zlomoch riadkov, prázdnych riadkoch alebo nikdy
    Ak sú aktívne pravidlá segmentácie podľa viet, text bude ďalej segmentovaný na základe nasledujúcich dostupných pravidiel.
- XHTML súbory
  Preklad atribútov
    Vybrané atribúty sa objavia ako segmenty v okne Editora.
  Odstavec na <br>
    Značka <br> HTML vytvorí odstavec pre účely segmentácie.
- HTML a XHTML súbory
  Deklarácia kódovania
    OmegaT môže pridať alebo prepísať deklaráciu kódovania súboru na základe vybraného kódovania cieľového súboru.
  Preklad atribútov
    Vybrané atribúty sa objavia ako segmenty v okne Editora.
  Odstavec na <br>
    Značka <br> HTML vytvorí odstavec pre účely segmentácie.

## Dialógové okno Upraviť filter

Dialogové okno vám dovolí nastaviť vzory názvov zdrojových súborov pre súbory, ktoré bude filter spracovávať, prispôsobiť si názvy súborov preložených súborov, a vybrať aké kódovania bude používať pre načítanie súboru a uloženie jeho preloženého náprotivku.

Pre zmenu vzoru filtra súborov, buď zmeňte polia priamo alebo kliknite na Upraviť.

Pre pridanie nového vzoru filtra súborov, kliknite na Pridať.

Rovnaké dialógové okno sa používa pre pridanie vzoru alebo pre úpravu konkrétneho vzoru. Dialógové okno je užitočné pretože obsahuje špeciálny editor vzoru cieľového názvu súboru ktorý vám umožní prispôsobiť názvy výstupných súborov.

### Typ súboru zdroja, vzor názvu súboru

Keď OmegaT natrafí na súbor vo svojom zdrojovom adresári source, pokúsi sa vybrať filter na základe prípony súboru. Presnejšie, OmegaT sa pokúša priradiť vzory názvov zdrojových súborov každého filtra k názvu súboru.

Napríklad, vzor `*.xhtml` sa bude zhodovať s akýmkoľvek súborom s príponou `.xhtml`. Ak je nájdený vhodný filter, odovzdá sa mu súbor na spracovanie. Napríklad, predvolene filter XHTML bude použitý pre spracovanie súborov s príponou `.xhtml`.

Môžete meniť alebo pridávať vzory názvov súborov pre súbory, ktoré bude mať na starosti každý filter.

Vzor názvu zdrojového súboru používa zástupné znaky podobné tým ktoré sa používajú pri Hľadaniach.

Znak '*' zodpovedá nula alebo viacerým znakom. Znak '?' zodpovedá presne jednému znaku. Všetky ostatné znaky predstavujú sami seba.

Napríklad, ak chcete aby bol textový filter použitý na súbory čítajma (`readme`, `read.me`, a `readme.txt`) mali by ste použiť vzor `read*`.

### Kódovanie súboru zdroja a cieľa

Iba obmedzený počet formátov súborov udáva povinne kódovanie.

Formáty súborov ktoré neudávajú svoje kódovanie použijú kódovanie, ktoré nastavíte pre príponu, ktorá zodpovedá ich názvu. Napríklad, predvolene budú súbory `.txt` načítané s použitím predvoleného kódovania operačného systému. Môžete zmeniť kódovanie zdroja pre každý odlišný vzor názvu zdrojového súboru.

Také súbory môžu byť tiež napísané v akomkoľvek kódovaní. Predvolene, kódovanie preloženého súboru je rovnaké ako kódovanie zdrojového súboru.

Polia zdrojového a cieľového kódovania používajú kombinované polia obsahujúce všetky podporované kódovania. <auto> ponechá výber kódovania na OmegaT. Robí to takto:

- OmegaT zistí kódovanie zdrojového súboru pomocou jeho deklarácie kódovania ak existuje (HTML súbory, súbory založené na XML).
- Program OmegaT je nastavený na používanie povinného kódovania pre niektoré formáty súborov ( Java properties atď)
- OmegaT uses the default encoding of the operating system for text files

### Cieľový názov súboru

Niekedy môžete chcieť automaticky premenovať súbory ktoré prekladáte, napríklad pridať kód jazyka za názov súboru.

Vzor názvu cieľového súboru používa špeciálnu syntax, takže ak chcete editovať toto pole, mali by ste radšej kliknúť na Upraviť... pre prechod na diálógové okno Upraviť vzor. Ak chcete vrátiť filter na predvolené nastavenia, kliknite na Predvolené.

Môžete tiež upraviť názov priamo v políčku vzor názvu cieľového súboru v dialógovom okne filtre súborov.

#### Dialógové okno Pridať/upraviť vzor

- Predvolené je `${filename}` -- celý názov zdrojového súboru s príponou, takže názov preloženého súboru je rovnaký ako názov zdrojového súboru.
- `${nameOnly}` vám umožní vložiť iba názov zdrojového súboru bez prípony.
- `${extension}` -- prípona zdrojového súboru.
- `${targetLocale}` - kód cieľového locale (miestnych nastavení) (v tvare "xx_YY").
- `${targetLanguage}` - kód cieľového jazyka a krajiny spolu (v tvare "XX-YY").
- `${targetLanguageCode}` - iba cieľový jazyk ("XX").
- `${targetCoutryCode}` - iba cieľová krajina ("YY").

Právne poznámky