Slovníky - Používateľská príručka OmegaT 1.7.3

# Slovníky

- Používanie
- Formát súboru
- Ako vytvárať slovníky
  - Pomocou textového editoru
  - Pomocou tabuľkového programu
  - Pomocou Trados Multiterm
- Bežné problémy so slovníkmi

Slovníky sú súbory ktoré sú vytvorené a aktualizované manuálne pre používanie v OmegaT.

Ak projekt OmegaT obsahuje jeden alebo viac slovníkov, akékoľvek pojmy v slovníku ktoré sa tiež nachádzajú v aktívnom segmente budú automaticky zobrazené v Okne slovníka.

# Používanie

Pre použitie existujúceho slovníka ho jednoducho umiestnite do priečinka `/glossary` po vytvorení projektu. OmegaT automaticky detekuje súbory slovníka v tomto priečinku, keď je projekt otvorený.

Pojmy v aktívnom segmente, ktoré OmegaT nájde v súbore (súboroch) slovníka sa zobrazujú v podokne Slovník. Funkcia slovníka nájde iba presné zhody s položkou v slovníku (tj. nie skloňované tvary, atď.).

Nové pojmy môžu byť pridané manuálne do súboru(ov) slovníka počas prekladu (napríklad v textovom editore), ale novo vložené pojmy nebudú rozpoznané až do znovunačítania projektu.

# Formát súboru

Súbory slovníka sú jednoducho obyčajné textové súbory obsahujúce trojstĺpcové zoznamy oddelené tabulátormi so zdrojovým a cieľovým pojmomv prvom a druhom stĺpci, respektíve. Tretí stĺpec môže byť použitý pre dodatočné informácie.

Súbory slovníka môžu byť buď v predvolenom kódovaní systému (v tomto prípade by súbory mali mať príponu `.tab`) alebo v UTF-8 (v tomto prípade, by mali mať príponu `.utf8`).

# Ako vytvárať slovníky

## Pomocou textového editoru

Vytvorte súbor pomocou svojho obľúbeného textového editora a vhodne ho pomenujte s príponou `.tab` ako napríklad `moj_slovnik.tab`.

Napíšte položku v zdrojovom jazyku, potom klávesu `tab`, potom preklad v cieľovom jazyku. Po druhom `tab` môžete pridať voliteľný komentár. Stlačte `Enter` pre novú položku.

Keď ste zadali všetky položky, Uložte dokument. Ak dva jazyky nepoužívajú spoločnú sadu znakov, potom súbor musí byť uložený v kódovaní UTF-8. V tomto prípade ho premenujte na `moj_slovnik.utf8`.

## Pomocou tabuľkového programu

Pre používateľov programov Excel alebo Calc je táto metóda celkom pohodlná, keďže umožňuje triedenie, v prípade ak nepotrebujete UTF-8.

Začnite prázdnym zošitom. Zadajte svoje položky, jedna položka na riadok. Zdrojové výrazy sú v prvom stĺpci, cieľové slová v druhom; môžete zadať voliteľné komentáre do tretieho stĺpca.

Keď ste skončili, uložte dokument: pomocou Súbor/Uložiť ako.

V Typ súboru, vyberte Textový (rozdelený pomocou tab, alebo CSV), nastavte oddeľovač poľa na tabulátor a oddeľovač textu na nič (vymažte všetko čo sa nachádza v tom políčku). Použijte `.tab` ako príponu súboru.

Softvér sa vás spýta zopár otázok o strate formátu alebo uloženom zošite ale jednoducho stlačte OK.

Použijte svojho správcu súborov pre potvrdenie, že súbor je správne pomenovaný `moj_slovnik.tab` a nie `moj_slovnik.tab.csv`. Opravte to ak je to potrebné.

Pred uložením môžete vybrať kódovanie UTF-8 ak je to potrebné. V tom prípade premenujte súbor na `moj_slovnik.utf8`.

## Pomocou Trados Multiterm

Slovníky vytvorené napríklad pomocou funkcie textového exportu Trados Multiterm môžu byť používané ako slovníky OmegaT priamo bez ďalšej zmeny, s podmienkou, že sa im dá prípona `.tab` a polia zdrojového a cieľového pojmu sú prvé dve polia respektíve.

# Bežné problémy so slovníkmi

Problém: Nezobrazujú sa žiadne pojmy zo slovníka.
  Možné príčiny:
  - žiaden súbor slovníka v priečinku "glossary"
  - súbor slovníka je prázdny
  - súbor slovníka nemá správnu príponu (.tab alebo .utf8)
  - súbor slovníka nemá správne kódovanie
  - v aktívnom segmente sa nenachádzajú žiadne pojmy ktoré sa zhodujú s akýmkoľvek pojmom v slovníku
  - jeden alebo viacero z vyššie uvedených problémov bolo vyriešených ale projekt nebol znova načítaný.
Problém: V podokne slovníka sa niektoré znaky nezobrazujú správne (ale tie isté znaky sa zobrazujú správne v podokne editácie).
  Možné príčiny:
  - prípona nezodpovedá kódovaniu súboru.

Právne poznámky