# Apreneu a utilitzar l'OmegaT en 5 minuts

## Configureu un projecte nou

Projecte Crear / obrir

Nota:En un Mac d'Apple, utilitzeu la tecla Command en lloc de la tecla Control.

Per començar a utilitzar l'OmegaT, cal que creeu un projecte que contindrà tots els vostres fitxers: el fitxer de partida, les memòries de traducció, els glossaris i, finalment, el fitxer traduït. Al menú Projecte, seleccioneu Nou... i escriviu un nom per al projecte. Preneu nota d'on esteu creant el projecte, perquè us caldrà saber-ho més endavant.

Després d'assignar un nom al projecte, s'obrirà el diàleg Crea un projecte nou. A la part superior del diàleg, seleccioneu la llengua del fitxer de partida i la llengua del document traduït i feu clic a D'acordper continuar.

Si voleu configurar altres paràmetres d'aquest diàleg, sempre podeu tornar-hi prement Ctrl+E.

A continuació, s'obre el diàleg Fitxers del projecte. Feu clic a Copia fitxers a la carpeta de fitxers de partida... per seleccionar els fitxers de partida. L'OmegaT copiarà els fitxers seleccionats a la subcarpeta `/source/` del projecte que heu creat. Així que els fitxers de partida s'hagin carregat a la subfinestra de l'Editor, podeu tancar el diàleg Fitxers del projecte.

Menú Projecte Nou...

## Traduïu el fitxer

L'OmegaT us mostrarà els segments d'un en un per tal que els aneu traduint. Un cop traduït cada segment, premeu Ctrl+U per desplaçar-vos fins al següent segment sense traduir (o bé Ctrl+Maj+U per desplaçar-vos fins al següent segment traduït). Sempre que vulgueu comprovar com es veurà la traducció en el format final, premeu Ctrl+D per generar els documents traduïts, que es crearan a la subcarpeta `/target/` de la carpeta del projecte. Durant la traducció, podeu utilitzar els menús Edita i Vés a per realitzar diverses funcions útils.

## Valideu les etiquetes

Si els fitxers de partida són fitxers amb format, com ara fitxers del Microsoft Word, LibreOffice Writer o HTML, l'OmegaT convertirà la formatació en etiquetes que envolten el text que esteu traduint. Sovint els documents també tindran etiquetes que no tenen res a veure amb la formatació, però que també són importants i, per tant, cal conservar-los als fitxers de partida (i als fitxers traduïts). Per exemple, el fitxer de partida pot contenir una frase com aquesta:

L'OmegaT, però, presentarà aquesta frase així:

Les etiquetes a l'OmegaT es mostren de color gris per tal que siguin fàcils de reconèixer. Estan protegides, o sigui que no podeu modificar-ne el contingut, però podeu suprimir-les, escriure-les manualment o moure-les on calgui a la frase traduïda. No obstant això, si heu fet alguna errada en escriure les etiquetes de format, és possible que els fitxers traduïts no es puguin obrir. Per tant, premeu Ctrl+T abans de generar els fitxers traduïts, per validar que les etiquetes siguin correctes.

## Genereu el fitxer traduït

Després d'assegurar-vos que no hi hagi cap error d'etiquetes a la traducció, premeu Ctrl+Dper generar els fitxers traduïts, que es crearan a la subcarpeta `/target/` de la carpeta del projecte.

## Més coses que cal tenir en compte

- Si un fitxer no es pot carregar a la subfinestra de l'Editor, és possible que tingui un format que no sigui compatible amb l'OmegaT. Vegeu Filtres de fitxers per veure una llista dels formats de fitxer que l'OmegaT admet.

- Podeu crear un projecte nou per a cada feina nova, i podeu afegir fitxers de partida nous a un projecte en qualsevol moment.

- Per veure els paràmetres inicials del projecte, obriu el diàleg de configuració del projecte prement Ctrl+E. Per veure una llista dels fitxers del projecte, obriu el diàleg Fitxers del projecte prement Ctrl+L.

- Al final de la traducció, l'OmegaT exporta tres memòries de traducció, anomenades `level1`, `level2` i `omegat`, a la carpeta del projecte. Les memòries `level1` i `level2` es poden compartir amb usuaris d'altres programes de traducció. La memòria anomenada `omegat` es pot utilitzar a l'OmegaT en projectes futurs que creeu. Si col·loqueu fitxers de memòria de traducció a la subcarpeta `/tm/` d'un projecte, l'OmegaT els utilitzarà automàticament per cercar-hi segments similars, anomenats «coincidències parcials».

- Podeu afegir un terme nou al glossari prement Ctrl+Maj+G o copiar glossaris ja existents a la subcarpeta `/glossary/`de la carpeta del projecte, per tal que l'OmegaT hi cerqui paraules automàticament.

- Sovint pot ser útil cercar paraules i frases al text de partida i a la traducció. Per fer-ho, premeu Ctrl+F per obrir el diàleg Cerca de text en qualsevol moment.

- Per veure una introducció més completa, vegeu el document OmegaT per a principiants de les eines TAO al lloc web de l'OmegaT. Si necessiteu ajuda amb algun aspecte de l'OmegaT, subscriviu-vos al grup d'usuaris de l'OmegaT.