Az OmegaT a világhálón, hibajelentés és közreműködés - OmegaT 2.0 felhasználói kézikönyv

## Az OmegaT a világhálón

### Az OmegaT portáljai és az OmegaT SourceForge projekt

Az OmegaT portálja az OmegaT különféle forrásaihoz kínál ugrópontokat, ezért célszerű innen elindulnia. A felhasználók az OmegaT Yahoo User Group nevű levelezőlistáról kapnak önkéntes támogatást. A GYIK megfelelő kiindulópont lehet, ha kérdései támadnak. Az OmegaT rendelkezik IRC (Internet Relay Chat) csatornával a FreeNode: #omegat ponton. Az OmegaT újabb változatai az OmegaT SourceForge.net Project portálról tölthetők le, amelyre beküldhet hibajelentéseket és bővítési kéréseket is.

### Hibajelentések

Ne feledje, hogy a megfelelő hibajelentéshez három dolog elengedhetetlen:

- Az ismétléshez végrehajtandó lépések
- Az ezektől várt eredmény
- Az eredmény helyett tapasztaltak leírása

További részletekkel szolgál a Joel Spolsky által írt Painless Bug Tracking című cikk.

A jelentéshez csatoljon állományokat, naplórészleteket (lásd: Az OmegaT állományai és könyvtárai > Felhasználói állományok hely), képernyőképeket, bármit, amivel véleménye szerint segíti a fejlesztőket a hiba megtalálásában és kijavításában. Ne feledje, hogy a hibajelentéseket és a bővítési kéréseket mindenki láthatja, ezért ne küldjön be bizalmas adatokat tartalmazó állományokat. Ha nyomon szeretné követni, mi történik a jelentésével, iratkozzon fel mint SourceForge felhasználó, jelentkezzen be és ezt követően küldje be a hibajelentést, vagy kattintson a jelentés tetején a monitorra.

### Hozzájárulás az OmegaT projekthez

Ha hozzá kíván járulni az OmegaT-hez, először csatlakozzon a felhasználói csoporthoz (a weben keresztül vagy az OmegaT-subscribe@yahoogroups.com-ra küldött levéllel). Ha hozzá kíván járulni az OmegaT fejlesztéséhez, csatlakozzon a fejlesztői csoporthoz a weben keresztül vagy az omegat-development-request@lists.sourceforge.net-re küldött "subscribe" tárgysorú levéllel.

Ha az OmegaT felhasználói felületét, felhasználói kézikönyvét és más, kapcsolódó dokumentumokat szeretne lefordítani, először olvassa el a Localizing and customizing OmegaT útmutatót, majd csatlakozzon az OmegaT fordítói csoportjához (a weben keresztül vagy az omegat-development-request@lists.sourceforge.net-re küldött "subscribe" tárgysorú levéllel)

és ismerkedjen meg az OmegaT világával...

Jogi tudnivalók | Kezdőoldal | Tartalomjegyzék