# OmegaT 3.5 – Korisnički priručnik

vs
Vito Smolej

Ovaj dokument je službeni korisnički priručnik za program OmegaT, besplatan i „slobodan” alat za računalno potpomognuto prevođenje. Također sadržava i upute za instaliranje.

## Uvod u program OmegaT

### Najbitnije značajke programa OmegaT

OmegaT je besplatan i „slobodan” višeplatformski alat za računalno potpomognuto prevođenje, a odlikuju ga sljedeće najbitnije značajke:

- Prijevodna memorija: OmegaT sprema vaše prijevode u datoteke prijevodnih memorija. Istodobno omogućava uvid u sadržaje memorija prijašnjih prijevoda i njihovo korištenje. Prijevodne memorije mogu biti vrlo korisne kod prijevoda tekstova čiji se dijelovi više puta ponavljaju ili su uvelike slični. OmegaT koristi prijevodne memorije za spremanje gotovih prijevoda i predlaganje najprikladnijih prijevodnih rješenja za tekući tekst.

  Prijevodne se memorije mogu pokazati vrlo korisnima u slučajevima ažuriranja već prevedene dokumentacije. Nepromijenjene se rečenice automatski prevode, dok se za one ažurirane prikazuju prijevodi najsličnijih postojećih rečenica. Time je znatno olakšano mijenjanje izvornoga dokumenta. U slučajevima kada dobijete izrađene prijevodne memorije, primjerice od prevoditeljske agencije ili naručitelja, OmegaT omogućava njihovo korištenje kao pomoć u radu.

  OmegaT koristi standardni datotečni format tmx za spremanje i rad s prijevodnim memorijama, što omogućava korištenje prijevodnih materijala i u drugim programima za računalno potpomognuto prevođenje koji podržavaju navedeni datotečni format.

- Upravljanje terminologijom: upravljanje terminologijom je značajno za ujednačenost prijevoda. OmegaT koristi glosare s natuknicama od jedne riječi do kraćih fraza, tj. pojednostavljene dvojezične rječnike za određena područja. OmegaT prikazuje natuknice svih termina koji se nalaze u segmentu za prijevod i u odabranome glosaru.

- Postupak prevođenja: zamislimo kakve sve materijale dobivamo za prijevod – od jedne datoteke do mape s podmapama, od kojih svaka sadržava više datoteka raznih formata. Prepustimo li programu OmegaT da pronađe datoteke koje valja prevesti, program će tražiti datoteke koje može obraditi na temelju pravila filtriranja datoteka, prepoznati dijelove teksta u njima, razdvojiti skupine teksta u skladu s pravilima segmentacije te pojedinačno prikazivati segmente za prijevod. OmegaT sprema prijevode i nudi prijedloge već prevedenih sličnih segmenata iz datoteka prijevodnih memorija. Po dovršetku posla možete pregledati konačni proizvod tako da izvezete datoteke prijevoda, otvorite ih u odgovarajućemu programu i provjerite oblikovanje i sadržaj.

### Sažetak poglavlja

Predviđeno je da ova dokumentacija služi kao vodič, ali i kao referentni priručnik. Slijedi kratki prikaz poglavlja i njihovoga sadržaja.

- Naučite koristiti program OmegaT za pet minuta!: poglavlje namijenjeno kao brzi vodič za početnike, ali i za sve koji već znaju načela rada s alatima za računalno potpomognuto prevođenje, s prikazom cijeloga postupka od otvaranja novoga prijevodnoga projekta sve do okončanja posla.

- Instaliranje i pokretanje programa OmegaT: poglavlje od koristi na početku korištenja programa OmegaT. Sadržava konkretne upute za instaliranje programa OmegaT i njegovo pokretanje u sustavima Windows, Mac OS X i Linux. Za napredne korisnike ovo poglavlje nudi opis načina rada naredbenim retkom i njegovih mogućnosti.

- Korisničko sučelje,glavni izbornik i tipkovni prečaci: dva poglavlja kojima se korisnici zasigurno najčešće vraćaju, i to zbog objašnjenja korisničkoga sučelja programa OmegaT i funkcija dostupnih putem glavnoga izbornika i tipkovnih prečaca.

- Svojstva projekta, OmegaT – datoteke i mape: projekt u kontekstu programa OmegaT je radni materijal koji se može obraditi programom OmegaT kao alatom za računalno potpomognuto prevođenje. U poglavlju su opisana svojstva projekta, kao što su izvorišni i odredišni jezik. U potonjemu poglavlju obrazložene su različite podmape i datoteke u okviru prijevodnoga projekta i njihova uloga, kao i ostale korisničke i programske datoteke povezane s programom OmegaT.

- Funkcioniranje polja za obradu: kratko poglavlje s opisom postavki funkcija obrade segmenta koji se prevodi.

- Rad s običnim tekstom i Rad s oblikovanim tekstom: dva poglavlja u kojima su objašnjene neke značajne teme u vezi s tekstovima za prijevod, kao što je kodni skup (u slučaju datoteka običnoga teksta) i rad s oznakama teksta (u oblikovanome tekstu).

- Prijevodne memorije: objašnjenje uloge raznih podmapa koje sadržavaju prijevodne memorije, kao i informacije o drugim značajnim aspektima u vezi s prijevodnim memorijama.

- Segmentacija: alati prijevodnih memorija rade na načelu jedinica teksta koje zovemo segmentima. OmegaT omogućava segmentiranje na temelju odlomaka ili određenih pravila segmentacije. Segmentacija po odlomcima rjeđe se koristi, ali može biti korisna za „kreativne” tekstove. Segmentacija na temelju pravila obično se poistovjećuje sa segmentacijom po rečenicama. Ponuđeno je više skupova pravila, a korisnici mogu odrediti i dodatna pravila, kao što je to opisano u ovome poglavlju.

- Pretraživanja i Regularni izrazi: pretraživanje u programu OmegaT može biti iznimno jednostavno, primjerice „popis segmenata koji sadržavaju riječ ‘klokan’”. Može biti i složeno, pa tako primjerice možemo tražiti segmente s dva ili više uzastopna razmaka. U tom bismo slučaju koristili regularni izraz ^s^s+ kako bismo pronašli i dobili popis takvih neprikladnih segmenata. Regularni se izrazi također naširoko koriste u pravilima segmentacije.

- Rječnici, Glosari, Strojno prevođenje, Provjera pravopisa, Jezični alat LanguageTool: OmegaT podržava ekstenzivno korištenje rječnika i glosara. Uz internetsku vezu, programom OmegaT moguće je i korištenje različitih servisa za strojno prevođenje, kao što su Google prevoditelj i Microsoft prevoditelj. Uključivanje provjere pravopisa omogućava uočavanje pravopisnih pogrešaka, koje je potom lako ispraviti za vrijeme prevođenja. Za ispravljanje uobičajenih gramatičkih i stilskih pogrešaka omogućeno je korištenje jezičnoga alata otvorenoga kôda LanguageTool.

- Razno: pokriva ostala zanimljiva pitanja, primjerice način sprječavanja gubitka podataka.

- Dodaci sadržavaju sljedeće informacije:

  - OmegaT na webu: informacije u vezi s internetskim resursima za OmegaT

  - Jezici: popis i oznake jezika ISO

  - Tipkovne kratice u oknu za obradu: popis prečaca koji se koriste u oknu za obradu

  - Prilagođavanje prečaca: prečace je moguće prilagoditi po vlastitom odabiru

  - Uvod u tokenizatore i skripte

  - Timski projekti

  - Pravne napomene i zahvale

- Kazalo ključnih riječi: oveći popis ključnih riječi radi lakšega pronalaženja potrebnih informacija.

## Naučite koristiti program OmegaT za pet minuta!

### Priprema novoga projekta

Projekt Priprema/otvaranje novoga

Napomena: na računalu sa sustavom Apple Mac koristite tipku Command umjesto Control.

Prije početka korištenja programa OmegaT valja pripremiti projekt koji će sadržavati sve potrebne sadržaje, kao što su izvorišna datoteka, prijevodne memorije, glosari, a na koncu i datoteku prijevoda. Na izborniku Projekt odaberite Novi... i upišite naziv projekta. Nemojte zaboraviti lokaciju na koju spremate novi projekt, jer će vam trebati kasnije.

Nakon imenovanja projekta otvara se dijaloški okvir Priprema novoga projekta. U dijaloškome okviru odaberite jezik izvorišne datoteke i jezik datoteke za prijevod pa za nastavak pritisnite U redu.

Ukaže li se potreba za drugim postavkama u ovome dijaloškom okviru, možete ga otvoriti bilo kada kombinacijom tipki Ctrl+E.

Sljedeći dijaloški okvir koji se otvara je Datoteke projekta. Pritisnite Kopiraj datoteke u izvorišnu mapu... radi odabira izvorišnih datoteka. OmegaT će potom kopirati odabrane datoteke u podmapu `/source/` novoga projekta. Nakon učitavanja izvorišnih datoteka u okno za obradu, možete zatvoriti dijaloški okvir Datoteke projekta.

Izbornik Projekt Novi...

### Prevođenje datoteke

OmegaT prilikom prevođenja otvara jedan po jedan segment. Nakon prevođenja svakoga segmenta pritisnite Ctrl+U za prijelaz na sljedeći neprevedeni segment, ili Ctrl+Shift+U za prijelaz na sljedeći prevedeni segment. Kad god želite provjeriti prijevod u konačnome obliku, pritisnite Ctrl+D za izradu prevedenih dokumenata, koje možete pronaći u podmapi `/target/` mape projekta. Prilikom prevođenja možete upotrebljavati razne korisne funkcije putem izbornika Obrada i Idi na.

### Provjera valjanosti oznaka teksta

Ako su izvorišne datoteke u formatu oblikovanoga teksta, npr. Microsoft Word, LibreOffice Writer ili HTML, OmegaT pretvara oblikovanje u oznake ispred i iza teksta za prijevod. Dokumenti često sadržavaju oznake teksta koje nemaju nikakve veze s oblikovanjem, ali su svejedno također značajne i u izvorišnim i u prevedenim datotekama. Izvorišna bi rečenica mogla izgledati ovako:

Međutim, OmegaT tu rečenicu prikazuje na sljedeći način:

Oznake teksta u programu OmegaT su posivljene, pa su stoga lako uočljive. Zaštićene su, tako da im nije moguće mijenjati sadržaj, ali možete ih brisati, ručno upisivati ili premještati u okviru odredišne rečenice. Međutim, pogreške pri upisivanju oznaka oblikovanja teksta povlače za sobom rizik nemogućnosti otvaranja datoteka prijevoda. Stoga prije izrade datoteka prijevoda pritisnite Ctrl+Shift+V radi provjere valjanosti oznaka teksta.

### Izrada datoteke prijevoda

Kad budete sigurni da u prijevodu nema pogrešaka u vezi s oznakama teksta, pritisnite Ctrl+D za izradu odredišnih datoteka, koje možete pronaći u podmapi `/target/` mape projekta.

### Još nekoliko bitnih pojedinosti

- Ako se neka datoteka ne učitava u okno za obradu, moguće je da je u formatu koji nije kompatibilan s programom OmegaT. Popis datotečnih formata koje podržava OmegaT možete pronaći u poglavlju Datotečni filtri.

- Nove projekte možete pripremati za sve nove poslove, a svakome projektu u bilo koje doba možete dodati nove izvorišne datoteke.

- Kad želite provjeriti početne postavke projekta, otvorite dijaloški okvir svojstava projekta kombinacijom tipki Ctrl+E. Popis datoteka projekta možete provjeriti otvaranjem dijaloškoga okvira Datoteke projekta ili kombinacijom tipki Ctrl+L.

- OmegaT za vrijeme prevođenja stvara tri prijevodne memorije u mapi projekta pod nazivima `level1`, `level2` i `omegat`. Memorije `level1` i `level2` moguće je koristiti i u drugim programima za prevođenje. Memoriju pod nazivom `omegat` možete koristiti programom OmegaT u budućim projektima. Ako navedene prijevodne memorije postavite u projektnu podmapu `/tm/`, OmegaT će u njima automatski tražiti slične segmente, odnosno djelomična podudaranja.

- Nove termine možete dodavati u glosar kombinacijom tipki Ctrl+Shift+G, a možete i kopirati postojeće glosare u podmapu `/glossary/` mape projekta, nakon čega će ih OmegaT automatski pretraživati.

- Često je korisno i pretraživanje izraza iz izvorišnoga teksta i iz prijevoda, što možete obavljati kad god treba kombinacijom tipki Ctrl+F, čime se otvara dijaloški okvir Pretraživanje teksta.

- Detaljniji uvod u program možete naći u tekstu OmegaT za početnike na web stranicama OmegaT. Ako zatrebate pomoć u vezi bilo kojega aspekta programa OmegaT, slobodno se pridružiti korisničkoj skupini OmegaT.

## Instaliranje i pokretanje programa OmegaT

### Korisnici sustava Windows

Instaliranje programa OmegaT Windows

#### Preuzimanje paketa

Imate li instaliran programski jezik Java koji je kompatibilan s Oracleovim paketom Java 1.6 JRE?

- Da: preuzmite OmegaT_3.n.n_Windows_without_JRE.exe.

- Ne/ne znam: preuzmite OmegaT_3.n.n_Windows.exe.

  Ovaj paket sadržava Oracleov Java Runtime Environment. Taj JRE neće ometati funkcije drugih instaliranih inačica programskoga jezika Java koje možda već imate na računalu.

#### Instaliranje programa OmegaT

Za instaliranje programa OmegaT dvaput pritisnite lijevom tipkom miša na preuzetu instalacijsku datoteku.

Na početku instalacije možete odabrati jezik za korištenje tijekom samoga instaliranja. U sljedećemu prozoru možete odrediti da se odabrani jezik koristi i u samome programu OmegaT. Ako označite odgovarajući potvrdni kvadratić, datoteka OmegaT.l4J.ini bit će preinačena radi korištenja odabranoga jezika (o čemu više možete doznati u narednom odjeljku). Nadalje, nakon što prihvatite licencni ugovor, slijedi upit instalacijskoga programa želite li izraditi mapu na izborniku Start i prečac na radnoj površini i traci za brzo pokretanje. Navedene prečace možete izraditi i naknadno jednostavnim odvlačenjem simbola OmegaT.exe na radnu površinu ili na traku za brzo pokretanje. Posljednji okvir instalacijskoga programa nudi mogućnost uvida u datoteke procitajme i promjene za inačicu koju instalirate.

#### Pokretanje programa OmegaT

Pokretanje programa OmegaT Windows

Nakon instaliranja programa OmegaT možete pritisnuti OmegaT.jar za njegovo izravno pokretanje ili ga pak pokrenuti putem naredbenoga retka.

Općenito uzevši, program OmegaT najjednostavnije je pokrenuti putem programske datoteke OmegaT.exe. U tom se slučaju postavke pokretanja programa učitavaju iz datoteke OmegaT.l4J.ini , koja se nalazi u istoj mapi u kojoj je i datoteka exe file, a u njoj možete i mijenjati odgovarajuće podatke u vezi s postavkama. U sljedećem primjeru datoteke INI rezervirali smo 1 GB memorije, postavili francuski kao korisnički jezik, a za državu smo izabrali Kanadu:

Pokretanje programa OmegaT Windows Datoteka INI

    # OmegaT.exe runtime configuration
    # To use a parameter, remove the '#' before the '-'
    # Memory
    -Xmx1024M
    # Language
    -Duser.language=FR
    # Country
    -Duser.country=CA

Savjet: ako OmegaT usporeno funkcionira u radu s udaljenom radnom površinom u sustavu Windows, pokušajte to riješiti upisivanjem sljedeće postavke:

    -Dsun.java2d.noddraw=false

#### Nadogradnja programa OmegaT

Nadogradnja programa OmegaT Windows

Sljedeće informacije vrijede samo za „tradicionalne” inačice programa OmegaT u sustavima Windows. Ne odnosi se na inačice Web Start, koje se nadograđuju automatski, kao ni na međuplatformske inačice instalirane u sustavima Windows.

Ako na računalu već imate instaliranu neku inačicu programa OmegaT, a želite je nadograditi novijom, imate dvije mogućnosti:

- Instaliranje preko postojeće instalacije. U ovome slučaju prilikom instaliranja nove inačice jednostavno odaberite istu instalacijsku mapu u kojoj se već nalazi postojeći program. „Stara” inačica programa OmegaT bit će zamijenjena, ali sve njene postavke se zadržavaju. To obuhvaća postavke namještene putem programa OmegaT, sve izmjene koje ste unijeli u datoteku`OmegaT.l4J.ini`, kao i skriptu za pokretanje (datoteka .bat file), ako je koristite.

Ova metoda omogućava i preuzimanje inačice „Windows without JRE”, pa će nova instalacija koristiti vaš postojeći JRE.

- Instaliranje u novu mapu. Ovaj vam način omogućava zadržavanje obiju inačica, što je poželjno za one koji se najprije žele priviknuti na novu inačicu. Ova metoda također koristi postavke koje ste namjestili putem programa OmegaT. Međutim, u ovome slučaju:

  - ako ste mijenjali datoteku`OmegaT.l4J.ini` i/ili koristite datoteku .bat, morate ih kopirati u mapu nove inačice,

  - ako je postojeća instalacija programa OmegaT inačica „Windows with JRE”, nova inačica također mora biti „Windows with JRE”.

### Korisnici sustava Linux (Intel)

Instaliranje programa OmegaT Linux

#### Preuzimanje odgovarajućega paketa

Imate li instaliran programski jezik Java koji je kompatibilan s Oracleovim paketom Java 1.6 JRE?

- Da: preuzmite OmegaT_3.n.n_Without_JRE.zip.

- Ne/ne znam: preuzmite OmegaT_3.n.n_Linux.tar.bz2.

  Ovaj paket sadržava Oracleov Java Runtime Environment. Taj JRE neće ometati funkcije drugih instaliranih inačica programskoga jezika Java koje možda već imate na računalu.

#### Instaliranje programa OmegaT

Raspakirajte preuzetu datoteku. Time se izrađuje mapa omegat/ u radnoj mapi, i to sa svim datotekama potrebnim za rad programa OmegaT. Za raspakiravanje datoteke .tar.gz:

$ tar xf downloaded_file.tar.gz

#### Dodavanje programa OmegaT izbornicima (KDE) ili pločama (Gnome)

##### Korisnici radnoga okruženja KDE 4

Prilagođavanje programa OmegaT Linux

Program OmegaT možete dodati izbornicima kako slijedi:

- Pritisnite Alt+F2 da biste otvorili KRunner. Za pokretanje naredbe upišite kmenuedit+enter. Prikazat će se KMenuEditor. U programu KMenuEditor odaberite Datoteka -> Nova stavka.

- Potom, a nakon odabira odgovarajućega izbornika, dodajte podizbornik/stavku putem Datoteka - Novi podizbornik i Datoteka - Nova stavka. Kao naziv nove stavke upišite OmegaT.

- U polju „Naredba” koristite navigacijski gumb da biste pronašli skriptu za pokretanje programa OmegaT, tj. datoteku pod nazivom OmegaT u neraspakiranoj mapi, a zatim je odaberite.

- Pritisnite simbol (desno od polja Naziv/Opis/Komentar)

- Ostali simboli - Pregled, a zatim prijeđite na podmapu /images u programskoj mapi OmegaT. Odaberite simbol OmegaT.png.

- Na koncu spremite promjene putem Datoteka - Spremi.

##### Korisnici radnoga okruženja GNOME

Program OmegaT možete dodati izbornicima kako slijedi:

- Desnom tipkom miša pritisnite na ploču pa odaberite Dodaj novi pokretač.

- Upišite „OmegaT” u polje „Naziv”, a u polju „Naredba” koristite navigacijski gumb da biste pronašli skriptu za pokretanje programa OmegaT, tj. datoteku pod nazivom OmegaT u neraspakiranoj mapi. Odaberite je i potvrdite pritiskom na U redu.

- Pritisnite na simbol, a zatim na Pregled... pa prijeđite na podmapu /images u programskoj mapi OmegaT. Odaberite simbol OmegaT.png. GNOME možda neće prikazati datoteke simbola u raspoloživim formatima te će se ispočetka činiti da očekuje datoteku SVG, ali ako je mapa odabrana, datoteke bi trebale biti prikazane, čime je omogućen odabir OmegaT.png.

#### Pokretanje programa OmegaT

Pokretanje programa OmegaT Linux

Program OmegaT možete pokrenuti naredbenim retkom s pomoću skripte koja sadržava postavke pokretanja, ili možete pritisnuti na OmegaT.jar za izravno pokretanje. Metode se razlikuju u ovisnosti o distribucijskome paketu. Vodite računa da postavke za PATH budu ispravne i da su datoteke .jar pravilno pridružene za pokretanje programskoga jezika Java. Više informacija naći ćete niže u tekstu na temu pokretanja programa naredbenim retkom.

### Korisnici sustava Mac OS X

Instaliranje programa OmegaT OS X

#### Preuzimanje paketa

OmegaT sadržava Java JRE 1.8

Preuzmite OmegaT_3.n.n_Mac.zip.

#### Instaliranje programa OmegaT

Za raspakiravanje dvaput pritisnite OmegaT_3.n.n_Mac.zip. Time nastaje mapa pod nazivom OmegaT . Ta mapa sadržava dvije datoteke: index.html i OmegaT.app. Kopirajte mapu u odgovarajuću mapu, npr. Aplikacije. Kad to obavite, izbrišite datoteku OmegaT_3.n.n_Mac.zip, jer više nije potrebna.

#### Dodavanje programa OmegaT u Dock

Odvucite i ispustite datoteku OmegaT.app na Dock.

#### Pokretanje programa OmegaT

Pokretanje programa OmegaT OS X

Dvaput pritisnite datoteku OmegaT.app ili njenu lokaciju u Docku.

Funkcije programa OmegaT's možete mijenjati putem stavke Svojstva ili datoteke Configuration.properties iz paketa.

Datoteci Configuration.properties možete pristupiti pritiskom desnom tipkom miša na OmegaT.app, nakon čega odabirete „Prikaži sadržaj paketa”, a zatim otvarate datoteku u Sadržaj/Resursi pritiskom desnom tipkom miša na nju i odabirom željenoga programa za obradu teksta. Datoteci Configuration.properties možete pristupiti i izravno naredbenim retkom (putem naredbe „cd”) ili nekim programom za uređivanje naredbenih redaka, kao što su emacs ili vi.

Prilagođavanje programa OmegaT OS X Parametri pokretanja

Postavke mijenjate unošenjem izmjena u datoteku Configuration.properties. Kod unaprijed definiranih postavki uklonite znak # prije parametra kako biste ga uključili. Primjerice, `LANGUAGE="-Duser.language=ja"` (bez znaka #) služi za pokretanje programa OmegaT s korisničkim sučeljem na japanskome jeziku.

Ako želite promijeniti veličinu raspoložive memorije, unesite izmjene u <string>-Xmx1024M</string> u datoteci OmegaT.app/Contents/Info.plist. Primjerice, <string>-Xmx2048M</string> znači da je za rad programa OmegaT rezervirano dva gigabajta memorije.

Za pokretanje više pojavnica OmegaT.app, dvaput pritisnite na datoteku OmegaT.sh iz OmegaT.app/ Contents/MacOS/.

Za pokretanje programa OmegaT naredbenim retkom koristite datoteku OmegaT.jar iz OmegaT.app/Contents/MacOS/Java/. Više informacija naći ćete niže u tekstu na temu pokretanja programa naredbenim retkom.

#### Dodatni sadržaji za Mac OS X

Datoteka OmegaT.app je dostupna putem Usluga za Mac OS X. Stoga možete odabrati bilo koju riječ u okviru programa OmegaT i koristiti Usluge za njenu provjeru, primjerice na servisima Spotlight ili Google. Također možete koristiti AppleScript ili Automator za izradu Usluga ili skripata radi automatiziranja čestih radnji.

### Ostali sustavi

Instaliranje programa OmegaT Ostali sustavi

Sljedeće informacije vrijede za sustave kao što su Solaris SPARC/x86/x64, Linux x64/PowerPC i Windows x64.

#### Preuzimanje odgovarajućega paketa

OmegaT je raspoloživa u paketu s Oracle Java JRE-om za platforme Linux (Intel x86) i Windows. Korisnici drugih platformi (Linux PowerPC, Linux x64, Solaris SPARC/x86/x64 i Windows x64 etc) moraju na svojim sustavima imati instaliran kompatibilni Java JRE da bi mogli koristiti program OmegaT.

Imate li instaliran programski jezik Java koji je kompatibilan s Oracleovim paketom Java 1.6 JRE?

- Da: preuzmite OmegaT_3.n.n_Windows_without_JRE.zip. Ovaj se paket može koristiti na bilo kojoj platformi s instaliranim JRE-om kompatibilnim s paketom Java 1.6 JRE.

- Ne znam: otvorite terminal i upišite „java -version”. Ako se prikaže poruka „command not found” ili slično upozorenje, vjerojatno nemate instaliran programski jezik Java.

- Ne: instalirajte Java JRE na svoj sustav (v. tekst dolje) pa preuzmite OmegaT_3.n.n_Without_JRE.zip.

  Oracle nudi JRE-e za Solaris SPARC/x86 (Java 1.6) i za Linux x64, Solaris x64 i Windows x64 (Java 1.6) na stranici http://www.oracle.com/technetwork/java/archive-139210.html.

  IBM nudi JRE-e za Linux PowerPC na stranici http://www.ibm.com/developerworks/java/jdk/linux/download.htm.

  Pridržavajte se uputa za instaliranje odgovarajućega paketa.

#### Instaliranje programa OmegaT

Instaliranje programa OmegaT Ostali sustavi

Program OmegaT možete instalirati jednostavnim raspakiravanjem datoteke OmegaT_3.n.n_Without_JRE.zip. Time se izrađuje mapa ./OmegaT_3.n.n_Without_JRE/ u radnoj mapi, i to sa svim datotekama potrebnim za pokretanje programa OmegaT.

#### Postavljanje odgovarajućih prečaca

Prečace programa OmegaT možete postaviti na odgovarajuća mjesta prema svojim potrebama u skladu s uputama za sustav koji koristite.

#### Pokretanje programa OmegaT

Pokretanje programa OmegaT Ostali sustavi

Nakon instaliranja, program OmegaT možete pokretati izravno naredbenim retkom, a možete i izraditi skriptu koja sadržava parametre pokretanja za naredbeni redak, ili ga možete pokretati pritiskom na datoteku OmegaT.jar. Metode se razlikuju u ovisnosti o distribucijskome paketu. Vodite računa da postavke za PATH budu ispravne i da su datoteke .jar pravilno pridružene za pokretanje programskoga jezika Java. Više informacija naći ćete niže u tekstu na temu pokretanja programa naredbenim retkom.

### Odvlačenje i ispuštanje

Pokretanje programa OmegaT Odvlačenje i ispuštanje

Većina sustava omogućava otvaranje projekta odvlačenjem i ispuštanjem datoteke `omegat.project` na simbol programa OmegaT na radnoj površini. Postoji i mogućnost otvaranja projekta u sklopu programa OmegaT dvostrukim pritiskom mišem na datoteku `omegat.project`.

### Korištenje tehnologije Java Web Start

Pokretanje programa OmegaT Korištenje tehnologije Java Web Start

Tehnologija Java Web Start (dio paketa Java 1.6 i novijih) može poslužiti za korištenje samostalnih programskih aplikacija Java putem mreže samo jednim pritiskom mišem. Java Web Start osigurava korištenje najnovije inačice, kao i ispravne inačice okruženja Java Runtime Environment (JRE). Za prvo pokretanje programa OmegaT tehnologijom Java Web Start, u preglednik upišite sljedeću URL adresu:

https://omegat.sourceforge.io/webstart/OmegaT.jnlp

Preuzmite datoteku OmegaT.jnlp, a zatim pritisnite mišem na nju. Moguće je da će se za vrijeme instalacije prikazati nekoliko sigurnosnih upozorenja, ovisno o operacijskome sustavu. Dozvole koje dajete ovoj inačici, a koje mogu biti prikazane kao neograničeni pristup računalu, istovjetne su dozvolama koje dajete lokalnoj inačici, tj. dopuštaju pristup disku računala. Pritisnete li opet na datoteku OmegaT.jnlp, aktivirat ćete provjeru dostupnosti nadogradnji, koje zatim možete instalirati, ako ih ima, a na koncu pokrenuti program OmegaT. Naravno, nakon početne instalacije, datoteku OmegaT.jnlp možete koristiti i kada niste na mreži.

Privatnost: OmegaT Java Web Start ne sprema nikakve vaše informacije, osim o računalu na kojemu ga koristite. Program radi samo na vašemu računalu. Vaši dokumenti i prijevodne memorije ostaju na vašemu računalu, a projekti u sklopu programa OmegaT nemaju pristup vašim datotekama ili informacijama.

Imajte na umu da u slučaju potrebe za korištenjem bilo koje naredbene argumente za pokretanje (v. tekst gore) morate koristiti uobičajenu instalaciju.

### Pokretanje programa OmegaT naredbenim retkom

Pokretanje programa OmegaT Pokretanje naredbenim retkom

Obično nema potrebe za pokretanjem programa OmegaT naredbenim retkom. Međutim, ta mogućnost daje korisnicima prigodu da nadziru i mijenjaju funkcije programa. Program OmegaT je moguće pokrenuti naredbenim retkom na dva načina.

#### Otvaranje prozora naredbenoga retka

Prozor naredbenoga retka naziva se i „prozorom terminala”. U sustavu Windows poznat je kao „prozor MS-DOS-a”, a dostupan je putem startnoga izbornika programa, gdje je naveden kao „MS-DOS”. Ekvivalent u sustavu Mac OS X je program Terminal, koji možete otvoriti putem izbornika Aplikacije → Uslužni programi.

Za pokretanje programa OmegaT obično morate upisati dvije naredbe. Prva od njih je:

`cd {mapa}`

pri čemu je {mapa} naziv mape (s cjelokupnom putanjom do nje) u kojoj se nalazi program OmegaT, odnosno datoteka OmegaT.jar. U praksi bi navedena naredba glasila otprilike ovako:

U sustavu Windows

`cd C:\Program Files\OmegaT`

U sustavu Mac OS X

``cd <lokacija gdje se nalaziOmegaT.app>/OmegaT.app/Contents/Resources/Java/``

U sustavu Linux

`cd /usr/local/omegat`

Tom se naredbom poziva mapa u kojoj se nalazi izvršna datoteka programa OmegaT. Drugom se naredbom zapravo pokreće program OmegaT. U svom najjednostavnijem obliku ta naredba glasi ovako:

`java -jar OmegaT.jar`

Pazite na veličinu slova, jer, s izuzetkom sustava Windows, program neće biti moguće pokrenuti u drugim operacijskim sustavima ako upišete omegat umjesto OmegaT !

Ova je metoda posebno korisna jer je pogodna za pronalaženje uzroka problema: u slučaju pogreške prilikom korištenja programa u prozoru terminala se prikazuje poruka o pogrešci, i to nerijetko s korisnim informacijama o uzrocima.

Navedena metoda pak nije sasvim praktična za rutinsko pokretanje programa. Iz toga se razloga dvije gore opisane naredbe nalaze u datoteci („skripti”, koju također nazivamo „datoteka .bat” u sustavima Windows).

Izvršavanjem te datoteke automatski se provode u nju upisane naredbe. Stoga, kad trebate promijeniti naredbu za pokretanje, dovoljno je unijeti izmjene u datoteku.

#### Naredbeni argumenti za pokretanje

Pokretanje programa OmegaT Argumenti skripte za pokretanje

Osnovnu smo naredbu već spomenuli u gornjemu tekstu. Izmjene te naredbe obuhvaćaju „argumente” koje joj valja dodati. Argumenti se dodaju iza početnoga „java”, a ispred „-jar OmegaT.jar”. Ne zaboravite da u sustavu Windows možete mijenjati `OmegaT.l4J.ini` prema svojim potrebama. Kod drugih platformi isto možete napraviti mijenjanjem datoteke `Configuration.properties` u sustavu Mac, ili datoteke za pokretanje programa `OmegaT` u sustavu Linux.

Slijedi popis mogućih argumenata. Napredniji korisnici mogu dobiti uvid u dodatne informacije o argumentima upisivanjem izraza man java u prozoru terminala.

- Jezik korisničkoga sučelja

  -Duser.language=XX U uobičajenim slučajevima, tj. kada se OmegaT pokreće bez ikakvih argumenat, program najprije traži jezik operacijskoga sustava korisnika. Ako je korisničko sučelje raspoloživo na tom jeziku, OmegaT ga koristi. Stoga, ako operacijski sustav koristi ruski jezik, a OmegaT je lokalizirana na ruski, program OmegaT se prikazuje s korisničkim sučeljem, izbornicima i drugim stavkama na ruskome. Ako jezik operacijskoga sustava korisnika nije na raspolaganju, OmegaT koristi engleski jezik prema zadanim vrijednostima. To je standardni način funkcioniranja.

  Pokretanje programa OmegaT Argumenti skripte za pokretanje Jezik korisničkoga sučelja

  Argument "-Duser.language=XX" određuje da OmegaT koristi naznačeni jezik, a ne onaj operacijskoga sustava korisnika. „XX” u naredbi služi za upisivanje dvoslovnoga koda željenoga jezika. Za pokretanje programa OmegaT sa sučeljem na francuskom, i to, primjerice, na operacijskome sustavu koji koristi ruski jezik, naredba bi glasila ovako:

  `java -Duser.language=fr -jar OmegaT.jar`

- Država korisnika

  -Duser.country=XX Pored jezika, možete naznačiti i državu, primjerice CN ili TW u slučaju kineskoga jezika. Ako želite prikaz vodiča za brzi početak rada na željenome jeziku, trebate naznačiti i jezik i državu. To je obavezno čak i kada postoji samo jedna kombinacija, kao što je to pt_BR za brazilski portugalski.

  Pokretanje programa OmegaT Argumenti skripte za pokretanje Država korisnika

- Rezerviranje memorije

  -XmxZZM Ovom se naredbom rezervira više memorije za program OmegaT. Prema zadanim vrijednostima rezervirano je 512 MB, a smanjivanje te veličine ne donosi nikakve prednosti. „ZZ” predstavlja veličinu rezervirane memorije u megabajtima. Naredba za pokretanje programa OmegaT s rezerviranih 1024 MB (1 gigabajt) memorije stoga glasi ovako:

  Pokretanje programa OmegaT Argumenti skripte za pokretanje Rezerviranje memorije

  `java -Xmx1024M -jar OmegaT.jar`

- IP adresa proxy glavnoga računala

  -Dhttp.proxyHost=nnn.nnn.nnn.nnn IP adresa vašega proxy poslužitelja, ako koristite proxy u svome sustavu.

  Pokretanje programa OmegaT Argumenti skripte za pokretanje IP adresa proxy glavnoga računala

- Broj priključka proxy glavnoga računala

  -Dhttp.proxyPort=NNNN Broj priključka koji vaš sustav koristi za pristup proxy poslužitelju.

  Pokretanje programa OmegaT Argumenti skripte za pokretanje Broj priključka proxy glavnoga računala

- Google prevoditelj V2

  -Dgoogle.api.key=A123456789B123456789C123456789D12345678 Ako ste prijavljeni za korištenje servisa Google prevoditelj, ovdje upišite svoj privatni ključ API-ja za Google. Imajte na umu da se ključ sastoji od 38 znakova.

  Pokretanje programa OmegaT Argumenti skripte za pokretanje Google prevoditelj V2

- Microsoft prevoditelj

  Pokretanje programa OmegaT Argumenti skripte za pokretanje servisa Microsoft prevoditelj

  Za ovu funkciju morate imati besplatni Microsoftov račun. Trebat će vam za prijavu na servis Windows Azure Marketplace i korištenje usluga prevođenja. Dobro je znati da mjesečno možete besplatno koristiti do dva milijuna znakova. Dvije potrebne stavke dostupne su na vašoj stranici računa kao primarni ključ računa (Primary account key) i oznaka klijenta (Customer-ID):

  -Dmicrosoft.api.client_id=XXXXXXXX-XXXX-XXXX-XXXX-XXXXXXXXXXXX

  -Dmicrosoft.api.client_secret=XXXX9xXxX9xXXxxXXX9xxX99xXXXX9xx9XXxXxXXXXX=

- Yandex Translate

  Pokretanje programa OmegaT Argumenti skripte za pokretanje Yandex Translate

  Za ovu funkciju morate imati besplatni Yandexov račun. Trebat će vam da biste dobili i koristili ključ API-ja za Yandex Translate. Ključeve API-ja možete zatražiti putem obrasca molbe za izdavanje ključeva, a prikazuju se na stranici osobnih ključeva.

  -Dyandex.api.key=trnsl.1.1.XXXXXXXXXXXXXXXX.XXXXXXXXXXXXXXXX.XXXXXXXXXXXXXXXXXXXXXXXXXXXXXXXXXXXXXXXX

Argumente je moguće kombinirati: za pokretanje programa OmegaT sa svim gore navedenim primjerima, naredba bi glasila ovako:

`java -Dswing.aatext=true -Duser.language=pt -Duser.country=BR -Xmx1024M -Dhttp.proxyHost=192.168.1.1 -Dhttp.proxyport=3128 -jar -OmegaT.jar`

#### OmegaT u načinu rada naredbenim retkom

Pokretanje programa OmegaT Način rada naredbenim retkom

Namjena konzolnoga načina rada je korištenje programa OmegaT kao prevoditeljskoga alata u okruženju skriptiranja. Pokretanjem u konzolnome načinu rada ne učitava se grafičko korisničko sučelje (što omogućava rad na bilo kojoj konzoli), a projekti se automatski obrađuju prema nalogu.

##### Preduvjeti

Za pokretanje programa OmegaT u načinu rada naredbenim retkom morate imati ispravan projekt u sklopu programa OmegaT. Lokacija nije bitna, budući da je ionako morate unijeti u naredbeni redak prilikom pokretanja.

Ako trebate drugačije postavke, morate imati konfiguracijske datoteke. To možete ostvariti na dva načina:

- Pokrenite program OmegaT na uobičajeni način (s grafičkim korisničkim sučeljem) pa namjestite postavke. Ako program OmegaT pokrenete u konzolnome načinu rada, koristit će iste postavke.

- Ako nije moguće pokretanje programa OmegaT na uobičajeni način (jer nema raspoloživoga grafičkog okruženja): u odgovarajuću mapu kopirajte postavke iz neke druge instalacije programa OmegaT s drugoga računala. Lokacija nije bitna, budući da je unosite u naredbeni redak prilikom pokretanja. Potrebne su datoteke `filters.conf` i `segmentation.conf`, a možete ih pronaći u korisničkoj početnoj mapi (npr. `C:\Documents and Settings\%User%\OmegaT` u sustavu Windows, ili `%user%/.omegat/` u sustavu Linux).

##### Pokretanje u konzolnome načinu rada

Za pokretanje programa OmegaT u konzolnome načinu rada potrebni su još neki dodatni parametri. Najznačajniji je `<mapa-projekta>`, a po izboru i `--config-dir=<mapa-konfiguracijskih-datoteka>.` Primjer:

`java -jar OmegaT.jar /putanja/do/projekta \`

`--config-dir=/putanja/do/konfiguracijskih datoteka/ \`

`--config-file=/putanja/do/konfiguracijske-datoteke/ \`

`--mode=console-translate|console-createpseudotranslatetmx|console-align`

`--source-pattern={regularni-izraz}`

Vodite računa da svi parametri započinju dvostrukim znakom „-” (bez navodnika).

Objašnjenje:

- `<mapa-projekta>` kazuje programu OmegaT gdje se nalazi prijevodni projekt. Kada je ovaj parametar naveden, OmegaT se pokreće u konzolnome načinu rada i prevodi određeni projekt.

- `--config-dir=<mapa-konfiguracijskih-datoteka>` kazuje programu OmegaT gdje je mapa u kojoj se nalaze konfiguracijske datoteke. Kada ovaj parametar nije naveden, OmegaT koristi zadane vrijednosti (mapa OmegaT u korisničkoj početnoj mapi ili, ako ona nije raspoloživa, u tekućoj radnoj mapi). I ovdje imamo dvostruki znak „-” (bez navodnika).

- `--config-file=<konfiguracijska datoteka>` kazuje programu OmegaT koju će konfiguracijsku datoteku koristiti.

- `--mode`=...- OmegaT se pokreće u konzolnome načinu rada radi automatskoga obavljanja jedne od sljedećih radnji:

  - `--mode=console-translate`

    OmegaT će u ovome načinu rada pokušati prevesti datoteke iz mape /source/ s pomoću raspoloživih prijevodnih memorija. To je korisno kod pokretanja programa OmegaT na poslužitelju s automatski učitanim datotekama TMX za projekt.

  - `--mode=console-createpseudotranslatetmx`

    OmegaT će u ovome načinu rada izraditi datoteku TMX za cijeli projekt, i to samo na temelju izvorišnih datoteka. Datoteku TMX za izrada određujete sljedećim parametrom:

    `--pseudotranslatetmx=allsegments.tmx --pseudotranslatetype=[equal|empty]`

    Argument pseudotranslatetype određuje trebaju li odredišni segmenti biti istovjetni izvorišnima, ili pak ostati prazni.

  - `--mode=console-align`

    OmegaT u ovome načinu rada sravnjuje datoteku svojstava jezika Java iz projektne mape `/source/` sa sadržajem pronađenim na naznačenoj lokaciji. Nastala datoteka TMX sprema se u mapu `/omegat/` pod nazivom `align.tmx`.

    U ovome je slučaju potreban dodatni parametar, a kojim se određuje lokacija odredišnih podataka:

    `--alignDir={lokacija datoteka prijevoda}`

    `alignDir` mora sadržavati prijevod na odredišnome jeziku projekta. Primjera radi, ako je projekt postavljen za jezični smjer EN->FR, alignDir mora sadržavati paket čiji naziv završava nastavkom _fr. Nastala datoteka TMX sprema se u mapu `omegat` pod nazivom `align.tmx`.

- `--source-pattern={regularni-izraz}`

  Nakon korištenja ovoga načina rada, navedenom se postavkom određuju datoteke za automatsku obradu. Ako ovaj parametar nije naznačen, obrađuju se sve datoteke. Evo nekoliko primjera za konkretne odabire:

  - `.*\.html`

    Prevode se sve datoteke HTML, ali vodite računa da ispred točke u općenitome izrazu *.html treba dodati prekidni znak (\.) u skladu s pravilima za regularne izraze.

  - `test\.html`

    Ovime je za prijevod određena samo datoteka test.html u korijenskoj mapi izvorišnih sadržaja. Ignoriraju se sve druge datoteke pod nazivom test.html, a koje eventualno postoje u drugim mapama.

  - `dir-10\\test\.html`

    Ovime je za obradu odrđena samo datoteka test.html u mapi dir-10. Opet vodite računa da ispred točke dodate obrnutu kosu crtu.

- `--output-tag-validation-={regularni-izraz}`

  Nakon korištenja ovoga načina rada, navedenom se postavkom određuju datoteke za automatsku obradu. Ako ovaj parametar nije naznačen, obrađuju se sve datoteke. Evo nekoliko primjera za konkretne odabire:

  - `.*\.html`

    Prevode se sve datoteke HTML, ali vodite računa da ispred točke u općenitome izrazu *.html treba dodati prekidni znak (\.) u skladu s pravilima za regularne izraze.

  - `test\.html`

    Ovime je za prijevod određena samo datoteka test.html u korijenskoj mapi izvorišnih sadržaja. Ignoriraju se sve druge datoteke pod nazivom test.html, a koje eventualno postoje u drugim mapama.

  - `dir-10\\test\.html`

    Ovime je za obradu odrđena samo datoteka test.html u mapi dir-10. Opet vodite računa da ispred točke dodate obrnutu kosu crtu.

- `--tag-validation=[abort|warn]` naziv-izlazne-datoteke

  Ovom se postavkom omogućava skupna provjera valjanosti oznaka teksta. Odabirom `abort` , provjera valjanosti oznaka teksta zaustavlja se na prvome neispravnom segmentu. Odabirom `warn`, provjera valjanosti oznaka teksta obrađuje sve segmente i ispisuje upozorenja u naznačenu datoteku u vezi sa svim segmentima koji sadržavaju neispravne oznake teksta.

- `--no-team` se odnosi na projekte postavljene za timski rad. Koristite ga kada ne želite da OmegaT sinkronizira sadržaje projekta.

- `--disable-project-locking` omogućava u sustavu Windows otvaranje jednoga projekta u nekoliko pojavnica programa OmegaT. Prema zadanim postavkama, datoteka `omegat.project` je zaključana u sustavu Windows, a prilikom pokušaja otvaranja projekta koji je već otvoren u nekoj drugoj pojavnici programa OmegaT prikazuje se poruka o pogrešci. Ovom se postavkom onemogućava zaključavanje.

##### Tihi način rada

Za „tihi” rad imamo dodatni parametar naredbenoga retka koji vrijedi isključivo za konzolni način rada: `--quiet.` U tihome načinu rada na zaslonu se prikazuje manje informacija o događajima. Ne prikazuju se ni poruke koje se obično nalaze na traci stanja.

Korištenje: `java -jar OmegaT.jar /putanja/do/projekta --mode=console-translate --quiet`

##### Provjera valjanosti oznaka teksta

Za provjeru valjanosti oznaka teksta imamo dodatni parametar naredbenoga retka koji vrijedi isključivo za konzolni način rada: `--tag-validation=[abort|warn].` Dodamo li ovaj parametar, provjera valjanosti oznaka teksta obavlja se prije prevođenja/sravnjivanja. Odaberemo li vrijednost `abort`, prilikom pronalaska pogrešaka u vezi s oznakama teksta prikazuju se poruke, a program se zaustavlja. Odaberemo li pak vrijednost `warn`, poruke o pogreškama se prikazuju, ali program OmegaT nastavlja s radom.

Korištenje: `java -jar OmegaT.jar /putanja/do/projekta --mode=console-translate --tag-validation=abort`

### Sastavljanje programa OmegaT iz izvornoga koda

Pokretanje programa OmegaT Sastavljanje programa OmegaT iz izvornoga koda

Za sastavljanje vlastite inačice programa OmegaT trebate program ant, koji možete pronaći na adresi http://ant.apache.org/bindownload.cgi. Raspakirajte datoteku OmegaT_3.n.n_Source.zip i unesite mapu OmegaT_3.n.n_Source folder ili pak unesite mapu ./omegat/ iz preuzetoga koda SVN-a. Vodite računa da se u navedenoj mapi nalazi datoteka build.xml. Zatim u naredbeni redak upišite sljedeće:

`$ ant jar release`

Time se stvara cijeli distribucijski paket programa OmegaT u mapi ./dist/ folder, gdje će se nalaziti i sve datoteke potrebne za pokretanje programa OmegaT.

## Korisničko sučelje

### Glavni prozor programa OmegaT i ostali prozori i dijaloški okviri

Glavni prozor programa OmegaT sadržava glavni izbornik, traku stanja i nekoliko okana. Raspoloživi su i dodatni prozori te dijaloški okviri, a koji služe za mijenjanje postavki projekata u okviru programa OmegaT. Slijedi sažeti prikaz njihove namjene i načina korištenja.

Glavni prozor programa OmegaT

Okno za obradu | služi za upisivanje i mijenjanje prijevoda
Okno podudaranja | prikaz najsličnijih segmenata iz prijevodnih memorija
Okno glosara | prikaz terminologije pronađene za elemente tekućega segmenta
Okno rječnika | prikaz natuknica pronađenih u rječnicima za elemente tekućega segmenta
Okno strojnoga prijevoda | prikaz rezultata strojnoga prevođenja
Okno bilješki | bilješke koje se odnose na tekući segment, npr. alternativni prijevodi ili tekući ključ u slučaju datotečnih formata ključ=vrijednost
Okno komentara | komentari autora u datotekama PO, ili naziv atributa koji se prevodi (u XHTML-u)

Korisničko sučelje Glavni prozor programa OmegaT

Ostali prozori

Prozor za provjeru valjanosti oznaka teksta | služi za provjeru valjanosti oznaka teksta (otvara se kombinacijom tipki Ctrl Shift V , a zatvara tipkom Esc)
Preglednik pomoći | služi za prikaz priručnika (otvara se tipkom F1)
Prozor statističkih podataka | služi za otvaranje prozora za prikaz statističkih podataka projekta (otvara se putem izbornika Alati Statistika.
Prozor statistike podudaranja | služi za prikaz statističkih podataka o podudaranjima za projekt (otvara se putem izbornika Alati Statistika podudaranja.

Korisničko sučelje Ostali prozori
Prečaci Provjera valjanosti oznaka teksta – Ctrl+Shift+V
Prečaci Pomoć – F1
Izbornik Alati statistički podaci
Izbornik Alati Statistika podudaranja

Dijaloški okviri postavki

Svojstva projekta | služe za mijenjanje mapa i jezika projekta (otvara se kombinacijom tipki Ctrl+E ili izbornika Projekt Svojstva... , a zatvara tipkom Esc)
Font | služi za mijenjanje fonta koji se koristi u programu OmegaT za prikaz izvorišnoga teksta, prijevoda, podudaranja i termina iz glosara (otvara se putem izbornika Mogućnosti Font... , a zatvara tipkom Esc)
Datotečni filtri | služe za manipuliranje podržanim datotečnim formatima (otvara se putem izbornika Mogućnosti Datotečni filtri... , a zatvara tipkom Esc)
Segmentacija | služi za mijenjanje načina segmentiranja teksta (otvara se putem izbornika Mogućnosti Segmentacija , a zatvara tipkom Esc)
Funkcioniranje obrade | služi za mijenjanje načina funkcioniranja programa OmegaT prilikom prijelaza od segmenta na segment (otvara se putem izbornika Mogućnosti Funkcioniranje... , a zatvara tipkom Esc)

Korisničko sučelje Dijaloški okviri postavki Postavke projekta
Izbornik Projekt Svojstva
Prečaci Svojstva projekta – Ctrl+E
Font
Datotečni filtri
Segmentacija
Funkcioniranje obrade

### OmegaT – glavni prozor

Prozori i okna u programu OmegaT Glavni prozor

Glavni prozor programa OmegaT

Glavni se prozor sastoji od nekoliko okana, glavnoga izbornika i trake stanja. Možete mijenjati gabarite svakoga okna ili ga čak premjestiti u zaseban prozor pritiskom na traku s nazivom okna i odvlačenjem na novu lokaciju. U gornjemu desnom kutu okana nalaze se različiti simboli u ovisnosti o njihovome stanju.

Ako ne vidite sva okna (bilo otvorena ili smanjena), možete ih vratiti u stanje definirano instalacijom putem izbornika Mogućnosti > Vrati glavni prozor.

Alatni blokovi okana

| služi za smanjivanje okna, tako da se samo njegov naziv prikazuje na dnu prozora
| služi za povećavanje okna
| služi za vraćanje oblika okna prije povećavanja
| služi za oslobađanje okna iz glavnoga prozora
| služi za vraćanje okna u glavni prozor

Prozori i okna u programu OmegaT Alatni blokovi okana

Možete i preklapati okna ako to želite. Preklopljena okna birate putem kartica na vrhu. Razdjelnike okana možete odvlačiti radi promjene veličine okana. U slučaju problema s promijenjenim korisničkim sučeljem, izvorni raspored možete vratiti kad god želite putem izbornika Mogućnosti → Vrati glavni prozor.

Prozori programa OmegaT Prozori i okna programa OmegaT
Prozori programa OmegaT Vraćanje tvorničkih postavki

Moguće je i jednostavno odvlačenje i ispuštanje datoteka u odgovarajuća okna.

- Okno za obradu: odvlačenjem i ispuštanjem datoteke projekta u sklopu programa OmegaT (`omegat.project`) na ovo okno, predmetni se projekt otvara, a zatvara se eventualni trenutno aktivni projekt. Ostale odvučene i ispuštene datoteke kopiraju se u mapu `source`. Isto vrijedi i za prozor Datoteke projekta window.

- Okno djelomičnih podudaranja: odvučene i ispuštene datoteke `.tmx` kopiraju se u mapu `tm`.

- Okno glosara: odvučene i ispuštene datoteke s datotečnim nastavcima koji vrijede za glosare (`.txt`, `.tab` itd.) kopiraju se u mapu `glossary`.

Brojači u donjemu desnom kutu pružaju uvid u stanje prijevoda. Brojevi u lijevome stupcu sljedeće tablice odnose se na gornju sliku:

Glavni prozor – brojači

27/27 | broj prevedenih segmenata tekuće datoteke u odnosu na ukupan broj segmenata
9319/16338 | broj jednokratnih prevedenih segmenata u okviru projekta u odnosu na ukupan broj takvih segmenata
31175 | ukupni broj segmenata u projektu, uključujući ponavljanja
103/114 | broj izvorišnih i odredišnih znakova u tekućemu segmentu

Prozori i okna u programu OmegaT Brojači

S praktične točke gledišta, najznačajniji je drugi par brojeva, jer nam kazuje količinu prevedenoga materijala u odnosu na ukupni, tj, drugi, broj iz toga para. Projekt iz našega primjera očito je dovršen, budući da su svi jednokratni segmenti prevedeni.

#### Okno za obradu

Prozori i okna u programu OmegaT Okno za obradu

Ovo je okno predviđeno za upisivanje i revidiranje prijevoda. U oknu za obradu prikazuje se tekst dokumenta za prijevod, pri čemu se već prevedeni dijelovi prikazuju kao prijevodi, a neprevedeni na izvornome jeziku. Tekst se prikazuje rastavljen u segmente, a moguće je pomicanje do bilo kojega od njih, kao i njegovo otvaranje dvostrukim pritiskom mišem radi eventualne revizije. U gornjemu su primjeru već prevedeni segmenti obojani u žuto.

Jedan od segmenata iz gornjega primjera je tekući segment. Taj je segment prikazan u dva dijela. U gornjemu je dijelu izvorišni jezik, prikazan podebljanim znakovima i na zelenoj pozadini, dok je u donjemu dijelu polje za obradu, nakon kojega se nalazi marker u obliku `<segment nnnn>`, pri čemu je nnnn broj segmenta u okviru projekta. Gornji dio služi kao referenca, dok se prijevod upisuje ili revidira u polju za obradu.

Marker segmenta

Napomena: kod višekratnih se segmenata u markeru prikazuje `<segment nnnn +yy istih>. U takvim je slučajevima yy broj drugih pojavnica istoga segmenta u sklopu projekta.`

U ovisnosti o željenome funkcioniranju okna za obradu, polje za obradu kod neprevedenih segmenata može biti prazn, ili pak sadržavati prijevod prema djelomičnome podudaranju, tj. najsličniji predložak. Prijevod se prelaskom na sljedeći ili neki drugi segment potvrđuje i sprema. Kada je potrebno da prijevod bude istovjetan izvorišnome tekstu, jednostavno uklonite sav tekst iz polja za obradu: najprije označite cijeli tekst kombinacijom tipki Ctrl+A, a zatim ga izbrišite tipkom Delete). OmegaT omogućava spremanje prijevoda istovjetnih izvorišnome tekstu. To je korisno kod tekstova koji sadržavaju zaštitne znakove, imena, nazive i slično, ili pak dijelove teksta na trećemu jeziku, a koji nisu predviđeni za prijevod. Više pojedinosti naći ćete u odjeljku o revidiranju prijevoda.

Pritiskom desnom tipkom miša u okno za obradu otvara se skočni izbornik koji nudi funkcije Izreži, Kopiraj, Zalijepi (tj. isto kao kod kombinacija tipki Ctrl X , Ctrl C i Ctrl V ), Idi na segment i Dodaj natuknicu u glosar. Povrh toga, pritiskom desnom tipkom miša na otvoreni segment predlažu se mogućnosti vezane za funkciju Alternativni prijevodi, primjerice prijelaz na sljedeću pojavnicu višekratnih segmenata.

Omogućeno je odvlačenje teksta iz bilo kojega dijela glavnoga prozora i njegovo ispuštanje u segment. Tekst odvučen i ispušten s lokacije izvan odredišnoga segmenta se kopira, dok se onaj s pozicije unutar segmenta premješta.

Prema zadanim vrijednostima nije moguć odabir riječi u izvorišnome segmentu s pomoću tipkovnice, nego isključivo mišem. Pritiskom na tipku F2 omogućava se pomicanje pokazivača miša u izvorišni segment (ili na bilo koji drugi položaj u okviru okna za obradu) s pomoću tipki strelica. U tom se na činu rada na dnu okna prikazuje poruka „Isključeno zaključavanje pokazivača miša”. Za vraćanje u standardni način rada („Uključeno zaključavanje pokazivača miša”) ponovno pritisnite tipku F2.

#### Okno djelomičnih podudaranja

Prozori i okna u programu OmegaT Okno djelomičnih podudaranja

Okno podudaranja

Podudaranja Okno podudaranja – slika
Prozori i okna u programu OmegaT Okno podudaranja – slika

U oknu podudaranja prikazuju se najsličniji segmenti iz prijevodnih memorija, kako iz interne prijevodne memorije projekta, koja se dopunjava prilikom prevođenja materijala projekta, tako i iz uvezenih pomoćnih prijevodnih memorija iz prijašnjih poslova ili dobivenih od naručitelja ili prevoditeljske agencije.

Pomicanjem na sljedeći segment automatski se odabire prvo djelomično podudaranje, tj. ono s najvećim postotkom podudaranja. Neko od sljedećih raspoloživih podudaranja možete odabrati kombinacijom tipki Ctrl+2, 3, 4 ili 5. Naravno, Ctrl 5 neće imati nikakvoga učinka ako ne postoji podudaranje pod brojem pet. Odabrano podudaranje možete iskoristiti za prijevod kombinacijom tipki Ctrl+R, čime podudaranje mijenja sadržaj odredišnoga polja, ili pak kombinacijom Ctrl+I , čime se umeće na položaj pokazivača miša.

Prečaci Odabir podudaranja – Ctrl+N
Prečaci Zamjena teksta – Ctrl+R
Prečaci Umetanje teksta – Ctrl+I

Postotak podudaranja ugrubo odgovara broju riječi zajedničkih obama segmentima podijeljenom s brojem riječi u dužemu segmentu. Odabrano djelomično podudaranje istaknuto je u obliku podebljanoga teksta, dok su riječi koje nedostaju u segmentu za prijevod obojane u plavo, a riječi do dijelova koji nedostaju u zeleno. U gornjemu primjeru izvorni segment glasi Context menu command. Najgornje je podudaranje 100-postotno, budući da se podudaraju sve riječi. Isto vrijedi i za sljedeća dva podudaranja, dok je ono pod brojem četiri tek donekle slično. U retku s navedenim postotkom podudaranja prikazuje se i naziv prijevodne memorije u kojoj se podudaranje nalazi. Kada naziv datoteke nije prikazan, to znači da je izvor interna prijevodna memorija projekta. Segmenti „siročići” (podudaranje pod rednim brojem dva) zapravo su segmenti u zadanoj prijevodnoj memoriji projekta za koje nema odgovarajućih izvorišnih segemenata.

Prijevodne memorije Podudaranja
Prijevodne memorije Segmenti „siročići”

U retku se prikazuju tri procjene podudaranja, npr. 66/66/30 u slučaju podudaranja pod brojem četiri na gornjoj slici. Redom ih možemo definirati kako slijedi:

- postotak podudaranja (uz uzimanje tokenizatora u obzir)

- zadano podudaranje programa OmegaT – broj riječi koje se podudaraju (uz zanemarivanje brojeva i oznaka teksta) podijeljen s ukupnim brojem riječi

- podudaranje programa OmegaT, uključujući brojeve i oznake teksta

##### Prilagođavanje okna djelomičnih podudaranja

Prozori i okna u programu OmegaT Okno djelomičnih podudaranja Prilagođavanje
Izvorišne datoteke Prevođenje ažuriranih izvorišnih tekstova

Putem izbornika Mogućnosti > Vanjske datoteke u formatu TMX možete namjestiti prikaz okna podudaranja s pomoću više varijabli.

Postavke okna podudaranja

Podudaranja Postavke okna podudaranja – slika
Prozori i okna u programu OmegaT Postavke okna podudaranja – slika

Na gornjoj slici prikazan je zadani obrazac prikaza podudaranja. Sadržaj možete mijenjati s pomoću sljedećih varijabli:

Postavke okna podudaranja

`${id}` | broj podudaranja od jedan do pet
`${sourceText}` | izvorišni tekst podudaranja
`${targetText}` | odredišni tekst podudaranja
`${diff}` | niz koji prikazuje razlike između izvorišnoga teksta i podudaranja. Savjet: koristite ga ako je tekst koji prevodite ažuriranje….
`${diffReversed}` | isto što i ${diff}, samo u obrnutome obliku (što se umeće, a što briše).
`${score}` | postotak s tokenizatorom
`${noStemScore}` | postotak bez brojeva i oznaka teksta
`${adjustedScore}` | prilagođeni postotak
`${fileNameOnly}` | naziv TMX-a
`${filePath}` | puna putanja TMX-a
`${fileShortPath}` | putanja TMX-a počevši od korijenske mape /tm
`${initialCreationID}` | autor izrađenoga podudaranja
`${initialCreationDate}` | datum izrade podudaranja
`${changedID}` | autor ažuriranoga podudaranja
`${changedDate}` | datum zadnjega ažuriranja podudaranja
`${fuzzyFlag}` | oznaka za djelomična podudaranja (trenutno samo za prijevode datoteka PO s oznakom #fuzzy)

Korisničko sučelje Postavke okna podudaranja

#### Okno glosara

Prozori i okna u programu OmegaT Okno glosara

Okno glosara omogućava pristup korisničkim terminološkim zbirkama iz datoteka glosara. U njemu se prikazuju ekvivalenti termina iz tekućega segmenta. Izvorišni segment u primjeru na sljedećoj slici glasi „Context menu command”, baš kao i u gornjemu primjeru za djelomična podudaranja, a prikazani su termini pronađeni u raspoloživim glosarima (Microsoftova terminološka zbirka i glosar slovenske korisničke skupine za Linux).

Višerječna natuknica u glosaru

Glosari

Ako ste aktivirali funkciju Savjetnika (Mogućnosti → Savjetnik), možete desnom tipkom miša pritisnuti označenu riječ u izvorišnome segmentu radi otvaranja skočnoga izbornika s prijedlozima ekvivalenata raspoloživih u glosarima. Odabirom jednoga od njih umećemo ga na trenutni položaj pokazivača miša u odredišnome segmentu. Također možete označiti i željeni alternativni ekvivalent u oknu glosara pa ga umetnuti u odredišni segment pritiskom desnom tipkom miša na odabranu stavku.

#### Okno rječnika

Prozori i okna u programu OmegaT Okno rječnika

Rječnici su zapravo elektronički pandani tiskanih rječnika, kao što su Merriam Webster, Duden, Larousse i drugi, koje možda već imate u svojoj zbirci. Više o njima možete pronaći u poglavlju Rječnici

#### Okno višestrukih prijevoda

Prozori i okna u programu OmegaT Okno višestrukih prijevoda

Katkada za neke izvorišne segmente trebamo nekoliko različitih prijevoda, ovisno o kontekstu. Ako tekući prijevod segmenta nije prikladan, možete odabrati Obrada → Izradi alternativni prijevod. Odredišni tekst upisan nakon toga tretirat će se kao alternativni prijevod izvorišnoga segmenta. Jedan od alternativnih prijevoda, primjerice najprikladniji, možete odrediti kao zadani putem izbornika Obrada → Koristi kao zadani prijevod

#### Okno bilješki

Prevoditelji mogu dodavati bilješke otvorenim segmentima, primjerice kao podsjetnike za naknadnu provjeru i eventualnu reviziju, radi utvrđivanja valjanosti alternativnih prijevoda ili pak zbog traženja mišljenja od kolega. Bilješke možete pregledavati putem izbornika Idi na → Sljedeća bilješka i Idi na → Prethodna bilješka.

#### Okno komentara

Neki datotečni formati koji su specijalizirani za prevoditeljski rad, kao što je PO, omogućavaju dodavanje komentara. Prevoditeljima se na taj način može dati uvid u kontekst segmenata za prijevod. U primjeru na donjoj slici autor datoteke PO dodao je upozorenje prevoditelju da pazi na broj slovnih znakova u prijevodu.

Okno komentara

Komentari Okno komentara

#### Okno strojnoga prijevoda

Prozori i okna u programu OmegaT Okno strojnoga prijevoda

Otvaranjem okna strojnoga prijevoda prikazuju se prijedlozi koje nude alati za strojno prevođenje za tekući segment. Za zamjenu tekućega segmenta predloženim prijevodom koristite kombinaciju tipki Ctrl+M. Više o ovoj temi naći ćete u poglavlju Strojno prevođenje

#### Glavni izbornik

Glavni izbornik omogućava pristup svim funkcijama programa OmegaT. Cjeloviti opis svih izbornika i stavki izbornika naći ćete u dodatku Glavni izbornik. Najčešće korištene funkcije dostupne su putem tipkovnih prečaca, tako da, kada se priviknete na njih, nećete više trebati pregledavati izbornike za vrijeme prevođenja. Pojedinosti ćete naći u poglavlju Izbornik i tipkovni prečaci.

#### Traka stanja

Na traci stanja (na dnu glavnoga prozora) prikazuju se poruke vezane za tijek rada. Traka pruža uvid u informacije o pojedinim radnjama u tijeku. Također prikazuje i broj djelomičnih podudaranja i pronađenih natuknica glosara za tekući segment.

### Ostali prozori

#### Datoteke projekta

Prozori i okna u programu OmegaT Datoteke projekta

Ovaj prozor prikazuje popis datoteka projekta i druge informacije u vezi s projektom. Otvara se automatski kada program OmegaT učitava projekt.

Napomena: prikaz prozora datoteka projekta možete onemogućiti postavljanjem parametra project_files_show_on_load na false u datoteci `omegat.prefs` (koju možete otvoriti putem izbornika Mogućnosti → Pristup konfiguracijskoj mapi).

Za njegovo otvaranje koristite kombinaciju tipki Ctrl+L, a za zatvaranje tipku Esc. Prozor datoteka projekta prikazuje sljedeće informacije:

Prečaci Popis datoteka projekta – Ctrl+L

- Ukupni broj prevodivih datoteka projekta. Riječ je o datotekama koje se nalaze u mapi /source, i to u formatu koji podržava program OmegaT. Taj se broj prikazuje u zagradama pored naslova „Datoteke projekta”.

- Popis svih prevodivih datoteka projekta. Pritiskom na željenu datoteku otvaramo je za prijevod.

  Upisivanjem teksta otvara se polje filtra, u koje možemo unijeti dio naziva datoteka. Određenu datoteku možete odabrati i tipkama strelica gore i dolje pa je otvoriti pritiskom na Enter

  Napomena: nazive datoteka (u prvome stupcu) možete poredati po abecedi pritiskom na redak zaglavlja. Položaj naziva neke datoteke moguće je promijeniti i njegovim označavanjem mišem, nakon čega koristimo gumbe Premjesti....

  Pritiskom desnom tipkom miša na naziv datoteke otvara se skočni prozor koji omogućava otvaranje izvorišne datoteke i odredišne datoteke, ako potonja postoji.

- Stavke datoteka obuhvaćaju njihove nazive, vrste datotečnih filtara, kodiranje i broj segmenata u svakoj datoteci.

- Na dnu se prikazuje ukupni broj segmenata, broj jednokratnih segmenata u cijelome projektu i broj već prevedenih jednokratnih segmenata.

Jednokratni se segmenti računaju zbrajanjem svih segmenata te oduzimanjem svih dupliciranih segmenata. („Jednokratnost” ovisi o veličini slova, pa se stoga „Hrvatska” i „hrvatska” tretiraju kao različiti elementi.)

Razlika između „broja segmenata” i „broja jednokratnih segmenata” pruža okvirni uvid u broj ponavljanja u tekstu. Međutim, imajte na umu da brojevi ne ukazuju na stupanj relevantnosti ponavljanja, jer mogu predstavljati relativno duge rečenice koje se ponavljaju više puta (i zbog čega možemo biti sretni) ili, s druge strane, tablicu ključnih riječi (što nas pak neće previše usrećiti). U datoteci `project_stats.txt` iz projektne mape omegat nalaze se detaljnije informacije o segmentima, i to za svaku pojedinu datoteku.

Mijenjanje pravila segmentacije može izazvati promjenu u broju segmenata/jednokratnih segmenata. To pak u načelu treba izbjegavati nakon započinjanja prevođenja. Više informacija naći ćete u poglavlju Pravila segmentacije.

Dodavanje datoteka u projekt: izvorišne datoteke možete dodavati u projekt pritiskom na gumb „Uvoz izvorišnih datoteka...”. Time se odabrane datoteke kopiraju u mapu `source`, a projekt se ponovno učitava radi uvoza novih datoteka. Također možete dodavati izvorišne datoteke internetskih stranica, izrađene softverom MediaWiki, i to pritiskom na gumb „Uvoz iz okruženja MediaWiki” i unošenjem odgovarajuće URL adrese.

Izvorišne datoteke Dodavanje datoteka u projekt

#### Prozor za pretraživanje

Prozori i okna u programu OmegaT Okno za pretraživanje

Prozor za pretraživanje služi za pronalaženje određenih segmenata u sklopu projekta. Moguće je imati nekoliko istovremeno otvorenih prozora. Novi prozor za pretraživanje možete otvoriti kombinacijom tipki Ctrl F u glavnome prozoru. Prozor za pretraživanje sastoji se od polja za unos teksta (nizova ili ključnih riječi za pretraživanje), izbornih polja i kružića za označavanje u svrhu postavljanja pretraživanja, te od područja prikaza rezultata pretraživanja. Više informacija o prozoru za pretraživanje naći ćete u poglavlju Pretraživanja.

#### Provjera valjanosti oznaka teksta

Provjera valjanosti oznaka teksta Prečaci, oznake teksta
Prozori i okna u programu OmegaT Provjera valjanosti oznaka teksta Oznake teksta

U prozoru za provjeru valjanosti oznaka teksta prikazuje se popis svih pogrešaka u vezi s oznakama teksta i neujednačenosti u prijevodu. Prozor možete otvoriti kombinacijom tipki Ctrl+T. Prozor se sastoji od tablice od tri stupca s poveznicama na segmente i njihovim izvorišnim i odredišnim sadržajem.

Prozor za provjeru valjanosti oznaka teksta

Provjera valjanosti oznaka teksta Prozor – slika Oznake teksta

Oznake teksta su istaknute u obliku podebljanoga teksta plave boje radi lakšega uspoređivanja izvornoga i prevedenoga sadržaja. Pritiskom na poveznicu željenoga segmenta otvaramo ga u oknu za obradu. Zatim možemo ispraviti pogrešku pa se kombinacijom tipki Ctrl+T vratiti na prozor za provjeru valjanosti oznaka teksta radi ispravljanja ostalih pogrešaka. U prvome i trećemu slučaju iz gornjega primjera imamo nepravilno združene oznake teksta, dok u drugome nedostaje znak < u početnoj oznaci.

Pogreške u oznakama teksta u prijevodu obično se svode na razlike u poretku i broju u odnosu na izvorne segmente. Neke intervencije u oznakama teksta su nužne i bezopasne, dok druge znaju izazvati probleme pri sastavljanju prevedenoga dokumenta. Općenito uzevši, oznake teksta predstavljaju oblikovanje izvornoga teksta u određenim oblicima. Pojednostavljivanje oblikovanja izvornoga teksta prije prevođenja uvelike doprinosi smanjenju broja oznaka teksta.

#### Statistika

Statistika Izbornik Alati

Prozor statističkih podataka, koji možete otvoriti putem izbornika Alati > Statistika , prikazuje statističke podatke o tekućemu projektu u sklopu programa OmegaT, kako u sažetome obliku, tako i detaljno za svaku datoteku za prijevod. Prikazani statistički podaci raspoloživi su i u datoteci `project_stats.txt` (u podmapi `omegat`), s podacima razdvojenim tabulatorom, pa ih možete lako učitati u neki program za rad s proračunskim tablicama radi lakšega pregledavanja. Za označavanje cijeloga sadržaja koristite kombinaciju tipki Ctrl+A , za kopiranje Ctrl+C , a za lijepljenje Ctrl+V .

Statistika projekta

Prečaci Označavanje svih informacija – Ctrl+A
Prečaci Kopiranje teksta – Ctrl+C
Prečaci Lijepljenje teksta – Ctrl+V

#### Statistika podudaranja

Statistika podudaranja Izbornik Alati

Statistički podaci o podudaranjima dostupni su putem izbornika Alati > Statistika podudaranja. Prikupljanje podataka prilično je zahtjevno za CPU i zna potrajati, što se prilikom procesa računanja može pratiti na traci prikaza tijeka. Što se tiče kategorija, koristi se de facto industrijska norma klasifikacije podudaranja u sljedeće skupine: Ponavljanja, Potpuno podudaranje, 95 % – 100 %, 85 % – 94 %, 75 % – 84 %, 50 % – 74 % i Bez podudaranja. Informacije se računaju kako za segmente, tako i za riječi i znakove (bez razmaka i s njima). Imajte na umu da su moguća manja odstupanja u izračunima programa OmegaT u odnosu na rezultate analiza obavljenih u drugim alatima za računalno potpomognuto prevođenje.

Statistika podudaranja

Uzmite u obzir da konačne vrijednosti predstavljaju (koliko je god to moguće) dobre približne količine rada potrebnoga za projekt te mogu poslužiti kao osnova za obračun troškova i cijena.

U zadnjemu se stupcu ne uzimaju u obzir razmaci između segmenata. Ponavljanja se odnose na istovjetne segmente koji se u tekstu pojavljuju barem dvaput. Prvi segment i njegov sadržaj spadaju u klasu „Bez podudaranja”, dok se ostale pojavnice tretiraju kao ponavljanja tog prvog segmenta. Kada za nekoliko istovjetnih izvorišnih segmenata već imamo odgovarajuće prijevode u prijevodnoj memoriji projekta, ti se segmenti, i to zajedno s ostalim već prevedenim jednokratnim segmentima, klasificiraju kao „Potpuno podudaranje”. Broj jednokratnih segmenata prikazuje se u standardnome prozoru statističkih podataka kada je to potrebno, bez obzira jesu li ti segmenti prevedeni ili ne.

Ostale kategorije (50 – 100 %) odnose se na neprevedene segmente s djelomičnim podudaranjima. Izvori djelomičnih podudaranja mogu se nalaziti i u mapi `/tm`, a ne samo u internoj prijevodnoj memoriji iz mape `/omegaT,` kao što je to slučaj s ponavljanjima i potpunim podudaranjima. Jedina razlika u odnosu na podudaranja iz prijevodne memorije `project_save` jest u tome što vanjske prijevodne memorije ne mogu biti izvori potpunih, nego samo 100-postotnih podudaranja. Kada ne želite koristiti vanjske prijevodne memorije za izračun, trebate ili isprazniti mapu /tm ili (privremeno) promijeniti postavke projekta, tako da se vrijednost za /tm odnosi na neku drugu lokaciju.

Statistički podaci podudaranja razdvojeni su tabulatorom, pa stoga možete označiti sve podatke kombinacijom tipki Ctrl+A , kopirati ih s pomoću Ctrl+C , pa na koncu zalijepiti putem Ctrl+V u neki program za rad s proračunskim tablicama radi lakšega pregledavanja. Podaci su nakon izračuna raspoloživi i u datoteci `omegat/project_stats_match.txt.` Imajte na umu da je ta datoteka vremenski označena, budući da izračun (za razliku od standardne statistike) nije trenutan pa stoga brzo zastarijeva.

Prečaci Označavanje svih informacija – Ctrl+A
Prečaci Kopiranje teksta – Ctrl+C
Prečaci Lijepljenje teksta – Ctrl+V

#### Preglednik pomoći

Izbornik Pomoć Preglednik pomoći

Preglednik pomoći, kojim se prikazuje priručnik, dostupan je putem tipke F1 ili glavnoga izbornika (Pomoć → Priručnik...). U prozoru se prikazuje priručnik i dva gumba: Natrag i Sadržaj. Priručnik je dokument u formatu HTML s poveznicama za različita poglavlja. Željene stranice otvaramo pritiskom na odgovarajuću poveznicu, baš kao u pregledniku weba.

Prečaci Pomoć – F1
Izbornik Pomoć Priručnik...

Priručnik se nalazi u podmapi docs instalacijske mape programa OmegaT, pa stoga, ako želite pogledati dokumentaciju na, primjerice, engleskome jeziku, otvorit ćete datoteku `docs/en/index.html` putem preglednika. Otvaranjem priručnika na taj način također vam omogućava korištenje poveznica prema vanjskim sadržajima, budući da ugrađeni preglednik ne podržava poveznice takve vrste.

## Izbornik i tipkovni prečaci

### Glavni izbornik

Izbornik

Sve funkcije programa OmegaT dostupne su putem trake izbornika na vrhu okna za obradu. Većina funkcija dostupna je i putem tipkovnih prečaca. Prečaci se aktiviraju kombinacijom tipke Ctrl i određenih tipki sa slovima. Za neke se prečace koriste i druge tipke. Radi bolje čitljivosti ovdje koristimo velika slova. Ctrl se koristi u operacijskim sustavima Windows, UNIX i izvedenicama UNIX-a, kod kojih se koriste tipkovnice s tipkom Ctrl ili Control. U sustavu Mac tu funkciju ima tipka Cmd . Tipka „Cmd” je na Appleovim tipkovnicama označena ili riječju „command” ili simbolom jabuke.

Postojeće prečace možete prilagođavati ili dodavati nove, već prema svojim potrebama. Više informacija naći ćete u dodatku Prilagođavanje prečaca

Glavni izbornik

Projekt | Obrada | Idi na | Prikaz | Alati | Mogućnosti | Pomoć

#### Projekt

Izbornik Projekt

Izbornik Projekt

Novi... | Ctrl Shift N | Priprema i otvaranje novoga projekta. Dijaloški okvir za pripremu projekta isti je kao onaj za mijenjanje postavki projekta. Pogledajte
Preuzimanje timskoga projekta... |  | Sastavljanje lokalne kopije udaljenoga projekta u sklopu programa OmegaT.
Otvori... | Ctrl O | Otvaranje prethodno pripremljenoga projekta.
Otvori nedavni projekt |  | Brzi pristup za pet zadnjih radnih projekata. Odabirom jednoga od njih tekući se projekt sprema i zatvara, a otvara se odabrani.
Kopiraj datoteke u izvorišnu mapu... |  | Kopiranje odabranih datoteka u mapu `source` i ponovno učitavanje projekta radi pridruživanja novih datoteka.
Preuzmi stranicu MediaWiki... |  | Preuzimanje stavki sa stranica MediaWiki na temelju upisane URL adrese.
Ponovno učitaj | F5 | Ponovno učitavanje projekta radi registriranja izmjena u izvorišnim datotekama, starijim prijevodnim memorijama, glosarima i postavkama projekta.
Zatvori | Ctrl Shift W | Spremanje prijevoda i zatvaranje projekta.
Spremi | Ctrl S | Spremanje interne prijevodne memorije na disk. OmegaT automatski sprema prijevode svakih 10 minuta, kao i prilikom zatvaranja projekta ili samoga programa OmegaT.
Izradi prevedene dokumente | Ctrl D | Izrada odredišnih dokumenata na temelju prevedenoga materijala. Izrađeni odredišni dokumenti spremaju se u mapu `target`.
Izradi tekući prevedeni dokument | Ctrl Shift D | Izrada odredišnoga dokumenta koji odgovara tekućemu dokumentu prijevoda.
Svojstva... | Ctrl E | Prikaz dijaloškoga okvira Svojstva projekta, putem kojega možete mijenjati jezike projekta i lokacije mapa, između ostaloga.
Datoteke projekta... | Ctrl L | Zatvaranje ili otvaranje prozora datoteka projekta.
Pristup sadržajima projekta |  | Pristup mapama projekta. Povrh toga, dvije stavke ovoga izbornika omogućavaju izravno otvaranje tekuće izvorišne i odredišne dokumentacije, kao i zapisivoga glosara. Dokumenti se otvaraju programom zadanim u sklopu operacijskoga sustava. Kada nema raspoloživih dokumenata, stvaka je posivljena.
Zatvori | Ctrl Q | Spremanje projekta i zatvaranje programa OmegaT. Ako niste još spremili projekt, program traži potvrdu zatvaranja.

#### Obrada

Izbornik Obrada

Napomena: stavke koje su inače raspoložive u brojnim programima, primjerice za kopiranje/izrezivanje/lijepljenje, ne prikazuju se na ovome izborniku, nego su dostupne putem uobičajenih tipkovnih prečaca. Navest ćemo neke primjere.

Prečaci za kopiranje/izrezivanje/lijepljenje

Kopiraj | Ctrl C | Kopiranje odabranoga sadržaja u međuspremnik.
Izreži | Ctrl X | Kopiranje odabranoga sadržaja u međuspremnik uz njegovo brisanje.
Zalijepi | Ctrl V | Lijepljenje sadržaja iz međuspremnika na položaj pokazivača miša.

Sȃm izbornik Obrada sadržava sljedeće stavke:

Izbornik Obrada

Poništi zadnju radnju | Ctrl Z | Vraćanje stanja koje je prethodilo zadnjoj radnji. Ova naredba ne djeluje nakon potvrđivanja obrađenoga segmenta.
Ponovi zadnju radnju | Ctrl Y | Vraćanje stanja koje je prethodilo poništavanju zadnje radnje. Ova naredba ne djeluje nakon potvrđivanja obrađenoga segmenta.
Zamijeni podudaranjem ili odabranim sadržajem | Ctrl R | Zamjena cijeloga odredišnoga segmenta odabranim djelomičnim podudaranjem. Prema zadanim vrijednostima odabire se prvo podudaranje po redu. U slučaju odabira dijela djelomičnoga podudaranja, cijeli odredišni segment zamjenjuje se tim odabranim dijelom.
Umetni podudaranje ili odabrani sadržaj | Ctrl I | Umetanje odabranoga djelomičnog podudaranja na položaj pokazivača miša. U slučaju odabira dijela odredišnoga dijela, ovom se funkcijom zamjenjuje taj odabrani dio. U slučaju odabira dijela djelomičnoga podudaranja, na položaj pokazivača miša umeće se samo taj odabrani dio.
Zamijeni strojnim prijevodom | Ctrl M | Zamjena odredišnoga segmenta prijevodom ponuđenim putem servisa za strojno prevođenje. Kada nije aktiviran nijedan servis za strojno prevođenje, ne poduzima se nikakva radnja (pogledajte odjeljak Izbornik Mogućnosti niže u tekstu).
Zamijeni izvorišnim tekstom | Ctrl Shift R | Zamjena cijeloga odredišnoga segmenta izvorišnim.
Umetni izvorišni tekst | Ctrl Shift I | Umetanje izvorišnoga teksta na položaj pokazivača miša.
Umetni izvorišne oznake koje nedostaju | Ctrl Shift T | Umetanje izvorišnih oznaka teksta (ako nedostaju u odredišnome tekstu) na položaj pokazivača miša.
Umetni sljedeću oznaku koja nedostaje | Ctrl T | Umetanje samo jedne oznake teksta (od onih koje nedostaju u odredišnome tekstu) na položaj pokazivača miša.
Izvezi odabrano | Ctrl Shift C | Izvoz odabranoga sadržaja u tekstnu datoteku radi obrade. Ako nije odabran nikakav sadržaj, u datoteku se upisuje tekući izvorišni segment. Ta se datoteka ne briše nakon zatvaranja programa OmegaT, i to zbog usklađenosti s uobičajenim funkcioniranjem međuspremnika. Izvezeni se sadržaj kopira u datoteku `selection.txt`, koja se nalazi u mapi korisničkih postavki (pogledajte ).
Dodavanje termina u glosar | Ctrl Shift G | Omogućava izradu nove natuknice u zadanoj datoteci glosara. Najprije valja odabrati tekstni niz (u bilo kojemu oknu), a zatim koristiti kombinaciju tipki Ctrl Shift G , čime se tekst lijepi u polje izvorišnoga termina.
Pretraživanje projekta... | Ctrl F | Otvaranje novoga prozora za pretraživanje. Najprije valja odabrati tekstni niz (u bilo kojemu oknu), a zatim koristiti kombinaciju tipki Ctrl F , čime se tekst lijepi u polje Traži. Kombinacijom tipki Ctrl Shift F otvara se zadnji nezatvoreni prozor za pretraživanje (za razliku od otvaranja novoga).
Pretraživanje i zamjena... | Ctrl K | Otvaranje novoga prozora za pretraživanje i zamjenu. Najprije valja odabrati tekstni niz (u bilo kojemu oknu), a zatim koristiti kombinaciju tipki Ctrl K , čime se tekst lijepi u polje Traži.
Promjena veličine slova | Shift F3 (pogledajte tekst) | Mijenjanje veličine slova odabranoga sadržaja u odredišnome segmentu (Mala slova, Velika slova, Velika početna slova ili Prvo slovo rečenice veliko). Za naizmjenično prebacivanje kroz navedene četiri mogućnosti koristite kombinaciju tipki Shift+F3. U slučaju da nije odabran nikakav sadržaj, OmegaT odabire prvu riječ koja sadržava slovo, a nalazi se desno od pokazivača miša.
Odabir podudaranja | Ctrl br. | (Kratica br. označava tipke sa znamenkama od 1 do 5.) Odabir jednoga od pet djelomičnih podudaranja prikazanih u oknu podudaranja radi umetanja u segment. sadržava detaljan opis obilježavanja bojom.
Koristi kao zadani prijevod |  | Kada za otvoreni segment postoji nekoliko alternativnih prijevoda, jedan od njih možete označiti kao zadani prijevod. Ova je stavka izbornika posivljena kad god postoji samo jedan prijevod.
Izradi alternativni prijevod |  | Katkada za neke segmente trebamo nekoliko različitih prijevoda, ovisno o kontekstu. U takvim slučajevima valja odabrati ovu stavku izbornika pa upisati alternativni prijevod.
Ukloni prijevod |  | Brisanje prijevoda i postavljanje neprevedenoga segmenta.
Ostavi bez prijevoda |  | Postavljanje praznoga segmenta, tj. bez prijevoda. U odredišnome će dokumentu takvi segmenti biti bez ikakvoga sadržaja. U oknu za obradu se umjesto prijevoda prikazuje oznaka <PRAZNO>,
Registriraj istovjetan prijevod | Ctrl Shift S | Ova se naredba koristi za registriranje prijevoda istovjetnih izvorima, čak i kada nije aktivirana funkcija „Prijevod smije biti isti kao izvorišni tekst” (u izborniku Mogućnosti > Funkcioniranje obrade...).

Oznake teksta Umetanje izvorišnih oznaka koje nedostaju
Oznake Umetanje sljedeće oznake koja nedostaje
Prečaci Odabir veličine slova – Shift+F3

#### Idi na

Izbornik Idi na

Izbornik Idi na

Sljedeći neprevedeni segment | Ctrl U | Prebacivanje na sljedeći segment za koji ne postoji odgovarajući prijevod u prijevodnoj memoriji.
Sljedeći prevedeni segment | Ctrl Shift U | Prebacivanje na sljedeći već prevedeni segment, uz zanemarivanje neprevedenih segmenata.
Sljedeći segment | Ctrl N ili Enter | Prebacivanje na sljedeći segment. Kada je tekući segment posljednji u datoteci, obavlja se prebacivanje na prvi segment sljedeće datoteke.
Prethodni segment | Ctrl P ili Ctrl Enter | Prebacivanje na prethodni segment. Kada je tekući segment prvi u datoteci, obavlja se prebacivanje na posljednji segment prethodne datoteke.
Segment pod brojem... | Ctrl J | Otvaranje odgovarajućega segmenta prema njegovome broju koji upišete.
Sljedeća bilješka |  | Otvaranje sljedećega segmenta kojemu je dodana bilješka.
Prethodna bilješka |  | Otvaranje prethodnoga segmenta kojemu je dodana bilješka.
Izvorište odabranoga podudaranja | Ctrl Shift M | Prebacivanje na segment koji odgovara trenutno odabranome podudaranju u oknu Djelomična podudaranja.
Naprijed po kronologiji... | Ctrl Shift N | OmegaT pamti obrađene segmente. Ovom se naredbom možete prebaciti naprijed u segment iz kojega ste prethodno izišli naredbom Natrag po kronologiji....
Natrag po kronologiji... | Ctrl Shift P | Ovom se naredbom možete prebacivati unatrag jedan po jedan segment, a na tekući se segment možete vratiti putem naredbe Forward in history... .

#### Prikaz

Izbornik Prikaz

Izbornik Prikaz

Označi prevedene segmente | Odabirom ove funkcije prevedeni se segmenti označavaju žutom bojom.
Označi neprevedene segmente | Odabirom ove funkcije neprevedeni se segmenti označavaju ljubičastom bojom.
Prikaži izvorišne segmente | Odabirom ove funkcije izvorišni se segmenti prikazuju i označavaju zelenom bojom. Ako ne odaberete ovu funkciju, izvorišni se segmenti ne prikazuju.
Označi višekratne segmente | Odabirom ove funkcije jednokratni se segmenti označuju svjetlosivom bojom.
Označi segmente s bilješkama | Odabirom ove funkcije segmenti s bilješkama označavaju se bojom cijan. To označavanje ima prednost u odnosu na ono uslijed funkcija Označi prevedene segmente i Označi neprevedene segmente.
Označi razmake koji ostavljaju znakove u istome retku | Odabirom ove funkcije razmaci koji ostavljaju znakove u istome retku prikazuju se sa sivom pozadinom.
Označi bjeline | Odabirom ove funkcije bjeline se prikazuju kao točkice.
Označi dvosmjerne kontrolne znakove algoritama | Ovom se funkcijom prikazuju dvosmjerni kontrolni znakovi.
Označi automatski upisane segmente | Odabirom ove funkcije boja se pozadina svih segmenata koji su automatski upisani, primjerice sadržajima iz TMX-ova u mapi /tm/auto. Boje se prikazuju kada je označen potvrdni kvadratić „Spremi stanje automatski upisanih sadržaja” (u izborniku Mogućnosti > Funkcioniranje obrade..). Uobičajeni prijevodi umetnuti iz mape auto označavaju se narančastom bojom. Ostali specifičniji prijevodi iz TMX-a mogu biti označeni drugim bojama. Tehničke pojedinosti možete naći u ovome zahtjevu za poboljšanja programa.
Agresivni povrat fontova | Ovu funkciju odaberite u slučajevima kada OmegaT ne prikazuje pravilno neke znakove (čak i kada imate fontove s takvim znakovima instalirane na računalu). Napomena: izgleda da u sustavu Windows ovakav mehanizam ručnoga povrata fontova ometa standardni povrat, što izaziva neželjenu zamjenu fontova. Iz toga je razloga ova funkcija isključena prema zadanim postavkama.
Informacije o izmjenama | Postavljanjem prikaza izmjena na Tekući segment prikazuju se vrijeme i autor zadnje izmjene tekućega segmenta. Postavljanjem na Sve segmente navedene se informacije prikazuju za sve segmente, dok se odabirom Ništa funkcija isključuje.

Napomena: boje možete mijenjati putem dijaloškoga okvira na izborniku Mogućnosti > Prilagođene boje....

#### Alati

Izbornik Alati

Izbornik Alati

Provjera valjanosti oznaka teksta | Ctrl+Shift+V: provjera broja i položaja oznaka teksta u oblikovanim datotekama. Omogućava prikaz popisa segmenata s pogreškama u vezi s oznakama teksta i eventualnim neujednačenostima. Pogledajte odjeljak Provjera valjanosti oznaka teksta i .
Provjera valjanosti oznaka teksta za tekući dokument | Vrijedi isto kao za gore navedeno, ali samo za tekući dokument prijevoda.
Statistika | Otvaranje novoga prozora i prikaz statističkih podataka projekta, odnosno zbirnih rezultata za projekt i za svaku pojedinu datoteku projekta.
Statistika podudaranja | Prikaz statistike podudaranja za projekt, tj. broja ponavljanja, potpunih podudaranja, djelomičnih podudaranja i nepodudaranja, i to po segmentima, riječima i znakovima.
Statistika podudaranja po datotekama | Prikaz statistike podudaranja za svaku pojedinu datoteku projekta, tj. broja ponavljanja, potpunih podudaranja, djelomičnih podudaranja i nepodudaranja, i to po segmentima, riječima i znakovima.
Skriptiranje... | Otvaranje dijaloškoga okvira u kojemu možete raditi sa skriptama: odrediti im lokaciju, upisivati ih, pokretati ih i dodijeliti im prečace (pogledajte primjer prozora skriptiranja).

Podudaranja Statistika podudaranja
Projekt Statistika podudaranja
Projekt Statistika

#### Mogućnosti

Izbornik Mogućnosti

Izbornik Mogućnosti

TAB za pomicanje naprijed | Postavljanje tabulatora (Tab) za tipku kojom se potvrđuju segmenti, umjesto zadane tipke Enter. Ova je funkcija korisna za neke sustave unosa kineskih, japanskih ili korejskih znakova.
Potvrda zatvaranja programa | Program prikazuje potvrdu zatvaranja.
Strojni prijevod | Mogućnost uključivanja/isključivanja korištenja ponuđenih alata za strojno prevođenje. Kada je ova funkcija uključena, prijedloge možete umetati u odredišni dio tekućega segmenta kombinacijom tipki Ctrl M . Iz razloga povjerljivosti nije uputno davati sve segmente na prijevod alatima za strojno prevođenje. Odznačavanjem stavke izbornika Automatsko dohvaćanje prijevoda, strojni se prijevodi dohvaćaju za tekući segment samo po zahtjevu kombinacijom tipki Ctrl M ( Cmd M u sustavu OS X). Zatim za umetanje prijedloga valja još jednom koristiti kombinaciju Ctrl M . Za isključivanje korištenja alata za strojno prevođenje u već prevedenim segmentima, označite stavku izbornika Samo neprevedeni segmenti. Napomena: u tom slučaju i dalje možete koristiti kombinaciju tipki Ctrl M radi strojnoga prevođenja već prevedenoga segmenta.
Glosar | Funkcija Prikaz konteksta za glosare u formatu TBX omogućava prikazivanje ili skrivanje kontekstnih informacija uz termine (iz glosara u formatu TBX u mapi `glossary`) u oknu glosara. Uključivanje funkcije Termini mogu biti razdvojeni u izvorišnome tekstu omogućava pronalaženje natuknice glosara „stavkaA stavkaB” u izvorišnome tekstu u obliku „stavkaA neka druga riječ stavkaB”. Isključivanjem navedene funkcije onemogućavamo pronalaženje spomenute natuknice glosara. Uključivanje funkcije Koristi određivanje korijena riječi za natuknice glosara omogućava pronalaženje natuknice glosara „element” u izvorišnome tekstu koji sadržava riječ „elementi”. Isključivanjem navedene funkcije onemogućavamo pronalaženje spomenute natuknice glosara. Funkcija Zamijeni pronađene natuknice glosara pri umetanju izvorišnoga teksta omogućava automatsku zamjenu pronađenih natuknica glosara njihovim ekvivalentima prilikom umetanja izvorišnoga teksta. Iskoristiva je kod funkcija Obrada > Zamijeni izvorišnim tekstom, Obrada > Umetni izvorišni tekst, kao i pri unošenju segmenta kada je uključena funkcija Mogućnosti > Funkcioniranje obrade > Umetni izvorišni tekst. U slučajevima kada imamo dva ili više ekvivalenata, koristi se prvi (prikazan u oknu glosara). Za pronalaženje rezultata podudaranja u glosarima ne koristi se određivanje korijena riječi ni uobičajene riječi (stop words), ali zato nije bitna veličina slova. Svejedno, prednost imaju riječi s podudarnom veličinom slova. Tri preostale mogućnosti opisane su na stranici posvećenoj servisu TaaS (Terminology as a Service).
Savjetnik | Omogućava uključivanje/isključivanje Savjetnika i postavljanje njegove funkcije Potpuno podudaranje. Kada je Savjetnik uključen, pritiskom desnom tipkom miša na označenu riječ u izvorišnome tekstu otvaramo skočni izbornik s natuknicama glosara za tu riječ. Zatim možemo pritisnuti željeni ekvivalent i time ga umetnuti u odredišni segment na trenutni položaj. Uključivanjem funkcije Savjetnik > Potpuno podudaranje u obzir se uzimaju samo cjelovite riječi, a u suprotnome pak i dijelovi riječi.
Automatsko dovršavanje upisa | Za postavljanje automatskoga dovršavanja upisa ekvivalenata iz glosara najprije pritisnite stavku izbornika Glosar.... Pritisnite Automatski tekst... radi podešavanja funkcija automatskoga teksta i dodavanja ili uklanjanja natuknica. Za postavljanje tablice znakova automatskoga dovršavanja pritisnite Tablica znakova.... Automatsko dovršavanje upisa možete pokrenuti iz odredišnoga segmenta tipkovnim prečacem Ctrl+Space. Uključivanjem funkcije Automatski prikaz odgovarajućih prijedloga, automatsko dovršavanje upisa pokreće se automatski po upisivanju prvoga slova natuknice glosara s ekvivalentom, ili pak upisivanjem znaka „<” u slučaju oznaka teksta.
Font... | Prikaz dijaloškoga okvira za odabir fonta prikaza sadržaja. Korisnici koji se služe starijim računalima pa stoga imaju osjećaj da se promjene veličina prozora sporo odvijaju mogu pokušati riješiti taj problem promjenom fonta. Više o postavkama fonta naći ćete u poglavlju Razno
Prilagođene boje... | Mogućnost odabira različitih boja za razne dijelove korisničkoga sučelja. Skriptom je moguće postaviti unaprijed definirane teme. Zadana skripta pod nazivom Promjena teme po boji nudi zadanu temu „Tama”.
Datotečni filtri... | Prikaz dijaloškoga okvira Datotečni filtri radi postavljanja načina manipulacije i analize datoteka.
Segmentacija... | Otvaranje dijaloškoga okvira Segmentacija izvorišnoga teksta radi postavljanja segmentacije teksta.
Provjera pravopisa... | Prikaz prozora za postavljanje Provjere pravopisa radi instaliranja, namještanja i aktiviranja provjere pravopisa.
Funkcioniranje obrade... | Prikaz dijaloškoga okvira Revidiranje prijevoda radi namještanja postavki.
Obrada oznaka teksta... | Kod prevođenja datoteka na temu softvera: omogućavanje namještanja postavki provjere valjanosti oznaka teksta radi obuhvaćanja varijabli programiranja (%...). Također je omogućeno i definiranje raznih postavki u vezi s provjerom valjanosti oznaka teksta, kao i definiranje prilagođenih oznaka teksta.
Tim... | Ovdje upisujete svoje ime, koje će zatim biti pridruženo svim segmentima koje prevedete.
Vanjske datoteke u formatu TMX... | Omogućava korisniku odluku o načinu koji će se tretirati oznake teksta u datotekama TMX koje nisu izrađene programom OmegaT. Moguće je i poredavanje djelomičnih podudaranja na različite načine (samo za prikaz; bez utjecaja na statističke podatke). Područje za Predložak prikaza podudaranja također omogućava mijenjanje načina prikaza djelomičnih podudaranja s pomoću već namještenih varijabli.
Prikaz... | Mogućnost prikazivanja sadržaja i informacija o revizijama na različite načine.
Spremanje i izlazni rezultati... | Omogućavanje korisničkoga odabira vremenskoga razmaka (u minutama i sekundama) između uzastopnih automatskih spremanja projekta. Najmanja vrijednost je 10 sekundi. Dijaloški okvir omogućava namještanje postobradnih naredbi, koje se izvršavaju nakon naredbe Izradi prevedene dokumente.
Prijava za proxy... | Ako za pristup projektima koristite proxy, upišite svoje korisničko ime i lozinku.
Vrati glavni prozor | Vraćanje komponenti glavnoga prozora programa OmegaT u zadano stanje. Ova je funkcija korisna kada ne možete vratiti željeni raspored uslijed jedne ili više premještenih ili skrivenih komponenti. Također je možete koristiti kada okna nisu postavljena kako valja nakon nadogradnje programa OmegaT.
Jezična provjera | Aktiviranjem funkcije jezičnoga alata LanguageTool obavlja se provjeravanje prijevoda, pri čemu se potencijalni problemi podcrtavaju plavom bojom.

#### Pomoć

Izbornik Pomoć

Izbornik Pomoć

Priručnik... | F1: otvaranje ovoga priručnika u zadanome pregledniku.
O programu... | Prikaz autorskih prava, zahvala i podataka o licenciranju.
Zadnje promjene... | Prikaz popisa novih funkcija, poboljšanja i ispravcima nedostataka za svaku novu inačicu programa.
Zapisnik... | Prikaz tekuće datoteke zapisnika. Naslov dijaloškoga okvira odnosi se na datoteku na kojoj se radi (što pak ovisi broju pojavnica programa OmegaT koje se istodobno izvode).

### Tipkovni prečaci

Tipkovni prečaci

Osvrnut ćemo se na prečace raspoložive u glavnome prozoru programa. Kada želite vratiti glavni prozor u prednji plan, pritisnite na njega, ili pak zatvorite drugi prozor koji je u prednjemu planu s pomoću tipke Esc.

Prečaci se aktiviraju kombinacijom tipke Ctrl i određenih tipki sa slovima. Za neke se prečace koriste i druge tipke. Radi bolje čitljivosti ovdje koristimo velika slova.

Ctrl se koristi u operacijskim sustavima Windows i UNIX, kao i u izvedenicama UNIX-a, kod kojih se koriste tipkovnice s tipkom Ctrl ili Control. Korisnici sustava Mac umjesto toga koriste kombinaciju cmd + odgovarajuću tipku. Na tipkovnicama Apple tipka cmd označena je riječju „command” ili simbolom jabuke.

- Upravljanje projektima

- Obrađivanje

- Prebacivanje

- Referentni prozori

- Ostalo

#### Upravljanje projektima

Tipkovni prečaci Projekt
Projekt Prečaci za upravljanje projektima

Prečaci za upravljanje projektima

Otvaranje projekta | Ctrl O | Prikaz dijaloškoga okvira za pronalaženje pripremljenoga projekta.
Spremi | Ctrl S | Spremanje tekućega prijevoda u internu prijevodnu memoriju (tj. datoteku project_save.tmx u mapi projekta `omegat`).
Zatvaranje projekta | Shift Ctrl W | Zatvaranje tekućega projekta.
Izradi prevedene dokumente | Ctrl D | Izrada prevedenih dokumenata i njihovo spremanje u mapu projekta (target) i izrada datoteka prijevodnih memorija (datoteke tmx level1, level2 i omegat) u korijenskoj mapi projekta.
Svojstva projekta | Ctrl E | Prikaz postavki projekta, a koje možete mijenjati po potrebi.

#### Obrađivanje

Tipkovni prečaci Obrađivanje
Tipkovni prečaci Idi na

Prečaci za obrađivanje

Poništi zadnju radnju | Ctrl Z | Poništavanje zadnje radnje prilikom obrađivanja tekućega odredišnog segmenta.
Ponovi zadnju radnju | Ctrl Y | Ponavljanje zadnje radnje prilikom obrađivanja tekućega odredišnog segmenta.
Odaberi podudaranje br. N | Ctrl br. | N je broj od 1 do 5. Ovim se prečacem odabire jedan od pet podudaranja prikazanih u prozoru podudaranja. Prema zadanim se vrijednostima bira prvo podudaranje.
Zamijeni podudaranjem | Ctrl R | Zamjena sadržaja tekućega odredišnog segmenta odabranim podudaranjem. Prema zadanim se vrijednostima bira prvo podudaranje.
Umetni podudaranje | Ctrl I | Umetanje odabranoga podudaranja na položaj pokazivača miša u tekućemu odredišnom segmentu. Prema zadanim se vrijednostima umeće prvo podudaranje.
Zamijeni izvorišnim tekstom | Ctrl Shift+R | Zamjena sadržaja tekućega odredišnog segmenta izvorišnim tekstom.
Umetni izvorišni tekst | Ctrl Shift+I | Umetanje izvorišnoga teksta u odredišni segment na položaj pokazivača miša.
Umetni izvorišne oznake teksta | Ctrl Shift+T | Umetanje izvorišnih oznaka teksta u odredišni segment na položaj pokazivača miša.
Pretraživanje projekta | Ctrl F | Prikaz dijaloškoga okvira za pretraživanje sadržaja projekta.
Zamijeni strojnim prijevodom | Ctrl M | Zamjena odredišnoga segmenta strojnim prijevodom izvorišnoga teksta. Ova se radnja ne obavlja kada je funkcija strojnoga prevođenja isključena. Pogledajte izbornik Mogućnosti > Strojni prijevod.
Izvezi odabrano | Shift Ctrl C | Izvoz odabranoga sadržaja u tekstnu datoteku radi obrade.
Dodavanje termina u glosar | Shift Ctrl G | Omogućava izradu nove natuknice u zadanoj datoteci glosara.

#### Prebacivanje

Tipkovni prečaci Idi na

Prečaci za prebacivanje

Sljedeći neprevedeni segment | Ctrl U | Prebacivanje na polje za obradu sljedećega segmenta koji nije upisan u prijevodnu memoriju projekta.
Sljedeći segment | Ctrl N , Enter ili Return | Prebacivanje na polje za obradu sljedećega segmenta.
Prethodni segment | Ctrl P | Prebacivanje na polje za obradu prethodnoga segmenta.
Segment pod brojem... | Ctrl J | Prebacivanje na segment pod upisanim brojem.
Natrag po kronologiji... | Ctrl Shift+P | Prebacivanje natrag za jedan segment po kronologiji.
Naprijed po kronologiji... | Ctrl Shift+N | Prebacivanje naprijed za jedan segment po kronologiji.

#### Ostalo

Tipkovni prečaci Ostalo

Razni prečaci

Popis datoteka projekta | Ctrl L | Prikaz popisa datoteka projekta.
Provjera valjanosti oznaka teksta | Ctrl T | Otvaranje prozora za provjeru valjanosti oznaka teksta.
Izvezi odabrano | Shift Ctrl+C | Izvoz odabranoga sadržaja ili pak tekućega izvorišnog sadržaja, ako ništa nije odabrano. Sadržaj se izvozi u datoteku običnoga teksta.
Search Project | Ctrl F | Otvaranje novoga prozora za pretraživanje.
Datoteke pomoći | F1 | Prikaz datoteka pomoći programa OmegaT u zasebnome prozoru.

## Svojstva projekta

Projekt Svojstva

### Općenito

Mape i jezike projekta možete odrediti i mijenjati putem dijaloškoga okvira (koji otvarate kombinacijom tipki Ctrl E Projekt Svojstva... ).

Svojstva projekta možete mijenjati i za vrijeme prevođenja. Vodite računa da promjene postavki projekta mogu imati i neke posljedice, poglavito nakon početka rada na projektu. Dok ne steknete određeno iskustvo s programom OmegaT, najsigurnije je smatrati sve postavke konačnima nakon početka prevođenja, osim kada uočite neku veću pogrešku. Više o načinima i metodama zaštite rezultata svoga rada možete doznati u odjeljku Sprječavanje gubitka podataka.

### Jezici

Izvorišni i odredišni jezik možete postaviti bilo ručnim putem ili s pomoću padajućih izbornika. Imajte na umu da prijevodne memorije mogu postati neiskoristive uslijed promjene jezika u slučaju da njihov jezični par više ne odgovara novim jezicima.

Prikazuju se i odgovarajući tokenizatori za odabrane jezike. Više pojedinosti naći čete u dodatku Tokenizatori.

### Mogućnosti

Uključi segmentaciju na razini rečenice

  Postavke segmentacije odnose se samo na način na koji program OmegaT tretira izvorišne datoteke. Segmentiranje na razini rečenice najzastupljeniji je način segmentiranja izvorišnih sadržaja, pa stoga u uobičajenim radnim okolnostima ovaj potvrdni kvadratić treba ostati označen.

  U nekim rijetkim slučajevima ipak bi se korisnijom mogla pokazati alternativa, tj. segmentiranje po odlomcima. Promjenom odabira djelovanja ove funkcije ne mijenja se segmentacija postojećih prijevodnih memorija. Ako se usred prevođenja odlučite na promjenu segmentiranja s rečenične razine na onu po odlomcima, time ne mijenjate internu prijevodnu memoriju projekta (OmegaT bi mogla revidirati stare prijevodne memorije za koje nije korištena segmentacija po rečenicama, no ne vrijedi i obratno), no OmegaT će ipak nuditi djelomična podudaranja po odlomcima tako što će spajati postojeće prijevode rečenica.

  Mijenjanje postavki segmentacije može izazvati razdvajanje ili spajanje nekih već prevedenih segmenata. Time zapravo ponovno stječu status „neprevedenih” segmenata, budući da se više ne podudaraju sa segmentima upisanim u memoriju projekta, bez obzira na to što su izvorni prijevodi sačuvani.

Segmentacija...
Segmentacija globalna u odnosu na projektna pravila

  Pravila segmentacije u načelu vrijede za sve projekte. Međutim, može se ukazati potreba za postavljanje skupa pravila koji vrijede isključivo za jedan određeni projekt. Ovim gumbom otvorite dijaloški okvir, označite potvrdni kvadratić Pravila segmentacije za predmetni projekt, a zatim odredite pravila segmentacije po svom nahođenju. Novi skup pravila sprema se s projektom i nema utjecaja na opći skup pravila segmentacije. Pravila segmentacije koja vrijede samo za predmetni projekt možete ukloniti odznačavanjem potvrdnoga kvadratića. Više informacija o pravilima segmentacije naći ćete u poglavlju Segmentacija izvorišnoga teksta.

  Savjet: skup pravila segmentacije koji vrijedi samo za određeni projekt sprema se u datoteku `project/omegat/segmentation.conf.`

Datotečni filtri...
Datotečni filtri globalni u odnosu na projektne datotečne filtre

  Na sličan način možete izraditi i datotečne filtre za određeni projekt, a koji se spremaju se s tim projektom i vrijede samo za taj projekt. Za izradu skupa datotečnih filtara za predmetni projekt pritisnite gumb Datotečni filtri... , a zatim označite potvrdni kvadratić Uključi filtre za predmetni projekt u prozoru koji se otvori. S projektom se sprema kopija promijenjenih postavki filtara. Datotečne filtre predmetnoga projekta možete ukloniti odznačavanjem potvrdnoga kvadratića. Vodite računa da putem izbornika Mogućnosti -> Datotečni filtri mijenjate globalne korisničke filtre, a ne filtre projekta. Više o ovoj temi naći ćete u poglavlju Datotečni filtri.

  Savjet: skup datotečnih filtara za predmetni projekt sprema se u datoteku `project/omegat/filters.xml.`

Automatska propagacija prijevoda

  Kada u izvorišnoj dokumentaciji imamo višekratne segmente, potvrdni kvadratić automatske propagacije nudi nam dvije mogućnosti u vezi s automatskim prevođenjem. Njegovim označavanjem određujemo da se prvi prevedeni segment smatra zadanim prijevodom, a njegov odredišni tekst automatski se koristi i za ostala podudaranja tijekom prevođenja. Pogrešne prijevode možemo naknadno ispraviti s pomoću funkcije Izradi alternativni prijevod. Ako pak ne označimo potvrdni kvadratić automatske propagacije, segmenti s alternativnim prijevodima ostaju neprevedeni sve dok korisnik ne odluči koji prijevod valja koristiti.

Ukloni oznake teksta

  Uključivanjem ove funkcije određujemo uklanjanje svih oznaka oblikovanja teksta iz izvorišnih segmenata. Ovo je posebice korisno kod tekstova s problematičnim umetnutim oblikovanjem (npr. PDF-ova izrađenih s pomoću optičkoga prepoznavanja znakova, loše konvertiranih datoteka .odt ili .docx itd.). Obično ne bi smjelo biti problema u vezi s otvaranjem odredišnih dokumenata, budući da se uklanjaju samo umetnute oznake teksta. U odredišnoj se dokumentaciji zadržavaju nevidljive oznake oblikovanja, tj. one koje se u oknu za obradu programa OmegaT ne prikazuju kao oznake teksta.

Vanjska postobradna naredba

  U ovo polje možete upisati vanjsku postobradnu naredbu, primjerice skriptu za preimenovanje datoteka, koja će se primjenjivati pri svakome korištenju funkcije Izradi prevedene dokumente. Vanjska naredba ne može sadržavati znak okomite crte (|) i slično, zbog čega se preporučuje korištenje skripte.

### Lokacije datoteka

Ovdje možete odabrati različite podmape, primjerice podmapu izvorišnih datoteka, podmapu odredišnih datoteka itd. Ako upišete nazive mapa koje još ne postoje, OmegaT će ih izraditi. U slučaju potrebe za promjenom mapa projekta, imajte na umu da se postojeće datoteke time ne prebacuju iz starih mapa na nove lokacije.

Kada želite odrediti datoteke ili mape koje će program OmegaT ignorirati, pritisnite gumb Izuzeća.... Zanemarena datoteka ili mapa:

- ne prikazuje se u oknu za obradu,

- ne uzima se u obzir za statističke podatke,

- ne kopira se u mapu /target prilikom izrade datoteka prijevoda.

U dijaloškome okviru Uzorci izuzeća možete dodavati ili uklanjati uzorke, ili ih pak mijenjati odabirom odgovarajućega retka i pritiskom na tipku F2. Možete koristiti i zamjenske znakove s pomoću sintakse ant.

## Datotečni filtri

OmegaT nudi vrlo prilagodljive filtre, što omogućava podešavanje brojnih funkcija. Datotečni filtri su sadržaji kôda koji omogućavaju sljedeće:

- učitavanje dokumenata u određenome datotečnom formatu, primjerice, kao datoteke običnoga teksta

- izvlačenje prevodivoga sadržaja iz datoteka

- automatiziranje izmjena naziva datoteka prevedenih dokumenata upisivanjem prijevoda za prevodive sadržaje

Prikaz datotečnih formata koje podržava program OmegaT možete vidjeti putem izbornika Mogućnosti > Datotečni filtri...

Zadane mogućnosti datotečnih filtara dostatne su za većinu korisnika. Ako tome nije tako, otvorite glavni dijaloški okvir putem Mogućnosti → Datotečni filtri... na glavnome izborniku. Također možete uključiti i datotečne filtre za korištenje samo u okviru tekućega projekta, i to odabirom postavke Datotečni filtri... na izborniku Projekt → Svojstva.

Filtre za predmetni projekt možete uključiti putem izbornika Projekt → Svojstva.... Pritisnite Datotečni filtri i označite potvrdni kvadratić Uključi filtre za predmetni projekt. U tom se slučaju u sklopu projekta sprema kopija postavki filtara. Prilikom naknadnoga mijenjanja filtara ažuriraju se samo filtri projekta, dok se korisnički filtri ne mijenjaju.

Datotečni filtri Datotečni filtri za predmetni projekt

Pozor! Promijenite li mogućnosti filtara dok je projekt otvoren, morate ponovno učitati projekt kako bi izmjene imale učinka.

### Dijaloški okvir datotečnih filtara

Datotečni filtri Dijaloški okvir

Ovaj dijaloški okvir sadržava popis raspoloživih datotečnih filtara, pri čemu su filtri koji se koriste za tekući projekt prikazani u obliku podebljanoga teksta. Ako ne želite koristiti program OmegaT za prevođenje datoteka određene vrste, možete isključiti odgovarajući filtar odznačavanjem potvrdnoga kvadratića pored njegova naziva. OmegaT će potom izostavljati odgovarajuće datoteke prilikom učitavanja projekata te će ih kopirati u neizmijenjenome obliku pri izradi odredišnih dokumenata. Ako ponovno zatrebate određeni filtar, samo označite njegov potvrdni kvadratić. Za vraćanje datotečnih filtara na zadane postavke pritisnite Zadano. Za odabir datoteka i kodnoga rasporeda njihove obrade odaberite filtar s popisa i pritisnite Obrada.

Dijaloški okvir omogućava uključivanje i isključivanje sljedećih mogućnosti:

- Ukloni početne i završne oznake teksta: odznačavanje ove postavke omogućava prikaz svih oznaka teksta, kako početnih, tako i završnih. Pozor: kada su u formatima Microsoft Open XML (docx, xlsx itd.) prikazane sve oznake teksta, NEMOJTE upisivati tekst prije prve oznake, jer ona je tehnička oznaka koja se uvijek mora nalaziti na početku segmenta).

- Ukloni početne i završne bjeline u nesegmentiranim projektima: program OmegaT prema zadanim postavkama uklanja početne i završne bjeline. U nesegmentiranim ih je projektima moguće zadržati odznačavanjem navedene postavke.

- Zadrži razmake svih oznaka: ovu postavku odaberite ako izvorišna dokumentacija sadržava značajne razmake (radi oblikovanja), a koje svakako valja uzeti u obzir.

- Zanemari datotečni kontekst pri utvrđivanju segmenata s alternativnim prijevodima: OmegaT prema zadanim postavkama koristi nazive izvorišnih datoteka prilikom utvrđivanja alternativnih prijevoda. Odabirom ove postavke isključujemo korištenje naziva izvorišnih datoteka, a alternativni će nam prijevodi biti nuđeni u svim datotekama sve dok imamo druga odgovarajuća kontekstna podudaranja (prethodne/sljedeće segmente ili pak neku vrstu identifikacije, ovisno o datotečnome formatu).

### Mogućnosti filtara

Datotečni filtri Mogućnosti

Za nekoliko filtara (datoteke formata txt, XHTML, HTML i XHTML, kao i datoteke OpenDocument i Microsoft Open XML) imamo na raspolaganju jednu ili više određenih mogućnosti. Te mogućnosti možemo mijenjati odabirom filtra s popisa, a potom odabiremo Mogućnosti. Na raspolaganju imamo sljedeće:

Tekstne datoteke

- Segmentacija po odlomcima na prijelomima redaka, praznim recima ili nikada

  Ako su uključena pravila segmentacije po rečenicama, tekst se dalje segmentira prema ovdje odabranoj postavci.

Datoteke PO

- Dopusti segmente bez prijevoda u odredišnoj datoteci

  U slučaju kada neki segment (ili eventualno cijeli odlomak) datoteke PO nije preveden, u odredišnoj datoteci ostaje prazan, tj. bez prijevoda. Strogo govoreći, svaki segment `msgstr` u odredišnoj datoteci PO ostaje prazan. Budući da je to standardan način rada s datotekama PO, ova je postavka uključena prema zadanim vrijednostima. Isključivanjem navedene funkcije izvorišni se tekst kopira u odredišni segment.

- Preskoči zaglavlje PO

  Uključivanjem ove postavke ignoriramo i ostavljamo netaknutima zaglavlja PO.

- Automatska zamjena 'nplurals=INTEGER; plural=EXPRESSION;' u zaglavlju

  Ova postavka omogućava programu OmegaT da zanemari uvjete iz zaglavlja datoteka PO te da koristi zadane vrijednosti za odabrani odredišni jezik.

Datoteke XHTML

- Prevedi sljedeće atribute: odabrani se atributi prikazuju kao segmenti u oknu za obradu.

- Oznaka početka novoga odlomka: HTML oznaka <br> služi za utvrđivanje odlomaka u svrhe segmentacije.

- Preskoči tekst koji se podudara s regularnim izrazima: ignoriranje teksta koji se podudara s regularnim izrazima. Oni se prilikom provjere oznaka prikazuju u crvenoj boji. Tekst koji se podudara u izvorišnim se segmentima prikazuje u kurzivu.

- Ne prevodi sadržaj atributa metaoznaka... : Popis metaoznaka koje se ne prevode.

- Ne prevodi sadržaj oznaka sa sljedećim atributima parova ključ-vrijednost (odvojenim zarezima): sadržaj oznaka se ignorira u slučajevima podudaranja s popisa parova ključ-vrijednost.

  Ponekad je korisno odrediti da neke oznake budu neprevodive na temelju vrijednosti atributa. Primjer za to je `<div class="hide"> <span translate="no">`. Možete definirati parove ključ-vrijednost za oznake koje valja ostaviti neprevedenima. U gornjemu bi primjeru polje sadržavalo sljedeće: `class=hide, translate=no`

Datoteke Microsoft Office Open XML

Možete odabrati elemente za prijevod. Oni se u prijevodu prikazuju kao zasebni segmenti.

- Word: nevidljivi tekst uputa, komentari, fusnote, krajnje bilješke, podnožja

- Excel : komentari, nazivi listova

- PowerPoint: komentari, matrice i izgled stranica

- Globalno: grafikoni, dijagrami, crteži, WordArt

- Ostale mogućnosti:

  - Združene oznake: odabirom ove funkcije združujemo oznake bez prevodivoga teksta između njih u jednu oznaku.

  - Zadrži razmake svih oznaka: odabirom ove funkcije zadržavamo bjeline (razmake i nove retke), čak i kada nisu postavljene u samome dokumentu.

Datoteke HTML i XHTML

- Dodaj ili prepiši deklaraciju kodiranja u datotekama HTML i XHTML: odredišne datoteke često moraju imati kodne stranice drugačije od onih u izvorišnim datotekama (bez obzira je li to izrijekom definirano ili podrazumijevano). Ova postavka prevoditeljima nudi mogućnost da odaberu hoće li odredišne datoteke sadržavati i deklaraciju kodiranja. Primjera radi, ako je datotečnim filtrom kao shema kodiranja za odredišne datoteke određen UTF-8, odabirom Uvijek osiguravamo da datoteke prijevoda sadržavaju tu informaciju.

- Prevedi sljedeće atribute: odabrani se atributi prikazuju kao segmenti u oknu za obradu.

- Oznaka početka novoga odlomka: HTML oznaka <br> služi za utvrđivanje odlomaka u svrhe segmentacije.

- Preskoči tekst koji se podudara s regularnim izrazima: ignoriranje teksta koji se podudara s regularnim izrazima. Oni se prilikom provjere oznaka prikazuju u crvenoj boji. Tekst koji se podudara u izvorišnim se segmentima prikazuje u kurzivu.

- Ne prevodi sadržaj atributa metaoznaka... : Popis metaoznaka koje se ne prevode.

- Ne prevodi sadržaj oznaka sa sljedećim atributima parova ključ-vrijednost (odvojenim zarezima): sadržaj oznaka se ignorira u slučajevima podudaranja s popisa parova ključ-vrijednost.

  Ponekad je korisno odrediti da neke oznake budu neprevodive na temelju vrijednosti atributa. Primjer za to je `<div class="hide"> <span translate="no">`. Možete definirati parove ključ-vrijednost za oznake koje valja ostaviti neprevedenima. U gornjemu bi primjeru polje sadržavalo sljedeće: `class=hide, translate=no`

- Sažmi bjeline u prevedenome dokumentu: višestruke bjeline u nizu pretvaraju se u jednu bjelinu u prevedenome dokumentu.

- Ukloni komentare HTML-a u prevedenome dokumentu: u prevedeni se dokument ne kopira nijedan komentar (između znakova <!-- i -->).

Datoteke Open Document Format (ODF)

- Možete odabrati koji će od sljedećih elemenata biti za prijevod:

  stavke kazala, knjižne oznake, upute na knjižne oznake, bilješke, komentari, bilješke prezentacija, poveznice (URL-ovi), nazivi listova

### Dijaloški okvir za obradu filtara

Datotečni filtri Obrada

Ovaj dijaloški okvir omogućava postavljanje uzoraka naziva izvorišnih datoteka za obradu filtrom, prilagodbu naziva datoteka prijevoda i odabir kodiranja za korištenje pri učitavanju datoteke i spremanju njenoga prijevoda. Uzorak datotečnoga filtra možete mijenjati bilo izravnim mijenjanjem polja ili pritiskom na Obrada. Novi uzorak datotečnoga filtra možete dodati pritiskom na Dodaj. Isti se dijaloški okvir koristi za dodavanje ili obradu uzoraka. Dijaloški je okvir koristan jer sadržava posebnu funkciju za obradu uzoraka naziva odredišnih datoteka, kojom možete prilagođavati nazive izlaznih datoteka.

#### Vrsta izvorišne datoteke, uzorak naziva datoteke

Izvorišne datoteke Vrsta datoteke i uzorak naziva
Datotečni filtri Vrsta datoteke i uzorak naziva

OmegaT odabire odgovarajuće filtre za datoteke u izvorišnoj mapi na temelju datotečnoga nastavka. Preciznije rečeno, OmegaT pokušava uskladiti uzorke naziva datoteka svakoga filtra na temelju naziva datoteka. Primjera radi, uzorak `*.xhtml` odgovara svim datotekama s datotečnim nastavkom `.xhtml`. U slučaju pronalaska odgovarajućega filtra, pridružuje mu se datoteka za obradu. Primjerice, za obradu datoteka s datotečnim nastavkom .xhtml koriste se filtri XHTML-a. Možete mijenjati ili dodavati uzorke naziva datoteka za pridruživanje svakom pojedinom filtru. Uzorci naziva izvorišnih datoteka koriste nadomjesne znakove slične onima koji se rabe za Pretraživanja. Znak „*” obuhvaća nula ili više znakova. Znak „?” obuhvaća isključivo jedan znak. Svi ostali znakovi predstavljaju same sebe. Na primjer, ako želite tekstni filtar pridružiti datotekama procitajme (`procitajme, procitaj.me` i `procitajme.txt`), trebate koristiti uzorak `procitaj*`.

#### Kodiranje izvorišnih i odredišnih datoteka

Kodiranje je obavezno samo za ograničeni broj datotečnih formata. Datotečni formati za koje kodiranje nije određeno koriste kodiranje koje postavite za datotečni nastavak prema njihovom nazivu. Primjera radi, datoteke `.txt` se prema zadanim postavkama učitavaju u skladu sa zadanim kodiranjem vašeg operacijskog sustava. Kodiranje izvorišnih datoteka možete mijenjati za svaki pojedini uzorak njihovoga naziva. Takve je datoteke moguće obrađivati prema bilo kojemu kodiranju. Kodiranje datoteka prijevoda je prema zadanim postavkama identično kodiranju izvorišnih datoteka. Polja kodiranja izvorišnih i odredišnih datoteka koriste kombinirane okvire koji sadržavaju sva podržana kodiranja. <auto> prepušta odluku o kodiranju programu OmegaT. Način djelovanja je sljedeći:

- OmegaT utvrđuje kodiranje izvorišne datoteke putem njene deklaracije kodiranja, ako postoji (datoteke na osnovi HTML-a i XML-a)

- OmegaT dobiva nalog za korištenje obaveznoga kodiranja za određene datotečne formate (svojstva jezika Java itd.)

- OmegaT koristi zadano kodiranje operacijskoga sustava za tekstne datoteke.

Izvorišne datoteke Kodiranje
Odredišne datoteke Kodiranje:
Datotečni filtri Izvorišne datoteke, odredišne datoteke – kodiranje

#### Naziv odredišne datoteke

Odredišne datoteke Nazivi datoteka

Ponekad se ukaže potreba za automatskim preimenovanjem datoteka za prijevod, primjerice dodavanjem oznake jezika iza naziva datoteka. Uzorak naziva odredišnih datoteka koristi posebnu sintaksu, pa ako želite promijeniti to polje, morate pritisnuti Obrada... i koristiti Dijaloški okvir obrade uzoraka. Za vraćanje zadanih postavki filtra pritisnite Zadano. Naziv možete mijenjati i izravno u polju uzorka naziva odredišne datoteke dijaloškoga okvira filtra datoteka. Dijaloški okvir obrade uzoraka nudi sljedeće mogućnosti, između ostalih:

Datotečni filtri Dijaloški okvir

- Zadana je vrijednost je `${filename}` – puni naziv izvorišne datoteke s datotečnim nastavkom: u ovome je slučaju naziv datoteke prijevoda identičan onome izvorišne datoteke.

- `${nameOnly}` – omogućava umetanje samo naziva izvorišne datoteke, a bez datotečnoga nastavka.

- `${extension}` – izvorni datotečni nastavak

- `${targetLocale}`– regionalni kôd odredišne datoteke (u obliku „xx_YY”).

- `${targetLanguage}`– odredišni jezik zajedno s oznakom države (u obliku „XX-YY”).

- `${targetLanguageCode}` – samo odredišni jezik („XX”)

- `${targetCountryCode}` – samo odredišna država („YY”)

- `${timestamp-????}` – datum i vrijeme sustava u vrijeme izrade u različitim oblicima

  Primjere uzoraka za jednostavne oblike datuma i možete pronaći u dokumentaciji koju je izradio Oracle.

- `${system-os-name}` – operacijski sustav korištenoga računala

- `${system-user-name}` – korisničko ime u sustavu

- `${system-host-name}` – naziv glavnoga računala u sustavu

- `${file-source-encoding}` – kodiranje izvorišne datoteke

- `${file-target-encoding}` – kodiranje odredišne datoteke

- `${targetLocaleLCID}` – Microsoftova regionalna oznaka odredišne datoteke

Dostupne su i dodatne varijante za varijable ${nameOnly} i ${Extension}. U slučaju podvojenoga naziva, moguća je primjena varijabli oblika `${name only`-broj datotečnoga nastavka} i `${extension`-broj datotečnoga nastavka} . Primjerice, ako je naziv izvorne datoteke Dokument.xx.docx, rezultati sljedećih varijabli bit će ovakvi:

- `${nameOnly-0}` Dokument

- `${nameOnly-1}` Dokument.xx

- `${nameOnly-2}` Dokument.xx.docx

- `${extension-0}` docx

- `${extension-1}` xx.docx

- `${extension-2}` Dokument.xx.docx

## Datoteke i mape programa OmegaT

OmegaT koristi tri vrste datoteka.

- Datoteke prijevodnoga projekta: sastavni dijelovi prijevodnoga projekta. Ako njih izgubite, ugrozit ćete cjelovitost projekta i mogućnost okončanja posla. Datoteke projekta su najznačajnije datoteke u programu OmegaT. Riječ je o datotekama koje svakodnevno koristite za vrijeme prevođenja.

- Datoteke korisničkih postavki: izrađuju se mijenjanjem funkcija programa OmegaT putem korisničkih postavki. Njihovim se gubitkom obično vraćaju zadane postavke programa OmegaT. To ponekad može izazvati manje probleme kada se dogodi usred prevođenja.

- Programske datoteke: sastavni dio paketa za preuzimanje. Većina ih je potrebna za pravilno funkcioniranje programa OmegaT. Ako iz nekoga razloga dođe do njihovoga gubitka ili oštećenja, sve ih je moguće vratiti jednostavnim preuzimanjem i/ili ponovnim instaliranjem programa OmegaT.

### Datoteke prijevodnoga projekta

Svaki prijevodni projekt programa OmegaT sastoji se od više datoteka i mapa.

Kada pripremite prijevodni projekt, OmegaT automatski izrađuje mapu odabranoga naziva i sljedeće mape:

Projekt programa OmegaT

Nekim mapama možete mijenjati lokacije prilikom pripreme projekta ili za vrijeme prevođenja. Stoga je moguće odabrati postojeće mape ili izraditi nove mape na lokacijama koje odgovaraju vašem načinu rada i uobičajenim postupcima u upravljanju projektima. Ako želite promijeniti lokaciju mapa nakon sastavljanja projekta, na izborniku otvorite Projekt > Svojstva... ili koristite Ctrl+E i napravite željene izmjene.

Svojstva prijevodnih projekata u programu za upravljanje datotekama potpuno su identična onima svih ostalih mapa. U sljedećemu primjeru mapa `my projects` sadržava tri projekta u okviru programa OmegaT:

Projekti i podmape programa OmegaT

Za otvaranje projekta dovoljan je dvostruki pritisak na željenu stavku označenu simbolom programa OmegaT. Prijevodni projekt, primjerice pod nazivom Ogledni_projekt, izrađen prema zadanim postavkama, bit će pripremljen kao nova podmapa sljedeće strukture:

#### Glavna mapa

Datoteke projekta Datoteka omegat.project

Glavna mapa projekta uvijek sadržava datoteku `OmegaT.Project`s parametrima projekta definiranim u prozoru svojstava Projekta (Projekt > Svojstva). U istoj se mapi nakon nekoga vremena prevođenja izrađuju (i ažuriraju tijekom prevođenja) dodatne datoteke (`naziv_projekta``-omegat.tmx, naziv_projekta-level1.tmx i naziv_projekta-level2.tmx`). One se sastoje od sadržaja iste prijevodne memorije u različitim oblicima, za korištenje u budućim projektima.

#### Podmapa rječnika

Ova je mapa početno prazna, a predviđena je za rječnike koje dodate projektu. Više o ovoj temi možete pronaći u poglavlju Rječnici.

#### Podmapa glosara

Ova je mapa u početku prazna. Namijenjena je za glosare koje namjeravate koristiti za projekt. Više o ovoj temi možete pronaći u poglavlju Glosari.

#### Podmapa omegat

Datoteke projekta Podmapa omegat

Podmapa omegat sadržava najmanje jednu ili eventualno nekoliko drugih datoteka. Najznačajnija datoteka u njoj je `project_save.tmx`, tj. radna prijevodna memorija projekta. U ovu se mapu postupno dodaju sigurnosne kopije navedene datoteke (s datotečnim nastavkom bak), i to najprije na početku rada na prijevodu, a potom i tijekom prevođenja te po okončanju posla. Time se izbjegava nehotičan gubitak podataka; pogledajte odjeljak Sprječavanje gubitka podataka u poglavlju Razno.

Tijekom prevođenja u ovoj se mapi mogu izrađivati sljedeće dodatne datoteke:

stats.txt | sadržava statističke podatke tekućega projekta. Možete je otvoriti odabirom Alati > Statistika
ignored_words.txt; learned_words.txt | izrađuje i koristi ih alat za provjeru pravopisa. Ako ste već sakupili riječi za koje želite da ih alat za provjeru pravopisa ignorira ili prihvaća, trebate samo kopirati odgovarajuće dvije datoteke u podmapu `omegat` tekućega projekta.
project_stats_match.txt | sadržava najnovije statističke podatke o podudaranjima za projekt, koje možete izraditi odabirom Alati > Statistika podudaranja
segmentation.conf | ako postoji, ova datoteka sadržava pravila segmentacije za predmetni projekt, ako se to zatraži putem Projekt > Svojstva... Pogledajte poglavlje Svojstva projekta
filters.xml | ako postoji, ova datoteka sadržava datotečne filtere za predmetni projekt, ako se to zatraži putem Projekt > Svojstva... Pogledajte poglavlje Svojstva projekta
uiLayout.xml | ako postoji, sadržava postavke grafičkoga korisničkog sučelja za predmetni projekt

Datoteke projekta datoteka statističkih podataka
Datoteke projekta ignored_words i learned_words

#### Podmapa izvorišnih datoteka

Datoteke projekta Podmapa izvorišnih datoteka

Podmapa izvorišnih datoteka sadržava datoteke za prijevod. U nju možete i naknadno dodavati datoteke. Imajte na umu da struktura podmape izvorišnih datoteka može imati oblik po vašoj želji. Ako su datoteke za prijevod dijelovi razgranate strukture (kao kod web stranica), trebate samo odrediti glavnu podmapu, a OmegaT će održavati cijeli sadržaj i pritom očuvati razgranatu strukturu.

#### Podmapa odredišnih datoteka

Datoteke projekta Podmapa odredišnih datoteka

Ova je podmapa u početku prazna. Za dodavanje sadržaja u nju odaberite Ctrl D Projekt Izradi prevedene dokumente . Time se stvaraju datoteke u mapi `source`, bili sadržaji prevedeni ili ne, i to prema istoj hijerarhiji kao u podmapi izvorišnih datoteka. Sadržaj odredišne podmape ovisi o tekućemu stanju prijevoda, odnosno prijevodnoj memoriji projekta spremljenoj na lokaciji /omegat/project_save.tmx. Neprevedeni segmenti ostaju na izvorišnome jeziku.

Datoteke prijevoda Datoteke prijevodnoga projekta

### Datoteke korisničkih postavki

Datoteke projekta Datoteke korisničkih postavki

Korisničke datoteke sadržavaju informacije primjenjive za sve projekte određenoga korisnika:

logs/OmegaT.log | U ovu se datoteku bilježe poruke o pogreškama vezanim za jezik Java, a nastalim za korištenja programa OmegaT. Kad uočite znakove da OmegaT ne funkcionira kako treba, ova je datoteka (ili njen odgovarajući dio) važna sastavnica prijave pogrešaka
script/ | mapa skriptnih datoteka za eventualno instalirani skriptni dodatak
filters.xml | korisnički zadani datotečni filtri
omegat.prefs | postavke programa OmegaT
segmentation.conf | korisnički zadana pravila segmentacije
uiLayout.xml | datoteka xml sa svim dostupnim postavkama grafičkoga korisničkog sučelja

Imajte na umu da postavke za predmetni projekt mogu poništiti zadana pravila segmentacije i datotečne filtre, o čemu je već bilo riječi. Lokacija korisničkih datoteka ovisi o platformi koja se koristi:

Windows 2000 i XP | `Documents and Settings\<ime korisnika>\Application Data\OmegaT`
Windows Vista i 7 | `Users\<ime korisnika>\AppData\Roaming\OmegaT`
Ostali sustavi Windows | `<nešto>\OmegaT` (<nešto> se odnosi na lokaciju „početne” mape prema postavkama jezika Java)
Linux/Solaris/FreeBSD | `<korisnička početna mapa>/.omegat` (.omegat je mapa, a točka ispred njenoga naziva čini je nevidljivom dok ne upišete ls -a ili neku drugu odgovarajuću naredbu)
MAC OS X | `<korisnička početna mapa>/Library/Preferences/OmegaT`
Ostalo | `<korisnička početna mapa>`

Mapi je moguće pristupiti izravno putem stavke izbornika Mogućnosti Pristup konfiguracijskoj mapi .

### Programske datoteke

Datoteke projekta Programske datoteke

OmegaT se nudi kao paket koji možete preuzeti sa servisa SourceForge. Na raspolaganju je paket neovisan o platformama, u obliku standardnoga programa Java. Dostupni su i alternativni paketi, kao što je .tar za Linux, instalacijska datoteka za Windows – uključujući Java Runtime Environment ili bez njega, instalacijska datoteka za Mac OS X, kao i paket izvornoga kôda za programere.

Paket neovisan o platformama moguće je koristiti na svim platformama s instaliranim Java 1.6 Runtime Environment, uključujući i platforme za koje su raspoloživi i ciljani paketi. Dostupan je kao sažeta datoteka (arhiva zip ili tar) koju valja raspakirati u željenu mapu radi instaliranja. Datoteku je obično moguće raspakirati dvostrukim pritiskom lijeve tipke miša na preuzeti paket. Raspakiravanjem arhive izrađuje se mapa sa sljedećim sadržajem:

Datoteka/ podmapa | Sadržaj
`/docs/` | U ovoj se mapi nalaze sve datoteke priručnika. Možete ih otvarati internetskim preglednikom i tako omogućiti pristup poveznicama prema vanjskim sadržajima.
`/images/` | Slikovni sadržaji simbola i logotipa
`/lib/` | Sadržava datoteke jezika Java, potrebne za rad programa OmegaT.
`join.html` | Radi se o običnoj datoteci html, koja vas po otvaranju internetskim preglednikom upućuje na korisničku skupinu programa OmegaT na servisu Yahoo! Groups. Nije nužno postati član skupine, ali to vam ipak nudi pristup dodatnim uslugama, kao što su datoteke, ankete, a na koncu i mogućnost sudjelovanja u raspravama na temu programa OmegaT. Arhive skupine su javne i dostupne bez učlanjenja u skupinu.
`changes.txt` | Razmjerno detaljan popis razlika tekuće inačice u odnosu na prethodne.
`license.txt` | Opća javna licenca GNU (GNU GENERAL PUBLIC LICENSE). Licenca dozvoljava neke radnje na programu OmegaT, uključujući njegovo mijenjanje i distribuiranje. Ako vas zanima mijenjanje ili distribuiranje programa OmegaT, pozorno pročitajte ovaj dokument kako biste prije bilo kakvih postupaka doznali sve o eventualnim posljedicama. Ako niste sasvim sigurni, bez oklijevanja se izravno posavjetujte sa sudionicima u projektu ili im pošaljite e-poruku putem stranice servisa SourceForge ili pošaljite javnu poruku korisničkoj skupini.
`doc-license.txt` | Opća javna licenca GNU (GNU GENERAL PUBLIC LICENSE). Licenca pokriva dokumentaciju. Pogledajte gornji tekst.
`readme.txt` | Ova je datoteka vrlo značajna i svakako je morate pročitati prije pokretanja programa OmegaT. Obuhvaća opće informacije o programu OmegaT, izvorima dodatnih podataka, načinima sudjelovanja itd. Prevedena je na više jezika.
OmegaT | Tekstna datoteka koja sadržava dva retka:
    #!/bin/bash java
    java -jar OmegaT.jar $*
Datoteka bi mogla biti svrsishodna korisnicima sustava Linux i OS X. U izvršnu je datoteku (`chmod +x OmegaT`) pretvarate putem naredbenoga retka, ali vodite računa da to obavite u programskoj mapi OmegaT. Potom ćete moći pokretati program OmegaT izvršavanjem datoteke naredbenim retkom.
OmegaT.bat | Datoteka skupne obrade za pokretanje programa OmegaT naredbenim retkom u sustavu Windows. Sadržava samo sljedeći redak:
    java -jar OmegaT.jar %*
`OmegaT.jar` | Glavna programska datoteka OmegaT. Za pokretanje programa OmegaT morate pokrenuti ovu datoteku, bilo naredbenim retkom ili putem preglednika datoteka, obično dvostrukim pritiskom lijeve tipke miša.

## Datoteke za prijevod

### Datotečni formati

Izvorišne datoteke Datotečni formati
Odredišne datoteke Datotečni formati

Program OmegaT možete koristiti za prevođenje datoteka u više formata. U načelu postoje dvije vrste datotečnih formata: običan tekst i oblikovani tekst.

#### Datoteke običnoga teksta

Odredišne datoteke Datoteke običnoga teksta
Izvorišne datoteke Datoteke običnoga teksta

Datoteke običnoga teksta sadržavaju samo tekst, pa je stoga unos prijevoda prilično jednostavan. Postoji nekoliko načina za određivanje kodiranja datoteka kako njihov sadržaj ne bi bio nečitak po otvaranju u programu OmegaT. Ove datoteke ne sadržavaju nikakve informacije o oblikovanju osim o bjelinama radi poravnanja teksta, označavanja odlomaka ili umetanja prijeloma stranica. Ne mogu sadržavati ili čuvati informacije o bojama, fontovima i drugim elementima teksta. OmegaT trenutno podržava sljedeće formate običnoga teksta:

Datotečni formati Bez oblikovanja Izvorišne datoteke

- tekst ASCII (.txt itd.)

- kodirani tekst (*.UTF8)

- paketi izvora za jezik Java (*.properties)

- datoteke PO (*.po)

- datoteke INI (ključ=vrijednost) (*.ini)

- datoteke DTD (*.DTD)

- datoteke DokuWiki (*.txt)

- datoteke titlova SubRip (*.srt)

- datoteke Magento CE Locale CSV (*.csv)

OmegaT se može koristiti i za obradu drugih vrsta datoteka običnoga teksta povezivanjem njihovih datotečnih nastavaka s podržanim vrstama datoteka (primjerice, datoteke .pod je moguće povezati s filtrom za tekst ASCII) i njihovom predobradom određenim pravilima segmentacije.

Datoteke PO mogu sadržavati i izvorišni i odredišni tekst. Stoga bi se moglo kazati da su one datoteke običnoga teksta, ali i prijevodne memorije. Ako nemamo prijevod za neki izvorišni segment u prijevodnoj memoriji projekta (project_save.tmx), tekući se prijevod sprema u project_save.tmx kao zadani prijevod. Međutim, ako već imamo drugačiji prijevod za taj isti izvorišni segment, novi se prijevod sprema kao alternativni.

Izvorišne datoteke PO kao dvojezične datoteke

#### Datoteke oblikovanoga teksta

Odredišne datoteke Datoteke oblikovanoga teksta Tekst s oznakama
Izvorišne datoteke Datoteke oblikovanoga teksta

Datoteke oblikovanoga teksta pored samoga teksta sadržavaju informacije kao što su vrste, veličine i boje fontova itd. Obično su izrađene programima za obradu teksta ili HTML-a. Takvi datotečni formati čuvaju informacije o oblikovanju. Informacije o oblikovanju mogu biti vrlo jednostavne, npr. „ovo je podebljani tekst”, ili pak poprilično složene, kao kod podataka u tablicama s različitim veličinama, bojama i položajima fontova itd. Zadržavanje oblikovanja izvornoga teksta u prijevodu smatra se važnim u većini prijevodnih zadataka. OmegaT to omogućava postavljanjem oznaka posebno oblikovanih znakova/riječi kojima možete jednostavno upravljati. Pojednostavljivanje oblikovanja izvornoga teksta uvelike doprinosi smanjenju broja oznaka. Objedinjavanjem fontova i njihovih veličina, boja i drugih elemenata gdje god je to moguće u dokumentu olakšavamo prevođenje i smanjujemo broj potencijalnih pogrešaka u oznakama. OmegaT različito barata svakom vrstom datoteka. Određene se funkcije mogu podesiti u datotečnim filtrima. U trenutku pisanja ovoga dokumenta, OmegaT podržava sljedeće formate oblikovanoga teksta:

Datotečni formati s oblikovanjem Izvorišne datoteke

- ODF – OASIS Open Document Format (*.ods, *.ots, *.odt, *.ott, *.odp, *.otp)

- Microsoft Office Open XML (*.docx, *.dotx, *.xlsx, *.xltx, *.pptx)

- (X)HTML (*.html, *.xhtml,*.xht)

- HTML Help Compiler (*.hhc, *.hhk)

- DocBook (*.xml)

- XLIFF (*.xlf, *.xliff, *.sdlxliff) – s izvorišnim i odredišnim materijalima

- QuarkXPress CopyFlowGold (*.tag, *.xtg)

- datoteke ResX (*.resx)

- izvori za Android (*.xml)

- LaTex (*.tex, *.latex)

- datoteke Help (*.xml) i Manual (*.hmxp)

- Typo3 LocManager (*.xml)

- WiX Localization (*.wxl)

- Iceni Infix (*.xml)

- izvoz iz Flash XML-a (*.xml)

- Wordfast TXML (*.txml)

- Camtasia za Windows (*.camproj)

- Visio (*.vxd)

- XML svojstava jezika Java (*.xml)

- Schematron (*.sch)

- shema RELAX NG za XML (*.rng)

Programom OmegaT moguće je obrađivati i druge vrste datoteka oblikovanoga teksta povezivanjem njihovih datotečnih nastavaka s podržanim vrstama datoteka, uz pretpostavku da će biti pravilno segmentirane putem odgovarajućih pravila segmentacije.

#### Datoteke PDF

Odredišne datoteke Tekstne datoteke PDF
Izvorišne datoteke Datoteke PDF

Datoteke PDF poseban su slučaj. One sadržavaju informacije o oblikovanju teksta, no te informacije nije moguće iskoristiti programom OmegaT za izradu odredišnih datoteka. Stoga se datoteke PDF tretiraju kao datoteke običnoga teksta, a izlazne datoteke su također datoteke običnoga teksta.

Kada u prijevodu treba reproducirati oblikovanje teksta (kao i druge elemente, kao što su slike), možete se poslužiti sljedećim metodama.

1. Koristite zadani filtar programa OmegaT’s (Unos PDF-a), prevedite tekst, izradite odredišnu datoteku (koja će biti obični tekst) pa na koncu ručno sredite oblikovanje i ostale elemente.

2. Koristite filtar Iceni Infix. Pogledajte Vodič – Prevođenje datoteka PDF programima Iceni Infix i OmegaT.

3. Uvezite izvorišnu datoteku u program LibreOffice Draw, spremite je kao datoteku ODG i prevedite pa potom izvezite u PDF prema potrebi.

Napomena: navedene informacije vrijede samo za datoteke PDF sa slojem teksta. Za datoteke PDF koje čine skenirane stranice (koje se ponekad nazivaju ‘mrtvi’ PDF-ovi) treba koristiti program za OCR (optičko prepoznavanje znakova) radi očitavanja i pretvaranja teksta u format koji je moguće obraditi programom OmegaT.

### Ostali datotečni formati

Odredišne datoteke Ostali datotečni formati
Izvorišne datoteke Ostali datotečni formati

Programom OmegaT moguće je obrađivati i ostale datotečne formate običnoga ili oblikovanoga teksta.

Za pretvaranje datoteka u podržane formate možete koristiti vanjske alate. Ne zaboravite da datoteke prijevoda na koncu valja vratiti u izvorni format. Primjerice, ako imate zastarjelu inačicu programa Microsoft Word, koja ne podržava format ODT, evo kako se možete snaći s Wordovim datotekama datotečnoga nastavka DOC:

Odredišne datoteke Alati za pretvaranje datoteka

- uvezite datoteku ODF u program Writer

- spremite datoteku u formatu ODT

- prevedite odredišnu datoteku ODT

- učitajte odredišnu datoteku ODF u program Writer

- spremite datoteku u formatu DOC

Kvaliteta oblikovanja datoteke prijevoda ovisi o kvaliteti navedenoga tijeka pretvaranja. Prije poduzimanja takvih pretvaranja valja isprobati sve mogućnosti. Ažurirani popis pomoćnih prijevodnih alata možete pronaći na početnoj stranici programa OmegaT.

### Jezici koji se pišu zdesna nalijevo

Jezici koji se pišu zdesna nalijevo
Odredišne datoteke Jezici koji se pišu zdesna nalijevo
Izvorišne datoteke Jezici koji se pišu zdesna nalijevo

Poravnanje teksta izvorišnih i odredišnih segmenata ovisi o jezicima projekta. Prema zadanim vrijednostima, za jezike koji se pišu slijeva nadesno (LTR) koristi se poravnanje teksta slijeva, dok se za jezike koji se pišu zdesna nalijevo (RTL) koristi poravnanje teksta zdesna. Možete mijenjati načine prikaza pritiskom na Shift Ctrl O (da ne bude zabune, radi se o slovu O, a ne o brojci 0). Postoje tri načina mijenjanja prikaza kombinacijom tipki Shift Ctrl O :

- zadano poravnanje teksta, definirano jezikom

- poravnavanje teksta slijeva

- poravnavanje teksta zdesna

Korištenje načina RTL u programu OmegaT nema baš nikakvoga utjecaja na način prikaza prevedenih dokumenata izrađenih programom OmegaT. Način prikaza prevedenih dokumenata mora biti prilagođen u programima (kao što je Microsoft Word) koji se obično koriste za njihovo prikazivanje ili obradu (što je podrobno pojašnjeno u odgovarajućim priručnicima). Korištenjem Shift Ctrl O mijenja se i unos teksta i prikaz u programu OmegaT. Može se koristiti zasebno u sva tri okna (za obradu, djelomična podudaranja i glosare) pritiskom na okno i mijenjanjem načina prikaza. Također se može koristiti u svim poljima za unos programa OmegaT (prozor za pretraživanje, za pravila segmentacije itd.).

Napomena korisnicima sustava Mac OS X: koristite prečac Shift Ctrl O , a ne cmd+Ctrl+O.

#### Kombiniranje nizova RTL i LTR u segmentima

Jezici koji se pišu zdesna nalijevo Kombiniranje nizova RTL i LTR
Odredišne datoteke Kombiniranje nizova RTL i LTR
Izvorišne datoteke Kombiniranje nizova RTL i LTR

Kada pišete tekst koji je u cijelosti RTL, možete koristiti zadani prikaz (LTR). Međutim, nerijetko se ukazuje potreba za postavljanje teksta LTR u tekst koji je RTL. Primjerice, to se odnosi na oznake teksta u programu OmegaT, nazive proizvoda koje valja ostaviti u izvorišnome jeziku LTR, oznake iz lokalizacijskih datoteka i brojeve u tekstu. U takvim se slučajevima treba prebaciti u način RTL zbog pravilnoga prikaza teksta RTL (koji je ustvari dvosmjeran). Valja napomenuti da se i izvorišni i odredišni segmenti prikazuju u načinu RTL kada je program OmegaT postavljen na taj način prikaza. To znači da se u slučajevima kada je izvorišni jezik LTR, a odredišni RTL, ili obratno, može ukazati potreba za mijenjanjem i vraćanjem pojedinoga načina prikaza radi pregleda izvorišnoga segmenta i upisivanja u odredišni segment u odgovarajućim načinima prikaza.

#### Oznake programa OmegaT u segmentima RTL

Jezici koji se pišu zdesna nalijevo Oznake programa OmegaT u jezicima RTL

Kao što smo već gore napisali, oznake teksta programa OmegaT su nizovi LTR. Kod prevođenja s jezika RTL na LTR i obratno, možete očekivati brojna mijenjanja načina prikaza između LTR-a i RTL-a radi pravilnoga očitavanja oznaka teksta iz izvorišnih segmenata i njihovoga ispravnog unošenja u odredišne segmente.

Ako to dopušta dokument, prevoditeljima se toplo preporučuje uklanjanje informacija o stilovima iz izvornoga dokumenta, tako da se na sučelju programa OmegaT prikazuje što manji broj oznaka teksta. Pridržavajte se naputaka u Savjetima o upravljanju oznakama teksta. Često provjeravajte valjanost oznaka teksta (pogledajte Provjera valjanosti oznaka teksta) i redovito izrađujte inačice dokumenata prijevoda (pogledajte tekst dolje i Izbornik) kako biste lakše otkrili sve eventualne probleme. Savjet: prevođenje inačice dokumenta u obliku običnoga teksta uz naknadno dodavanje potrebnih stilova odgovarajućim programom zna se pokazati manje problematičnim načinom rada.

#### Izrada prevedenih dokumenata RTL

Jezici koji se pišu zdesna nalijevo Izrada odredišnih datoteka RTL
Jezici koji se pišu zdesna nalijevo Odredišne datotekeTarget files
Jezici koji se pišu zdesna nalijevo Izrada odredišnoga teksta RTL

Izrađeni prevedeni dokumenti imaju isti smjer prikaza kao izvorni dokumenti. Stoga, ako je izvorni dokument LTR, a u odredišnome dokumentu trebamo RTL, smjer prikaza valja ručno promijeniti u programu kojim se pregledava. Svaki izlazni format ima svoje načine funkcioniranja pri prikazivanju RTL-a, o čemu sve podrobnije podatke možete pronaći u priručnicima odgovarajućih programa.

Kod datoteka .docx brojne se izmjene pak obavljaju automatski:

- odlomci, odjeljci i tablice se postavljaju u dvosmjerni prikaz
- tekstni se elementi postavljaju u RTL

U cilju izbjegavanja mijenjanja parametara prikaza odredišnih datoteka pri svakome njihovom otvaranju, valja iskoristiti eventualnu mogućnost izmjene parametara prikaza izvorišnih datoteka kako bi ih koristile i odredišne datoteke. Primjerice, takve su izmjene moguće u datotekama ODF.

## Funkcioniranje obrade

Izbornik Mogućnosti Funkcioniranje obrade...

Dijaloški okvir koji se otvara koristeći Mogućnosti Funkcioniranje obrade... omogućava odabir načina manipulacije tekućim segmentom u polju za obradu:

Mijenjanje mogućnosti funkcioniranja

Datoteke prevodimo segment po segment naizmjeničnom obradom svakoga pojedinačnoga tekućeg segmenta. Pritom imamo mogućnost automatskoga upisivanja postojećega prijevoda iz okna djelomičnih podudaranja ili pak izvorišnoga teksta u polje za obradu tekućega segmenta. Odabirom Mogućnosti Funkcioniranje obrade..., OmegaT nudi izbor sljedećega:

Izvorišni tekst

  Mogućnost automatskoga umetanja izvorišnoga teksta u polje za obradu. Ovo je korisno za tekstove u kojima imamo veliki broj imena ili naziva koje ne smijemo mijenjati.

Ostavi prazni segment
Izbornik Mogućnosti Funkcioniranje obrade Bez prijevoda

  OmegaT ostavlja prazno polje za obradu. Ova mogućnost nudi upisivanje prijevoda bez prethodnoga uklanjanja izvorišnoga teksta i time štedi vrijeme jer uklanja potrebu za dvjema tipkovnim radnjama (Ctrl+A i Del). Segmenti bez prijevoda nisu dopušteni. U oknu za obradu prikazuju se kao <PRAZNO>. Ako ipak želite segment bez prijevoda, desnom tipkom miša pritisnite segment pa odaberite „Ostavi bez prijevoda”. Postavka Ukloni prijevod iz istoga skočnog izbornika također nudi brisanje postojećega prijevoda u tekućem segmentu. Isto možemo postići i brisanjem sadržaja odredišnoga segmenta, nakon čega valja pritisnuti Enter.

Umetni najkvalitetnije podudaranje
Izbornik Mogućnosti Funkcioniranje obrade Umetanje djelomičnih podudaranja

  OmegaT umeće prijevod koji je najsličniji tekućem izvorišnom tekstu, pod uvjetom da je iznad praga sličnosti odabranoga u dijaloškome okviru. Prijevode umetnute putem podudaranja možemo označiti prefiksom (koji inače nije određen prema zadanim postavkama). Dodavanjem prefiksa (primjerice [fuzzy]) možete naknadno pronaći i provjeriti takve prijevode.

Potvrdni kvadratići u donjoj polovici dijaloškoga prozora služe za sljedeće:

Pretvaraj brojeve prilikom umetanja djelomičnih podudaranja
Izbornik Mogućnosti Funkcioniranje obrade Pretvaranje brojeva

  Označavanjem ove mogućnosti OmegaT pokušava pretvoriti brojeve prilikom ručnog ili automatskog umetanja djelomičnih podudaranja, a u skladu sa sadržajem izvorišnih segmenata. Ovdje imamo više ograničenja:

  - izvorišni segment i djelomična podudaranja moraju sadržavati isti skup brojeva,

  - brojevi u izvorišnome tekstu i odredišnim podudaranjima moraju biti istovjetni,

  - u obzir dolaze samo cijeli brojevi i jednostavni decimalni brojevi (s točkom kao decimalnim znakom, npr. 5.4, no ne i 5,4 ili 54E-01).

Prijevod smije biti isti kao izvorišni tekst
Izbornik Mogućnosti Funkcioniranje obrade Prijevod isti kao izvorišni tekst

  Dokumenti za prijevod katkada imaju dosta imena ili naziva koji trebaju ostati isti i u prijevodu. Za segmente koji sadržavaju samo takav nepromjenjivi tekst imamo dvije strategije.

  Možemo odlučiti da uopće ne prevodimo takve segmente. U tom će slučaju OmegaT prijaviti da navedeni segmenti nisu prevedeni. Ta je postavka standardno zadana. Drugo je rješenje unos prijevoda istovjetnoga izvorišnome tekstu. OmegaT omogućava takav izbor. U tu svrhu koristite Mogućnosti Funkcioniranje obrade... i označite kvadratić Prijevod smije biti isti kao izvorišni tekst.

Izvezi segment u tekstne datoteke
Izbornik Mogućnosti Funkcioniranje obrade Izvoz tekućega segmenta

  Funkcija izvoza teksta služi za izvoz podataka iz tekućega projekta u okviru programa OmegaT u datoteke običnoga teksta. Podaci se izvoze prilikom otvaranja segmenta. Datoteke se spremaju u podmapu /script mape korisničkih datoteka OmegaT, a obuhvaćaju sljedeće:

  - sadržaj segmenta izvorišnoga teksta (`source.txt`).

  - sadržaj segmenta odredišnoga teksta (`target.txt`).

  - tekst koji označi korisnik putem kombinacije Ctrl+Shift+C ili odabirom Obrada > Izvezi odabrano (`selection.txt`).

  Sadržaj datoteka briše se bilo otvaranjem novoga segmenta (source.txt i target.txt) ili izvozom novoga odabranog sadržaja (selection.txt). Datoteke su u formatu običnoga teksta bez oblikovanja. Cijelim je procesom moguće upravljati putem skriptiranja Tck/Tcl. Pojedinosti, primjere i prijedloge možete pronaći u odjeljku Korištenje funkcije izvoza teksta programa OmegaT.

Funkcija Idi na sljedeći neprevedeni segment automatski se zaustavlja na segmentu za koji postoji barem jedan alternativni prijevod
Izbornik Mogućnosti Funkcioniranje obrade Segmenti s alternativnim prijevodima

  Pogrešne prijevode u slučajevima segmenata s nekoliko mogućih odredišnih rješenja možemo izbjeći označavanjem potvrdnoga kvadratića Idi na sljedeći neprevedeni segment, čime se program zaustavlja na sljedećem segmentu takve vrste, i to bez obzira na to je li sadržaj već preveden.

Dopusti obradu oznaka teksta

  Odznačavanjem ove postavke sprječavamo sva oštećenja oznaka teksta prilikom rada, npr. njihovo djelomično brisanje. Uklanjanje cijele oznake teksta ipak je omogućeno i u tom slučaju, i to ili putem kombinacije Ctrl+Backspace/Delete ili označavanjem cijele oznake (Ctrl+Shift+lijevo/desno), nakon čega je brišemo (Delete ili Ctrl+X).

Provjeri valjanost oznaka teksta pri zatvaranju segmenta

  Odabirom ove funkcije primamo upozorenja zbog razlika u oznakama teksta između izvorišnih i odredišnih segmenata pri svakom zatvaranju segmenta ili prijelazu na sljedeći segment.

Spremi stanje automatski upisanih sadržaja

  Odabirom ove postavke spremamo u datoteku `project_save.tmx` informacije o automatskome upisivanju u segmente, slijedom čega oni u oknu za obradu bivaju prikazani u određenoj boji (ako je označena funkcija „Označi automatski upisane segmente” na izborniku Prikaz).

Broj početno učitanih segmenata

  Prema zadanim postavkama, u oknu za obradu prikazuje se 2000 početnih segmenata, uz usklađivanje s pomicanjem gore ili dolje. Taj broj možete povećati ako imate snažno računalo i/ili ako vam ne odgovara funkcioniranje trake za pomicanje prilikom učitavanja uz pomicanje sadržajem.

## Rad na običnome tekstu

Izvorišne datoteke Datoteke običnoga teksta

### Zadano kodiranje

Kodiranje Datoteke običnoga teksta
Izvorišne datoteke Kodiranje

Datoteke običnoga teksta – u većini slučajeva s datotečnim nastavkom txt – sadržavaju samo tekstne informacije i ne nude nikakve jasno definirane podatke na temelju kojih bi računalo moglo definirati jezik na kojemu su napisane. U takvim je slučajevima najviše što program OmegaT može napraviti jest oslanjanje na pretpostavku da je tekst napisan na istome jeziku koji koristi sâmo računalo. To nije nikakav problem za datoteke kodirane standardom Unicode uz korištenje 16-bitnoga kodiranja znakova. Međutim, za tekstove s 8-bitnim kodiranjem moguće su nezgodne situacije sljedeće vrste: umjesto prikaza teksta sastavljenoga od japanskih znakova...

...sustav će ga, primjerice, prikazati na sljedeći način:

U ovome slučaju imamo računalo na kojemu se koristi program OmegaT, a čiji je zadani jezik ruski, pa stoga znakove prikazuje na ćirilićnome pismu, a ne na japanskome pismu Kanji.

### Rješenje koje nudi program OmegaT

OmegaT u načelu nudi tri načina rješavanja ovoga problema. Sva tri zahtijevaju primjenu datotečnih filtara putem izbornika Mogućnosti.

Promjena kodiranja datoteka u Unicode

  Otvorite izvorišnu datoteku programom za obradu teksta koji pravilno očitava njeno kodiranje pa spremite datoteku kodiranu kao „UTF-8”. Promijenite datotečni nastavak `.txt` u `.utf8.` OmegaT će zatim automatski očitavati datoteku kao UTF-8. Ovo je najmudrija alternativa, kojom ćete se lišiti problema na duge staze.

Određivanje kodiranja datoteka običnoga teksta

  U naravi se radi o datotekama s datotečnim nastavkom `.txt` : otvorite dijaloški okvir Datotečni filtri, a zatim u odjeljku Datotečni format odaberite Tekst pa pritisnite gumb Obrada i promijenite stavku <automatski> u stupcu Kodiranje izvorišnih datoteka u kodiranje koje odgovara izvorišnoj datoteci `.txt`, primjerice u .jp za gore navedeni primjer.

Promjena datotečnih nastavaka izvorišnih datoteka običnoga teksta

  Primjera radi, za datoteke običnoga teksta na japanskome jeziku možete promijeniti nastavak `.txt` u `.jp` for Japanese plain texts: otvorite dijaloški okvir Datotečni filtri, a zatim u odjeljku Datotečni format odaberite Tekst pa pritisnite gumb Obrada, a zatim u dijaloškome okviru Obrada filtra pritisnite Dodaj pa dodajte novi Uzorak naziva izvorišnih datoteka (u našemu primjeru bi to bio `*.jp`) i na koncu odaberite odgovarajuće Kodiranje izvorišne datoteke i Kodiranje prevedene datoteke.

OmegaT nudi sljedeći zadani uži popis radi lakšega manipuliranja nekim datotekama običnoga teksta:

- Program OmegaT automatski (<automatski>) očitava datoteke `.txt`kao da su kodirane prema zadanim postavkama računala.

- Kodni sustav datoteka `.txt1` je ISO-8859-1, što obuhvaća većinu zapadnoeuropskih jezika.

  Kodiranje Zapadno

- Kodni sustav datoteka `.txt2` je ISO-8859-2, što obuhvaća većinu srednjoeuropskih i istočnoeuropskih jezika

  Kodiranje Srednjoeuropsko i istočnoeuropsko

- Program OmegaT očitava datoteke `.utf8` kao da su kodirane sustavom UTF-8, što obuhvaća skoro sve jezike na svijetu.

  Kodiranje Unicode

U to se možete i sami uvjeriti putem stavke Datotečni filtri na izborniku Mogućnosti. Primjera radi, ako imate tekstnu datoteku na hrvatskome jeziku, a koja je najvjerojatnije u kodnome sustavu ISO-8859-2, trebate promijeniti nastavak `.txt` u `.txt2` , čime omogućavate programu OmegaT pravilno očitavanje njenoga sadržaja. Naravno, ako želite biti apsolutno sigurni, razmislite o pretvaranju takvih datoteka u Unicode, tj. u datotečni format `.utf8`.

## Rad s oblikovanim tekstom

Odredišne datoteke Oblikovani tekst
Izvorišne datoteke Oblikovani tekst

Informacije o oblikovanju iz izvorišnih datoteka obično treba reproducirati u odredišnim datotekama. Informacije o oblikovanju u tekstu koje omogućavaju podržani formati, za sada poglavito DocBook, HTML, XHTML, Open Document Format (ODF) i Office Open XML (od paketa MS Office 2007 nadalje), OmegaT prikazuje kao oznake teksta. Oznake teksta obično bivaju ignorirane prilikom utvrđivanja sličnosti različitih tekstova radi pronalaženja podudaranja. Oznake teksta reproducirane u segmentima prijevoda ostaju kao takve u prevedenome dokumentu.

### Oznake oblikovanja teksta

Oznake teksta

Imenovanje oznaka teksta

Oznake teksta Imenovanje

Oznake teksta se sastoje od jednoga do tri znaka i broja. Jedinstveno numeriranje omogućava zajedničko grupiranje odgovarajućih oznaka teksta i razlikovanje oznaka teksta s jednakim znakom prečaca, a koje zapravo nisu iste. Znakovi prečaca služe za prikaz temeljnoga značenja oznaka teksta (npr. b za podebljani tekst, i za kurziv itd.).

Numeriranje oznaka teksta

Oznake teksta Numeriranje

Oznake teksta se numeriraju inkrementalno prema skupinama. „Skupine oznaka teksta” u ovome su kontekstu zapravo jedna oznaka teksta (npr. <i0> i </i0>). U okviru segmenta, prva skupina (par ili jedna oznaka – „samac”) dobiva broj 0, druga broj 1 itd. U prvome primjeru niže u tekstu imamo tri skupine oznaka teksta (par, samca pa još jedan par), dok se u drugome primjeru nalazi samo jedna skupina (par).

Parovi i samci

Oznake teksta Parovi i samci

Oznake teksta su uvijek ili samci ili parovi. Samci ukazuju na informacije o oblikovanju koje ne utječu na okolni tekst (npr. dodatni razmak ili prijelom retka).

`<b0><Ctr+N></b0>, <br1><b2><Enter></b2><segment 2132>`

<br1> je samac i ne utječe na bilo koji dio okolnoga teksta. Oznake u paru obično ukazuju na informacije o stilu koji se odnosi na tekst između početne i završne oznake teksta para. U sljedećem su primjeru <b0> i </b0> par i utječu na tekst log.txt. Imajte na umu da se početna oznaka uvijek mora nalaziti ispred odgovarajuće završne oznake:

<`Datoteka zapisnika (<b0>log.txt</b0>) služi za praćenje postupaka i pogrešaka.<segment 3167>`

OmegaT izrađuje svoje oznake teksta prije postupka segmentiranja rečenica. Ovisno o pravilima segmentiranja, par oznaka teksta može biti rastavljen i tako se naći u dva susjedna segmenta, zbog čega će provjera valjanosti oznaka teksta upozoriti na pogrešku i označiti ta dva segmenta.

### Postupci s oznakama teksta

Oznake teksta Postupci

Pri radu valja biti pažljiv s oznakama teksta. Ako ih nehotice izmijenite, možete oštetiti konačnu inačicu datoteke. Osnovno je pravilo da redoslijed oznaka teksta mora biti očuvan. Međutim, uz strogo pridržavanje određenih principa moguća su i stanovita odstupanja od tog osnovnog pravila.

Dupliciranje oznaka teksta

Oznake teksta Dupliciranje

Skupine oznaka teksta možete duplicirati njihovim jednostavnim kopiranjem na željeno mjesto. Vodite računa da se početna oznaka u paru mora nalaziti ispred završne oznake. Oblikovanje koje predstavlja duplicirana skupina primjenjuje se na oba odjeljka.

Primjer:

`<b0>Ovo oblikovanje</b0> ćemo duplicirati ovdje.<segment 0001>`

Nakon dupliciranja:

`<b0>Ovo oblikovanje</b0> je <b0>duplicirano ovdje</b0>.<segment 0001>`

Brisanje skupina oznaka teksta

Oznake teksta Brisanje skupina

Skupine oznaka teksta možemo brisati njihovim jednostavnim uklanjanjem iz segmenata. Vodite računa da za skupinu para valja izbrisati i početnu i završnu oznaku kako bi se pravilno uklonili svi tragovi oblikovanja i spriječilo oštećenje datoteke prijevoda. Brisanjem skupine oznaka uklanja se i povezano oblikovanje u datoteci prijevoda.

Primjer:

`<b0>Ovo oblikovanje</b0> ćemo izbrisati.<segment 0001>`

Nakon brisanja:

`Ovo oblikovanje je izbrisano.<segment 0001>`

### Gniježđenje skupina oznaka teksta

Oznake teksta Gniježđenje skupina

Mijenjanje redoslijeda skupina oznaka teksta može izazvati gniježđenje jedne skupine oznaka u drugoj. To je prihvatljivo, pod uvjetom da potonja skupina u potpunosti obuhvaća prvu skupinu. Drugim riječima, pri premještanju parova skupina pazite da i početna i završna oznaka budu bilo unutar ili izvan drugih parova skupina. U suprotnome može doći do oštećenja datoteke prijevoda i nećete je moći otvoriti.

Primjer:

`<b0>Oblikovanje</b0> <b1>broj jedan</b1> ćemo ugnijezditi unutar oblikovanja broj nula.<segment 0001>`

Nakon gniježdenja

`<b0>Oblikovanje <b1>broj jedan</b1></b0> je ugniježđeno unutar oblikovanja broj nula.<segment 0001>`

### Preklapanje skupina oznaka teksta

Oznake teksta Preklapanje skupina

Preklapanje nastaje uslijed pogrešnoga postupanja s parovima oznaka teksta i nedvojbeno izaziva oštećenje oblikovanja, a ponekad sprječava i samu mogućnost otvaranja datoteke prijevoda.

Primjer:

`<b0>Oblikovanje</b0> <b1>broj jedan</b1> ćemo unerediti.<segment 0001>`

Nakon pogrešnoga postupanja:

`<b0>Oblikovanje <b1>broj jedan</b0> </b1>smo uneredili do daske.<segment 0001>`

### Mogućnosti provjere valjanosti oznaka teksta

Rad s oznakama teksta možemo prilagoditi postavljanjem nekih pravila u prozoru Mogućnosti > Provjera valjanosti oznaka teksta...:

Sljedeće funkcije vrijede za sve izvorišne datoteke, a ne samo za neke vrste datoteka, primjerice oblikovani tekst.

- Varijable printf – bez provjere, provjera jednostavnih, provjera svega

  OmegaT može provjeravati nalaze li se varijable programiranja (npr. %s) iz izvorišne datoteke i u prijevodu. Možete odabrati izbjegavanje provjere, provjeru jednostavnih varijabli printf (poput %s, %d itd.) ili varijabli print svih vrsta.

- Provjera jednostavnih uzoraka java MessageFormat

  Označavanjem ovoga potvrdnoga kvadratića OmegaT provjerava jesu li jednostavne oznake java MessageFormat (npr. {0}) pravilno obrađene.

- Regularni izraz za prilagođene oznake teksta

  Ovdje upisan regularni izraz upućuje program OmegaT da otkrivene pojavnice tretira kao korisničke oznake teksta. Pritom provjerava istovjetnost broja oznaka teksta i njihov poredak, baš kao u slučaju oznaka teksta programa OmegaT.

- Regularni izraz za fragmente koje valja ukloniti iz prijevoda

  U ovo polje možete upisati regularni izraz za neželjeni sadržaj u odredišnoj datoteci. Time se sve pojavnice u odredišnim segmentima bojaju u crveno, što olakšava njihovo pronalaženje i ispravljanje. Ovaj se uzorak za uklanjanje ignorira pri pretraživanju djelomičnih podudaranja. Primjenjuje se fiksno oduzimanje postotka podudaranja u vrijednosti od pet jedinica ako se uklonjeni dio ne podudara s nekim drugim segmentom, tako da se podudaranje ne prikazuje kao 100-postotno.

### Provjera valjanosti skupina oznaka teksta

Oznake teksta Provjera valjanosti skupina

Funkcija provjere valjanosti oznaka teksta služi za otkrivanje promjena u sljedovima oznaka (bilo hotimičnih ili nenamjernih) i prikaz segmenata u kojima su obavljene. Pokretanjem ove funkcije – Ctrl+Shift+V – otvara se prozor koji prikazuje sve segmente datoteke u kojima se nalaze oznake teksta u prijevodu za koje se sumnja da su oštećene ili neispravne. Funkcija provjere valjanosti oznaka teksta omogućava jednostavno popravljanje oznaka teksta i obnovu odredišnih dokumenata. Prozor koji se otvara kombinacijom tipki Ctrl+Shift+V sadržava tablicu od tri stupca s poveznicama na odgovarajuće segmente, tj. na izvorišne i odredišne segmente.

Prečaci Provjera valjanosti oznaka teksta – Ctrl+T

Prikaz provjere valjanosti oznaka teksta

Oznake su istaknute u obliku podebljanoga teksta plave boje radi jednostavnoga usporednog pregleda izvornog i prevedenog sadržaja. Pritiskom na željenu poveznicu otvara se odgovarajući segment u oknu za obradu. Ispravite pogrešku po potrebi (kao npr. u gornjem primjeru, gdje nedostaje par <i2></i2>) pa pritisnite Ctrl+Shift+V za povratak na prozor za provjeru valjanosti oznaka teksta radi ispravljanja drugih pogrešaka. Pogreške u oznakama teksta su sljedovi oznaka u prijevodu u kojima nije reproduciran isti poredak i broj oznaka teksta. Neke intervencije u oznakama teksta su nužne i bezopasne, dok druge znaju izazvati probleme pri sastavljanju prevedenoga dokumenta.

### Savjeti za upravljanje oznakama teksta

Oznake teksta Savjeti

Pojednostavnite izvorni tekst

Općenito uzevši, oznake teksta predstavljaju oblikovanje izvornoga teksta u određenim oblicima. Pojednostavljivanje oblikovanja izvornika uvelike doprinosi smanjenju broja oznaka. Kada to dopuštaju okolnosti, valja uzeti u obzir objedinjavanje korištenih fontova i njihovih veličina, boja i drugoga, jer time se može pojednostavniti prevođenje i smanjiti mogućnost nastanka pogrešaka u vezi s oznakama teksta. Više pojedinosti o mogućnostima rada s oznakama teksta možete pronaći u odjeljku o postupcima s oznakama teksta. Ne zaboravite da u slučaju problema s oznakama u sklopu programa OmegaT, a kada oblikovanje nije od ključnoga značaja za prijevod, vjerojatno najlakše rješenje problema leži u uklanjanju oznaka teksta.

Obratite posebnu pozornost na parove oznaka teksta

Ako vam je potreban prikaz oznaka teksta u programu OmegaT, a nije vam nužno zadržati većinu oblikovanja u prijevodu dokumenta, možete izostaviti oznake teksta iz prijevoda. U tom slučaju posebno obratite pozornost na parove oznaka teksta, jer brisanjem jedne strane para uz ostavljanje druge strane dolazi do neizbježnoga oštećenja oblikovanja dokumenta. Budući da se oznake nalaze u samome tekstu, moguće je korištenje pravila segmentacije radi sastavljanja segmenata s manjim brojem oznaka teksta. Riječ je o naprednoj funkciji za čiju je pravilnu primjenu potrebno određeno iskustvo.

Program OmegaT još nije u stanju potpuno automatski otkrivati pogreške u oblikovanju pa vas stoga ne upozorava kad napravite pogrešku ili promijenite oblikovanje radi prilagodbe odredišnome jeziku. Međutim, može se dogoditi da datoteka prijevoda izgleda neobično, a u najgoremu je slučaju nije moguće ni otvoriti.

## Prijevodne memorije

Prijevodne memorije
TMX Prijevodne memorije

### Prijevodne memorije u programu OmegaT

#### mape datoteka tmx – lokacija i namjena

Projekti u okviru programa OmegaT mogu sadržavati prijevodne memorije, tj. datoteke s datotečnim nastavkom tmx, i to na pet različitih lokacija:

mapa omegat
Prijevodne memorije Podmapa omegat Datoteke projekta

  Mapa omegat sadržava datoteku `project_save.tmx`, a eventualno i više sigurnosnih kopija datoteka TMX. Datoteka `project_save.tmx` sadržava sve segmente spremljene u nju od početka rada na projektu. Ta je datoteka stalni dio projekta. Njen se sadržaj poredava abecedno prema izvorišnome segmentu.

glavna mapa projekta
Prijevodne memorije glavna mapa projekta

  Glavna mapa projekta sadržava tri datoteke tmx – `naziv_projekta-omegat.tmx`, `naziv_projekta-level1.tmx` i `naziv_projekta-level2.tmx` (pri čemu se naziv_projekta odnosi na naziv projekta).

  - Datoteka level1 sadržava samo tekstne informacije.

  - Datoteka level2 sadržava specifične oznake teksta programa OmegaT u obliku ispravnih oznaka TMX-a, što omogućava korištenje datoteke i njenih informacija o oblikovanju u bilo kojemu alatu za prevođenje koji podržava memorije tmx razine 2, ili u samome programu OmegaT.

  - Datoteka OmegaT sadržava specifične oznake oblikovanja teksta programa OmegaT, što omogućava korištenje datoteke i u drugim projektima u sklopu programa OmegaT.

  Navedene su datoteke kopije datoteke `project_save.tmx`, tj. glavne prijevodne memorije projekta, isključujući tzv. segmente „siročiće”. Nose odgovarajuće promijenjene nazive, tako da se njihov sadržaj i dalje može identificirati pri daljnjem korištenju, primjerice u podmapi `tm` nekoga drugog projekta (pogledajte u nastavku teksta).

mapa `tm`
Prijevodne memorije Podmapa tm Datoteke projekta

  Broj pomoćnih prijevodnih memorija, tj. datoteka tmx, u mapi /tm/ nije ograničen. Te je datoteke moguće izraditi na bilo koji od triju gore navedenih načina. Valja znati da se datoteke tmx mogu uvoziti i izvoziti i s pomoću drugih alata za računalno potpomognuto prevođenje, i to obično u sva tri oblika. Naravno, najbolje je koristiti datoteke TMX predviđene za program OmegaT (pogledajte tekst gore) radi očuvanja oblikovanja u tekstu segmenata.

  Sadržaj prijevodnih memorija u podmapi tm služi za generiranje prijedloga za tekstove koji se prevode. Među prijedlozima djelomičnih podudaranja prikazuje se svaki već prevedeni tekst spremljen u navedenim datotekama, pod uvjetom da je dostatno sličan tekstu koji se upravo prevodi.

  Kada je izvorišni segment u jednoj od pomoćnih prijevodnih memorija istovjetan tekstu koji se upravo prevodi, OmegaT funkcionira kao što je opisano u dijaloškome prozoru Mogućnosti Funkcioniranje obrade... . Primjerice (i to u slučaju zadržavanja zadanih vrijednosti), prijevod iz pomoćne prijevodne memorije se usvaja i dodaje mu se prefiks [fuzzy] kao oznaka djelomičnoga podudaranja, tako da prevoditelj može naknadno pregledati prijevod i provjeriti jesu li tako označeni segmenti dobro prevedeni (pogledajte poglavlje Funkcioniranje obrade) .

  Može se dogoditi i da prijevodne memorije u podmapi `tm` sadržavaju segmente s istovjetnim izvorišnim, ali istodobno različitim odredišnim tekstom. Datoteke TMX se čitaju prema poretku po njihovim nazivima, a njihovi segmenti pak redak po redak. Stoga prednost ima zadnji segment s istovjetnim izvorišnim tekstom. (Napomena: naravno, mudrije je to odmah izbjeći.)

  Imajte na umu da datoteke TMX u mapi tm mogu biti sažete programom gzip.

  Prijevodne memorije sažete
mapa tm/auto
Prijevodne memorije Podmapa tm/auto Datoteke projekta
Projekt Pretprevođenje

  Kada je od samoga početka poznato da su prijevodi u nekoj prijevodnoj memoriji (ili više njih) dobri, možemo je (ili ih) spremiti u mapu tm/auto i time izbjeći brojne slučajeve s oznakom [fuzzy].

  1. Spremite TMX u mapu /tm/auto.

  2. Otvorite projekt. Prikazat će se izmjene.

  3. Napravite neku manju izmjenu bilo gdje u projektu. Time se mijenja datoteka `project_save.tmx` (dodavanjem odgovarajućih prijevodnih jedinica iz TMX-a u mapi „auto”).

  Napomena: uklonite li TMX iz mape /tm/auto prije treće radnje, prijevodna jedinica neće biti dodana.

mapa tm/enforce

  Ako ste sasvim sigurni da je neki TMX kvalitetniji od datoteke `project_save.tmx` programa OmegaT, spremite taj TMX u mapu /tm/enforce kako bi se njegova rješenja koristila umjesto postojećih zadanih prijevoda.

  1. Spremite TMX u mapu /tm/enforce.

  2. Otvorite projekt. Prikazat će se izmjene.

  3. Napravite neku manju izmjenu bilo gdje u projektu. Time se mijenja datoteka `project_save.tmx`.

  4. Morate donijeti odluku o izuzeću segmenata koji se zamjenjuju:

     - ako ne trebaju biti izuzeti od daljnjih izmjena, uklonite TMX iz mape /tm/enforce,

     - ako trebaju biti izuzeti od daljnjih izmjena, zadržite TMX u mapi /tm/enforce.

  Napomena: uklonite li TMX iz mape /tm/enforce prije treće radnje, zamjenske se jedinice ne spremaju.

mapa tm/mt

  Umetanjem podudaranja iz TMX-a spremljenog u mapu mt, pozadina otvorenoga segmenta u oknu za obradu postaje crvena. Uobičajeni izgled pozadine vraća se zatvaranjem segmenta.

mape tm/penalty-xxx
Prijevodne memorije Podmape tm/penalty-xxx Datoteke projekta

  Ponekad je korisno razlikovati prijevodne memorije visoke kvalitete od onih manje pouzdanih, bilo zbog tematike, klijenta, stanja provjere ili nečega drugoga. Podudaranjima iz mapa s nazivom „penalty-xxx” (pri čemu je xxx broj između 0 i 100) automatski se smanjuje postotak, pa se tako 100-postotno podudaranje iz bilo koje prijevodne memorije spremljene u, primjerice, mapu pod nazivom Penalty-30 tretira i prikazuje kao 70-postotno. Oduzimanje postotka vrijedi za sva tri postotka podudaranja pa se tako 75, 80, 90 smanjuju na 45, 50, 60.

Povrh toga, OmegaT omogućava i korištenje dodatne datoteke tmx (prema parametrima programa OmegaT), koja sadržava sve prevodive segmente projekta, a možete je spremiti gdje god želite. Pogledajte odjeljak Pseudoprevedena memorija dolje u tekstu.

Imajte na umu da se otvaranjem projekta u memoriju učitavaju sve prijevodne memorije. Sigurnosne kopije prijevodnih memorija projekta redovito se izrađuju (pogledajte sljedeće poglavlje), dok se datoteka `project_save.tmx` također sprema/ažurira zatvaranjem ili ponovnim učitavanjem projekta. Primjera radi, to znači da nema potrebe za zatvaranjem projekta na kojemu radite ako mu odlučite dodati još jednu pomoćnu prijevodnu memoriju, nego možete jednostavno ponovno učitati projekt, čime se na koncu obuhvaćaju sve promjene.

Lokacije raznih prijevodnih memorija za određeni projekt određuje korisnik (više pojedinosti o tome možete pronaći u poglavlju Svojstva projekta).

Ovisno o situaciji, to omogućava različite strategije, npr.:

nekoliko projekata na istu temu: zadržava se struktura projekta, a mijenjaju se izvorišne i odredišne mape (source = source/order1, target = target/order1 itd.). Vodite računa da se segmenti iz order1 kojih nema u order2 i ostalim naknadnim zadacima označavaju kao segmenti „siročići”; međutim, i dalje su korisni zbog potencijalnih djelomičnih podudaranja.

nekoliko prevoditelja angažiranih na jednome projektu: izvorišne se datoteke razdvajaju u source/Ana, source/Branko i tako dalje pa se dodjeljuju članovima tima (Ana, Branko...). Oni mogu sastaviti svoje vlastite projekte te po okončanju rada ili određene etape dostaviti svoje datoteke `project_save.tmx`. Potom se prikupljaju datoteke `project_save.tmx` i rješavaju problemi, kao što su eventualne kolizije u terminologiji itd. Zatim se izrađuje nova inačica glavne prijevodne memorije, bilo za spremanje u podmape tm/autočlanova tima ili kao zamjena njihovih datoteka `project_save.tmx`. Tim također može koristiti istu strukturu podmapa za odredišne datoteke. To članovima, primjerice, omogućava da u bilo kojemu trenutku provjere valjanost odredišne inačice cijeloga projekta.

#### sigurnosna kopija TMX-a

Prijevodne memorije Sigurnosna kopija

OmegaT prilikom prevođenja stalno sprema rezultate rada u datoteku `project_save.tmx` u podmapi projekta /`omegat`.

OmegaT također pri svakom otvaranju ili ponovnom učitavanju projekta izrađuje sigurnosne kopije prijevodne memorije i sprema ih kao `project_save.tmx.GODNMMDDHHNN.bak`. GODN je četveroznamenkasta godina, MM je mjesec, DD dan u mjesecu, dok HH i NN označavaju sat i minutu spremanja prethodne prijevodne memorije.

Kad posumnjate da ste izgubili podatke prijevoda, postupite kako slijedi:

1. Zatvorite projekt.

2. Preimenujte tekuću datoteku `project_save.tmx` (npr. u `project_save.tmx.privremeno`).

3. Odaberite sigurnosnu kopiju prijevodne memorije koja najvjerojatnije sadržava potrebne podatke, npr. najnoviju datoteku ili zadnju inačicu od prethodnoga dana).

4. Preimenujte je u `project_save.tmx`

5. Otvorite projekt.

#### datoteke TMX i jezik

Prijevodne memorije Jezik

Datoteke TMX sadržavaju prijevodne jedinice, sastavljene od više jednakovrijednih segmenata na nekoliko jezika. Svaka prijevodna jedinica sadržava barem dvije varijante prijevodne jedinice (VPJ). Svaka može poslužiti kao izvorišni ili odredišni segment.

Izvorišni i odredišni jezik određuju se u postavkama projekta. OmegaT stoga koristi segmente VPJ-ova koji odgovaraju oznakama izvorišnog i odredišnog jezika, i to kao odgovarajuće izvorišne i odredišne segmente. OmegaT očitava oznake jezika prema sljedećim dvjema normama:

- dva slova (npr. HR za hrvatski) ili

- dvoslovna ili troslovna oznaka jezika uz dodatak dvoslovne oznake države (npr. EN-US; ako vas zanima djelomičan popis oznaka jezika i država, pogledajte ).

Ako se oznake jezika projekta i oznake jezika datoteka tmx u cijelosti podudaraju, segmenti se učitavaju u memoriju. Ako se podudaraju jezici, no ne i države, segmenti se svejedno učitavaju. Ako se ne podudaraju ni oznake jezika ni oznake država, segmenti se ignoriraju.

Datoteke TMX u načelu mogu sadržavati prijevodne jedinice s nekoliko jezika kandidata. Kada za određeni segment nema upisanoga sadržaja za odabrani odredišni jezik, učitavaju se svi drugi odredišni segmenti, bez obzira na jezik. Primjerice, ako je jezični par projekta HR-FR, od pomoći bi mogle biti i pronađene prijevodne jedinice para HR-EN, ako ih već nema za HR-FR.

Prijevodne memorije višejezične, rad s

#### Segmenti „siročići”

Prijevodne memorije Segmenti „siročići”

Datoteka `project_save.tmx` sadržava sve segmente prevedene od početka projekta. Ako promijenite pravila segmentacije za projekt ili uklonite datoteke iz izvorišne mape, moguće je da će neka podudaranja biti prikazana kao nizovi „siročići” u oknu podudaranja, što se odnosi na segmente koji ne postoje više u izvorišnoj dokumentaciji, budući da odgovaraju segmentima koji su prevedeni i spremljeni prije obavljanja izmjena.

### Korištenje postojećih prijevodnih memorija

Prijevodne memorije Korištenje postojećih prijevodnih memorija

Na početku, tj. pri sastavljanju novoga projekta, glavna prijevodna memorija projekta (`project_save.tmx`) je prazna. Ta se prijevodna memorija postepeno popunjava tijekom prevođenja. Navedeni se proces može ubrzati opetovanim korištenjem postojećih prijevoda. Kada naiđemo na neku rečenicu koja je već prevedena, i to kvalitetno, nema potrebe da je ponovno prevodimo. Prijevodne memorije također mogu sadržavati i referentne prijevode, kao što su višenacionalni zakonodavni dokumenti, za što je tipičan primjer stečevina Europske zajednice.

Sastavljanjem odredišnih dokumenata za projekt u sklopu programa OmegaT, prijevodna se memorija sprema u obliku triju datoteka u korijensku mapu projekta (pogledajte opis gore u tekstu). Te tri datoteke tmx (`-omegat.tmx`, `-level1.tmx` i `-level2.tmx`) možete smatrati „izvoznom prijevodnom memorijom”, tj. izvozom sadržaja tekućega projekta u dvojezičnom obliku.

Ako želite iskoristiti neku postojeću prijevodnu memoriju iz jednoga od prethodnih projekata (primjerice zbog sličnosti novoga i toga projekta ili radi već obrađene terminologije), možete koristiti takve prijevodne memorije kao "ulazne prijevodne memorije", tj. za uvoz u novi projekt. U tom slučaju te prijevodne memorije valja spremiti u mapu /tm ili /tm/auto novoga projekta; u prvome slučaju nude se prijedlozi iz navedenih prijevodnih memorija u pregledniku djelomičnih podudaranja, dok se u potonjemu te prijevodne memorije koriste za pretprevođenje izvorišnoga teksta.

Prema zadanim vrijednostima, mapa /tm je na razini ispod korijenske mape projekta (npr. /MojProjekt/tm), ali u dijaloškome okviru svojstava projekta možete odabrati i neku drugu mapu. To je korisno ako često koristite postojeće prijevodne memorije iz prethodnih projekata, primjerice zbog iste tematike ili istoga naručitelja. U tom je slučaju od koristi sljedeći postupak:

- Na odgovarajućoj lokaciji diska izradite mapu („mapa repozitorija”) za prijevodne memorije određene tematike ili za nekoga naručitelja.

- Kad god okončate neki projekt, kopirajte jednu od triju „izvoznih” prijevodnih memorija iz korijenske mape projekta i spremite je mapu repozitorija.

- Kada započnete novi projekt s istom tematikom ili za istoga naručitelja, putem izbornika Projekt > Svojstva otvorite dijaloški okvir Obrada projekta, odaberite mapu repozitorija i postavite je kao mapu prijevodnih memorija.

Vodite računa da se pri otvaranju projekta obrađuju sve datoteke tmx u repozitoriju /tm pa bi brojne različite prijevodne memorije spremljene u tu mapu mogle nepotrebno usporiti program OmegaT. Ne bi bilo zgorega da razmotrite uklanjanje datoteka koje više ne trebate, a nakon što njihov sadržaj iskoristite za popunjavanje datoteke `project-save.tmx`.

#### Uvoz i izvoz prijevodnih memorija

Prijevodne memorije Uvoz i izvoz

OmegaT podržava uvezene datoteke tmx inačica 1.1 do 1.4b (razina 1 i 2). Stoga OmegaT može očitavati prijevodne memorije proizvedene drugim alatima. Međutim, OmegaT ne podržava u cijelosti uvezene datoteke tmx razine 2 (koje pored prijevoda sadržavaju i informacije o oblikovanju). Datoteke tmx razine 2 svejedno se mogu uvesti, a OmegaT će prikazivati njihov tekstni sadržaj, ali uz nešto manju kvalitetu djelomičnih podudaranja.

OmegaT slijedi vrlo stroge postupke pri učitavanju datoteka prijevodnih memorija (tmx). U slučaju pronalaska pogreške u nekoj datoteci, OmegaT ukazuje na njenu lokaciju u neispravnoj datoteci.

Poznato je da neki alati izrađuju neispravne datoteke tmx pod određenim uvjetima. Ako želite koristiti takve datoteke kao referentne prijevode u programu OmegaT, valja ih popraviti ili će OmegaT prijaviti pogrešku i neće ih učitati. Popravci su vrlo jednostavne radnje, a OmegaT pomaže pri rješavanju problema pogrešaka odgovarajućim porukama. U slučaju poteškoća možete se obratiti za savjet korisničkoj skupini.

OmegaT podržava izvoz datoteka tmx inačice 1.4 (razina 1 i 2). Izvoz razine 2 nije u cijelosti u skladu s normom te razine, ali je ipak dovoljno usklađen i nudit će ispravna podudaranja u drugim alatima koji koriste prijevodne memorije i podržavaju tmx razine 2. Ako trebate samo tekstne informacije (a ne i informacije o oblikovanju), koristite datoteku razine 1 izrađenu programom OmegaT.

#### Izrada prijevodne memorije za odabrane dokumente

U slučajevima kada prevoditelji trebaju dijeliti svoje datoteke tmx uz izuzimanje nekih dijelova ili s prijevodima samo određenih datoteka, dijeljenje cijele datoteke `NazivProjekta-omegat.tmx` ne dolazi u obzir. Sljedeći prijedlog načina rada tek je jedna od mogućnosti, ali prednost mu je što je jednostavan i potpuno bezopasan za vaše resurse.

- Sastavite zaseban projekt sa željenim jezičnim parom i odgovarajućega naziva, pri čemu vodite računa da će i izrađene datoteke tmx sadržavati taj naziv.

- Kopirajte dokumente za koje trebate prijevodnu memoriju i spremite ih u izvorišnu mapu projekta.

- Kopirajte prijevodne memorije koje sadržavaju prijevode navedenih dokumenata i spremite ih u podmapu `tm/auto` novoga projekta.

- Otvorite projekt. Provjerite ima li kakvih pogrešaka u oznakama teksta kombinacijom tipki Ctrl+T i je li neki segment nepreveden s pomoću Ctrl+U. Kombinacijom tipki Ctrl+D možete izraditi odredišne dokumente i obaviti kompletnu provjeru njihovog sadržaja.

- Po zatvaranju projekta, datoteke tmx u glavnoj mapi projekta (v. tekst gore) sadržavaju prijevode u odabranome jezičnom paru, i to za datoteke koje ste kopirali i spremili u izvorišnu mapu. Spremite ih na neko sigurno mjesto kako biste ih mogli koristiti i ubuduće.

- Da biste izbjegli ponovno korištenje projekta i time moguće probleme u budućim zadacima, izbrišite mapu projekta ili je spremite u arhivu, da je ne miješate s radnim materijalima.

#### Zajedničko korištenje prijevodnih memorija

Prijevodne memorije Zajedničko korištenje Projekt, Preuzimanje timskoga projekta...

Prevoditeljima prilikom timskoga rada više odgovara zajedničko korištenje prijevodnih memorija od slanja njihovih lokalnih inačica.

OmegaT se povezuje koristeći SVN i Git, dva uobičajena sustava za nadziranje revizija pri timskome radu, dostupna prema licenci otvorenoga kôda. Za slučajeve korištenja odabranoga sustava za nadziranje revizija radi upravljanja cjelovitim mapama projekta u sklopu programa OmegaT, tj. prijevodnim memorijama, kao i izvorišnim mapama, postavkama projekta i inim, više pojedinosti možete naći u poglavlju

#### Korištenje TMX-ova s alternativnim jezičnim parovima

Prijevodne memorije Alternativni jezični parovi

Može se dogoditi da ste okončali projekt prijevoda s, primjerice, engleskoga na hrvatski jezik. Recimo da sada trebate prijevod na talijanski, ali prevoditeljica ne zna engleski, dok joj je hrvatski materinji jezik. U tom slučaju prijevodna memorija EN-HR može poslužiti kao posredno sredstvo za prijevod EN-IT.

Rješenje u našemu slučaju svodi se na kopiranje postojeće prijevodne memorije u podmapu tm/tmx2source/ i njeno preimenovanje u IT_IT.tmx, čime se označava odredišni jezik datoteke tmx. Prevoditeljici će se prikazivati hrvatski prijevodi izvorišnih segmenata na engleskom, koje može koristiti za prijevod na talijanski.

Važno: pomoćni TMX mora biti preimenovan po modelu XX_YY.tmx, pri čemu je XX_YY odredišni jezik datoteke tmx, tj. u našemu primjeru IT_IT.tmx. Naravno, projekt i TMX moraju imati isti izvorišni jezik, u našemu slučaju EN. Imajte na umu da za svaki jezični par možete imati samo jedan TMX, pa stoga, ako trebate nekoliko prijevodnih memorija, sve ih morate spojiti u jednu – XX_YY.tmx.

### Izvorišni segmenti s postojećim prijevodima

Prijevodne memorije Datoteke PO i OKAPI TTX Podmapa prijevodnih memorija tm/auto

Neke su vrste izvorišnih datoteka (primjerice, PO, TTX itd.) dvojezične, tj. služe i kao izvorišne datoteke i kao prijevodne memorije. U takvim se slučajevima postojeći prijevod iz takvih datoteka uvrštava u `project_save.tmx`. Tretira se kao zadani prijevod kada nema pronađenih podudaranja, ili kao alternativni prijevod kada postoji isti izvorišni segment, ali s odredišnim tekstom. Ishod stoga ovisi o redoslijedu učitavanja izvorišnih segmenata.

Svi prijevodi iz izvorišnih dokumenata također se prikazuju u oknu komentara, a ne samo u oknu podudaranja. U slučaju datoteka PO primjenjuje se oduzimanje 20 % podudaranja, pa se tako, primjera radi, 100-postotno podudaranje tretira kao 80-postotno. U izvorišnome se segmentu prikazuje oznaka [Fuzzy].

Kada učitate segmentiranu datoteku TTX, segmenti u kojima je izvorišni tekst jednak odredišnome uzimaju se u obzir ako označite „Prijevod smije biti isti kao izvorišni tekst” u izborniku Mogućnosti → Funkcije obrađivanja. To može biti pomalo zbunjujuće, pa biste u takvim slučajevima možda mogli odznačiti navedenu funkciju.

### Pseudoprevedena memorija

Prijevodne memorije Pseudoprijevod

Samo za napredne korisnike!

Može se dogoditi da prije prevođenja želite prethodno obraditi segmente ili pripremiti ih na neki način koji nije omogućen u programu OmegaT. Primjerice, ako želite napraviti pseudoprijevod radi ispitivanja, OmegaT omogućava izradu dodatne datoteke tmx, a koja sadržava sve segmente projekta. Imamo dva moguća modela prijevoda u toj datoteci tmx:

- prijevod jednak izvorišnome tekstu (zadana vrijednost)

- prazan prijevodni segment

Navedenu datoteku tmx možete nazvati kako god želite. Pseudoprevedenu memoriju možete izraditi sljedećim parametrima naredbenoga retka:

`java -jar omegat.jar --pseudotranslatetmx=<naziv_datoteke> [pseudotranslatetype=[equal|empty]]`

Vrijednost `<naziv_datoteke>` zamijenite nazivom datoteke koju želite izraditi, bilo u apsolutnome ili relativnome odnosu prema radnoj mapi (tj. mapi iz koje pokrećete program OmegaT). Drugi argument (`--pseudotranslatetype`) nije obavezan. Njegova je vrijednost ili `equal` (zadana vrijednost, kada želimo da izvorišni tekst bude jednak odredišnome) ili pak `empty` (prazan odredišni segment). Izrađenu datoteku tmx možete obraditi alatom po želji. Ako je želite koristiti u programu OmegaT, preimenujte je u project_save.tmx i spremite u mapu projekta `omegat`.

### Nadogradnja prijevodnih memorija

Prijevodne memorije Nadogradnja na segmentaciju po rečenicama

Početne inačice programa OmegaT omogućavale su segmentiranje izvorišnih datoteka samo po odlomcima i nisu dosljedno numerirale oznake oblikovanja teksta u datotekama HTML i Open Document. OmegaT može otkriti i nadograditi takve datoteke u hodu i time poboljšati kvalitetu djelomičnih podudaranja i iskoristivost postojećih prijevoda, pa nema potrebe da vi to radite ručnim putem.

Projektna datoteka tmx nadograđuje se samo jednom i u takvome nadograđenom obliku se upisuje u `project-save.tmx`. Datoteke tmx koje su izvorno izrađene programom OmegaT nadograđuju se u hodu pri svakom učitavanju projekta. Vodite računa da promjene u datotečnim filtrima programa OmegaT u nekim rijetkim slučajevima mogu dovesti do sasvim drugačije segmentacije, zbog čega ćete tmx trebati nadograditi ručnim putem.

## Segmentacija izvorišnoga teksta

Alati za rad s prijevodnim memorijama koriste jedinice teksta koje nazivamo segmentima. OmegaT može segmentirati tekst na dva načina: po odlomcima ili po rečenicama (što se također naziva „segmentacijom na temelju pravila”). Za odabir vrste segmentacije koristite izbornik Projekt Svojstva... , a zatim označite ili odznačite potvrdni kvadratić. Segmentacija po odlomcima ima svojih prednosti u nekim slučajevima, primjerice za kreativnije ili stilski zahtjevnije tekstove u kojima prevoditelj može mijenjati poredak rečenica; međutim, za većinu je projekata segmentacija po rečenicama optimalan izbor, budući da omogućava kvalitetnija podudaranja iz prethodnih prijevoda. Odaberete li segmentaciju po rečenicama, pravila možete postaviti putem izbornika Mogućnosti Segmentacija... .

Projekt Svojstva
Projekt Mogućnosti

Na raspolaganju imate već upisana pouzdana pravila segmentacije za brojne jezike pa vjerojatno nećete trebati sastavljati vlastita. S druge strane, ova funkcija može biti vrlo korisna u posebnim slučajevima, jer podešavanjem pravila segmentacije prema tekstu koji valja prevesti možete povećati produktivnost.

Pozor: promijenite li mogućnosti filtra, tekst se segmentira na drugačiji način pa je moguće da će se ukazati potreba za prevođenjem ispočetka. Istodobno se prethodno valjani segmenti u prijevodnoj memoriji projekta pretvaraju u segmente „siročiće”. Promijenite li postavke segmentacije dok je projekt otvoren, morate ponovno učitati projekt kako bi izmjene imale učinka.

OmegaT djeluje na temelju sljedećega niza radnji.

Segmentacija na razini strukture
Segmentacija Segmentacija na razini izvorišnoga teksta

  OmegaT najprije obrađuje tekst radi segmentacije na razini strukture. Tijekom toga procesa se za segmentiranje koristi samo struktura izvorne datoteke.

  Primjerice, tekstne datoteke mogu biti segmentirane na osnovi prijeloma redaka, praznih redaka, a mogu biti i sasvim nesegmentirane. Oblikovane datoteke (dokumenti ODF, HTML itd.) segmentiraju se na osnovi oznaka na razini bloka (odlomka). Prevodivi atributi objekata u datotekama XHTML ili HTML mogu biti izdvojeni kao zasebni segmenti.

Segmentacija na razini rečenice
Segmentacija Segmentacija na razini rečenice

  Nakon segmentiranja izvorišne datoteke u strukturne jedinice, OmegaT dodatno segmentira blokove u rečenice.

### Pravila segmentacije

Segmentacija Pravila

Proces segmentiranja si možemo predočiti ovako: pokazivač se pomiče tekstom znak po znak. Na svakome se položaju pokazivača redom primjenjuju pravila uzoraka ispred i iza radi provjere je li neki od uzoraka ispred valjan za tekst lijevo od pokazivača i odgovarajući uzorak iza za tekst desno od pokazivača. Ako je pravilo podudarno, pokazivač se pomiče dalje bez umetanja prijeloma segmenta (za pravilo iznimke) ili se pak tvori novi prijelom segmenta na trenutnome položaju pokazivača (za pravilo prijeloma).

Te dvije vrste pravila funkcioniraju kako slijedi.

Pravilo prijeloma
Segmentacija Pravila Pravilo prijeloma

  Izvorišni tekst se razdvaja u segmente. Primjera radi, tekst „Jesi li išta razumio? Nisam bio siguran.” treba biti razdvojen u dva segmenta. Da bi se to ostvarilo, u ovome slučaju treba postojati pravilo prijeloma za znak upitnika („?”) kada nakon njega slijedi razmak i riječ s početnim velikim slovom. Kada želite neko pravilo postaviti kao pravilo prijeloma, označite potvrdni kvadratić Prijelom/iznimka.

Pravilo iznimke
Segmentacija Pravila Pravilo iznimke

  Služi za određivanje dijelova teksta koji NE smiju biti razdvojeni. Primjerice, bez obzira na točku, tekst „Talentirani gosp. Ripley” ne smije biti razdvojen u dva segmenta pa stoga valja postaviti pravilo iznimke za kraticu gosp (i g, dr, mr, prof itd.) koja završava točkom. Kada želite postaviti pravilo iznimke, odznačite potvrdni kvadratić Prijelom/iznimka.

Unaprijed postavljena pravila prijeloma trebala bi biti dostatna za većinu europskih jezika i za japanski. Mogli biste iskoristiti fleksibilnost koju nudi program pa postaviti i dodatna pravila iznimki za izvorišni jezik kako bi segmenti bili suvisliji i dosljedniji.

### Prioritet pravila

Segmentacija Prioritet pravila

Svi skupovi pravila segmentacije za odgovarajući jezični uzorak su aktivni i primjenjuju se prema zadanome redoslijedu prioriteta, pri čemu pravila postavljena za određeni jezik imaju prednost u odnosu na zadana pravila. Primjera radi, pravila za kanadski francuski (FR-CA) imaju prednost nad pravilima za francuski (FR.*) i zadanim pravilima (.*). Stoga se prilikom prevođenja s kanadskoga francuskog najprije primjenjuju pravila za kanadski francuski (ako su postavljena), nakon čega slijede pravila za francuski i na koncu zadana pravila.

### Postavljanje novoga pravila

Segmentacija Postavljanje novoga pravila Regularni izrazi

U načelu valja izbjegavati veće izmjene pravila segmentacije, posebice po okončanju prve radne inačice prijevoda, dok manje izmjene, poput dodavanja netom otkrivenih kratica, mogu biti od koristi.

Kada želite promijeniti ili proširiti neki postojeći skup pravila, jednostavno pritisnite na njega u gornjoj tablici. Pravila predmetnoga skupa prikazat će se u donjoj polovici prozora.

Za dodavanje praznoga skupa pravila za neki novi jezični uzorak pritisnite gumb Dodaj u gornjoj polovici dijaloškoga okvira. Na dnu gornje tablice prikazat će se prazan redak (moguće je da ćete za cjeloviti prikaz trebati koristiti traku za pomicanje prema dolje). Promijenite naziv skupa pravila i jezičnoga uzorka u skladu sa željenim jezikom i njegovom oznakom ( sadržava popis oznaka jezika). Sintaksa jezičnoga uzorka usklađena je onoj koja se koristi za regularne izraze. Ako se vaš skup pravila odnosi na par jezik-država, savjetujemo vam da ga postavite na vrh gumbom Premjesti nagore.

Dodajte uzorke ispred i iza. Za provjeru sintakse i primjenjivosti preporučuje se korištenje alata koji omogućavaju izravan uvid u ishode djelovanja. Pogledajte poglavlje Regularni izrazi. Postojeća pravila uvijek mogu poslužiti kao dobra polazišna osnova.

### Nekoliko jednostavnih primjera

Segmentacija Primjeri

Namjera | Ispred | Iza | Napomena
--- | --- | --- | ---
Postavljanje početka segmenta nakon znaka točke („.”), iza koje slijedi razmak, tabulator i sl. | \. | \s | „\.” predstavlja znak točke. „\s” predstavlja svaki znak praznine (razmak, tabulator, novu stranicu itd.).
Izbjegavanje segmentiranja iza kratice gosp. | gosp\. | \s | Ovo je pravilo iznimke pa stoga potvrdni kvadratić ne smije biti označen.
Postavljanje segmenta iza znaka „。” (japanska točka). | 。 |  | Uočite da je polje `iza` prazno.
Izbjegavanje segmentiranja iza kratica M., Mr., Mrs. i Ms. | Mr??s??\. | \s | Pravilo iznimke (proučite uporabu znaka „?” u regularnim izrazima).

## Pretraživanja

Pretraživanja

### Prozor za pretraživanje

Prečaci Pretraživanje – Ctrl+F

Pozor za pretraživanje možete otvoriti kombinacijom tipki Ctrl F , a zatim upisati riječ ili frazu koju želite pronaći u okvir Traži.

Drugi je način da označite riječ ili frazu u oknu za obradu, oknu djelomičnih podudaranja ili oknu glosara pa koristite kombinaciju tipki Ctrl F . Time se označena riječ ili fraza automatski upisuje u okvir Traži. Možete imati nekoliko istodobno otvorenih prozora za pretraživanje, ali bi ipak bilo bolje da ih zatvarate kada vam više ne budu od koristi kako se ne bi gomilali bez potrebe.

Zadnjih 10 pretraživanja dostupno je putem strelice za otvaranje padajućega izbornika okvira Traži.

Prozor za pretraživanje ima svoje izbornike:

- Datoteka > Traži odabrano ( Ctrl F ): vraćanje na polje za pretraživanje i odabir njegovoga sadržaja.

- Datoteka > Zatvori ( Ctrl W ): zatvaranje prozora za pretraživanje (jednako kao tipkom Esc).

- Obrada > Umetni izvorišni tekst ( Ctrl Shift I ): umetanje tekućega izvorišnog segmenta.

- Obrada > Zamijeni izvorišnim tekstom ( Ctrl Shift R ): zamjena tekućim izvorišnim segmentom.

- Obrada > Dodavanje termina u glosar ( Ctrl Shift G ): izrada nove natuknice glosara.

### Korištenje zamjenskih znakova

Pretraživanja Korištenje zamjenskih znakova

Zamjenske znakove „*” i „?” možete koristiti za pretraživanje po istovjetnosti i po ključnim riječima. Njihova je funkcionalnost već poznata korisnicima programa MS Word:

- Znak „*” zamjenjuje nula ili više znakova, i to od tekućega položaja u odabranoj riječi do njenoga konca. Primjerice, tako bi izraz za pretraživanje „`slika*`” odgovarao riječima „`slika`”, „`slikar`” i „`slikarstvo`”.

- Znak „?” zamjenjuje bilo koji znak, i to isključivo samo jedan. Primjera radi, „`slika?`” bi odgovarala riječima „`slikar`” i „`slikam`”, no ne i riječi „`slikarstvo`”.

Pronađeni rezultati ističu se prikazom u obliku podebljanoga plavog teksta. Imajte na umu da znakovi „*” i „?” imaju posebno značenje u regularnim izrazima, pa stoga ovdje opisano pretraživanje s pomoću zamjenskih znakova vrijedi samo za za pretraživanje po istovjetnosti i po ključnim riječima (pogledajte niže u tekstu).

### Metode i mogućnosti pretraživanja

Pretraživanja Metode i mogućnosti

Željenu metodu odabirete putem kružića za označavanje. Na raspolaganju su sljedeće metode pretraživanja:

Pretraživanje po istovjetnosti

  Služi za traženje segmenata koji su u potpunosti istovjetni upisanome nizu za pretraživanje. Kada pretraživanjem po istovjetnosti tražimo neku frazu, tj. nekoliko odabranih riječi, program će je pronaći samo ako postoji takav potpuno istovjetan niz riječi. Tako ćemo, primjerice, pretraživanjem niza `otvoriti datoteku` pronaći sve pojavnice istoga niza `otvoriti datoteku`, no ne i one koje glase `datoteka otvorena` ili `otvoriti ulaznu datoteku`.

Pretraživanje po ključnim riječima

  Služi za traženje segmenata koji sadržavaju sve upisane ključne riječi, i to bez obzira na redoslijed. Pretraživanjem po ključnim riječima pronaći ćemo bilo koji broj pojedinačnih riječi u bilo kojemu redoslijedu. OmegaT prikazuje popis svih segmenata koji sadržavaju sve upisane riječi. Pretraživanje po ključnim riječima slično je pretraživanju „sa svim riječima”, koje koristimo u pretraživačima weba, kao što je Google (po logici „AND”). Tako ćemo, primjerice, traženjem po ključnim riječima za izraz `otvoriti datoteku` pronaći sve pojavnice niza `otvoriti datoteku`,, kao i `datoteku otvoriti`, `otvoriti ulaznu datoteku`, `datoteku nije moguće otvoriti` itd.

Regularni izrazi

  Niz za pretraživanje se tretira kao regularni izraz. Primjerice, nizom za pretraživanje - [a-zA-Z]+[öäüqwß] - tražimo riječi u odredišnim segmentima koje sadržavaju potencijalno dvojbene njemačke znakove. Regularni izrazi nude velike mogućnosti traženja pojavnica upisanih nizova. Više pojedinosti naći ćete u poglavlju Regularni izrazi.

Pored navedenih metoda možete postavljati i sljedeće funkcije:

- Razlikovanje velikih/malih slova: pretraživanje se obavlja uz strogo poštivanje veličine slova.

- Razmak uključuje i nbsp: označavanjem ove funkcije znak razmaka iz upisanoga niza za pretraživanje obuhvaća i običan razmak i neodvojivi razmak (\u00A).

- U izvorniku: pretraživanje izvorišnih segmenata.

- U prijevodima: pretraživanje odredišnih segmenata.

- U bilješkama: pretraživanje bilješki segmenata.

- U komentarima: pretraživanje komentara segmenata.

- Prevedeno ili neprevedeno: pretraživanje i prevedenih i neprevedenih segmenata.

- Prevedeno: pretraživanje samo prevedenih segmenata.

- Neprevedeno: pretraživanje samo neprevedenih segmenata.

- Prikaz: svi pronađeni segmenti: označavanjem ove funkcije prikazuju se svi segmenti pojedinačno, čak i kada se pojavljuju više puta u jednome ili više dokumenata.

- Prikaz: file names: odabirom ove funkcije iznad svakoga se rezultata prikazuje naziv datoteke i kojoj je pronađen svaki pojedini segment.

- Pretraži Projekt: označite potvrdni kvadratić Memorija ako želite pretraživanjem obuhvatiti i memoriju projekta, tj. datoteku project_save.tmx file. Označite potvrdni kvadratić TM-ovi ako želite pretraživanjem obuhvatiti i prijevodne memorije iz mape `tm`. Označite potvrdni kvadratić Glosari ako želite pretraživanjem obuhvatiti i glosare iz mape `glossary`.

- Označite li kružić Datoteke, možete odabrati pretraživanje jedne datoteke ili mape s više datoteka. Pri pretraživanju datoteka (za razliku od prijevodnih memorija), OmegaT ograničava traženje na datoteke u formatima izvorišnih datoteka. Dakle, premda je OmegaT itekako dobro programirana za manipuliranje datotekama `tmx`, ipak ih ne uključuje u pretraživanje datoteka.

Putem gumba Prikaz naprednih mogućnosti možete odabrati dodatne kriterije, npr. autora ili revidenta prijevoda, datum prijevoda, isključivanje segmenata „siročića” itd. Označavanjem funkcije Bez razlikovanja širine znakova pretražuju se oblici pune širine (znakovi za CJK), kao i oni poluširoki.

### Prikaz rezultata pretraživanja

Nakon pritiska na gumb za pretraživanje po upisivanju niza u polje za pretraživanje prikazat će se svi segmenti iz projekta koji sadržavaju upisani niz. Budući da OmegaT tretira istovjetne segmente kao jednu pojavnicu, prikazuje se samo prvi jednokratni segment. Segmenti se prikazuju prema redoslijedu pojavljivanja u projektu. Prevedeni segmenti se prikazuju s izvornim tekstom i prevedenim tekstom ispod njega, a neprevedeni segmenti samo kao izvorišni tekst.

Dvostrukim pritiskom na željeni segment otvaramo ga u oknu za obradu, gdje ga možemo revidirati. Uključivanjem funkcije Automatska sinkronizacija s oknom za obradu dovoljan je jedan pritisak tipkom miša. Zatim se možemo vratiti na prozor za pretraživanje radi daljnjega pregledavanja segmenata i, primjerice, eventualnoga ispravljanja terminologije.

U prozoru za pretraživanje možemo koristiti standardne prečace ( Ctrl N , Ctrl P ) za pomicanje sa segmenta na segment.

Istodobno možemo imati nekoliko otvorenih prozora za pretraživanje. Njihov sadržaj možemo lako i brzo uočiti putem njihovih naslova, koje čine sami nizovi za pretraživanje.

### Filtriranje pojavnica prilikom pretraživanja u oknu za obradu

Radi lakšega snalaženja s ponuđenim rezultatima pretraživanja, možemo suziti njihov prikaz u oknu za obradu. Broj prikazanih rezultata u oknu za obradu možemo ograničiti na one koji se podudaraju s upisanim nizom za pretraživanje putem gumba Filtriraj na dnu prozora za pretraživanje. Za prijelaz na sljedeći (neprevedeni) segment koji odgovara kriterijima pretraživanja možete koristiti uobičajene načine pomicanja.

Napomene:

- Moguće je da je pretraživanje ograničeno na 1 000 pronađenih pojavnica koje se prikazuju u oknu za obradu, što možda nije dovoljno za neke uobičajene termine ili fraze.
- Za datoteke u kojima nema pronađenih odgovarajućih pojavnica prikazuje se da nema rezultata.
- Duplikati koji se uklanjaju pri pretraživanju ne prikazuju se u oknu za obradu.

Filtar možete jednostavno isključiti putem gumba Ukloni filtar u zaglavlju okna za obradu ili pak ponovnim učitavanjem projekta.

## Pretraživanje i zamjena

Traži

### Prozor za pretraživanje

Prečaci Pretraživanje i zamjena – Ctrl+K

Prozor za pretraživanje i zamjenu otvaramo kombinacijom tipki Ctrl K , a nakon toga u okvir Traži: unosimo riječ ili izraz koji želimo zamijeniti.

Pritiskom na gumb Traži prikazat će se sve odgovarajuće pojavnice.

U okvir Zamijeni ovim: upišite novu riječ ili frazu (i to ne kao regularni izraz, jer to nije podržano), a zatim odaberite jednu od sljedećih funkcija na dnu prozora:

- Zamijeni sve: zamjena svih pojavnica (nakon prikaza prozora za potvrdu s brojem pojavnica).

- Zamijeni: zamjena pojavnice po pojavnicu putem gumba u zaglavlju okna za obradu. Koristite gumbe Zamijeni sljedeći ili Preskoči već prema potrebama, a nakon obavljanja potrebnih zamjena pritisnite Završi.

- Zatvori: zatvaranje prozora bez obavljanja izmjena.

#### Mogućnosti pretraživanja

Mogućnosti pretraživanja slične su onima u prozoru za pretraživanje.

Razlika je samo u jednoj, tj. u mogućnosti pretraživanja i mijenjanja nizova i u segmentima koji još nisu prevedeni označavanjem funkcije Neprevedeno.

OmegaT to omogućava (unatoč činjenici da se pretraživanje i zamjena obavljaju isključivo u memoriji) kopiranjem izvorišnih segmenata u odredišne prije obavljanja zamjene sadržaja. Segmenti u kojima nije obavljena zamjena se „prazne”, tj. ostaju neprevedeni.

## Regularni izrazi

Regularni izrazi Segmentacija Pretraživanje

Regularni izrazi (skraćeno – regex) koji se koriste za pretraživanje i pravila segmentacije su oni koje podržava Java. Više konkretnih podataka možete pronaći u dokumentaciji o regularnim izrazima u Javi. Dodatne upute i primjeri slijede u daljnjem tekstu.

Ovo je poglavlje namijenjeno naprednim korisnicima koji trebaju mogućnost određivanja vlastitih varijanti pravila segmentacije ili složenije i efikasnije načine pretraživanja.

Regex – indikatori

Konstrukt | ...odgovara sljedećem
--- | ---
(?i) | omogućavanje podudaranja bez razlikovanja veličine slova (prema zadanim vrijednostima uzorak razlikuje velika i mala slova)

Regex – znak

Konstrukt | ...odgovara sljedećem
--- | ---
x | znak x, osim u sljedećim slučajevima...
\uhhhh | znak heksadecimalne vrijednosti 0xhhhh
\t | znak tabulatora ('\u0009')
\n | znak novoga retka ('\u000A')
\r | znak kraja retka ('\u000D')
\f | znak nove stranice ('\u000C')
\a | znak zvona ('\u0007')
\e | prekidni znak ('\u001B')
\cx | kontrolni znak koji odgovara znaku x
\0n | znak oktalne vrijednosti 0n (0 <= n <= 7)
\0nn | znak oktalne vrijednosti 0nn (0 <= n <= 7)
\0mnn | znak oktalne vrijednosti 0mnn (0 <= m <= 3, 0 <= n <= 7)
\xhh | znak heksadecimalne vrijednosti 0xhh

Regex – citat

Konstrukt | ...odgovara sljedećem
--- | ---
\ | ništa, ali citira sljedeći znak; potreban je kada želite upisati neki od metaznakova !$()*+.<>?[\]^{|} da predstavljaju same sebe
\\ | primjera radi, ovo je znak obrnute kose crte
\Q | ništa, ali citira sve znakove do \E
\E | ništa, ali okončava citiranje započeto s \Q

Regex – klase za blokove i kategorije Unicode

Konstrukt | ...odgovara sljedećem
--- | ---
\p{InGreek} | znak u grčkome bloku (jednostavni blok)
\p{Lu} | veliko slovo (jednostavna kategorija)
\p{Sc} | simbol valute
\P{InGreek} | bilo koji znak osim znaka iz grčkoga bloka (negacija)
[\p{L}&&[^\p{Lu}]] | bilo koje slovo osim velikih slova (oduzimanje)

Regex – klase znakova

Konstrukt | ...odgovara sljedećem
--- | ---
[abc] | a, b ili c (jednostavna klasa)
[^abc] | bilo koji znak osim a, b ili c (negacija)
[a-zA-Z] | a do z ili A do Z, uključujući navedena slova (raspon)

Regex – unaprijed određene klase znakova

Konstrukt | ...odgovara sljedećem
--- | ---
. | bilo koji znak (osim onih za okončanje retka)
\d | znamenka: [0-9]
\D | nije znamenka: [^0-9]
\s | znak bjeline: [ \t\n\x0B\f\r]
\S | nije praznina: [^\s]
\w | znak riječi: [a-zA-Z_0-9]
\W | nije riječ: [^\w]

Regex – granični podudarivači

Konstrukt | ...odgovara sljedećem
--- | ---
^ | početak retka
$ | kraj retka
\b | granica riječi
\B | granica svega osim riječi

Regex – pohlepni kvantifikatori

Konstrukt | ...odgovara sljedećem
--- | ---
X? | X, jednom ili nijednom
X* | X, nula ili više puta
X+ | X, jednom ili više puta

Pohlepni kvantifikatori pokušavaju pronaći što je moguće više podudaranja. Primjerice, a+ pronalazi aaa u aaabbb.

Regex – reluktantni (nepohlepni) kvantifikatori

Konstrukt | ...odgovara sljedećem
--- | ---
X?? | X, jednom ili nijednom
X*? | X, nula ili više puta
X+? | X, jednom ili više puta

Nepohlepni kvantifikatori pokušavaju pronaći što je moguće manje podudaranja. Primjerice, a+? pronalazi prvo slovo a u aaabbb.

Regex – logički operatori

Konstrukt | ...odgovara sljedećem
--- | ---
XY | X nakon kojega slijedi Y
X|Y | ili X ili Y
(XY) | XY kao jedna skupina

### Alati za regex i primjeri korištenja

Regularni izrazi Alati
Regularni izrazi Primjeri korištenja

Za sastavljanje i testiranje regularnih izraza dostupno je više interaktivnih alata. U načelu djeluju prema manje-više jednakome obrascu (na sljedećoj slici možemo vidjeti primjer alata Regular Expression Tester): regularnim izrazom (prvo polje) analizira se tekst i pronalaze tražene vrijednosti koje se prikazuju u tekstnome okviru rezultata.

Regular Expression Tester

Za sustave Windows, Linux i FreeBSD postoji i samostalni alat The Regex Coach. Funkcionira uglavnom na isti način kao što je to prikazano u gornjemu primjeru.

I sȃm program OmegaT nudi dobru zbirku korisnih regularnih izraza (pogledajte izbornik Mogućnosti > Segmentacija). Na sljedećem popisu imamo izraze koji mogu biti korisni pri pretraživanju prijevodne memorije.

Regex – primjeri regularnih izraza u prijevodima

Regularni izraz | Za pronalaženje sljedećega:
--- | ---
(\b\w+\b)\s\1\b | dvostruke riječi
[\.,]\s*[\.,]+ | zarez ili točka, nakon čega slijede razmaci pa još jedan zarez ili točka
\. \s+$ | dodatni razmaci nakon točke na kraju retka
\s+a\s+[aeiou] | engleski: ispred riječi koje počinju samoglasnicima u načelu se treba nalaziti neodređeni član „an”, a ne „a”
\s+an\s+[^aeiou] | engleski: provjera na istome načelu kao gornja, osim što se radi o riječima koje počinju suglasnicima („a”, a ne „an”)
\s{2,} | više od jednoga razmaka
\.[A-Z] | točka nakon koje slijedi veliko slovo – moguće je da nedostaje razmak između točke i početka nove rečenice
\bis\b | traženje „is”, a ne „this” ili „isn't” itd.

## Rječnici

Rječnici

### Preuzimanje i instaliranje rječnika

Rječnici Preuzimanje i instaliranje

Rječnici u okviru programa OmegaT temelje se na formatima StarDict ili Lingvo DSL. Datoteke potrebne za format StarDict instalirajte na sljedeći način:

- Pronađite odgovarajuću jezičnu kombinaciju, primjerice koristeći poveznice za rječnike na servisu OmegaT Wiki.

  Rječnici StarDict

- Preuzmite željenu datoteku, koja bi trebala biti arhiva `tarball` (datotečnoga nastavka tar.bz ili tar.bz2).

- Njen sadržaj raspakirajte odgovarajućim alatom (untar, ili, primjerice, programom`winrar` za sustav Windows) tako da bude spremljen u mapu projekta „dictionary”. Trebali biste imati tri datoteke s nastavcima dz, idx i ifo.

Imajte na umu da pored rječnika s izvorišnim i odredišnim parovima imate mogućnost pristupa i drugim informacijama putem funkcije rječnika, npr.:

- Webster's Revised Unabridged Dictionary (1913.)

  Rječnici Webster

- Longman Dictionary of Contemporary English

  Rječnici Longman

- The Britannica Concise Encyclopedia

  Rječnici Britannica

- itd.

Neke od rječnika možete koristiti bez ikakvih obveza, tj. njihovo je korištenje besplatno, dok drugi, poput gore navedenih, podliježu licenci GPL. U sljedećem primjeru vidimo prikaz sučelja prilikom korištenja 10. izdanja rječnika Merriam-Webster:

Korištenje rječnika Merriam-Webster

Rječnici Merriam Webster Rječnici

### Problemi u korištenju rječnika

Rječnici Problemi u korištenju

- Provjerite jesu li rječničke datoteke u odgovarajućoj mapi (ili njenoj podmapi). Provjeru obavite koristeći Ctrl E Projekt Svojstva .

  Prečaci Svojstva projekta – Ctrl+E

- Mapa mora sadržavati tri datoteke istoga naziva, a s datotečnim nastavcima. Imate li samo jednu datoteku, obratite pozornost na njen nastavak. Ako je u pitanju tar.bz, to znači da datoteku niste raspakirali.

## Glosari

Prozori i okna u programu OmegaT Okno glosara
Glosari

Glosari su datoteke za korištenje u programu OmegaT, a koje izrađujete i ažurirate ručnim putem.

Ako neki projekt u sklopu programa OmegaT sadržava jedan ili više glosara, svi termini iz tekućega segmenta pronađeni u glosaru ili više njih automatski se prikazuju u oknu glosara.

Lokaciju i naziv glosara sami definirate u dijaloškome okviru svojstava projekta. Datotečni nastavak mora biti `.txt` ili `.utf8`, a ako ga nema, treba ga upisati. Datoteka glosara mora se nalaziti u mapi `/glossary` , ili pak u nekoj njenoj podmapi (npr. `glossary/sub/glossary.txt`). Datoteka ne mora nužno postojati, tj. biti unaprijed postavljena, jer se izrađuje (po potrebi) dodavanjem prve natuknice glosara. Ako datoteka pak već postoji, ne obavlja se provjera njenoga formata ili znakovnoga skupa, a nove se natuknice uvijek dodaju razdvojene tabulatorom i kodirane kao UTF-8. Budući da nema intervencija u postojećem sadržaju, ograničava se mogućnost eventualnog oštećenja postojeće datoteke.

### Korištenje

Postojeće glosare možete koristiti tako da ih jednostavno postavite u mapu `/glossary` nakon sastavljanja projekta. OmegaT po otvaranju projekta automatski otkriva datoteke glosara u toj mapi. Termini u tekućemu segmentu koje OmegaT pronađe u datoteci glosara (ili više njih) prikazuju se u oknu glosara.

Datoteke projekta Podmapa glosara

Okno glosara

Izraz ispred znaka „=” je izvorišni termin, dok se ekvivalent (ili više njih) nalazi iza znaka „=”. Natuknicama glosara možete dodavati i komentare. Funkcija glosara pronalazi samo potpuno podudarne natuknice (pa tako, primjerice, ne pronalazi deklinirane oblike itd.). Nove je termine moguće i ručno dodavati u datoteku glosara (ili više njih) tijekom prevođenja, primjerice programom za obradu teksta. Netom dodani termini neće biti prepoznati sve do spremanja promjena u tekstnoj datoteci.

Izvorišni termin ne mora biti jednorječna natuknica, kao što možemo vidjeti u sljedećem primjeru:

Višerječne natuknice u glosarima – primjer

Glosari Okno glosara višerječne natuknice

Podcrtana natuknica „pop-up menu” prikazana je u oknu glosara s ekvivalentom „pojavni meni”. Njenim označavanjem u oknu glosara i pritiskom desnom tipkom miša umećemo je u odredišni segment na trenutni položaj pokazivača miša.

Napominjemo da to u navedenome slučaju predstavlja tek polovicu priče (ili čak možda ni toliko), budući da odredišni jezik (slovenski) koristi deklinaciju. Stoga umetnuti ekvivalent „pojavni meni” u nominativu valja promijeniti u lokativ – „pojavnem meniju”. To znači da je vjerojatno brže ako odmah pravilno otipkamo termin bez korištenja glosara i njegovih prečaca.

Glosari, okno glosara

### Datotečni format

Glosari Datotečni format
Datoteke projekta Korisničke datoteke Glosari

Glosari su datoteke jednostavnoga običnog teksta s popisima razdvojenim tabulatorom u tri stupca, pri čemu se izvorišni termin nalazi u prvome stupcu, a ekvivalent u drugome. Treći stupac možete koristiti za dodatne informacije. Moguće su i natuknice bez stupca ekvivalenata, tj. samo s izvorišnim terminom i komentarom.

Glosari se kodiraju automatski. Po naravi stvari, kodiranje mora odgovarati obama jezicima pa se stoga preporučuje unicode.

Podržan je i format CSV. Taj je format isti kao i onaj s razdvajanjem tabulatorom, osim što su izvorišni termini i ekvivalenti razdvojeni zarezom. Polja komentara također su razdvojena zarezom („,”). Nizove je moguće staviti u navodnike ("), što omogućava zareze unutar nizova, npr.:

`"This is a source term, which contains a comma","Ovo je izvorišni termin, a sadržava zarez"`

Pored formata običnoga teksta, podržan je i TBX, kao format glosara samo za čitanje. Datoteka `.tbx` se mora nalaziti u mapi `/glossary`, ili pak u nekoj njenoj podmapi (npr. `glossary/sub/MojGlosar.tbx`).

Glosari Format TBX

TBX (Term Base eXchange) je otvorena međunarodna norma koju su odobrile organizacije LISA i ISO. Temelji se na XML-u, a namijenjena je za razmjenu strukturiranih terminoloških podataka. Ako imate neki sustav za upravljanje terminologijom, velika je vjerojatnost da vam on nudi i izvoz terminoloških podataka u format TBX. Microsoftova terminološka zbirka je na raspolaganju za preuzimanje na skoro 100 jezika, a može poslužiti kao ključni glosar za informatičku tehnologiju.

Glosari Microsoftova terminološka zbirka

Napomena: izgleda da baze u formatu `.tbx` izvezene programom MultiTerm nisu pouzdane (prema stanju iz studenoga 2013.) pa je bolje umjesto toga koristiti izvoz u formatu `.tab`, koji MultiTerm također nudi.

### Način izrade glosara

Glosari Izrada glosara

Postavke projekta omogućavaju upisivanje naziva datoteke zapisivoga glosara (pogledajte početak ovoga poglavlja). Za dodavanje nove natuknice pritisnite desnom tipkom miša u oknu glosara ili pritisnite Ctrl+Shift+G. Otvorit će se dijaloški okvir u koji možete upisati izvorišni termin, ekvivalent i eventualni komentar.

Sadržaj datoteka glosara čuva se u memoriji i učitava otvaranjem projekta. Dopunjavanje glosara zapravo je vrlo jednostavno: pritisnite Ctrl+Shift+G i unesite novi termin, njegov ekvivalent i komentare po želji (s tim da pazite da za prijelaz na sljedeće polje pritisnete tipku Tab), a potom spremite uneseno. Sadržaj okna glosara ažurira se u skladu s upisanim.

Lokaciju datoteke zapisivoga glosara možete odrediti u dijaloškome okviru Projekt > Svojstva... Podržane su datoteke s datotečnim nastavcima `TXT` i `UTF8`

Glosari Lokacija datoteke zapisivoga glosara

Napomena: naravno, ima i drugih načina i programa za izradu jednostavnih datoteka s natuknicama razdvojenim tabulatorom. Nikakva se kritika ne može uputiti korištenju programa Notepad++ u sustavu Windows, GEdit na Linuxu, kao ni nekom programu za rad s proračunskim tablicama: možete koristiti svaki program koji omogućava rad s datotekama kodiranim kao UTF-8 (ili UTF-16 LE) i koji prikazuje bjeline (kako vam ne bi promaknuo obavezni TAB).

### Prioritetni glosar

Glosari Prioriteti

Rezultati pretraživanja prioritetnoga glosara (prema zadanim vrijednostima to je glossary/glossary.txt) prikazuju se na vrhu popisa u oknu glosara i u Savjetniku.

Budući da natuknice mogu biti mješavina izvora iz prioritetnoga i neprioritetnih glosara, oni iz prioritetnoga glosara prikazuju se u obliku podebljanoga teksta.

### Korištenje programa Trados MultiTerm

Glosari Trados MultiTerm

Podaci izvezeni programom Trados MultiTerm mogu se koristiti kao glosari u programu OmegaT bez dodatnih izmjena, pod uvjetom da imaju datotečni nastavak `.tab` i da prva dva polja sadržavaju izvorišni termin i ekvivalent. Ako podatke izvozite prema ponuđenoj funkciji razdvajanja tabulatorom („tab-delimited export”), trebate izbrisati prvih pet stupaca koje stvara program (Seq. Nr, Date created itd).

### Uobičajeni problemi s glosarima

Glosari Problemi s glosarima

Problem kada se ne prikazuju termini iz glosara – mogući uzroci:

- Nema datoteka glosara u mapi „glossary”.

- Datoteka glosara je prazna.

- Natuknice nisu razdvojene tabulatorom.

- Datoteka glosara nema odgovarajući datotečni nastavak (.tab, .utf8, .txt ili .tbx).

- Natuknice glosara i termina u izvorišnome tekstu dokumenta ne podudaraju se u cijelosti; vjerojatno se radi o razlikama u rodu/broju/padežu.

- Datoteka glosara nije odgovarajuće kodirana.

- U tekućemu segmentu nema termina koji se podudaraju s nekom natuknicom u glosaru.

- Svi su problemi uklonjeni, ali projekt nije ponovno učitan.

Problem kada se neki se znakovi ne prikazuju pravilno u oknu glosara...

- ...dok se istodobno pravilno prikazuju u oknu za obradu: radi se o neodgovarajućemu datotečnom nastavku i kodiranju datoteke.

## Korištenje servisa TaaS u programu OmegaT

Traži

### Općenito

Servis TaaS nudi terminološke usluge na europskim jezicima (uz dodatak ruskoga) na adresi https://demo.taas-project.eu/info. Omogućava pristup kako javnim, tako i privatnim podacima, uz mogućnost izrade privatnih glosara (pod nazivom „zbirke”) izvlačenjem terminologije iz postojećih dokumenata i djelomično popunjavanje polja ekvivalenata na temelju raznih izvora.

### Izrada ključa

Za pristupanje servisu TaaS korisnik treba izraditi ključ putem https://term.tilde.com/account/keys/create?system=omegaT.

Taj ključ zatim treba učitati u program OmegaT koristeći -Dtaas.user.key=xxxxx. Datoteke konfiguracija za pokretanje programa OmegaT (OmegaT.l4J.ini, omegat.kaptn i Configuration.properties) sadržavaju obrazac za unos.

### Pristupanje servisu TaaS

Odaberite Mogućnosti > Glosar radi prikaza sljedećih funkcija:

Pregled TaaS-ovih zbirki omogućava pregledavanje postojećih zbirki za izvorišni i odredišni jezik projekta, kao i njihovo preuzimanje. Privatne zbirke ističu se prikazom u obliku podebljanoga teksta. Zbirke se preuzimaju kao glosari u formatu TBX u tekuću mapu glosara.

Pretraživanje TaaS-ove terminologije: označavanjem ove funkcije omogućava se traženje podataka u TaaS-u po segmentima. Podaci se traže u svim zbirkama (javnim i privatnim) za izvorišni i odredišni jezik.

Količinu podataka možemo ograničiti odabirom određenoga područja putem gumba Odabir područja pretraživanja TaaS-ove terminologije. U dijaloškom okviru možemo odabrati sva područja ili samo neko određeno.

## Strojno prevođenje

Strojno prevođenje

### Uvod

Strojno prevođenje Uvod

Za razliku od prijevodnih memorija koje izrađuju korisnici (kao u slučaju programa OmegaT), alati za strojno prevođenje (engl. machine translation – MT) za izradu prijevoda izvornih segmenata koriste lingvističke alate na temelju pravila, dakle bez potrebe za prijevodnim memorijama. Za izgradnju prijevodnih modela koriste se tehnike učenja na temelju statističke obrade izvorišnih i odredišnih tekstova. Istraživanja pokazuju da servisi za strojno prevođenje ostvaruju dobre rezultate i stalno se poboljšavaju.

Željeni servis za strojno prevođenje možete aktivirati putem izbornika Mogućnosti > Strojni prijevod..., nakon čega ga odabirete. Imajte na umu da se svi takvi servisi nalaze na webu pa stoga morate biti spojeni na internet ako ih želite koristiti.

### Google prevoditelj

Strojno prevođenje Google prevoditelj

Google prevoditelj je usluga koja se plaća, a nudi je Google za prevođenje rečenica, web stranica i cjelovitih tekstova na sve većem broju raspoloživih jezika. U vrijeme pisanja ovoga teksta obuhvaćeno je više od 50 jezika, od albanskoga do jidiša, uključujući i sve glavne jezike. Trenutna inačica usluge temelji se na načinu korištenja, po cijeni od 20 USD za milijun znakova u vrijeme pisanja ovoga teksta.

Važno: Google prevoditelj API v2 zahtijeva podatke za naplatu za sve račune prije omogućavanja korištenja usluge (više pojedinosti možete pronaći na stranici gdje su navedene cijene i uvjeti usluge). Identifikacija važećih korisnika usluga koje nudi Google obavlja se privatnim jedinstvenim ključem koji Google šalje nakon registriranja za uslugu. Pojedinosti o načinu dodavanja toga ključa u program OmegaT naći ćete u poglavlju Instaliranje i pokretanje, odjeljak Naredbeni argumenti za pokretanje.

Kvaliteta prijevoda koje nudi Google prevoditelj s jedne strane ovisi o fundusu tekstova na odredišnome jeziku i raspoloživosti njihovih dvojezičnih inačica, a s druge o kvaliteti izgrađenih modela. S popriličnom se sigurnošću može kazati da kvaliteta možda i jest nedostatna u nekim slučajevima, ali s vremenom će se ipak poboljšavati.

### Korisnici programa OmegaT i Google prevoditelj

Korisnici programa OmegaT ne moraju upotrebljavati uslugu Google prevoditelj. Ako je pak upotrebljavaju, Google ne dobiva informacije o korisnikovoj odluci o prihvaćanju prijevoda ili o konačnome prijevodu. U sljedećem je prozoru prikazan primjer: a) izvorišnoga teksta na engleskom, b) prijevoda na španjolski i c) prijevoda na slovenski obavljenih putem usluge Google prevoditelj.

Google prevoditelj – primjer

Prijevod na španjolski je kvalitetniji od onoga na slovenski. Valja primijetiti da su interesar i navegar pravilno prevedeni na španjolski kao glagoli (interest i sail u izvorniku). Na slovenski su pak obje riječi prevedene kao imenice. Ustvari, vrlo je vjerojatno da se prijevod na španjolski barem djelomice temelji na postojećemu književnom prijevodu.

Nakon aktiviranja usluge, prijedlozi prijevoda prikazuju se u oknu strojnoga prijevoda pri svakom otvaranju novoga segmenta. Predloženi prihvatljivi prijevod možete umetnuti u odredišni segment kombinacijom tipki Ctrl M . Primjerice, u gore prikazanome segmentu bismo pritiskom na Ctrl M zamijenili prijevod na španjolski prijedlogom na slovenskome jeziku.

Prečaci Strojni prijevod – Ctrl+M

Ako ne želite da OmegaT šalje vaše izvorišne segmente servisu Google radi prevođenja, odznačite stavku izbornika Google prevoditelj na izborniku Mogućnosti.

Dobro je znati da se servisima za strojno prevođenje šalju samo izvorišni segmenti. Web inačica Google prevoditelja omogućava korisnicima ispravljanje prijedloga i dostavljanje revidiranih segmenata. Međutim, ta funkcija nije ugrađena u program OmegaT.

### Belazar

Strojno prevođenje Belazar

Belazar je alat za strojno prevođenje za jezični par ruski-bjeloruski.

### Apertium

Strojno prevođenje Apertium

Apertium je platforma za strojno prevođenje koja je besplatna, „slobodna” i otvorenoga kôda, prvotno namijenjena za povezane jezične parove, kao što su CA, ES, GA, PT, OC i FR, a odnedavno je proširena i na obradu različitijih jezičnih parova (npr. engleski-katalonski). Najnoviji popis raspoloživih jezičnih parova možete naći na web stranicama.

Platforma nudi sljedeće:

- modul za strojno prevođenje neovisan o jezicima,

- alate za upravljanje lingvističkim podacima potrebnim za izgradnju sustava strojnoga prevođenja za određeni jezični par,

- lingvističke podatke za sve veći broj jezičnih parova.

Apertium koristi tzv. modul plitkoga prijenosa za strojno prevođenje, koji uneseni tekst obrađuje u etapama, kao na montažnoj traci: uklanjanje oblikovanja, morfološka analiza, automatsko određivanje vrsta riječi, plitki strukturalni prijenos, leksički prijenos, morfološko generiranje i vraćanje oblikovanja.

Apertium je moguće koristiti za izgradnju sustava za strojno prevođenje raznih jezičnih parova, zbog čega rabi formate na temelju norme jednostavnoga XML-a za kodiranje potrebnih lingvističkih podataka (bilo ručnim putem ili pretvaranjem postojećih podataka), koji se popratnim alatima pretaču u formate za brzi rad modula.

### MyMemory (strojno prevođenje)

Strojno prevođenje MyMemory

MyMemory je usluga podešena tako da dopušta najviše 100 zahtjeva dnevno. Dostavljanjem adrese e-pošte omogućava se korištenje 1000 zahtjeva dnevno.

Adresu možete dostaviti na barem tri načina:

- u datoteci OmegaT.l4J.ini (samo za sustav Windows) pronađite sljedeći redak:

  # MyMemory email

  i unesite sljedeće izmjene:

  MyMemory moja@e-adresa.com

- pri pokretanju programa OmegaT naredbenim retkom dodajte sljedeće:

  -Dmymemory.api.email=moja@e-adresa.com

- u Kaptain launcher (samo za sustav Linux) upišite adresu u odgovarajuće polje na kartici mrežnih servisa („Online Services”)

MyMemory nudi i prijevode stvorene ljudskom rukom, čiji su autori profesionalni prevoditelji, pružatelji jezičnih usluga i korisnici, kao i one iz višejezičnih sadržaja s weba. Za korištenje tih prijevoda morate poslati svoju izvorišnu datoteku web stranicama servisa radi izrade datoteke TMX. Potom tu datoteku TMX morate spremiti u mapu projekta u okviru programa OmegaT (/tm/ ili /tm/auto/).

MyMemory također nudi i mogućnost upravljanja privatnim prijevodnim memorijama. Napomena: OmegaT OmegaT nema mogućnost dinamičke interakcije s njima, tj. morate ručnim putem izvoziti/uvoziti datoteke TMX.

### Microsoft prevoditelj

Strojno prevođenje Microsoft prevoditelj

Pristupne podatke za servis MS prevoditelj možete dobiti na sljedeći način

1. Prijavite se na Microsoft Azure Marketplace: http://datamarket.azure.com/

   Ako nemate račun za Azure Marketplace, morate se registrirati da biste ga dobili.

2. Pritisnite poveznicu My Account na vrhu stranice.

3. Negdje pri dnu vidjet ćete unose i vrijednosti za sljedeće:

   - primarni ključ računa (Primary Account Key; odgovara parametru naredbenoga retka `microsoft.api.client_secret`)

   - oznaku klijenta (Customer ID; odgovara parametru naredbenoga retka `microsoft.api.client_id`)

Korištenje usluge MS prevoditelj u programu OmegaT možete aktivirati ili unošenjem izmjena u njegove postavke pokretanja ili naredbenim retkom, o čemu više možete doznati u poglavlju Instaliranje i pokretanje.

### Yandex Translate

Strojno prevođenje Yandex Translate

Da biste mogli koristiti Yandex Translate u programu OmegaT, trebate od Yandexa dobiti ključ API-ja.

Dobiveni ključ API-ja treba učitati u OmegaT pri pokretanju, i to putem parametra naredbenoga retka `yandex.api.key`. To možete obaviti unošenjem izmjena u postavke pokretanja programa OmegaT ili naredbenim retkom, o čemu više možete doznati u poglavlju Instaliranje i pokretanje.

### Strojno prevođenje – rješavanje problema

Strojno prevođenje Rješavanje problema

Ako se u oknu strojnoga prijevoda ne prikazuje nijedan prijedlog, provjerite sljedeće:

- Jeste li spojeni na internet? Da biste mogli koristiti alate za strojno prevođenje, morate biti spojeni na internet.

- Koji vam jezični par treba? Provjerite je li taj jezični par raspoloživ.

- Google prevoditelj ne funkcionira: jeste li aktivirali uslugu Translate API? Imajte na umu da usluga Google prevoditelj nije besplatna, o čemu više pojedinosti možete naći u poglavlju Instaliranje i pokretanje (parametri izvođenja).

- Poruka „Google Translate returned HTTP response code: 403 ...”: provjerite je li ključ od 38 znakova pravilno upisan u datoteku pinfo.list. Provjerite je li aktivirana usluga Translate API.

- Google prevoditelj ne funkcionira kako treba, premda je ključ API-ja za Google pravilno upisan. Provjerite u Mogućnosti > Strojni prijevod je li označen Google prevoditelj v2.

- Google prevoditelj v2 šalje poruku o neispravnome zahtjevu („Bad request”): provjerite izvorišni i odredišni jezik projekta. Takve odzivne poruke znače da jezici nisu pravilno određeni.

## Alat za provjeru pravopisa

Alat za provjeru pravopisa

OmegaT ima ugrađeni alat za provjeru pravopisa na osnovama koje se koriste u paketima Apache OpenOffice i LibreOffice i programima Firefox i Thunderbird. Stoga omogućava korištenje velikoga broja besplatnih rječnika za provjeru pravopisa dostupnih za navedene programe i pakete.

### Instaliranje rječnika za provjeru pravopisa

Da biste mogli koristiti funkciju provjere pravopisa, najprije morate instalirati odgovarajući rječnik ili više njih, primjerice za odredišni jezik. Postupak za instaliranje rječnika za provjeru pravopisa je sljedeći:

- U programu za upravljanje datotekama izradite novu mapu na odgovarajućoj lokaciji, a u koju ćete spremati rječnike za provjeru pravopisa (u dolje prikazanome primjeru: D:\Translations\spellcheckers).

- U programu OmegaT odaberite Mogućnosti > Provjera pravopisa, a zatim pritisnite Odabir pokraj polja mape za datoteke rječnika. Pronađite i odaberite mapu koju ste izradili za rječnike.

  Izbornik Mogućnosti Provjera pravopisa

- Spremite željene datoteke rječnika u tu mapu. U osnovi to možete izvesti na dva načina. Možete kopirati datoteke ručnim putem, tj. s neke druge lokacije vašega sustava, s pomoću programa za upravljanje datotekama, ili pak možete koristiti funkciju programa OmegaT „Instaliranje novoga rječnika...” radi prikaza popisa rječnika raspoloživih za odabir. Imajte na umu da je za funkciju instaliranja potrebna internetska veza. Odabrani se rječnici potom instaliraju pa prikazuju u prozoru postavki alata za provjeru pravopisa (što može potrajati neko vrijeme).

Kopiranje datoteka ručnim putem ima smisla ako u sustavu već imate odgovarajuće datoteke rječnika, primjerice u sklopu paketa Apache OpenOffice ili LibreOffice ili programa Firefox ili Thunderbird. Međutim, jednostavnije je pronaći rječnike na webu putem polja URL rječnika na webu:.

Postavke alata za provjeru pravopisa

Alat za provjeru pravopisa Postavke alata za provjeru pravopisa

Pritiskom na gumb Instaliranje novoga rječnika... otvara se prozor za instaliranje rječnika u kojemu možete odabrati željene rječnike.

Nazivi datoteka moraju odgovarati oznaci odredišnoga jezika određenoj u dijaloškome okviru svojstava projekta (Projekt > Svojstva). Primjerice, ako odaberete ES-MX (meksički španjolski) kao odredišni jezik, datoteke rječnika moraju imati nazive es_MX.dic i es_MX.aff. Ako na raspolaganju imate samo standardni španjolski rječnik s nazivima datoteka es_es.dic i es_es.aff, te datoteke možete kopirati i spremiti u es_MX.dic i es_MX.aff, nakon čega će rječnik za provjeru pravopisa funkcionirati kako je to predviđeno. Ipak imajte na umu da će rječnik provjeravati pravopis na osnovama standardnoga (kastiljanskoga) španjolskoga, a ne njegove meksičke varijante.

### Korištenje rječnika za provjeru pravopisa

OmegaT automatski koristi odgovarajući rječnik na temelju oznaka jezika projekta, tako da nema potrebe za posebnim radnjama kojima bismo uputili program da koristi određeni rječnik za provjeru pravopisa. Međutim, vodite računa da oznake jezika budu istovjetne: primjerice, rječnik FR-FR neće funkcionirati ako je za odredišni jezik postavljena oznaka FR. Bude li potrebno, valja revidirati ili nazive datoteka rječnika ili postavke jezika projekta.

Za aktiviranje alata za provjeru pravopisa odaberite Mogućnosti > Provjera pravopisa i označite potvrdni kvadratić Automatska provjera pravopisa teksta (pogledajte gornji tekst).

Korištenje alata za provjeru pravopisa

Desnom tipkom miša pritisnite podcrtanu riječ (na gornjoj slici to je Artund), čime se otvara padajući izbornik s popisom prijedloga ispravaka (Art und). Također možete odrediti da alat za provjeru pravopisa ignorira sve pojavnice određenih pogrešno napisanih riječi, ili dodavati riječi u rječnik.

### Savjeti

Alat za provjeru pravopisa Savjeti

Ako alat za provjeru pravopisa ne funkcionira, provjerite je li označen potvrdni kvadratić „Automatska provjera pravopisa teksta” u dijaloškome okviru alata za provjeru pravopisa (Mogućnosti > Provjera pravopisa...).

Također provjerite usklađenost oznake odredišnoga jezika projekta s onima dostupnih rječnika u prozoru postavki. Alat za provjeru pravopisa koristi oznaku odredišnoga jezika pri utvrđivanju jezika za korištenje: ako je odredišni jezik brazilski portugalski (PT_BR), podmapa s rječnicima mora sadržavati dvije datoteke rječnika pod nazivima pt_br.aff i pt_br.dic.

Ako nakon prevođenja dobroga dijela teksta otkrijete da oznaka odredišnoga jezika ne odgovora oznaci jezika rječnika alata za provjeru pravopisa (recimo da ste odredili pt_BR kao jezik, ali nemate rječnika pt_BR), možete jednostavno kopirati dvije odgovarajuće datoteke i preimenovati ih (npr. pt_PT.aff i pt_PT.dic u pt_BR.aff i pt_BR.dic). Naravno, daleko je mudrije rješenje dopustiti si kraću pauzu pa preuzeti s weba odgovarajuće inačice rječnika za provjeru pravopisa.

Imajte na umu da se naredbom `Ukloni` fizički uklanjaju odabrani rječnici. Ako ih koristite i u nekome drugom programu sustava, time ćete ih ukloniti i iz tih programa. Ako iz bilo kojega razloga trebate s vremena na vrijeme obaviti navedenu radnju, bilo bi poželjno da predmetne datoteke kopirate i spremite u neku drugu mapu, namijenjenu samo za korištenje u sklopu programa OmegaT.

## Razne teme

Razno

### OmegaT Konzolni način rada

Konzolni način rada u programu OmegaT Razno
Razno Konzolni način rada u programu OmegaT

Samo za napredne korisnike!

Konzolni način rada (tj. naredbenim retkom) omogućava korištenje programa OmegaT kao prevoditeljskoga alata u okruženju skriptiranja. Pokretanjem u konzolnome načinu rada ne učitava se grafičko korisničko sučelje (što omogućava rad na bilo kojoj konzoli), a projekti se automatski prevode. Primjer za to bio bi neki softverski projekt s grafičkim korisničkim sučeljem lokaliziranim na više jezika. U konzolnome načinu rada moguće je izradu lokaliziranoga sučelja uvrstiti u radni proces.

#### Preduvjeti

Za pokretanje programa OmegaT potreban je odgovarajući projekt. Lokacija nije bitna, budući da je morate unijeti u naredbeni redak prilikom pokretanja.

Ako trebate nestandardne postavke, morate imati odgovarajuće konfiguracijske datoteke (`filters.conf` i `segmentation.conf`). To možete ostvariti na dva načina:

- Pokrenite program OmegaT na uobičajeni način (s grafičkim korisničkim sučeljem) pa namjestite postavke. Pokrenete li zatim program OmegaT u konzolnome načinu rada, koristit će iste postavke.

- Ako nije moguće pokretanje programa OmegaT na uobičajeni način (jer nema raspoloživoga grafičkog okruženja), u odgovarajuću mapu kopirajte postavke iz neke druge instalacije programa OmegaT s drugoga računala. Lokacija nije bitna, budući da je možete upisati u naredbeni redak prilikom pokretanja (pogledajte u nastavku teksta). Potrebne datoteke `filters.conf` i `segmentation.conf` možete pronaći u korisničkoj početnoj mapi (npr. `C:\Documents and Settings\%Korisnik%\OmegaT` u sustavu Windows, ili `%korisnik%/.omegat/` u sustavu Linux).

#### Pokretanje programa OmegaT u konzolnome načinu rada

Za pokretanje programa OmegaT u konzolnome načinu rada potrebni su još neki dodatni parametri. Najznačajniji je `<mapa-projekta>`, a po izboru i `--config-dir=<mapa-konfiguracijskih-datoteka>`. Primjer:

`$> java -jar OmegaT.jar /putanja/do/projekta \`

`--config-dir=/putanja/do/konfiguracijskih datoteka/ \`

`--mode=console-translate \`

`--source-pattern={regexp} \`

`--tag-validation=[block|warn]`

Objašnjenje:

- `<mapa-projekta>` kazuje programu OmegaT gdje se nalazi prijevodni projekt. Upisivanjem ovoga parametra pokrećemo program OmegaT u konzolnome načinu rada, koji potom prevodi odabrani projekt.

- `--config-dir=<mapa-konfiguracijskih-datoteka>` kazuje programu OmegaT gdje je mapa u kojoj se nalaze konfiguracijske datoteke. Kada ovaj parametar nije naveden, OmegaT koristi zadane vrijednosti (mapa OmegaT u korisničkoj početnoj mapi ili, ako ona nije raspoloživa, u tekućoj radnoj mapi).

- `--mode=console-translate` : program OmegaT se pokreće u konzolnome načinu rada i prevodi odabrani projekt.

- `--source-pattern={regexp}` služi za određivanje datoteka za prijevod. Primjer regularnoga izraza: `test\.html`

- `--tag-validation=[abort|warn]`: odaberete li abort, program se zaustavlja kada se provjerom valjanosti oznaka teksta pronađu pogreške. Odaberete li warn, program se ne zaustavlja, a prikazuju se poruke o pogreškama. U svim ostalim slučajevima se ne obavlja provjera valjanosti oznaka teksta.

#### Tihi način rada

Za „tihi” rad imamo dodatni parametar naredbenoga retka koji vrijedi isključivo za konzolni način rada: `--quiet`. U tihome načinu rada na zaslonu se prikazuje manje informacija o događajima. Ne prikazuju se ni poruke koje se obično nalaze na traci stanja.

Korištenje: `java -jar OmegaT.jar /putanja/do/projekta --mode=console-translate --quiet`

#### Provjera valjanosti oznaka teksta

Za provjeru valjanosti oznaka teksta imamo dodatni parametar naredbenoga retka koji vrijedi isključivo za konzolni način rada: `--tag-validation=[abort|warn]`. Dodamo li ovaj parametar, provjera valjanosti oznaka teksta obavlja se prije prevođenja/sravnjivanja. Odaberemo li vrijednost `abort`, prilikom pronalaska pogrešaka u vezi s oznakama teksta prikazuju se poruke, a program se zaustavlja. Odaberemo li pak vrijednost `warn`, poruke o pogreškama se prikazuju, ali program OmegaT nastavlja s radom.

Korištenje: `java -jar OmegaT.jar /putanja/do/projekta --mode=console-translate --tag-validation=abort`

### Alat za automatsko sravnjivanje za svojstva jezika Java

Razno Alat za automatsko sravnjivanje za svojstva jezika Java

Programom OmegaT možete sravnjivati svojstva jezika Java u konzolnome načinu rada. Ako imate izvorišnu i odredišnu datoteku svojstava s jednakim sadržajem na odabranome jezičnom paru, ovim postupkom možete izraditi odgovarajuću datoteku tmx za taj sadržaj. Korištenje:

`java -jar OmegaT.jar --mode=console-align /mapa-moj-projekt --alignDir=/prevedeneDatoteke/`

`alignDir` mora sadržavati prijevod na odredišnome jeziku projekta. Primjera radi, ako je projekt postavljen za jezični smjer EN->FR, alignDir mora sadržavati paket čiji naziv završava nastavkom _fr. Izrađena datoteka tmx sprema se u mapu `omegat` pod nazivom `align.tmx`.

### Postavke fonta

Razno Postavke fonta

U ovome dijaloškom okviru možete odrediti font za korištenje u sljedećim prozorima programa OmegaT:

- glavni prozor programa OmegaT (okna za obradu, podudaranja i glosare)

- Prozor za pretraživanje

- Prozor za provjeru valjanosti oznaka teksta

Dijaloški okvir možete otvoriti putem izbornika Mogućnosti Font... . Dialoški okvir sadržava sljedeće elemente:

Izbornik Mogućnosti Font...

- Font: padajući izbornik za odabir jednoga od raspoloživih fontova računala.

- Veličina: izbornik veličine fonta.

- Ogledni tekst: polje izravnoga prikaza odabranoga fonta.

Napomena: ponekad je potrebno dulje vrijeme da OmegaT ažurira prikaz nakon promjene postavki fonta. To poglavito vrijedi kada je u oknu za obradu otvorena veća datoteka s puno segmenata i/ili zbog sporijega računala. Također uzmite u obzir da nekim jezičnim parovima bolje odgovaraju određeni fontovi. Konkretno, za jezike različitih pisama/načina pisanja (npr. ruski i japanski) prilikom prevođenja valja koristiti font koji se može upotrebljavati za oba jezika.

### Sprječavanje gubitka podataka

Razno Sprječavanje gubitka podataka

OmegaT je robustan program. Međutim, morate poduzimati mjere sprječavanja gubitka podatka prilikom korištenja programa OmegaT, baš kao i sa svim drugim programima. OmegaT tijekom prevođenja sprema sve zgotovljene segmente u prijevodnu memoriju `project_save.tmx`, koja se nalazi u podmapi projekta `/omegat` subfolder.

OmegaT također izrađuje sigurnosne kopije prijevodne memorije, tj. datoteke project_save.tmx.GODNMMDDHHNN.bak, i sprema ih u istu podmapu pri svakom otvaranju ili ponovnom učitavanju projekta. GODN je četveroznamenkasta godina, MM je mjesec, DD dan u mjesecu, dok HH i NN označavaju sat i minutu spremanja prethodne prijevodne memorije.

Kad posumnjate da ste izgubili podatke prijevoda, možete vratiti projekt u stanje u kojemu je bio pri zadnjemu spremanju (obično prije 10-ak minuta), i to prema sljedećemu postupku:

1. Zatvorite projekt.

2. Preimenujte tekuću datoteku `project_save.tmx` (npr. u `project_save.tmx.privremeno`).

3. Odaberite sigurnosnu kopiju prijevodne memorije koja najvjerojatnije sadržava potrebne podatke.

4. Preimenujte je u `project_save.tmx`.

5. Otvorite projekt.

Da biste izbjegli gubitak značajnih podataka:

- Redovito kopirajte datoteku /omegat/project_save.tmx na medije za sigurnosno kopiranje, kao što su CD ili DVD.

- Redovito izrađujte datoteke prijevoda i provjeravajte sadržavaju li sav prevedeni sadržaj sve dok se ne izvještite s programom OmegaT.

- Posebnu pozornost obratite pri bilo kakvome mijenjanju sadržaja u mapi `/source` usred rada na projektu. Svaka promjena izvorišnih datoteka nakon početka prevođenja može dovesti do toga da OmegaT neće biti u stanju pronaći segmente koji su zapravo već prevedeni.

- Na početku korištenja programa koristite ove tekstove pomoći. Ako naletite na probleme, objavite poruku na stranicama korisničke skupine programa OmegaT. Poruke možete slobodno objavljivati na jeziku po svojoj volji.

## Jezici – popis oznaka ISO 639

Jezici
Oznake jezika ISO
Projekt Svojstva Jezici

Dodatne i ažurirane informacije o oznakama jezika možete pronaći u Tablicama oznaka ISO 639.

Popis oznaka jezika ISO 639-1/639-2

Jezik | ISO 639-1 | ISO 639-2
--- | --- | ---
abhaski | ab | abk
afarski | aa | aar
afrikaans | af | afr
akanski | ak | aka
albanski | sq | sqi
amharski | am | amh
arapski | ar | ara
aragonski | an | arg
armenski | hy | hye
asamski | as | asm
avarski | av | ava
avestijski | ae | ave
ajmarski | ay | aym
azerbajdžanski | az | aze
bambara | bm | bam
baškirski | ba | bak
baskijski | eu | eus
bjeloruski | be | bel
bengalski | bn | ben
biharski | bh | bih
bislama | bi | bis
bosanski | bs | bos
bretonski | br | bre
bugarski | bg | bul
burmanski | my | mya
katalonski | ca | mačka
chamorro | ch | cha
čečenski | ce | che
chichewa, chewa, nyanja | ny | nya
kineski | zh | zho
čuvaški | cv | chv
kornski | kw | cor
korzički | co | cos
cree | cr | cre
hrvatski | hr | hrv
češki | cs | ces
danski | da | dan
divehi, dhivehi, maldivski | dv | div
nizozemski | nl | nld
dzongkha | dz | dzo
engleski | en | eng
esperanto | eo | epo
estonski | et | est
ewe | ee | ewe
ferojski | fo | fao
fidžijski | fj | fij
finski | fi | fin
francuski | fr | fra
fulanski, fula, pulaar, pular | ff | ful
galicijski | gl | glg
gruzijski | ka | kat
njemački | de | deu
grčki, suvremeni | el | ell
guaraní | gn | grn
gudžaratski | gu | guj
haićanski, haićanski kreolski | ht | hat
hausa | ha | hau
hebrejski (suvremeni) | he | heb
herero | hz | her
hindski | hi | hin
hiri motu | ho | hmo
mađarski | hu | hun
interlingua | ia | ina
indonezijski | id | ind
interlingue | ie | ile
irski | ga | gle
igbo | ig | ibo
inupiaq | ik | ipk
ido | io | ido
islandski | is | isl
talijanski | it | ita
inuktitutski | iu | iku
japanski | ja | jpn
javanski | jv | jav
kalaallisut, grenlandski | kl | kal
kannadski | kn | kan
kanuri | kr | kau
kašmirski | ks | kas
kazački | kk | kaz
kmerski | km | khm
kikuyu, gikuyu | ki | kik
kinjarvandski | rw | kin
kirgiski | ky | kir
komi | kv | kom
kongo | kg | kon
korejski | ko | kor
kurdski | ku | kur
kwanyamaški, kuanyamajski | kj | kua
latinski | la | lat
luksemburški, leceburški | lb | ltz
luganda | lg | lug
limburški | li | lim
lingala | ln | lin
laoski | lo | lao
litvanski | lt | lit
luba-katanga | lu | lub
letonski | lv | lav
manski | gv | glv
makedonski | mk | mkd
malgaški | mg | mlg
malajski | ms | msa
malajalamski | ml | mal
malteški | mt | mlt
maorski | mi | mri
maratski (marāthī) | mr | mar
maršalski | mh | mah
mongolski | mn | mon
nauruanski | na | nau
navajo, navaho | nv | nav
norveški knjiški (bokmål) | nb | nob
sjeverni ndebele | nd | nde
nepalski | ne | nep
ndonga | ng | ndo
norveški, novi (nynorsk) | nn | nno
norveški | no | nor
nuosu | ii | iii
južni ndebele | nr | nbl
okcitanski | oc | oci
ojibwe, ojibwa | oj | oji
starocrkvenoslavenski, crkvenoslavenski, starobugarski, staroslavenski | cu | chu
oromski | om | orm
orijski | or | ori
osetski | os | oss
pandžapski, punjabi | pa | pan
pāli | pi | pli
perzijski | fa | fas
poljski | pl | pol
paštunski, pašto | ps | pus
portugalski | pt | por
kečuanski | qu | que
retoromanski | rm | roh
kirundi | rn | run
rumunjski, moldavski | ro | ron
ruski | ru | rus
sanskrit (sanskrt) | sa | san
sardinijski | sc | srd
sindhski | sd | snd
sjeverni laponski | se | sme
samoanski | sm | smo
sango | sg | sag
srpski | sr | srp
škotski gelski, gelski | gd | gla
šonski | sn | sna
sinhalski, sinhaleški | si | sin
slovački | sk | slk
slovenski | sl | slv
somalski | so | som
južni sotho | st | sot
španjolski, kastiljski | es | spa
sundski | su | sun
svahili | sw | swa
swatski | ss | ssw
švedski | sv | swe
tamilski | ta | tam
teluški | te | tel
tadžički | tg | tgk
tajski | th | tha
tigrinjski | ti | tir
tibetski standardni, tibetski, središnji | bo | bod
turkmenski | tk | tuk
tagaloški | tl | tgl
cvana | tn | tsn
tonganski (otočje Tonga) | to | ton
turski | tr | tur
tsonga | ts | tso
tatarski | tt | tat
twi | tw | twi
tahićanski | ty | tah
ujgurski | ug | uig
ukrajinski | uk | ukr
urdski | ur | urd
uzbečki | uz | uzb
vendski | ve | ven
vijetnamski | vi | vie
volapük | vo | vol
valonski | wa | wln
velški | cy | cym
volof | wo | wol
zapadnofrizijski | fy | fry
xhosa | xh | xho
jidiš | yi | yid
joruba | yo | yor
zhuang, chuang | za | zha
zulu | zu | zul

## Tipkovni prečaci u oknu za obradu

U ovome kratkom tekstu opisana je funkcionalnost tipki u oknu za obradu. Izraz „Premještanje u segment” znači pomicanje pokazivača miša na početak segmenta u slučaju kad se nalazi ispred segmenta, ili pak na kraj segmenta kad je pokazivač iza njega.

Funkcionalnost tipki u oknu za obradu

Kombinacija tipki | Radnja
--- | ---
Strelica lijevo: | jedan znak ulijevo, a najviše do početka segmenta
Strelica desno: | jedan znak udesno, a najviše do kraja segmenta
Ctrl+strelica lijevo: | jedna riječ ulijevo, a najviše do početka segmenta
Ctrl+strelica desno: | jedna riječ udesno, a najviše do kraja segmenta
Page Up: | prema gore za stranicu dokumenta
Page Down: | prema dolje za stranicu dokumenta
Home* | pomak na početak retka u segmentu
End* | pomak na kraj retka u segmentu
Ctrl+Home | pomak na početak segmenta
Ctrl+End | pomak na kraj segmenta
Ctrl+Page Up | pomak na prvi segment dokumenta (Mac: Cmd+Page Up)
Ctrl+Page Down | pomak na zadnji segment dokumenta (Mac: Cmd+Page Down)
Backspace* | uklanjanje znaka ispred pokazivača miša
Delete* | uklanjanje znaka iza pokazivača miša
Ctrl+Backspace | uklanjanje znakova do početka riječi na kojoj se nalazi pokazivač (Mac: Alt+Backspace)
Ctrl+Delete | uklanjanje znakova do početka sljedeće riječi (Mac: Alt+Delete)
Ctrl+Enter | otvaranje prethodnoga segmenta (Mac: Cmd+Enter)
Ctrl+A | odabir cijeloga segmenta (Mac: Cmd+A)
Ctrl+Shift+O | Prebacivanje između pisanja zdesna nalijevo/slijeva nadesno (RTL-LTR)
Ctrl+razmaknica | otvaranje dijaloškoga okvira automatskoga dovršavanja upisa s prijedlozima u kontekstu (Mac: Esc). Kada se otvori automatsko dovršavanje upisa, korištenjem kombinacije tipki Ctrl+razmaknica moguće je uzastopno prebacivanje između mogućnosti unosa natuknica glosara, automatskoga teksta, oznaka teksta koje nedostaju i tablice znakova.

* Tipke imaju drugačije funkcije kada se pokazivač miša nalazi izvan segmenta koji je moguće obrađivati:

- Home: pokazivač na početak otvorenoga segmenta

- End: pokazivač na kraj otvorenoga segmenta

- Backspace: ništa

- Delete: ništa

- Sve tipke znakova se zanemaruju u slučaju pokušaja njihovoga korištenja izvan segmenta koji je moguće obrađivati.

Tipka „Shift” nema nikakvu posebnu funkciju sama po sebi: pritiskom na nju pokazivač se pomoću svih ostalih tipki pomiče na uobičajeni način, osim u slučaju kombinacije `Shift+Enter`, kojom se u tekst umeće prijelom retka.

Naredbe na razini cijeloga sustava, tj. za označavanje svih informacija (Ctrl+A), lijepljenje (Ctrl+V), izrezivanje (Ctrl+X), kopiranje (Ctrl+C), umetanje podudaranja ili odabranoga teksta (Ctrl+I) i umetanje izvorišnoga teksta (Ctrl+Shift+I) u načelu imaju učinka samo na tekst u otvorenome segmentu.

Omogućen je prelazak između okana (primjerice, iz okna za obradu u okno djelomičnih podudaranja) kombinacijom tipki Ctrl+Tab. Ctrl+Shift+Tab služi za povratak na prethodno okno. Prečaci Ctrl+A i Ctrl+C u oknima omogućavaju kopiranje u međuspremnik svih informacija ili nekoga njihovog dijela.

Ne zaboravite da prečace možete prilagoditi vlastitim potrebama. Pogledajte Dodatak – Prilagođavanje prečaca

## OmegaT – timski projekti

OmegaT timski projekti timski projekti

### Nadziranje inačica – uvod

Program OmegaT omogućava timsko prevođenje na temelju funkcionalnosti nadziranja inačica ili revizija, inače u širokoj uporabi u softverskoj zajednici radi držanja pod kontrolom izmjena kôdova programa i osiguranja nesmetane suradnje razvojnih timova. OmegaT podržava dva popularna sustava nadziranja inačica (engl. version control systems – VCS), i to Apache Subversion (za koji se često koristi kratica SVN, prema istoimenoj naredbi) i Git. Prednosti sustava nadziranja inačica za timove prevoditelja možemo sažeti kako slijedi:

- Na prijevodnome projektu može istodobno raditi nekoliko članova tima bez međusobnoga ometanja

- Mogu dijeliti zajedničke materijale poput prijevodnih memorija i glosara projekta

- Prema zadanim postavkama, tim dobiva na raspolaganje ažuriranu inačicu zajedničkih podataka svake tri minute

- Sustav održava utvrđivanje inačice zajedničkih podataka

- Omogućeno je nadziranje, rješavanje i spajanje kolizija, kao što su alternativni prijevodi istoga segmenta ili razlike u natuknicama glosara

Sljedeći termini, koji se koriste dalje u tekstu, zaslužuju kraće pojašnjenje:

- Poslužitelj VCS – poslužitelj SVN ili Git je okruženje u kojemu se čuvaju i održavaju zajednički materijali na mreži. Poslužitelj se može nalaziti u okviru lokalne mreže, ali u većini je slučajeva dostupan na internetu, tj. putem URL adrese. Jedan član tima, odnosno administrator projekta, treba poznavati rad s poslužiteljima, tj. posao postavljanja okruženja, uvoza projekata programa OmegaT, dodjele prava pristupa članovima tima, rješavanja kolizija itd.

- Klijent VCS-a: „voditelji projekata” moraju na svojim računalima imati instaliran klijent sustava SVN ili Git radi povezivanja s poslužiteljem. Vrlo popularni klijenti za okruženje sustava Windows su TortoiseSVN i TortoiseGit. Slični paketi postoje i za druge operacijske sustave (Linux, OS X).

- repozitorij: mjesto na kojem se čuvaju i održavaju zajednički materijali, bilo na lokalnoj mreži ili na internetu. Članovi tima projekta povezuju se s njim putem svojega klijenta VCS-a.

- završetak pripreme projekta: operacija kojom se stvara radna kopija iz repozitorija na lokalnome računalu. Poslužitelj čuva informacije o pripremljenim materijalima projekta kako bi naredne predaje (v. u nastavku teksta) bile uredno obavljene.

- predaja projekta: kada je nova lokalna inačica preuzetih materijala pripremljena, može se predati u repozitorij i tako staviti na raspolaganje ostatku tima. Poslužitelj osigurava rješavanje svih neusklađenih promjena, nastalih uslijed rada dvaju članova tima na istim pripremljenim sadržajima.

- administrator: osoba odgovorna za izradu i održavanje repozitorija, odnosno za obavljanje zadataka uz korištenje poslužitelja. Da bi se izbjegli bilo kakvi problemi, samo bi jedna osoba trebala imati ta prava, barem u početnoj fazi.

- korisnik: član tima koji surađuje na zajedničkome projektu.

### Suradnja na projektima pomoću SVN-a

Timski projekti Subversion

Poslužitelj SVN-a moguće je koristiti na dva načina: instaliranjem SVN-a na vlastitome poslužitelju ili putem komercijalnoga servisa. Kod korištenja vanjskih servisa valja imati na umu moguće posljedice u smislu povjerljivosti zbog učitavanja izvornoga dokumenta na poslužitelj koji nije pod izravnom kontrolom. Umjesto toga, a radi izbjegavanja takvih problema, možete postaviti privatni poslužitelj SVN-a, primjerice ako već imate poslužitelj Apache koji sadržava predmetni softver (npr. VisualSVN).

Kada poslužitelj SVN-a bude dostupan, voditelji projekata moraju obaviti lokalno instaliranje klijenta SVN-a kako bi mogli upravljati sadržajima projekata na svojim računalima. Za sustav Windows preporučujemo TortoiseSVN. Korisnici sustava Mac mogu preuzeti klijent s, primjerice, servisa SourceForge. Za Linux pogledajte Naredbe i skripte Subversion.

#### Izrada repozitorija

Timski projekti Izrada repozitorija SVN-a

Ovdje opisani postupak zasniva se na besplatnim poslužiteljima SVN-a (s ograničenjem do dva korisnika) koje nudi ProjectLocker. Napominjemo da tvorac repozitorija ima podrazumijevana administratorska prava za izrađeni repozitorij. Najprije se prijavite na web stranice, a ako ste prvi put na njima, registrirajte se i zabilježite svoje korisničko ime i lozinku radi budućih projekata.

1. Izradite novi projekt na servisu ProjectLocker

2. Upišite naziv i opis repozitorija. (U našem primjeru: `OmegaT` i `OmegaT SL Localization` .)

3. Odaberite SVN.

4. Pritisnite Create Project

Otvorite prikaz Projects za svoj račun. SVN će za povezivanje klijenata s poslužiteljem SVN-a koji ste upravo uspostavili koristiti URL prikazan ispod Project Services. To je također i lokacija za određivanje članova tima projekata i dodjeljivanje odgovarajućih prava. Imajte na umu da članovi tima moraju biti registrirani da biste ih mogli odrediti za projekt. (Napomena: besplatna inačica servisa ProjectLocker omogućava samo dva korisnika po projektu).

Projektima je moguće upravljati u skladu s osobnim stilom i potrebama. Slično kao što je to s projektima programa OmegaT, za različite jezične parove valja imati zasebne repozitorije. Bilo bi dobro razdvojiti repozitorije i po područjima i/ili naručiteljima za svaki jezični par. Druga je mogućnost da imate jedan repozitorij s podmapama `Projekt1`, `Projekt2` i tako dalje, dok zajedničke materijale dijelite putem zajedničkih mapa: `tm`, `glossary` i `dictionary`.

Za naš smo se primjer odlučili za jedan projekt programa OmegaT, tj. jedan repozitorij, jednostavnosti radi.

#### Uvoz projekta u repozitorij SVN-a – sustav Windows

Repozitorij je trenutno prazan. Najprije valja izraditi praznu mapu na računalu. Dakle, izradite praznu mapu u kojoj će biti spremljen projekt, a potom je pritisnite desnom tipkom miša. Odaberite TortoiseSVN > Checkout. Prikazat će se sljedeći dijaloški okvir:

Upišite URL koji ste dobili od servisa ProjectLocker u polje URL of repository. Vodite računa da polje Checkout directory bude ispravno popunjeno, tj. da u njemu bude navedena prazna mapa koju ste izradili, a zatim pritisnite OK. Po okončanju radnje možete provjeriti navedenu mapu, koja bi trebala sadržavati podmapu .svn, dok zeleni simbol prikazuje da je sadržaj mape ažuriran:

U sljedećem ćemo koraku dodati datoteke programa OmegaT u lokalnu mapu. Članovi tima moraju dijeliti sljedeće datoteke, koje stoga u svakome slučaju moraju biti dio sadržaja:

- datoteka projekta programa OmegaT – `omegat.project`

- prijevodna memorija – `omegat\project_save.tmx`

- sadržaj izvorišne mape

- definicija filtera za predmetni projekt – `omegat\filters.xml`

Administrator može po svojemu nahođenju dodati i sljedeće mape sa sadržajima: `tm`, `glossary` i `dictionary`. Korisnim bi se moglo pokazati i timsko korištenje i održavanje datoteka `ignored_words.txt` i `learned_words.txt` iz mape `omegat`. Uvijek valja izbjegavati dodavanje datoteka `bak`, `project_stats.txt` i `project_stats_match.txt` iz podmape `omegat`, budući da su beskorisne i samo bi nepotrebno povećavale repozitorij. Isto načelo vrijedi i za mapu `target` i njene sadržaje.

Nakon kopiranja potrebnih datoteka u mapu pripremljenoga projekta, njen zeleni simbol mijenja se u crveni znak uskličnika, što označava promjene u lokalnoj kopiji repozitorija. Inačicu na poslužitelju ažuriramo sljedećim dvjema radnjama:

- dodavanje kopiranih datoteka u lokalnu inačicu repozitorija: desnom tipkom miša pritisnite lokalnu mapu preuzimanja projekta i odaberite TortoiseSVN > Add. U dijaloškome okviru koji se otvori ostavite sve zadane mogućnosti pa potom pritisnite OK. Prikazat će se prozor potvrde obavljenoga dodavanja (Add Finished!), sličan ovome sa sljedeće slike:

  Sadržaj mape pripremljenoga projekta bit će odgovarajuće označen:

- predaja lokalnih izmjena na poslužitelj: desnom tipkom miša pritisnite lokalnu mapu preuzimanja projekta i odaberite SVN Commit.... Otvorit će se prozor za predaju projekta (Commit) sa sljedeće slike. Označite izmjene koje valja obaviti, tj. dodane mape i datoteke u ovome slučaju.

  Unesite odgovarajuću poruku u prozor za poruke pa pritisnite OK. Otvorit će se prozor Commit i prikazati stanje naredbe za predaju projekta. Prvo će biti predan tekući sadržaj u repozitorij poslužitelja, a potom će biti ažurirana lokalna kopija repozitorija, tj. sadržaj podmape .svn, tako da se i ona ažurira prema najnovijoj inačici repozitorija.

- ažuriranje lokalnih datoteka iz lokalne kopije repozitorija – izmjene primljene iz repozitorija poslužitelja bilježe se u podmapi .svn, ali još ne u samim datotekama i mapama. Lokalne datoteke ažuriramo pritiskom desnom tipkom miša na mapu preuzimanja projekta, nakon čega odabiremo SVN Update. Valja provjeriti sadržaje mape radi potvrde jesu li lokalna kopija repozitorija i odgovarajuće datoteke i mape usklađene s najnovijom inačicom na poslužitelju:

### Korištenje timskih projekata u programu OmegaT

Po okončanju postavljanja timskoga projekta, članovima tima je za pristupanje timskome projektu potreban samo program OmegaT. Najprije trebaju obaviti sljedeće: Projekt > Preuzimanje timskoga projekta. Time se zapravo izvršava završetak pripreme projekta u lokalnoj mapi. Pristupni su podaci spremljeni pa ih stoga ne treba svaki put iznova upisivati. U slučaju da u sustavu Linux program OmegaT nastavi tražiti pristupne podatke, označite potvrdni kvadratić Spremanje lozinke u obliku običnoga teksta.

Nakon toga projekt otvaramo baš kao bilo koji drugi projekt programa OmegaT. OmegaT će ga uvijek prepoznati kao timski projekt i sve će usklađivati automatski, odnosno svake tri minute, kao što je zadano.

## Tokenizatori

Tokenizatori

### Uvod

Lucene Tokenizer
Alat za prepoznavanje korijena riječi Tokenizator

Tokenizatori (ili alati za prepoznavanje korijena) poboljšavaju kvalitetu podudaranja prepoznavanjem dekliniranih riječi u izvorišnim podacima i prijevodnim memorijama. Također poboljšavaju i pronalaženje rezultata podudaranja u glosarima.

Alat za prepoznavanje korijena za engleski, primjera radi, prepoznaje oblik „cats” (pa i „catlike”, „catty” itd.) na temelju korijena „cat”, kao i „stemmer”, „stemming”, „stemmed” prema korijenu „stem”. Algoritam za određivanje korijena svodi riječi „fishing”, „fished”, „fish” i „fisher” na korijensku riječ „fish”. To je posebno korisno kod jezika u kojima se izvedenice tvore dodavanjem prefiksa ili sufiksa korijenskim riječima. Posudit ćemo jedan primjer iz hrvatskoga jezika – pridjev „lijep” u gramatički ispravnim oblicima:

- lijep, lijepa, lijepo – jednina, muški rod, ženski rod, srednji rod

- ljepši, ljepša, ljepše – komparativ, nominativ, muški rod, ženski rod, srednji rod. Množinski oblik pridjeva.

- najljepših – superlativ, množina, genitiv muškoga, ženskoga i srednjega roda

### Odabir jezika

OmegaT već sadržava tokenizatore, i to aktivirane prema zadanim postavkama. OmegaT automatski bira tokenizator za izvorišni i odredišni jezik na temelju postavki jezika projekta. Prozor svojstava projekta nudi i odabir nekoga drugog tokenizatora (Jezični tokenizator) ili druge inačice tokenizatora (Funkcioniranje tokenizatora).

U slučajevima kada nema tokenizatora za odabrane radne jezike, OmegaT koristi Hunspell (pri čemu valja voditi računa da budu instalirani odgovarajući Hunspellovi rječnici).

Nekompatibilnosti

OmegaT se ne može pokrenuti kada se tokenizatori nalaze u mapi /plugin. Prije pokretanja programa OmegaT valja ukloniti sve tokenizatore iz mape /plugin.

## Dodatni modul LanguageTool

Dodatni moduli LanguageTool

### Uvod

LanguageTool je softver otvorenoga kôda za provjeru stila i gramatike engleskoga, francuskoga, njemačkoga, poljskoga, nizozemskoga, rumunjskoga i niza drugih jezika (pogledajte popis podržanih jezika).

LanguageTool možemo zamisliti kao softver za otkrivanje pogrešaka koje jednostavni alati za provjeru pravopisa ne mogu pronaći, primjerice omaške na engleskome kao što su there/their, no/now itd. Također može pronaći i neke gramatičke pogreške. Ne nudi provjeru pravopisa. LanguageTool pronalazi pogreške za koje su određena pravila u konfiguracijskim datotekama za određeni jezik.

LanguageTool u programu OmegaT

### Instaliranje i korištenje

Dodatni modul LanguageTool dio je programa OmegaT. OmegaT ga automatski koristi ako označite potvrdni kvadratić u izborniku Mogućnosti > Jezična provjera. Primjena pravila (ako su određena) ovisi o izvorišnom i odredišnom jeziku projekta. Aktiviranjem određenoga pravila odgovarajuća se fraza podcrtava plavom valovitom bojom u oknu za obradu (pogledajte primjere za engleski jezik na gornjoj slici: also i I didn't do nothing). Postavljanjem pokazivača miša na podcrtanu frazu prikazuje se pojašnjenje.

Nekompatibilnosti

LanguageTool ne može raditi ispravno ako se u mapi /plugin nalazi stara inačica. Prije pokretanja programa OmegaT valja ukloniti LanguageTool iz mape /plugin.

## Skripte

Skripte

### Uvod

OmegaT omogućava korištenje skripata napisanih u različitim skriptnim jezicima.

### Primjena

Odabirom Alati > Skriptiranje otvara se prozor Skriptiranje: prozor Skriptiranje

Prozor Skriptiranje omogućava učitavanje željene postojeće skripte u područje teksta i njeno pokretanje u okviru tekućega otvorenog projekta. Funkciju skripata možete prilagoditi na sljedeći način:

- Učitajte skriptu u okno za obradu pritiskom mišem na njezin naziv na popisu u lijevome dijelu prozora.

- Desnom tipkom miša pritisnite željeni gumb od „<1>” do „<12>” u donjemu dijelu prozora pa odaberite „Dodaj”. Gornji primjer pokazuje da su već dodane dvije skripte (na položajima 1 i 2).

- Odabranu skriptu možete pokrenuti pritiskom lijevom tipkom miša na željeni broj. Odabrane makroalate možete pokrenuti i putem glavnoga izbornika koristeći njihove upise na izborniku Alati ili kombinacijom tipki Ctrl+Alt+funkcijska tipka F s odgovarajućim brojem (povezana funkcijska tipka pod brojem od 1 do 12).

Zadano mjesto spremanja skripata je mapa „scripts” u instalacijskoj mapi programa OmegaT (mapa koja sadržava datoteku OmegaT.jar).

U nju možete dodavati nove skripte, koje će potom biti prikazane na popisu raspoloživih skripata u prozoru Skriptiranje.

Dodatne skripte možete pronaći ovdje: OmegaT Scripts

### Skriptni jezici

Primijenjeni su sljedeći skriptni jezici:

- Groovy (http://groovy.codehaus.org): dinamički jezik za Java Virtual Machine. Koristi prednosti programskoga jezika Java, a usto nudi i dodatne korisne funkcije prema smjernicama jezika kao što su Python, Ruby i Smalltalk.

- JavaScript (ponekad pod skraćenim nazivom JS; nije isto što i Java): dinamički skriptni jezik na temelju prototipa, slabe tipizacije i s funkcijama prvoga reda. Radi se o jeziku s više paradigmi, koji podržava objektno orijentirane, naredbene i funkcionalne stilove programiranja. Budući da se isti jezik koristi i za popularni softver kao što je Firefox, već je poznat i omiljen alat za programiranje u domeni otvorenoga kôda.

Svi jezici imaju pristup objektnome modelu programa OmegaT, pri čemu je projekt glavni objekt. Primjerice, sljedeći dio kôda u jeziku Groovy pretražuje sve segmente u svim datotekama tekućega projekta i ispisuje izvorišni i odredišni segment ako prijevod postoji:

        files = project.projectFiles;
        for (i in 0 ..< files.size())
        {
            for (j in 0 ..< files[i].entries.size())
            {
                currSegment = files[i].entries[j];
                if (project.getTranslationInfo(currSegment))
                {
                    source = currSegment.getSrcText();
                    target = project.getTranslationInfo(currSegment).translation;
                    console.println(source + " >>>> " + target);
                }
            }
        }

## OmegaT na webu

OmegaT na webu

### Web stranice OmegaT i OmegaT kao projekt na servisu SourceForge

OmegaT on the web Projekt na servisu SourceForge

Web stranice programa OmegaT sadržavaju poveznice na brojne resurse za OmegaT. Korisnička se podrška pruža volonterski na stranicama korisničke skupine programa OmegaT na servisu Yahoo!. Česta pitanja su korisno polazište za pronalaženje rješenja za eventualne nejasnoće. Najnoviju inačicu programa OmegaT možete pronaći na stranicama za preuzimanja na adresi www.omegat.org. Moguće je i podnošenje prijava pogrešaka, kao i zahtjeva za poboljšanja programa.

### Prijave pogrešaka

OmegaT na webu Prijavljivanje pogrešaka

Vodite računa da su za svaku valjanu prijavu pogreške potrebna tri elementa.

- opis radnji

- opis očekivanoga ishoda

- opis stvarnoga ishoda

Više informacija možete pronaći u članku Painless Bug Tracking, koji je napisao Joel Spolsky.

Trebate dodati i kopije datoteka, dijelove zapisnika (engl. log), slike zaslona, kao i sve ostalo za što držite da bi moglo pomoći programerima u cilju otkrivanja i uklanjanja pogreške. Imajte na umu da su prijave pogrešaka i zahtjevi za poboljšanja programa javni i svima vidljivi, pa stoga izbjegavajte dodavanje bilo kakvih datoteka s povjerljivim sadržajima. Ako želite pratiti što se događa s prijavom, registrirajte se kao korisnik servisa SourceForge, prijavite se i podnesite prijavu pogreške ili jednostavno pritisnite Monitor na vrhu prijave.

### Doprinos projektu OmegaT

OmegaT na webu Doprinos razvoju programa OmegaT

Ako želite sudjelovati u projektu OmegaT:

najprije se učlanite u korisničku skupinu (putem weba ili porukom e-pošte na adresu OmegaT-subscribe@yahoogroups.com). Ako želite sudjelovati u programiranju OmegaT, možete se pridružiti programerskoj skupini, također putem weba ili porukom e-pošte na adresu omegat-development-request@lists.sourceforge.net, pri čemu u polje predmeta poruke valja upisati „subscribe”.

Za prevođenje korisničkoga sučelja, priručnika ili drugih povezanih materijala programa OmegaT:

najprije pročitajte vodič za lokalizaciju i prilagodbu programa OmegaT, a potom se učlanite u skupinu prevoditelja programa OmegaT putem weba ili porukom e-pošte na adresu omegat-l10n-request@lists.sourceforge.net, pri čemu u polje predmeta valja upisati „subscribe”.

Financijska potpora projektu OmegaT

OmegaT na webu Financijska potpora

Vrlo smo zahvalni za svaku pomoć stalnome razvoju programa OmegaT. Uplate možete obaviti putem računa PayPal programa OmegaT.

OmegaT na webu Razvoj, lokaliziranje
OmegaT na webu Donacije za program OmegaT

## Prilagođavanje prečaca

Prilagođavanje prečaca

Većini stavki koje se prikazuju na glavnome izborniku moguće je odrediti novi prečac. Možete mijenjati već određene i dodavati nove prečace postavljanjem datoteke definicija prečaca u mapu korisničkih postavki programa OmegaT (pogledajte Lokacije korisničkih datoteka).

Naziv datoteke definicija prečaca mora biti `MainMenuShortcuts.properties` i može sadržavati najviše jednu definiciju prečaca po retku. Prazni reci su prihvatljivi, dok oni s komentarima trebaju na početku imati kombinaciju znakova „//”. Sve iza „//” se zanemaruje.

Nakon unošenja izmjena u datoteku `MainMenuShortcuts.properties` valja ponovno pokrenuti program OmegaT radi korištenja novih prečaca.

Sintaksa definicije prečaca je sljedeća: `<menu item code>=<shortcut>`, pri čemu je <menu item code> jedan od kôdova iz tablica niže u tekstu, dok je <shortcut> kombinacija tipki koju odredi korisnik

Puna sintaksa tipkovnih kratica (prečaca) definirana je u sljedećoj dokumentaciji jezika Java 1.6 koju je izdao Oracle (na dnu stranice): Tipkovni prečaci za jezik Java 1.6

.

prečac (<shortcut>) mora biti sljedećega oblika: 0 ili više modifikatora (`<modifier>`), nakon čega slijedi 0 ili 1 događaj (`<event>`), a potom 1 ključ (`<key>`), pri čemu:

- `<modifier>` može biti: shift, control, ctrl, meta

  Na sustavu Mac, modifikator meta mora biti korišten za određivanje tipke command.

  , alt, altGraph

- `<event>` može biti: otipkan, pritisnut, otpušten

- `<key>` može biti bilo koja tipka na tipkovnici

  Popis mogućih kombinacija tipki možete pronaći u sljedećoj dokumentaciji jezika Java 1.6 koju je izdao Oracle: Opis kombinacija tipki za jezik Java 1.6

  .

Primjera radi, među zadanim prečacima programa OmegaT

Zadani prečaci programa OmegaT dostupni su putem servisa Sourceforge: Zadani prečaci programa OmegaT

Zadani prečaci programa OmegaT za sustav Mac također su dostupni putem servisa Sourceforge, s tim da svi koriste „meta” umjesto „ctrl”: Zadani prečaci programa OmegaT za sustav Mac

imamo sljedeće:

- `projectOpenMenuItem=ctrl O`

- `editCreateGlossaryEntryMenuItem=ctrl shift G`

Prvi je prečac za otvaranje projekta, a drugi za dodavanje termina u glosar.

Ako za otvaranje projekta želite koristiti Shift Ctrl O , u datoteku `MainMenuShortcuts.properties` unesite sljedeću izmjenu:``

`projectOpenMenuItem=shift ctrl O`.

Korisnici sustava Mac koji žele dodati prečac Shift Command S stavci izbornika Alati Statistika moraju dodati sljedeći redak u datoteku `MainMenuShortcuts.properties`:``

`toolsShowStatisticsStandardMenuItem=shift meta S`

Potom valja spremiti datoteku i ponovno pokrenuti program OmegaT. Novi će prečaci biti prikazani uz stavke izbornika kojima ste dodali izmjene. Trebali bi funkcionirati u okviru programa OmegaT ako nisu u koliziji s prečacima sustava.

### Izbornik Projekt

Izbornik Projekt

Stavka izbornika | Zadani prečac | Kôd stavke izbornika
--- | --- | ---
Novi | Ctrl+Shift+N | projectNewMenuItem
Preuzimanje timskoga projekta |  | projectTeamNewMenuItem
Otvori | Ctrl+O | projectOpenMenuItem
Otvori nedavni projekt |  | projectOpenRecentMenuItem
Kopiraj datoteke u izvorišnu mapu... |  | projectImportMenuItem
Preuzmi stranicu MediaWiki... |  | projectWikiImportMenuItem
Ponovno učitaj | F5 | projectReloadMenuItem
Zatvori | Ctrl+Shift+W | projectCloseMenuItem
Spremi | Ctrl+S | projectSaveMenuItem
Izradi prevedene dokumente | Ctrl+D | projectCompileMenuItem
Izradi tekuće prevedene dokumente | Ctrl+Shift+D | projectSingleCompileMenuItem
Svojstva... | Ctrl+E | projectEditMenuItem
Datoteke projekta... | Ctrl+L | viewFileListMenuItem
Pristup sadržajima projekta/Ishodišna mapa |  | projectAccessRootMenuItem
Pristup sadržajima projekta/Rječnici |  | projectAccessDictionaryMenuItem
Pristup sadržajima projekta/Glosari |  | projectAccessGlossaryMenuItem
Pristup sadržajima projekta/Izvorišne datoteke |  | projectAccessSourceMenuItem
Pristup sadržajima projekta/Odredišne datoteke |  | projectAccessTargetMenuItem
Pristup sadržajima projekta/Tekući izvorišni dokument |  | projectAccessCurrentSourceDocumentMenuItem
Pristup sadržajima projekta/Tekući odredišni dokument |  | projectAccessCurrentTargetDocumentMenuItem
Pristup sadržajima projekta/Zapisivi glosar |  | projectAccessWriteableGlossaryMenuItem
Zatvori | Ctrl+Q | projectExitMenuItem

### Izbornik Obrada

Izbornik Obrada

Stavka izbornika | Zadani prečac | Kôd stavke izbornika
--- | --- | ---
Poništi zadnju radnju | Ctrl+Z | editUndoMenuItem
Ponovi zadnju radnju | Ctrl+Y | editRedoMenuItem
Zamijeni podudaranjem ili odabranim sadržajem | Ctrl+R | editOverwriteTranslationMenuItem
Umetni podudaranje ili odabrani sadržaj | Ctrl+I | editInsertTranslationMenuItem
Zamijeni strojnim prijevodom | Ctrl+M | editOverwriteMachineTranslationMenuItem
Zamijeni izvorišnim tekstom | Ctrl+Shift+R | editOverwriteSourceMenuItem
Umetni izvorišni tekst | Ctrl+Shift+I | editInsertSourceMenuItem
Umetni izvorišne oznake koje nedostaju | Ctrl+Shift+T | editTagPainterMenuItem
Umetni sljedeću oznaku koja nedostaje | Ctrl+T | editTagNextMissedMenuItem
Izvezi odabrano | Ctrl+Shift+C | editExportSelectionMenuItem
Dodavanje termina u glosar | Ctrl+Shift+G | editCreateGlossaryEntryMenuItem
Pretraživanje projekta... | Ctrl+F | editFindInProjectMenuItem
| Ctrl+Shift+F | findInProjectReuseLastWindow
Pretraživanje i zamjena... | Ctrl+K | editReplaceInProjectMenuItem
Promijeni veličinu slova/Mala slova |  | lowerCaseMenuItem
Promijeni veličinu slova/Velika slova |  | upperCaseMenuItem
Promijeni veličinu slova/Velika početna slova |  | titleCaseMenuItem
Promijeni veličinu slova/Prvo slovo rečenice veliko |  | sentenceCaseMenuItem
Promijeni veličinu slova/Izmjenično | Shift+F3 | cycleSwitchCaseMenuItem
Odaberi prethodno podudaranje | Ctrl+↑ | editSelectFuzzyPrevMenuItem
Odaberi sljedeće podudaranje | Ctrl+↓ | editSelectFuzzyNextMenuItem
Odaberi podudaranje br. 1 | Ctrl+1 | editSelectFuzzy1MenuItem
Odaberi podudaranje br. 2 | Ctrl+2 | editSelectFuzzy2MenuItem
Odaberi podudaranje br. 3 | Ctrl+3 | editSelectFuzzy3MenuItem
Odaberi podudaranje br. 4 | Ctrl+4 | editSelectFuzzy4MenuItem
Odaberi podudaranje br. 5 | Ctrl+5 | editSelectFuzzy5MenuItem
Koristi kao zadani prijevod |  | editMultipleDefault
Izradi alternativni prijevod |  | editMultipleAlternate
Ukloni prijevod |  | editRegisterUntranslatedMenuItem
Ostavi bez prijevoda |  | editRegisterEmptyMenuItem
Registriraj istovjetan prijevod | Ctrl+Shift+S | editRegisterIdenticalMenuItem

### Izbornik Idi na

Izbornik Idi na

Stavka izbornika | Zadani prečac | Kôd stavke izbornika
--- | --- | ---
Sljedeći neprevedeni segment | Ctrl+U | gotoNextUntranslatedMenuItem
Sljedeći prevedeni segment | Ctrl+Shift+U | gotoNextTranslatedMenuItem
Sljedeći segment | Ctrl+N ili Enter ili Tab | gotoNextSegmentMenuItem
Prethodni segment | Ctrl+P ili Ctrl+Enter ili Ctrl+Tab | gotoPreviousSegmentMenuItem
Segment pod brojem... | Ctrl+J | gotoSegmentMenuItem
Sljedeća bilješka |  | gotoNextNoteMenuItem
Prethodna bilješka |  | gotoPreviousNoteMenuItem
Sljedeći jednokratni segment | Ctrl+Shift+Q | gotoNextUniqueMenuItem
Izvorište odabranoga podudaranja | Ctrl+Shift+M | gotoMatchSourceSegment
Naprijed po kronologiji... | Ctrl+Shift+N | gotoHistoryForwardMenuItem
Natrag po kronologiji... | Ctrl+Shift+P | gotoHistoryBackMenuItem

### Izbornik Prikaz

Izbornik Prikaz

Stavka izbornika | Zadani prečac | Kôd stavke izbornika
--- | --- | ---
Označi prevedene segmente |  | viewMarkTranslatedSegmentsCheckBoxMenuItem
Označi neprevedene segmente |  | viewMarkUntranslatedSegmentsCheckBoxMenuItem
Prikaži izvorišne segmente |  | viewDisplaySegmentSourceCheckBoxMenuItem
Označi višekratne segmente |  | viewMarkNonUniqueSegmentsCheckBoxMenuItem
Označi segmente s bilješkama |  | viewMarkNotedSegmentsCheckBoxMenuItem
Označi razmake koji ostavljaju znakove u istome retku |  | viewMarkNBSPCheckBoxMenuItem
Označi bjeline |  | viewMarkWhitespaceCheckBoxMenuItem
Označi dvosmjerne kontrolne znakove algoritama |  | viewMarkBidiCheckBoxMenuItem
Označi automatski upisane segmente |  | viewMarkAutoPopulatedCheckBoxMenuItem
Informacije o izmjenama/Bez prikaza |  | viewDisplayModificationInfoNoneRadioButtonMenuItem
Informacije o izmjenama/Prikaz odabranoga |  | viewDisplayModificationInfoSelectedRadioButtonMenuItem
Informacije o izmjenama/Prikaz svega |  | viewDisplayModificationInfoAllRadioButtonMenuItem

Prilagođavanje prečaca Izbornik Prikaz

### Izbornik Alati

Izbornik Alati

Stavka izbornika | Zadani prečac | Kôd stavke izbornika
--- | --- | ---
Provjera valjanosti oznaka teksta | Ctrl+Shift+V | toolsValidateTagsMenuItem
Provjera valjanosti oznaka teksta za tekući dokument |  | toolsSingleValidateTagsMenuItem
Statistika |  | toolsShowStatisticsStandardMenuItem
Statistika podudaranja |  | toolsShowStatisticsMatchesMenuItem
Statistika podudaranja po datotekama |  | toolsShowStatisticsMatchesPerFileMenuItem

### Izbornik Mogućnosti

Izbornik Mogućnosti

Stavka izbornika | Zadani prečac | Kôd stavke izbornika
--- | --- | ---
TAB za pomicanje naprijed |  | optionsTabAdvanceCheckBoxMenuItem
Potvrda zatvaranja programa |  | optionsAlwaysConfirmQuitCheckBoxMenuItem
Glosar/Prikaz konteksta za glosare u formatu TBX |  | optionsGlossaryTBXDisplayContextCheckBoxMenuItem
Termini mogu biti razdvojeni u izvorišnome tekstu |  | optionsGlossaryExactMatchCheckBoxMenuItem
Glosar/Koristi određivanje korijena riječi za natuknice glosara |  | optionsGlossaryStemmingCheckBoxMenuItem
Savjetnik/Uključi Savjetnika |  | optionsTransTipsEnableMenuItem
Automatsko dovršavanje upisa/Automatski prikaz odgovarajućih prijedloga |  | optionsAutoCompleteShowAutomaticallyItem
Automatsko dovršavanje upisa/Glosar... |  | optionsAutoCompleteGlossaryMenuItem
Automatsko dovršavanje upisa/Automatski tekst... |  | optionsAutoCompleteAutoTextMenuItem
Automatsko dovršavanje upisa/Tablica znakova... |  | optionsAutoCompleteCharTableMenuItem
Font... |  | optionsFontSelectionMenuItem
Prilagođene boje... |  | optionsColorsSelectionMenuItem
Datotečni filtri... |  | optionsSetupFileFiltersMenuItem
Segmentacija... |  | optionsSentsegMenuItem
Provjera pravopisa... |  | optionsSpellCheckMenuItem
Funkcioniranje obrade... |  | optionsWorkflowMenuItem
Obrada oznaka teksta... |  | optionsTagValidationMenuItem
Tim... |  | optionsTeamMenuItem
Vanjske datoteke u formatu TMX... |  | optionsExtTMXMenuItem
Prikaz... |  | optionsViewOptionsMenuItem
Spremanje i izlazni rezultati... |  | optionsSaveOptionsMenuItem
Prijava za proxy... |  | optionsViewOptionsMenuLoginItem
Vrati glavni prozor |  | optionsRestoreGUIMenuItem
Pristup konfiguracijskoj mapi |  | optionsAccessConfigDirMenuItem

### Izbornik Pomoć

Izbornik Pomoć

Stavka izbornika | Zadani prečac | Kôd stavke izbornika
--- | --- | ---
Priručnik... | F1 | helpContentsMenuItem
O programu... |  | helpAboutMenuItem
Zadnje promjene... |  | helpLastChangesMenuItem
Zapisnik... |  | helpLogMenuItem

## Pravne napomene

Pravne napomene

### Za dokumentaciju

Pravne napomene Za dokumentaciju

Autorska prava

Dokumentacija programa OmegaT obuhvaća Priručnik i datoteku readme.txt. Autorska prava na dokumentaciju: ©2013. Vito Smolej, ©2014. – 2016. Vincent Bidaux. Autor poglavlja Naučite koristiti program OmegaT za pet minuta! je Samuel Murray; autorska prava ©2005. – 2012.

Distribucija i izmjene

Dokumentacija ne podliježe ograničenjima i možete je dalje dijeliti i/ili mijenjati prema uvjetima Opće javne licence GNU u izdanju Free Software Foundation, i to bilo treće inačice Licence ili pak bilo koje novije inačice (ako to želite).

Jamstvo

Dokumentacija se distribuira u nadi da će biti od koristi, ali BEZ IKAKVOGA JAMSTVA, čak i bez podrazumijevanoga jamstva u pogledu TRŽIŠNOGA POTENCIJALA ili PRIKLADNOSTI ZA NEKU ODREĐENU NAMJENU. Više pojedinosti možete pronaći u Općoj javnoj licenci GNU.

### Za program

Pravne napomene Za program

Autorska prava

OmegaT – autorska prava © 2000. – 2016. Keith Godfrey, Lev Abashkin, Zoltan Bartko, Volker Berlin, Didier Briel, Kim Bruning, Alex Buloichik, Thomas Cordonnier, Sandra Jean Chua, Enrique Estévez Fernández, Martin Fleurke, Wildrich Fourie, Tony Graham, Phillip Hall, Jean-Christophe Helary, Chihiro Hio, Thomas Huriaux, Hans-Peter Jacobs, Kyle Katarn, Piotr Kulik, Ibai Lakunza Velasco, Guido Leenders, Aaron Madlon-Kay, Fabián Mandelbaum, Manfred Martin, Adiel Mittmann, Hiroshi Miura, John Moran, Maxym Mykhalchuk, Arno Peters, Henry Pijffers, Briac Pilpré, Tiago Saboga, Andrzej Sawuła, Benjamin Siband, Yu Tang, Rashid Umarov, Antonio Vilei, Ilia Vinogradov, Martin Wunderlich i Michael Zakharov.

Distribucija i izmjene

OmegaT je besplatan i „slobodan” softver koji možete dalje dijeliti i/ili mijenjati prema uvjetima Opće javne licence GNU u izdanju Free Software Foundation, i to bilo treće inačice Licence ili pak bilo koje novije inačice (ako to želite).

Jamstvo

OmegaT se distribuira u nadi da će biti od koristi, ali BEZ IKAKVOGA JAMSTVA, čak i bez podrazumijevanoga jamstva u pogledu TRŽIŠNOGA POTENCIJALA ili PRIKLADNOSTI ZA NEKU ODREĐENU NAMJENU. Više pojedinosti možete pronaći u Općoj javnoj licenci GNU.

## Zahvale

### Hvala svima!

Kakve god nedosljednosti, omaške i očite pogreške netko pronađe u tekućoj inačici, neka se zna da su sve isključivo moje. Međutim, ovaj priručnik ne bi postojao bez pomoći i podrške većega broja ljudi. Izričito se zahvaljujem sljedećima:

- Marc Prior: ispravljanje moje prve radne inačice bio je čin ljubavi prema programu OmegaT i engleskome jeziku.

- Didier Briel: ne bih mogao ništa bez Didierove strpljive i ustrajne pomoći oko zamršenih detalja sheme DocBook. Ne trebam ni spominjati koliko je bio pažljiv i da je očuvao repozitorije u izvornome obliku i ispravnome stanju.

- Samuel Murray: za uvodno poglavlje „Naučite koristiti program OmegaT za pet minuta”.

- Will Helton: njegova završna provjera radne inačice poštedjela me je brojnih neugodnosti. Čovjek se samo može pitati koliko bi određenih i neodređenih članova i dalje nedostajalo u izvorniku na engleskome jeziku da nije bilo njegove dragocjene pomoći.

- Jean-Christophe Helary: posebno zahvaljujem JC-u za njegov sažeti opis pokretanja, parametara naredbenoga retka i svih drugih pojedinosti koje tek trebam uočiti.

- Na koncu, no ne i najmanje važno: zahvaljujem svima koji su dali svoj doprinos praćenju dokumentacije programa OmegaT za sve nedosljednosti koje su pronašli u prethodnim inačicama dokumentacije. Samo nastavite tako!