# OmegaT 3.0 - Guía de usuario

vs
Vito Smolej

Este documento é a guía de usuario oficial de OmegaT, a ferramenta libre de tradución asistida por computador. Tamén contén instrucións de instalación.

## Sobre OmegaT - Introdución

### Atractivos de OmegaT

OmegaT é unha ferramenta libre e multiplataforma de tradución asistida por computador, cos seguintes atractivos:

- Memorias de tradución: OmegaT almacena as súas traducións nun ficheiro de memoria de tradución. Ao mesmo tempo, pode empregar ficheiros de memoria de traducións xa feitas para tomar como referencia. As memorias de tradución poden ser moi útiles nunha tradución na que haxa moitas repeticións ou segmentos de texto bastante similares. OmegaT emprega as memorias de tradución para almacenar as súas traducións previas e suxerirlle despois posíbeis traducións para o texto no que estea traballando nese momento.

  Estas memorias de tradución poden ser moi útiles cando hai que actualizar un documento que xa se traduciu. As frases que non foran modificadas serán traducidas automaticamente, mentres que as frases actualizadas amosaranse coa tradución da frase do documento anterior máis parecida. Así, é máis fácil encargarse das modificacións do documento orixinal. Se xa lle proveron dalgunha memoria de tradución xa creada, por exemplo, pola súa axencia de tradución ou o seu cliente, OmegaT pode facer uso de esta coma unha memoria de referencia.

  OmegaT emprega o formato estándar TMX para almacenar e acceder ás memorias de tradución, garantindo así o intercambio do seu material de tradución con outras ferramentas de tradución asistida por computador que sexan compatíbeis con este formato.

- Xestión da terminoloxía: A xestión da terminoloxía é importante para que a tradución sexa consistente. OmegaT usa glosarios que conteñen traducións de palabras soltas ou de pequenas frases: un dicionario bilingüe simplificado para unha área en concreto. OmegaT mostra a tradución de calquera palabra que estea no segmento e estea rexistrado no glosario.

- Proceso de tradución: Imaxine ter que traducir algo, dende un só ficheiro ata un cartafol que conteña subcartafoles cada un con diferentes ficheiros con diferentes formatos. Cando deixas que OmegaT analice os ficheiros a traducir, busca os ficheiros que entende baseándose en regras de filtrado, recoñece as partes textuais dos mesmos, divide os textos segundo as regras de segmentación e mostra os segmentos un por un de modo que poidas comezar coa tradución. OmegaT almacena as traducións e propón posíbeis traducións extraídas de segmentos similares rexistrados en ficheiros de memorias de tradución. Cando estea preparado para ver o produto final, pode exportar os ficheiros traducidos, abrilos coa aplicación apropiada e ver a tradución no formato definitivo.

### Resumo dos capítulos

Esta documentación ten o obxectivo de servir tanto de titorial coma de guía de referencia. Aí vai un pequeno resumo dos capítulos e os seus contidos.

- Aprenda a usar OmegaT en 5 minutos!: este capítulo está pensado como un titorial rápido para principiantes así como para a xente que xa coñece ferramentas de tradución asistida. Este capítulo amosa o procedemento completo desde a apertura dun novo proxecto de tradución ata completalo.

- Instalación e execución de OmegaT: este capítulo é útil para os que usan OmegaT por primeira vez. Contén instrucións específicas sobre como instalar OmegaT e de como executalo en Windows, Mac Os X e Linux. Para usuarios avanzados, o capítulo describe o modo da liña de ordes e as súas posibilidades.

- A interface de usuario, menú principal e atallos de teclado: estes dous capítulos son propensos a consultarse frecuentemente, pois explican a interface de usuario de OmegaT e as funcións dispoñíbeis a través do menú principal e os atallos de teclado.

- Propiedades do proxecto, ficheiros e cartafoles de OmegaT: un proxecto no contexto de OmegaT é o traballo que este programa pode xestionar como unha ferramenta de tradución asistida. Este capítulo describe as propiedades do proxecto, como os idiomas de orixe e destino. O segundo destes capítulos describe os distintos subcartafoles e ficheiros nun proxecto de tradución e a súa función así como outros ficheiros do usuario ou doutras aplicacións asociados con OmegaT.

- Comportamento do campo de edición: un pequeno capítulo que describe como preparar o comportamento do campo de edición do segmento que se está a traducir.

- Traballo con texto plano e traballo con texto formatado: estes dous capítulos explican certos aspectos importantes relacionados cos textos a traducir, como o tipo de codificación (no caso dos textos planos) e a xestión de etiquetas (no caso de texto formatado).

- Memorias de tradución: explica a función dos distintos subcartafoles que conteñen as memorias de tradución e ofrece información doutros aspectos importantes relacionados coas memorias de tradución.

- Segmentación: as ferramentas de memoria de tradución traballan con unidades textuais chamadas segmentos. En OmegaT, os segmentos poden basearse en parágrafos ou en regras de segmentación. A segmentación por parágrafo é menos frecuente, mais pode ser útil no caso dos chamados textos «creativos». A segmentación baseada en regras é sinónimo moitas veces da segmentación por frases. Ofrécense un número de regras mentres que o propio usuario pode definir regras adicionais, tal e como se describe neste capítulo.

- Buscas e expresións regulares: as buscas en OmegaT poden ser tan simples coma «fai unha listaxe cos segmentos nos que apareza a palabra "canguro"». Tamén poden ser complexas, permitindo, por exemplo, buscar segmentos con dous ou máis espazos consecutivos. Neste caso emprégase a expresión regular^s^s+ para atopar e facer unha listaxe cos segmentos que non cumpran a regra. As expresións regulares tamén se empregan nas regras de segmentación.

- Dicionarios, glosarios, tradución automática, corrector ortográfico e LanguageTool: OmegaT é compatíbel un emprego exhaustivo de dicionarios e glosarios. Se ten dispoñíbel unha conexión a Internet, poden empregarse dentro do propio programa varios servizos de tradución automática coma Google Translate e Microsoft Translator. Se está activada a verificación ortográfica, recoñeceranse os erros ortográficos e de escritura e poderán ser corrixidos durante a tradución. O software de código aberto LanguageTool pode empregarse para corrixir erros gramaticais comúns e erros estilísticos.

- Outros: trata doutros temas de interese, como evitar a perda de datos.

- Os apéndices conteñen a seguinte información

  - OmegaT na rede: información relacionada cos recursos na rede de OmegaT

  - Idiomas: ofrecémoslles a lista ISO dos idiomas e dos seus códigos

  - Atallos de teclado no editor: a listaxe dos atallos de teclado empregados no editor

  - Personalización de atallos de teclado: os atallos de teclado poden personalizarse para adaptarse as súas preferencias persoais

  - Introdución aos engadidos Tokenizer e Scripting

  - Proxectos en equipo

  - Aviso legal e agradecementos

- Índice de palabras chave: ofrecemos un amplo índice de palabras chave para axudar ao lector a atopar a información relevante.

## Aprenda a usar OmegaT en 5 minutos!

### Configurar un novo proxecto

Proxecto Crear / abrir novo

Nota:Nun Mac de Apple, use a tecla Command no lugar da tecla Control.

Para comezar a usar OmegaT, primeiro cree un proxecto que manipulará todos os ficheiros, tales como os ficheiros orixe, as memorias de tradución, os glosarios e eventualmente os ficheiros traducidos. No menú Proxecto, seleccione Novo... e escriba un nome para o proxecto. Lembre onde creou o proxecto, porque máis tarde necesitará volver a el.

Despois de darlle un nome ao proxecto, abrirase o diálogo de Crear un novo proxecto. Na parte superior deste diálogo, seleccione o idioma dos ficheiros de orixe e o idioma ao que traducirá os ficheiros, e prema Aceptar para continuar

Se está interesado noutras configuracións deste diálogo, pode volver a el en calquera momento premendo Ctrl+E.

A seguir, abra o diálogo de Ficheiros do proxecto. Prema Copiar ficheiros ao cartafol de orixe... para seleccionar os ficheiros a traducir. OmegaT copiará os ficheiros seleccionados ao subcartafol `/source/` do proxecto creado recentemente. Despois de que o ficheiro de orixe se cargue no panel de edición, pode pechar a caixa de diálogo de Ficheiros do proxecto.

No menú Proxecto Novo...

### Traducir o ficheiro

OmegaT presentaralle cada vez un segmento para traducir. Despois de traducir cada segmento, prema Ctrl+U para desprazarse ata o seguinte segmento sen traducir (ou Ctrl+Shift+U para desprazarse ata o seguinte segmento traducido). Cando queira ver como quedará a súa tradución co formatado final, prema Ctrl+D para xerar o documento traducido, que se creará no subcartafol /target/ do cartafol do proxecto. Durante a tradución, use os menús Editar e Ir a para executar varias funcións útiles.

### Validar as etiquetas

Se o ficheiro de orixe é un ficheiro formatado, por exemplo, un ficheiro de Microsoft Word, LibreOffice Writer ou en HTML, OmegaT converterá o formatado en etiquetas que rodean o texto a traducir. Moitas veces os documentos tamén incluirán etiquetas que non teñan que ver co formatado, mais que son importantes nos ficheiros de orixe (e nos ficheiros traducidos). Unha cláusula orixinal pode ser así:

OmegaT, porén, presentará esta frase co seguinte aspecto:

As etiquetas en OmegaT se colorean en gris, de modo que é fácil distinguilas. Están protexidas, de modo que non poda modificar o seu contido, mais pode eliminalas, inserilas a man ou desprazalas na cláusula de destino. Con todo, se comete algún erro cando escribe as etiquetas de formatado, o ficheiro traducido pode producir un erro ao abrir. Polo tanto, prema Ctrl+Shift+V antes de xerar os documentos traducidos, para validar que as etiquetas están correctas.

### Xerar o documento traducido.

Unha vez que se asegure de que non hai erros de etiquetas na súa tradución, prema Ctrl+D para xerar o ficheiro de destino, que se creará no subcartafol `/target/` do cartafol do seu proxecto.

### Unhas poucas cousas máis que lembrar

- Se un documento non se carga no panel de edición, entón pode que estea nun formato que non funcione no OmegaT. Vexa Filtros de ficheiros para unha lista de formatos de ficheiros compatíbeis con OmegaT.

- Pode crear un novo proxecto para cada novo traballo, e pode engadir novos ficheiros orixinais a un proxecto ao mesmo tempo.

- Se quere comprobar a configuración inicial do proxecto, abra o diálogo de configuracións do proxecto premendo Ctrl+E. Para ver unha lista dos ficheiros no proxecto, abra o diálogo de Ficheiros do proxecto premendo Crtl+L.

- Ao final da súa tradución, OmegaT exporta tres memorias de tradución chamadas `level1`, `level2` e `omegat` ao cartafol do proxecto. As memorias `level1` e `level2` poden compartirse cos usuarios de outros programas de tradución. A memoria chamada `omegat` pode empregarse no propio OmegaT, en futuros proxectos. Se pon ficheiros de memoria de tradución no subcartafol `/tm/` do cartafol do proxecto, OmegaT buscará automaticamente nelas segmentos similares, chamados «coincidencias parciais».

- Pode engadir un termo ao glosario premendo Ctrl+Shift+G, ou copiando os glosarios existentes ao subcartafol `/glossary/` do cartafol do proxecto, e OmegaT buscará automaticamente palabras nel.

- Moitas veces é útil buscar palabras e frases no texto de orixe e na tradución, pode facer isto premendo Ctrl+F para abrir o diálogo de Busca de texto.

- Para unha introdución máis exhaustiva, vexa OmegaT para principiantes no sitio web de OmegaT. Se necesita axuda con calquera aspecto de OmegaT, únase ao grupo de usuarios de OmegaT.

## Instalar e executar OmegaT

### Usuarios de Windows

Instalar OmegaT Windows

#### Descarga do paquete

Ten unha implementación de Java compatíbel co Java 1.6 JRE de Oracle?

- Si: descargue OmegaT_3.n.n_Windows_without_JRE.exe.

- Non / Non sei: descargue OmegaT_3.n.n_Windows.exe.

  Este paquete inclúe o Java Runtime Environment de Oracle. Este JRE non interferirá con outras implementacións de Java que poida ter instaladas no seu sistema.

#### Instalar OmegaT

Para instalar OmegaT, faga dobre clic no programa que descargou.

Ao comezo da instalación pode seleccionar o idioma empregado durante a instalación. Na seguinte xanela pode indicar que o idioma seleccionado será a empregado en OmegaT. Se marca a caixa de verificación correspondente, o ficheiro OmegaT.l4J.ini se modificará para empregar o idioma seleccionado (vexa a seguinte sección para ver máis detalles). Despois de aceptar os acordos da licenza, o programa de instalación lle preguntará se desexa crear un cartafol no menú de inicio, e se desexa crear unha ligazón no escritorio e na barra de inicio rápido. Pode crear estes atallos máis adiante arrastrando OmegaT.exe ao escritorio ou ao menú de inicio para ligalo desde aí. A última xanela lle ofrece a posibilidade de ver o ficheiro léame e os ficheiros de cambios da versión que instalou.

#### Executar OmegaT

Executar OmegaT Windows

Unha vez que teña OmegaT instalado, pode facer clic en OmegaT.jar para inicialo directamente ou pode inicialo directamente desde a liña e ordes.

O modo máis sinxelo de iniciar OmegaT, porén, é executar o programa OmegaT.exe As opcións para o inicio do programa neste caso se lerán dende o ficheiro OmegaT.l4J.ini, que está no mesmo cartafol que o ficheiro exe e que pode editar para reflectir o seu inicio. O seguinte exemplo dun ficheiro INI reserva 1GB de memoria, pide francés como o idioma de usuario e Canadá como o país:

Executar OmegaT Windows Ficheiro INI

    # Configuración de inicio de OmegaT.exe  # Para empregar un parámetro, elimine o '#' antes do '-' # Memoria -Xmx1024M # Idioma -Duser.language=FR # País -Duser.country=CA

#### Actualizar OmegaT

Actualizar OmegaT Windows

Esta información só se aplica para as versións «tradicionais» de OmegaT para Windows. Non se aplica ás versións Web Start, que se actualizan automaticamente, nin ás versións doutra plataforma instaladas en Windows.

Se xa ten unha versión de OmegaT instalada no seu PC e desexa actualizala a unha versión máis recente, ten dúas opcións:

- Instalar sobre a instalación existente. Para facer isto, simplemente ten que seleccionar o mesmo cartafol de instalación que o da instalación existente cando instale a nova versión. A versión antiga de OmegaT será sobrescrita, mais calquera configuración se manterá. Isto inclúe as preferencias de todo OmegaT, calquera cambio que lle fixese ao ficheiro `OmegaT.l4J.ini` e tamén ao script de inicio (o ficheiro .bat) se emprega algún.

Con este método, debe descargar a versión «Windows sen JRE», xa que a nova instalación empregará o JRE existente.

- Instalar nun novo cartafol. Isto permitiralle manter ambas as versións unha a carón da outra, o que pode desexar ata que se sinta cómodo coa nova versión. Este método tamén empregará as preferencias e configuracións que fixese a OmegaT. Porén, neste caso:

  - Se fixo algún cambio ao ficheiro `OmegaT.l4J.ini` e/ou emprega un ficheiro .bat, debe copiar estes ficheiros.

  - Se a instalación existente de OmegaT é unha versión «Windows con JRE», a nova versión tamén debe ser unha versión «Windows con JRE».

### Usuarios de Linux (Intel)

Instalar OmegaT Linux

#### Descarga do paquete correcto

Ten unha implementación de Java compatíbel co Java 1.6 JRE de Oracle?

- Si: descargue OmegaT_3.n.n_Windows_without_JRE.zip.

- Non / Non sei: descargue OmegaT_3.n.n_Linux.tar.bz2.

  Este paquete inclúe o Java Runtime Environment de Oracle. Este JRE non interferirá con outras implementacións de Java que poida ter instaladas no seu sistema.

#### Instalar OmegaT

Extraia o ficheiro descargado. Isto creará un cartafol omegat/ no cartafol activo no que atopará todos os ficheiros necesarios para executar OmegaT. Para extraer o ficheiro .tar.gz:

$ tar xf ficheiro_descargado.tar.gz

#### Engadir OmegaT ao menú (KDE) ou panel (Gnome)

##### Usuarios de KDE 4

Personalizar OmegaT Linux

Pode engadir OmegaT ao menú do seguinte xeito:

- Prema Alt+F2 para amosar KRunner. Escriba kmenuedit+enter para executar a orde. Aparecerá o KMenuEditor. En KMenuEditor seleccione Ficheiro > Novo elemento.

- Entón, despois de seleccionar o menú axeitado, engada un submenú/elemento con Ficheiro - Novo submenú e Ficheiro - Novo elemento. Insira OmegaT como nome do novo elemento.

- No campo «Orde», empregue o botón de navegación ata atopar o script de inicio de OmegaT (o ficheiro nomeado OmegaT no cartafol extraído) e seleccióneo.

- Faga clic no botón da icona (á dereita dos campos Nome/Descrición/Comentarios)

- Outras iconas - Navegue ao subcartafol /images no cartafol da aplicación OmegaT. Seleccione a icona OmegaT.png.

- E por último, garde os cambios con Ficheiro - Gardar.

##### Usuarios de GNOME

Pode engadir OmegaT ao menú do seguinte xeito:

- Faga clic dereito no panel e en Engadir novo lanzador.

- Insira «OmegaT» no campo «Nome»; no campo «Orde», empregue o botón de navegación ata atopar o script de inicio de OmegaT (o ficheiro nomeado OmegaT no cartafol extraído). Seleccióneo e confirme con Aceptar.

- Faga clic no botón da icona, despois prema Navegar... e vaia ata o subcartafol /images do cartafol da aplicación OmegaT. Seleccione a icona OmegaT.png. Pode que GNOME falle ao amosar os ficheiros de iconas nos formatos dispoñíbeis e inicialmente pareza que espera un ficheiro SVG, mais se se selecciona o cartafol, os ficheiros deberían aparecer e poderá seleccionar OmegaT.png.

#### Executar OmegaT

Executar OmegaT Linux

Pode iniciar OmegaT desde a liña de ordes cun script que inclúa as opcións de inicio ou pode facer clic en OmegaT.jar para inicialo directamente. Os métodos difiren dependendo da distribución. Asegúrese de que as configuracións de RUTAS son correctas e que os ficheiros .jar están asociados propiamente con iniciador Java. Comprobe «Inicio mediante a liña de ordes» máis adiante para máis información.

### Usuarios de Mac OS X

Instalar OmegaT OS X

#### Descarga do paquete

OmegaT 2.6 necesita Java 1.5 para poder executarse. Empregue «Actualizar software...» do menú de Apple para actualizar a súa versión de Java.

Descargue OmegaT_3.n.n_Mac.zip.

#### Instalar OmegaT

Faga dobre clic en OmegaT_3.n.n_Mac.zip para desempaquetalo. Isto creará un cartafol chamado OmegaT . O cartafol contén dous ficheiros: index.html eOmegaT.app. Copie o cartafol a un cartafol apropiado (por exemplo, Aplicacións). Unha vez feito, pode eliminar o ficheiro OmegaT_3.n.n_Mac.zip, pois non o vai necesitar máis.

#### Engadir OmegaT ao dock

Arrastrar e soltar OmegaT.app no dock.

#### Executar OmegaT

Executar OmegaT OS X

Faga dobre clic en OmegaT.app ou faga clic na súa localización do dock.

Pode modificar o comportamento de OmegaT editando as Propiedades así como as OpciónsVM parte do ficheiro Info.plist do paquete.

Para acceder a Info.plist, faga clic dereito en OmegaT.app e seleccione «Amosar o contido do paquete», despois abra o ficheiro facendo clic dereito nel e seleccionando o editor de textos que desexe. Tamén pode empregar «cd» para acceder aquí directamente desde a liña de ordes e abrir Info.plist nun editor de liña de ordes como emacs ou vi.

Personalizar OmegaT OS X Parámetros de inicio

Se desexa engadir valores a OpciónsVM, poña un espazo entre eles. Por exemplo, `-Xmx1024M -Duser.language=ja` iniciará OmegaT con 1024MB de memoria e coa interface de usuario en xaponés.

Para iniciar varias instancias de OmegaT.app, faga dobre clic no ficheiro JavaApplicationStub situado en OmegaT.app/ Contents/MacOS/.

Empregue o ficheiro OmegaT.jar situado en OmegaT.app/Contents/Resources/Java/ para iniciar OmegaT desde a liña de ordes. Comprobe «Inicio mediante a liña de ordes» máis adiante para máis información.

#### Beneficios de Mac OS X

Os servizos de Mac Os X poden acceder a OmegaT.app. Isto significa que pode seleccionar unha palabra en calquera sitio de OmegaT e empregar os servizos para comprobar esta palabra, por exemplo, en Spotlight ou Google. Tamén pode empregar AppleScript ou Automator para crear servizos ou scripts que automatizarán accións frecuentes

### Outros sistemas

Instalar OmegaT Outros sistemas

Esta información se aplica a sistemas como Solaris SPARC/x86/x64, Linux x64/PowerPC, Windows x64

#### Descarga do paquete correcto

OmegaT está dispoñíbel cunha versión de Java JRE de Oracle incluída para as plataformas Linux (Intel x86) e Windows. Os usuarios de outras plataformas (Linux PowerPC, Linux x64, Solaris SPARC/x86/x64, Windows x64, etc.) deben ter un Java JRE compatíbel no seu sistema para poder usar OmegaT.

Ten unha implementación de Java compatíbel co Java 1.6 JRE de Oracle?

- Si: descargue OmegaT_3.n.n_Windows_without_JRE.zip. Este paquete pode usarse en calquera plataforma onde haxa instalado un JRE compatíbel con Java 1.6 JRE.

- Non sei: abra unha terminal e escriba «java -version». Se devolve unha mensaxe de «orde non atopada» ou similar, significa que non ten Java instalado no seu sistema.

- Non: consiga un Java JRE para o seu sistema (vexa máis adiante) e descargue OmegaT_3.n.n_Without_JRE.zip.

  Oracle ofrece JREs para Solaris SPARC/x86 (Java 1.6) e para Linux x64, Solaris x64, Windows x64 (Java 1.6) en http://www.oracle.com/technetwork/java/archive-139210.html.

  IBM ofrece JREs para Linux PowerPC en http://www.ibm.com/developerworks/java/jdk/linux/download.htm

  Siga as instrucións de instalación para o paquete que necesite.

#### Instalar OmegaT

Instalar OmegaT Outros sistemas

Para instalar OmegaT, simplemente extraia o ficheiro OmegaT_3.n.n_Without_JRE.zip. Isto creará un directorio ./OmegaT_3.n.n_Without_JRE/ no cartafol activo con todos os ficheiros necesarios para executar OmegaT.

#### Instalar atallos convenientes

Siga as instrucións do seu sistema para instalar atallos de OmegaT en lugares convenientes da súa elección.

#### Executar OmegaT

Executar OmegaT Outros sistemas

Unha vez que teña instalado OmegaT, pode inicialo directamente desde a liña de ordes pode crear un script que inclúa parámetros de inicio para a liña de ordes ou pode facer clic en OmegaT.jar para inicialo directamente. Os métodos difiren dependendo da distribución. Asegúrese de que as configuracións de RUTAS son correctas e que os ficheiros jar están asociados propiamente con iniciador Java. Comprobe «Inicio mediante a liña de ordes» máis adiante para máis información.

### Empregar Java Web Start

Executar OmegaT Empregar Java Web Start

A tecnoloxía Java Web Start (parte de Java 1.6 e superiores) pode empregarse para executar aplicacións de software Java independentes cun so clic sobre a rede. Java Web Start asegura que se executará a última versión da aplicación, así como que se emprega a versión correcta de Java Runtime Environment (JRE). Para iniciar OmegT por primeira vez con Java Web Start, cargue a seguinte ligazón no seu navegador:

http://omegat.sourceforge.net/webstart/OmegaT.jnlp

Descargue o ficheiro OmegaT.jnlp e faga clic nel. Durante a instalación, dependendo do seu sistema operativo, pode recibir varios avisos de seguridade. Os permisos que dea a esta versión (que pode aparecer como «acceso sen restricións ao computador») son idénticos aos permisos que da á versión local, é dicir, permite o acceso ao disco duro do computador. Máis clics en OmegaT.jnlp comprobarán se hai algunha actualización, as instalará, se hai algunha, e despois iniciará OmegaT. Despois da instalación inicial pode tamén empregar OmegaT.jnlp aínda que non teña acceso á rede.

Privacidade: OmegaT Java Web Start non garda ningunha información máis alá do computador onde o executa. A aplicación só se executa no seu computador. Os seus documentos e memorias de tradución se manteñen no seu computador e o proxecto OmegaT non terá acceso ao seu traballo ou información.

Teña en conta que se necesita ou desexa empregar calquera dos argumentos da liña de ordes (vexa máis arriba), debe empregar a instalación normal.

### Iniciar OmegaT desde a liña de ordes

Executar OmegaT Inicio mediante a liña de ordes

Normalmente, non é necesario iniciar OmegaT desde a liña de ordes. Porén, a alternativa da liña de ordes permite ao usuario controlar e modificar o comportamento do programa. Hai dous modos de iniciar OmegaT desde a liña de ordes.

#### Abrir unha xanela de liña de ordes.

Unha xanela de liña de ordes tamén pode chamarse «xanela de terminal». En Windows se chama «xanela MS-DOS» e está dispoñíbel desde o menú inicio, dentro de Programas, no elemento «MS-DOS». O equivalente de Mac OS X é a aplicación Terminal situada en Aplicacións > Utilidades.

Para iniciar OmegaT, debe escribir normalmente dúas ordes. A primeira é:

`cd {cartafol}`

onde {cartafol} é o nome do cartafol, coa ruta completa, no que se localiza o programa OmegaT, especificamente o ficheiro OmegaT.jar. Na práctica, esta orde será algo similar ao seguinte:

En Windows

`cd C:\Program Files\OmegaT`

En Mac OS X

``cd <localización de OmegaT.app>/OmegaT.app/Contents/Resources/Java/``

En Linux

`cd /usr/local/omegat`

Esta orde cambia a localización ao cartafol que conten o ficheiro executábel de OmegaT. A segunda orde é a orde que realmente inicia OmegaT. Na súa forma máis básica, a orde é:

`java -jar OmegaT.jar`

Poña atención ás maiúsculas e minúsculas (noutros sistemas operativos que non sexan Windows, o programa non se iniciara se escribe omegat en vez de OmegaT).

O método ten un beneficio particular de ser apropiado para atopar causas de problemas: se se produce algún erro durante o uso do programa, se amosará unha mensaxe de erro na xanela da terminal, que pode conter información útil sobre a causa do erro.

O método anterior é pouco práctico cando o programa se inicia con certa rutina. Por esta razón, as dúas ordes descritas anteriormente están contidas nun ficheiro (un «script», tamén chamado «ficheiro .bat» nos sistemas Widnows).

Cando se executa este ficheiro, as ordes dentro del se executan automaticamente. Consecuentemente, para realizar cambios na orde de inicio, é suficiente con modificar o ficheiro.

#### Argumentos de ordes de inicio

Executar OmegaT Argumentos do script de inicio

A orde básica xa se mencionou anteriormente. Os cambios a esta orde significan a adición de «argumentos». Os argumentos se engaden despois do «java» inicial, e antes de "-jar OmegaT.jar". Teña en conta que en Windows pode cambiar o ficheiro OmegaT.l4J.ini para reflectir as súas preferencias. En Mac OS X, pode cambiar o ficheiro Info.plist, situado en OmegaT.app/Contents/, para facer o mesmo.

Posteriormente se ofrece unha lista de posíbeis argumentos. Os usuarios avanzados poden obter máis información sobre os argumentos escribindo man java na xanela da terminal.

- Idioma da interface de usuario.

  -Duser.language=XX Normalmente, cando se inicia OmegaT sen ningún argumento, o programa primeiro detecta o idioma do sistema operativo do usuario. Se hai unha interface de usuario nesta lingua, será a que empregue OmegaT. Así que, se o sistema operativo do usuario está en ruso e OmegaT está localizado ao ruso, a interface de usuario de OmegaT estará en ruso, cos menús en ruso, etc. Se o idioma do sistema do usuario non está dispoñíbel, o idioma predeterminado de OmegaT é o inglés. Este e o comportamento normal.

  Executar OmegaT Argumentos do script de inicio Idioma da interface de usuario

  O argumento "-Duser.language=XX" fai que OmegaT empregue o idioma especificando en vez de o idioma do sistema operativo do usuario. As «XX» na orde fan referencia ao código de dous caracteres do idioma desexado. Para iniciar OmegaT coa interface en francés (por exemplo, nun sistema operativo ruso), a orde sería:

  `java -Duser.language=fr -jar OmegaT.jar`

- País do usuario

  -Duser.country=XX Ademais da lingua, tamén pode especificar o país, por exemplo, XN ou TW no caso da lingua chinesa. Para amosar a guía de inicio rápido no idioma desexado, necesita especificar tanto o idioma como o país. Isto é necesario tanto se só hai unha combinación dispoñíbel, como pt_BR no caso do portugués / brasileiro.

  Executar OmegaT Argumentos do script de inicio País do usuario

- Antidistorsión de fontes - (só en Java 1.6)

  -Dswing.aatext=true Este argumento afecta á antidistorsión das fontes, polo que mellora a súa aparencia.

  Executar OmegaT Argumentos do script de inicio Antidistorsión de fontes

- Asignación de memoria

  -XmxZZM Esta é a orde que asigna máis memoria a OmegaT. De xeito predeterminado, se asignan 512 MB, polo que non se saca ningunha vantaxe de asignar unha cifra menor. As «ZZ» fan referencia á cantidade de memoria asignada, en megabytes. A orde para iniciar OmegaT cunha asignación de 1024 MB (1 xigabyte)de memoria é o seguinte:

  Executar OmegaT Argumentos do script de inicio Asignación de memoria

  `java -Xmx1024M -jar OmegaT.jar`

- Enderezo IP do servidor proxy

  -Dhttp.proxyHost=nnn.nnn.nnn.nnn A dirección IP do seu servidor proxy, se o seu sistema fai uso dun.

  Executar OmegaT Argumentos do script de inicio Enderezo IP do servidor proxy

- Número de porto do servidor proxy

  -Dhttp.proxyPort=NNNN O número de porto que emprega o seu sistema para acceder ao servidor proxy.

  Executar OmegaT Argumentos do script de inicio Número de porto do servidor proxy

- Google Translate V2

  -Dgoogle.api.key=A123456789B123456789C123456789D12345678 Se está rexistrado para ter acceso aos servizos de Google Translate, insira a súa Google API key privada aquí. Teña en conta que a chave ten 38 caracteres.

  Executar OmegaT Argumentos do script de inicio Google Translate V2

- Microsoft Translator

  Executar OmegaT Argumentos do script de inicio Microsoft Translator

  Asegúrese de que ten unha conta gratuíta de Microsoft. Necesitará acceder ao Windows Azure Marketplace e empregar o servizo de tradución. Teña en conta que ten ata 2 millóns de caracteres por mes gratis. As dúas entradas requiridas están dispoñíbeis na súa páxina persoal da conta baixo chave da conta principal e identificador de cliente:

  -Dmicrosoft.api.client_id=XXXXXXXX-XXXX-XXXX-XXXX-XXXXXXXXXXXX

  -Dmicrosoft.api.client_secret=XXXX9xXxX9xXXxxXXX9xxX99xXXXX9xx9XXxXxXXXXX=

Os argumentos poden combinarse: para iniciar OmegaT con todos os exemplos descritos anteriormente, a orde sería:

`java -Dswing.aatext=true -Duser.language=pt -Duser.country=BR -Xmx1024M -Dhttp.proxyHost=192.168.1.1 -Dhttp.proxyport=3128 -jar -OmegaT.jar`

#### OmegaT no modo de liña de ordes

Executar OmegaT Modo de liña de ordes

O propósito do modo consola é empregar OmegaT como unha ferramenta de tradución nun ambiente de desenvolvemento. Cando se inicia en modo consola, non se carga ningunha interface gráfica de usuario (así que funcionará en calquera consola) e o proxecto dado é procesado automaticamente como se pediu.

##### Prerrequisitos

Para executar OmegaT en modo de liña de ordes, debe ter presente un proxecto de OmegaT válido. Non importa a localización, xa que ten que engadila á liña de ordes ao inicio de todas formas.

Se necesita configuracións personalizadas, debe ter os ficheiros de configuración dispoñíbeis. Isto pode conseguirse de dous xeitos:

- Executar OmegaT normalmente (coa interface gráfica de usuario) e especificar a configuración. Se inicia OmegaT en modo consola, empregará a mesma configuración.

- Se non pode executar OmegaT normalmente (non ten un ambiente gráfico dispoñíbel): copie os ficheiros de configuración de outra instalación de OmegaT de outra máquina a un cartafol específico. A localización non importa, xa que pode engadila na liña de ordes ao inicio. Os ficheiros relevantes son `filters.conf` e `segmentation.conf`, que pode atopar no cartafol de inicio do usuario (por exemplo, `C:\Documents and Settings\%Usuario%\OmegaT` en Windows, `%usuario%/.omegat/` en Linux

##### Inicio en modo consola

Para iniciar OmegaT en modo consola, ten que indicar algúns parámetros extra no inicio. O máis importante é `<project-dir>`, e opcionalmente`--config-dir=<config-dir>.` Exemplo:

`java -jar OmegaT.jar /ruta/do/proxecto \`

`--config-dir=/ruta/dos/ficheiros-de-configuración/ \`

`--mode=console-translate|console-createpseudotranslatetmx|console-align`

`--source-pattern={regexp}`

Teña en conta que todos os parámetros comezan con dobre guión (-).

Explicación:

- `<project-dir>` informa a OmegaT de onde atopar o proxecto para traducir. Se é o caso, OmegaT iniciará en modo consola e traducirá o proxecto dado.

- `--config-dir=<config-dir>` informa a OmegaT de en que cartafol están gardados os ficheiros de configuración. Se non é o caso, OmegaT volverá aos valores predeterminados (o cartafol de OmegaT no cartafol de usuario ou, se non está dispoñíbel, no directorio actual de traballo. Teña en conta o dobre guión (-).

- `--mode`=...- OmegaT inicia en modo consola para levar a cabo un dos seguintes servizos automaticamente

  - `--mode=console-translate`

    Neste modo, OmegaT intentará traducir os ficheiros en /source/ coas memorias de tradución dispoñíbeis. Isto é útil para executar OmegaT nun servidor que alimente un proxecto de ficheiros TMX automaticamente.

  - `--mode=console-createpseudotranslatetmx`

    Neste modo OmegaT creará un TMX para todo o proxecto, baseándose so nos ficheiros de orixe. Vostede especifica o ficheiro TMX que será creado con

    `--pseudotranslatetmx=allsegments.tmx --pseudotranslatetype=[equal|empty]`

    O argumento pseudotranslatetype especifica se os segmentos de destino deben ser iguais aos de orixe ou se se deben deixar baleiros.

  - `--mode=console-align`

    Neste modo, OmegaT aliñará os ficheiros de propiedades de Java atopados no cartafol `/source/` do proxecto cos contidos atopados na localización especificada. A TMX resultante se gardará no cartafol `/omegat/` co nome `align.tmx`.

    Se necesita un parámetro adicional neste caso, que especifique a localización dos datos de destino:

    `--alignDir={localización dos ficheiros traducidos}`

    `alignDir` debe conter a tradución do idioma de destino do proxecto. Por exemplo, se o proxecto é EN>FR, alignDir debe conter un final que acabe en _fr. A TMX resultante se gardará no cartafol `/omegat/` co nome `align.tmx`.

- `--source-pattern={regexp}`

  Cando se emprega este modo, esta opción especificará os ficheiros a procesar automaticamente. Se o parámetro non se especifica, se procesarán todos os ficheiros. Aí van algúns exemplos típicos para limitar a súa escolla:

  - `.*\.html`

    Se traduciran todos os ficheiros HTML, teña en conta que o punto de *.html debe escaparse (\.) tal e como especifican as regras de expresións regulares

  - `test\.html`

    Só se traducirá o ficheiro text.html na raíz do cartafol source. Se hai máis ficheiros chamados test.html noutros cartafoles, serán ignorados.

  - `dir-10\\test\.html`

    Só se procesará o ficheiro test.html do cartafol dir-10 Teña en conta que a barra invertida tamén está escapada.

- `--output-tag-validation-={regexp}`

  Cando se emprega este modo, esta opción especificará os ficheiros a procesar automaticamente. Se o parámetro non se especifica, se procesarán todos os ficheiros. Aí van algúns exemplos típicos para limitar a súa escolla:

  - `.*\.html`

    Se traduciran todos os ficheiros HTML, teña en conta que o punto de *.html debe escaparse (\.) tal e como especifican as regras de expresións regulares

  - `test\.html`

    Só se traducirá o ficheiro text.html na raíz do cartafol source. Se hai máis ficheiros chamados test.html noutros cartafoles, serán ignorados.

  - `dir-10\\test\.html`

    Só se procesará o ficheiro test.html do cartafol dir-10 Teña en conta que a barra invertida tamén está escapada.

- `--tag-validation=[abort|warn]` outputFileName

  Esta opción permite a validación de etiquetas en modo de lotes. Se se selecciona `abort` , a validación de etiquetas se deterá no primeiro segmento non válido. Se se especifica `warn`, a validación de etiquetas procesará todos os segmentos e escribirá notas de atención sobre os segmentos con etiquetas non válidas dentro do ficheiro especificado.

- `-no-team` trata a preparación dos proxectos para o traballo en equipo. Empregar se OmegaT non sincroniza os contidos do proxecto

- `--disable-project-locking` permite, en Windows, abrir o mesmo proxecto en diferentes instancias de OmegaT. De xeito predefinido, en Windows, `omegat.project`está bloqueado e aparecerá unha mensaxe de erro cando abra un proxecto que xa estea aberto noutra instancia de OmegaT. Con esta opción, non sucede ese bloqueo.

##### Opción silenciosa.

Un parámetro da liña de ordes extra específico para o modo consola: `--quiet.` En modo silencioso, se amosa menos información no monitor. As mensaxes que atoparía normalmente nas barras de estado non se amosarán.

Emprego: `java -jar OmegaT.jar /ruta/do/proxecto --mode=console-translate --quiet`

##### Opción de validación de etiquetas

Outro parámetro da liña de ordes extra específico para o modo consola: `--tag-validation=[abort|warn].` Cando se engade este parámetro, a validación de etiquetas se realiza antes que a tradución/aliñación. Se o valor é `abort`, entón se amosarán os errores de etiquetas e o programa se deterá. Se o valor é `warn` entón se amosarán os erros mais OmegaT continuará.

Emprego: `java -jar OmegaT.jar /ruta/do/proxecto --mode=console-translate --tag-validation=abort`

### Construír OmegaT desde o código fonte

Executar OmegaT Construír OmegaT desde o código fonte

Teña en conta que necesitará o programa ant (http://ant.apache.org/bindownload.cgi) para construír a súa propia versión de OmegaT. Extraia o ficheiro OmegaT_3.n.n_Source.zip e entre no cartafol OmegaT_3.n.n_Source ou o directorio ./omegat/ do código SVN. Asegúrese de que o ficheiro build.xml está presente no cartafol. Entón, escriba desde a liña de ordes:

`$ ant jar release`

Isto creará unha distribución enteira de OmegaT no cartafol ./dist/, onde atopará todos os ficheiros necesarios para executar OmegaT.

## A interface de usuario

### A xanela principal de OmegaT, outras xanelas e diálogos

A xanela principal de OmegaT contén a xanela principal, a barra de estado e varios paneis. Hai outras xanelas adicionais, así como diálogos empregados para cambiar a configuración do proxecto de OmegaT. A seguinte información resume o seu uso e como se abren:

Xanela principal de OmegaT

Panel de edición | onde escribe e edita a tradución
Panel de coincidencias | amosa os segmentos máis similares das memorias de tradución
Panel do glosario | amosa a terminoloxía atopada para os elementos no segmento activo
Panel de dicionario | amosa as coincidencias do dicionario atopadas para os elementos no segmento activo
Panel de tradución automática | amosa a tradución provista polos servizos de tradución automática
Panel de notas | notas relacionadas co segmento activo, por exemplo, traducións alternativas ou a chave en caso de formatos de ficheiro do tipo chave=valor
Panel de comentarios | Comentarios do autor en ficheiros PO, ou o nome do atributo traducido (en XHTML)

Interface de usuario Xanela principal de OmegaT

Outras xanelas

Xanela de validación de etiquetas | Emprégase para validar etiquetas (abrir con Ctrl T , pechar con Esc)
Navegador de axuda | Emprégase para amosar o manual de usuario (abrir con F1, pechar con Esc)
Xanela de estatísticas | Emprégase para abrir a xanela coas estatísticas do proxecto, ábrese empregando Ferramentas Estatísticas.
Xanela de estatísticas de coincidencias | Emprégase para amosar as estatísticas de coincidencias do proxecto, seleccione Ferramentas Estatísticas de coincidencias para abrila.

Interface de usuario Outras xanelas
Atallos de teclado Validación de etiquetas - Ctrl+T
Atallos de teclado Axuda - F1
Menú Ferramentas estatísticas
Menú Ferramentas Estatísticas de coincidencias

Diálogo de preferencias

Propiedades do proxecto | Empréganse para modificar os cartafoles e idiomas do proxecto (abrir mediante o atallo Ctrl+E ou Proxecto Propiedades... , pechar con Esc)
Tipo de letra | Emprégase para modificar o tipo de letra empregado por OmegaT para amosar a orixe, a tradución, coincidencias e termos do glosario (abrir mediante Opcións Tipo de letra... , pechar con Esc).
Filtros de ficheiro | Empréganse para axustar a xestión dos formatos de ficheiro compatíbeis (abrir mediante Opcións Filtros de ficheiro... , pechar con Esc)
Segmentación | Emprégase para cambiar o modo no que se segmenta o texto en frases (abrir mediante Opcións Segmentación , pechar con Esc).
Editar comportamento... | Emprégase para cambiar o modo en que se comporta OmegaT cando se despraza entre os segmentos (abrir mediante Opcións Comportamento... , pechar con Esc)

Interface de usuario Diálogo de preferencias Preferencias do proxecto
Menú Proxecto Propiedades
Atallos de teclado Propiedades do proxecto - Ctrl+E
Preferencias do proxecto Tipo de letra
Preferencias do proxecto Filtros de ficheiro
Menú Opcións Filtros de ficheiro
Preferencias do proxecto Segmentación
Menú Opcións Segmentación
Menú Opcións Editar comportamento...
Preferencias do proxecto Editar comportamento...

### Xanela principal de OmegaT

Xanelas e paneis de OmegaT Xanela principal

Xanela principal de OmegaT

A xanela principal componse de varios paneis, o menú principal e unha barra de estado. Pode cambiar a posición de calquera panel ou incluso desancoralo nunha xanela separada facendo clic e arrastrando o panel polo seu nome. Dependendo do estado do panel, poden aparecer distintos signos na esquina superior dereita:

Se non pode ver todos os paneis (abrilos ou minimizalos), pode premer Opcións > Restaurar a xanela principal para restaurala ao estado definido na instalación.

Widgets dos paneis

| minimiza o panel, de modo que só se amose o nome na parte inferior da xanela
| maximiza o panel
| restaura o deseño antes de maximizar
| desancora o panel da xanela principal
| coloca de novo o panel dentro da xanela principal.

Xanelas e paneis de OmegaT Widgets dos paneis

Pode sobrepor paneis se o desexa. Cando fai isto, os paneis amosarán unha lapela na parte superior. Os separadores entre paneis pódense arrastrar para redimensionalos. Se se esqueceu dos cambios que fixo á interface de usuario, pode empregar Opcións > Restaurar a xanela principal en calquera momento para volver ao deseño orixinal.

Xanelas de OmegaT Xanelas e paneis en OmegaT
Xanelas de OmegaT Restaurar á configuración predeterminada

Os contadores na parte inferior dereita teñen conta do progreso da tradución (os números da columna da esquerda se refiren á cifra superior):

Xanela principal - contadores

27/27 | número de segmentos - traducidos e total do ficheiro actual
9319/16338 | número de segmentos únicos - traducidos e total do proxecto
31175 | número total de segmentos (incluíndo repetidos) no proxecto
103/114 | número de caracteres no segmento de orixe e destino

Xanelas e paneis en OmegaT Contadores

Desde un punto de vista práctico, o par de números máis importante é o segundo: indícalle canto fixo ata o momento en relación co total ou segundo número. O proxecto do exemplo está acabado, xa que todos os segmentos únicos están traducidos.

#### Panel de edición

Xanelas e paneis de OmegaT Panel de edición

Aquí é onde escribe e edita a súa tradución. O panel de edición amosa o texto do documento parcialmente traducido: amósase a tradución do texto xa traducido mentres que o texto sen traducir se amosa no idioma orixinal O texto amosado se divide en segmentos e pode desprazarse polo documento e facer dobre clic en calquera segmento para abrilo e editalo. No caso anterior, os segmentos xa traducidos se amosan en amarelo.

Un dos segmentos anteriores e o segmento activo. É o segmento que se amosa en dúas partes. A parte superior está na lingua de orixe, en negra e cun fondo de cor verde, a parte inferior é o campo de edición, acabada cun marcador: o marcador é `<segment nnnn>` onde nnnn é o número de segmento do proxecto. Empregue a parte superior como referencia e sobrescriba ou modifique o contido do campo de edición coa tradución.

Marcador de segmentos

Dependendo do comportamento de edición preferido, o campo de edición do segmento sen traducir pode estar baleiro, conter o texto de orixe ou conter a tradución da cadea máis similar á que está sendo traducida. Cando se move a outro segmento, a tradución se validará e almacenará. Se quere que a tradución sexa igual ao segmento de orixe, simplemente deixe o campo de edición baleiro retirando todo o texto (seleccione todo con Ctrl+A e elimine con Supr. OmegaT pode gardar traducións idénticas á cadea orixinal. Isto é útil para documentos que conteñen marcas comerciais, nomes ou outros nomes propios, ou partes nun terceiro idioma que non se teñen que traducir. Vexa Edición da tradución para máis detalles.

Se fai clic dereito no panel de edición, aparecerá un menú emerxente coas funcións Cortar, Copiar, Pegar (é dicir, as mesmas funcións que Ctrl X , Ctrl C e Ctrl V ) e Ir a segmento.

#### Panel de coincidencias parciais

Xanelas e paneis de OmegaT Panel de coincidencias parciais

Panel de coincidencias

Coincidencias Panel de coincidencias - imaxe
Xanelas e paneis de OmegaT Panel de coincidencias - cifra

O visor de coincidencias amosa os segmentos máis similares das memorias de tradución, tanto da memoria de tradución interna do proxecto creada a tempo real mentres traduce o seu proxecto e de memorias de tradución secundarias que importase de outros traballos, ou que recibiu do seu cliente ou axencia de tradución.

Cando se move ao seguinte segmento, a primeira coincidencia parcial (a que ten o mellor porcentaxe de coincidencia) selecciónase automaticamente. É posíbel seleccionar unha coincidencia diferente, premendo Ctrl+2, 3, 4 ou 5. Por suposto, ao premer Ctrl 5 no fará nada, se no hai ningunha coincidencia #5. Para utilizar a coincidencia seleccionada na súa tradución, use Ctrl+R para substituír o campo de destino coa coincidencia ou use Ctrl+I para inserila na posición do cursor.

Atallos de teclado Seleccionar a coincidencia - Ctrl+N
Atallos de teclado Substituír texto - Ctrl+R
Atallos de teclado Inserir texto - Ctrl+I

A porcentaxe de coincidencia é equivalente a tomar o número de palabras comúns dos segmentos e dividilos polo número de palabras no máis longo dos dous. A coincidencia parcial seleccionada se destacará en negra, as palabras que falten no segmento que está traducindo se colorearán en azul e as palabras adxacentes ás partes que faltan en verde. No exemplo anterior o segmento de orixe é Context menu command. A mellor coincidencia é do 100%, porque coinciden todas as palabras. É o mesmo caso que nas dúas seguintes coincidencias, e a coincidencia número 4 é similar, mais diferente. A liña coa porcentaxe de coincidencia tamén contén o nome da memoria de tradución que contén a coincidencia. Se non se amosa ningún nome de ficheiro, a fonte é a memoria de tradución interna do proxecto. Os segmentos orfos (a coincidencia número 2) describe segmentos na memoria de tradución predeterminada do proxecto que non teñen un segmento de orixe correspondente.

Memorias de tradución Coincidencias
Memorias de tradución Segmentos orfos

Realmente hai tres estimacións dispoñíbeis (66/66/30 no caso da coincidencia número 4 no exemplo anterior). Se definen do seguinte xeito:

- porcentaxe de coincidencia cando se emprega o engadido tokenizer

- coincidencia de OmegaT predeterminada - número de palabras coincidentes (sen numerais e etiquetas) divididos polo número total de palabras

- Coincidencia de OmegaT, incluíndo números e etiquetas

##### Personalizar o panel de coincidencias parciais

Xanelas e paneis de OmegaT Panel de coincidencias parciais Personalización
Ficheiros de orixe Traducir un segmento actualizado

En Opcións > TMXs externas, hai diferentes variábeis que lle permiten configurar o comportamento do panel de coincidencias:

Configuración do panel de coincidencias

Coincidencias Configuración do panel de coincidencias - imaxe
Xanelas e paneis de OmegaT Panel de coincidencias - imaxe

A imaxe anterior amosa o modelo predeterminado de visualización das coincidencias. Os contidos poden personalizarse usando as seguintes variábeis:

Configuración do panel de coincidencias

`${id}` | Número da coincidencia do 1 ao 5
`${sourceText}` | Texto de orixe da coincidencia
`${targetText}` | Texto de destino da coincidencia
`${diff}` | ]Cadea que amosa as diferencias entre a orixe e a coincidencia. Consello: empregue esta función se o texto que está traducindo se actualizou.
`${score}` | Porcentaxe co tokenizer
`${noStemScore}` | Porcentaxe sen números e etiquetas
`${adjustedScore}` | Porcentaxe axustado
`${fileNameOnly}` | Nome da TMX
`${filePath}` | Ruta completa da TMX
`${fileShortPath}` | Ruta da TMX comezando dende a raíz de /tm
`${creationID}` | Autor da coincidencia
`${creationDate}` | Data da coincidencia
`${fuzzyFlag}` | Indica que a coincidencia é parcial (actualmente só para traducións de ficheiros PO coa marca #fuzzy)

Interface de usuario Configuración do panel de coincidencias

#### Panel do glosario

Xanelas e paneis de OmegaT Panel do glosario

O panel do glosario permítelle acceder á súa propia colección de expresións e terminoloxía especializada que puido elaborar nos seus ficheiros de glosario. Amosa a tradución de termos atopados no segmento activo. O segmento de orixe no exemplo anterior era «Orde de menú de contexto», coma no exemplo anterior de coincidencias parciais, e os termos amosados se atoparon nos glosarios dispoñíbeis na colección terminolóxica de Microsoft e o glosario do grupo de usuarios de Linux de Eslovenia.

entrada con múltiples palabras no glosario

Glosarios

Se ten a opción TransTips activada (Opcións > TransTips), pode facer clic dereito na palabra destacada no segmento de orixe para abrir un menú emerxente coa tradución suxerida, tal e como se ofrece no seu glosario. Seleccionando unha delas inserirá a opción na posición actual do cursor no segmento de destino. Tamén pode seleccionar a súa alternativa preferida no panel do glosario e inserila no destino facendo clic dereito nela.

#### Panel do dicionario

Xanelas e paneis de OmegaT Panel do dicionario

Os dicionarios son os equivalentes electrónicos dos dicionarios impresos como o Merriam Webster, Duden, Larousse, etc. que pode ter no seu escritorio. Vexa máis información no capítulo Dicionarios

#### Panel de múltiples traducións

Xanelas e paneis de OmegaT Panel de múltiples traducións

Un segmento de orixe dado poida que necesite varias traducións diferentes, dependendo do contexto. Se a tradución actual do segmento non coincide, o usuario pode seleccionar Editar > Crear tradución alternativa. O texto de destino inserido posteriormente se tratará coma unha tradución alternativa do segmento de orixe. Pode definir unha das alternativas (por exemplo, a máis probábel entre elas) coma predeterminada seleccionando Editar > Usar coma tradución predeterminada

#### Panel de notas

O tradutor pode engadir notas ao segmento aberto, por exemplo para volver máis adiante ao segmento e refacer a tradución, comprobar que as traducións alternativas son correctas ou para preguntar a compañeiros pola súa opinión. Pode navegar a través das notas empregando Ir a > Seguinte nota e Ir a > Nota anterior-

#### Panel de comentarios

Algúns dos formatos de ficheiros especializados en tradución, como por exemplo, PO, permiten a inclusión de comentarios. Deste xeito o tradutor pode obter o contexto do segmento que ten que traducir. No exemplo anterior, o autor do ficheiro PO incluíu un aviso para o tradutor para que comprobase a lonxitude da tradución:

Panel de comentarios

Comentarios Panel de comentarios

#### Panel de tradución automática

Xanelas e paneis de OmegaT Panel de tradución automática

O panel de tradución automática, cando se abre, contén as suxestións realizadas polas ferramentas de tradución automática para o segmento activo. Prema Ctrl+M para substituír a tradución do segmento activo coa tradución suxerida. Atopará máis información no capítulo Tradución automática

#### Menú principal

O menú principal garántelle o acceso a todas as funcións de OmegaT. Vexa o apéndice Menú principal para una descrición completa de todos os menús e os seus elementos. As funcións utilizadas máis frecuentemente son accesíbeis con atallos de teclado, así que unha vez se acostume a eles, xa no vai haber ningunha necesidade de navegar polos menús mentres traduce. Vexa o capítulo Menú e atallos de teclado para máis detalles.

#### Barra de estado

A barra de estado amosa mensaxes relacionadas co fluxo de traballo na parte inferior da xanela principal. Esta barra dálle ao usuario información sobre operacións específicas que están en progreso. Tamén amosa o número de coincidencias parciais e do glosario para o segmento activo.

### Outras xanelas

#### Ficheiros do proxecto

Xanelas e paneis de OmegaT Ficheiros do proxecto

A xanela Ficheiros do proxecto, lista os ficheiros do proxecto e amosa información del mesmo. Se amosa automaticamente cando OmegaT carga un proxecto. Use Ctrl+L para abrir e Esc para pechala. A xanela Ficheiros do proxecto amosa a seguinte información:

Atallos de teclado Lista de ficheiros do proxecto - Ctrl+L

- a lista de todos os ficheiros traducíbeis no proxecto. Estes son os ficheiros presentes no cartafol de ficheiros de orixe nun formato que OmegaT poida recoñecer. Ao facer clic nalgún ficheiro, este abrirase para traducilo.

- o ficheiro dispoñíbel actualmente no panel de edición está resaltado cun fondo azul. Se preme Enter moverá o panel de edición á parte superior do ficheiro seleccionado

- As entradas dos ficheiros inclúen o seu nome, tipos de filtro de ficheiro, a codificación e o número de segmentos que contén cada ficheiro

- o número total de segmentos, o número de segmentos únicos en todo o proxecto e o número de segmentos únicos xa traducidos se amosan na parte inferior

O conxunto de segmentos únicos se calcula tomando todos os segmentos e retirando os duplicados. (a definición de «único» diferencia maiúsculas e minúsculas: «Run» e «run» son considerados distintos)

A diferenza entre «número de segmentos» e «número de segmentos únicos» ofrece unha idea aproximada do número de repeticións do texto. Porén, teña en conta que os números non indican se as repeticións son moi relevantes: podería significar que frases relativamente longas se repiten un número de veces (neste caso é vostede un afortunado) ou podería describir unha táboa de palabras chave (polo que non será afortunado). O ficheiro `project_stats.txt` situado no cartafol omegat do proxecto contén información dos segmentos máis detallada, dividida por ficheiro.

A modificación das regras de segmentación pode afectar ao número de segmentos e segmentos únicos. Isto, de todas formas, debería evitarse unha vez que xa comezou a traducir o proxecto. Vexa o capítulo Regras de segmentación para máis información.

Engadir ficheiros ao proxecto: pode engadir ficheiros de orixe ao proxecto facendo clic no botón de «Importar ficheiros de orixe...» Isto copia os ficheiros seleccionados ao cartafol `/source` e recarga o proxecto para tomar en conta os novos ficheiros. Tamén pode agregar ficheiros de orixe de páxinas de Internet escritas en MediaWiki, facendo clic no botón «Importar desde MediaWiki» e proporcionando a URL correspondente.

Ficheiros de orixe Engadir ficheiros ao proxecto

#### Xanela de buscas

Xanelas e paneis de OmegaT Panel de busca

Pode empregar a xanela de buscas para atopar segmentos específicos dun proxecto. Tamén pode abrir varias xanelas de busca ao mesmo tempo. Para abrir unha xanela de busca nova, use Ctrl F na xanela principal. A xanela de busca componse dun campo de texto para a cadea a buscar ou palabras chave, indicadores e botóns de opción para a creación da busca e unha área de visualización que contén os resultados da busca. Vexa o capítulo Buscas para máis información sobre a xanela de busca.

#### Validación de etiquetas

Validación de etiquetas Atallos de teclado, etiquetas
Xanelas e paneis de OmegaT Validación de etiquetas Etiquetas

A xanela de validación de etiquetas detecta e lista calquera error e inconsistencias nas etiquetas da tradución. Abra a xanela con Ctrl+T. A xanela dispón dunha táboa de 3 columnas cunha ligazón ao segmento de orixe e ao contido traducido:

Xanela de validación de etiquetas

Validación de etiquetas Xanela - imaxe Etiquetas

As etiquetas se destacan en negra e azul para unha comparación fácil entre os contidos do orixinal e os traducidos. Faga clic na ligazón para saltar ao segmento no panel de edición. Corrixa o erro se é necesario e prema Ctrl+T para volver á xanela de validación de etiquetas para corrixir outros erros. No primeiro e terceiro casos anteriores, as etiquetas estaban mal emparelladas, e no segundo caso falta o símbolo < na primeira etiqueta.

Os erros de etiquetas son casos nos que as etiquetas na tradución non se corresponden na orde e número ao segmento orixinal. Algúns erros de etiquetas que aparecen na xanela de validación de etiquetas son necesarios e benignos, outros causarán problemas cando se cree o documento traducido. As etiquetas, xeralmente representan algún tipo de formato no texto orixinal. Simplificar o formatado do texto orixinal no ficheiro de orixe antes de comezar a tradución contribúe enormemente a reducir o número de etiquetas.

#### Estatísticas

Estatísticas Menú Ferramentas

A xanela de estatísticas, á que se accede a través de Ferramentas > Estatísticas, amosa as estatísticas do proxecto actual de OmegaT, tanto de forma resumida como detallada para cada ficheiro a traducir. As estatísticas amosadas están dispoñíbeis nun ficheiro separado por tabuladores en `project_stats.txt` (subcartafol `omegat`), preparado para cargarse nun programa de folla de cálculo para a conveniencia de usuario. Pode usar Ctrl+A , Ctrl+C e Ctrl+V para copiar e pegar os contidos.

estatísticas do proxecto

Atallos de teclado Seleccionar todo - Ctrl+A
Atallos de teclado Copiar texto - Ctrl+C
Atallos de teclado Pegar texto - Ctrl+V

#### Estatísticas das coincidencias

Estatísticas de coincidencias Menú Ferramentas

Pódese acceder ás estatísticas das coincidencias a través de Ferramentas > Estatísticas das coincidencias. A avaliación é intensiva e pode levar tempo, así que se amosará unha barra de progreso durante o cálculo. No relacionado coas categorías, emprégase o estándar industrial de facto para clasificar coincidencias nos seguintes grupos: repeticións, coincidencia exacta, 95%-100%, 85%-94%, 75%-84%, 50%-74% e Sen coincidencias. Esta información se calcula tanto polos segmentos como polas palabras e caracteres (con e sen espazos incluídos). Teña en conta que podería haber pequenas diferenzas entre as contas de OmegaT e os números provistos por outras ferramentas de tradución asistida.

Estatísticas das coincidencias

Teña en conta que estes totais son boas (ou tan boas coma poden selo) aproximacións do traballo do proxecto e polo tanto lle serve como unha base para o seu cálculo de custos e prezos.

Na última columna non se teñen en conta os espazos entre os segmentos. As repeticións son segmentos idénticos presentes varias veces no texto. O primeiro segmentos e os seus contidos se clasificarán como «sen coincidencias», e o resto deles como unha repetición do primeiro. Se a tradución de varios segmentos de orixe idénticos xa existe na memoria de tradución do proxecto, estes segmentos, xunto con outros segmentos únicos xa traducidos, se clasificarán como «Coincidencia exacta». O número de segmentos únicos, se é necesario, se amosa na xanela de estatísticas estándar, sen importar se se traduciron ou non.

O resto das categorías (50-100%) son segmentos sen traducir cunha coincidencia parcial. As coincidencias parciais veñen do cartafol `/tm` tamén, e non só da memoria de tradución interna en `/omegat`, coma no caso das repeticións e coincidencias exactas. A única diferencia coas coincidencias da memoria de tradución `project_save` é que as memorias externas non poden producir coincidencias exactas, só 100%. Se alguén non quere empregar as memorias externas para a conta, debe baleirar o cartafol /tm ou cambiar a configuración do proxecto (temporalmente) para que o valor dos puntos de /tm estean nun lugar diferente.

As estatísticas de coincidencias se dividen por tabuladores e pode empregar Ctrl+A , Ctrl+C e Ctrl+V para copialas e pegalas, por exemplo, nunha folla de cálculo ou na súa aplicación de contabilidade. Unha vez feita a conta, os datos tamén estarán dispoñíbeis en `omegat/project_stats_match.txt`. Teña en conta que o ficheiro ten marcas de tempo, xa que o cálculo (contrario ás estatísticas estándar) non é instantáneo e polo tanto pode quedar obsoleto rapidamente.

Atallos de teclado Seleccionar todo - Ctrl+A
Atallos de teclado copiar texto - Ctrl+C
Atallos de teclado Pegar texto - Ctrl+V

#### Navegador de axuda

Menú Axuda Navegador de axuda

O navegador de axuda (que amosa este manual) pode abrirse premendo F1 ou navegando a Axuda > Manual de usuario... no menú principal. Na xanela, se amosarán o manual e dous botóns: Atrás e Contidos. O manual de usuario é un documento HTML con ligazóns aos diferentes capítulos. Ao facer clic nunha ligazón como o faría nun navegador web trae a páxina desexada ao primeiro plano.

Atallos de teclado Axuda - F1
Menú Axuda Manual de usuario...

O manual de usuario se atopa no subcartafol docs baixo o cartafol de instalación de OmegaT, así que pode ver, por exemplo, a documentación en galego abrindo no navegador o ficheiro `docs/gl/index.html`. Abrir o manual de usuario deste xeito tamén lle permite seguir ligazóns externas, xa que o navegador de axuda incluído non acepta ligazóns de Internet externas.

## Atallos de teclado e Menú

### Menú principal

Menú

Todas as funcións de OmegaT están dispoñíbeis mediante a barra de menú na parte superior da xanela do editor. A maioría das funcións tamén están dispoñíbeis mediante atallos de teclado. Os atallos de teclado se activan premendo Ctrl e unha letra. Para outros atallos de teclado, terá que premer outras teclas. As letras se escribirán en maiúscula para que sexan lexíbeis. Emprégase a tecla Ctrl en Windows, UNIX e sistemas operativos derivados de UNIX con teclados que incorporen a tecla Ctrl ou Control. Os usuarios de Mac deberían empregar a tecla Cmd key no canto da de Ctrl. A tecla «Cmd» tamén ten a etiqueta «command» ou unha marca de mazá nos teclados de Apple.

Pode personalizar os atallos de teclado existentes ou engadir novos segundo as súas necesidades. Vexa Apéndice de personalización de atallos de teclado

Menú principal

Proxecto | Editar | Ir a | Ver | Ferramentas | Opcións | Axuda

#### Proxecto

Menú Proxecto

Menú Proxecto

Novo |  | Crea e abre un novo proxecto. O diálogo para crear un proxecto é o mesmo que para editalo. Ver
Abrir | Ctrl O | Abre un proxecto creado previamente.
Importar ficheiros orixe... |  | Copia os ficheiros seleccionados do cartafol `source` e recarga o proxecto para cargar os ficheiros novos.
Importar desde MediaWiki... |  | Importa unidades desde páxinas MediaWiki, baseadas na URL inserida.
Recargar | F5 | Recarga o proxecto para que os cambios externos dos ficheiros de orixe, as memorias de tradución herdadas, glosarios e configuracións do proxecto teñan efecto.
Pechar | Ctrl Shift W | Garda a tradución e pecha o proxecto.
Gardar | Ctrl S | Garda a memoria de tradución interna no disco duro. OmegaT garda automaticamente as traducións cada 10 minutos así como cando pecha o proxecto ou sae de OmegaT.
Crear documentos traducidos | Ctrl D | Crea os documentos de destino baseándose na tradución do texto dos documentos. Os documentos se crearán no cartafol `target`.
Propiedades... | Ctrl E | Amosa o diálogo de Propiedades do proxecto para editar as linguas e localización dos cartafoles do proxecto.
Ficheiros do proxecto... | Ctrl L | Abre ou pecha a xanela de Ficheiros do proxecto (dependendo de se está aberta ou pechada).
Saír | Ctrl Q | Garda o proxecto e sae de OmegaT. Se non gardou aínda o proxecto, pedirá que confirme se realmente quere saír.

#### Editar

Menú Editar

Nota: os elementos na maioría das aplicacións (copiar, cortar, pegar) non se amosan no menú, mais están dispoñíbeis mediante os atallos de teclado do sistema. Por exemplo:

Atallos de copiar, cortar e pegar.

Copiar | Ctrl C | Copia o texto seleccionado ao portapapeis.
Cortar | Ctrl X | Copia o texto seleccionado ao portapapeis e elimina o texto seleccionado.
Pegar | Ctrl V | Pega o texto do portapapeis na posición do cursor.

O menú de Editar contén os seguintes elementos:

Menú de Editar

Desfacer a última acción | Ctrl Z | Restaura o estado da frase antes de que se tomara a última acción de edición. Esta orde non funciona unha vez que se validou o segmento modificado.
Refacer a última acción | Ctrl Y | Restaura o estado da frase antes de que se cancelara a última acción de edición. Esta orde non funciona unha vez que se validou o segmento modificado.
Substituír pola coincidencia | Ctrl R | Substitúe todo o segmento de destino coa coincidencia parcial seleccionada actualmente (a primeira coincidencia é a seleccionada de modo predeterminado).
Inserir coincidencia | Ctrl I | Insire a coincidencia parcial seleccionada actualmente na posición do cursor. Se se seleccionou unha parte do segmento de destino, esta función sobrescribirá a parte seleccionada.
Substituír pola tradución automática | Ctrl M | Substitúe o segmento de destino coa tradución dada polo servizo de tradución automática seleccionado. Non se levará a cabo ningunha acción se non se activou ningún servizo de tradución automática (vexa Menú > Opcións máis adiante).
Substituír pola cadea orixinal | Shift Ctrl R | Substitúe todo o segmento de destino co segmento de orixe.
Inserir cadea orixinal | Shift Ctrl I | Insire o segmento orixinal na posición do cursor.
Inserir etiquetas de orixe | Shift Ctrl T | Inisire as etiquetas de orixe na posición do cursor. Todas as etiquetas relevantes de orixe, é dicir, etiquetas de OmegaT así como as personalizadas, as de Java, etiquetas printf, etc., se inserirán no segmento de destino, sen importar se xa están ou non. Os textos entre as etiquetas serán substituídos por espazos: `<f0><f1>Isto é texto</f0></f1>` que será copiado como `<f0><f1>un_espazo</f0></f1>`
Exportar selección | Shift Ctrl C | Exporta a selección actual a un ficheiro de texto para ser procesada. Se non se seleccionou ningún texto, o segmento de orixe activo se escribirá neste ficheiro. Cando o usuario saia de OmegaT, non se baleirará este ficheiro, de modo que sexa consistente co comportamento normal do portapapeis. Os contidos exportados se copiarán ao ficheiro `selection.txt` localizado no cartafol de ficheiros de configuración do usuario (vexa )
Crear entrada do glosario | Shift Ctrl G | Permite ao usuario crear unha entrada no ficheiro de glosario predeterminado.
Buscar no proxecto... | Ctrl F | Abre unha nova Xanela de busca.
Cambiar maiúsculas/minúsculas a... | Shift F3 (vexa o texto) | Cambia as maiúsculas e minúsculas do texto seleccionado no segmento de destino á opción seleccionada (minúsculas, maiúsculas ou maiúscula a principio de palabra). Use Shift+F3 para cambiar entre estas tres alternativas. Se non hai texto seleccionado, OmegaT selecciona a palabra que conteña a letra inmediatamente á dereita do cursor.
Seleccionar coincidencia parcial #N | Ctrl #N | (#N é un díxito do 1 ao 5) - Selecciona a coincidencia parcial número N amosada no visor de coincidencias para substituír ou inserir no segmento de destino. O describe o código de color en detalle.
Empregar como tradución predeterminada |  | Se hai varias traducións alternativas dispoñíbeis para o segmento activo, pode etiquetar a alternativa seleccionada como a tradución predeterminada. A entrada se porá de cor gris se hai só unha tradución dispoñíbel
Crear unha tradución alternativa |  | O único e o mesmo segmento pode que, dependendo do contexto, requiran traducións diferentes. Seleccione ese elemento do menú se a tradución actual non é axeitada e insira unha a tradución alternativa.

Etiquetas Inserir etiquetas de orixe
Atallos de teclado Selección de maiúsculas e minúsculas - Shift+F3

#### Ir a

Menú Ir a

Menú Ir a

Seguinte segmento non traducido | Ctrl U | Desprázao ata o seguinte segmento que non teña un equivalente na memoria de tradución.
Seguinte segmento | Ctrl N ou Enter ou Tabulador | Desprázao ata o seguinte segmento. Se o segmento activo é o seguinte segmento dun ficheiro, desprazarao ao primeiro segmento do seguinte ficheiro.
Segmento anterior | Ctrl P ou Ctrl Enter ou Ctrl Tabulador | Desprázao ao segmento anterior. Se o segmento activo é o primeiro dun ficheiro, desprazarao ata o último segmento do ficheiro anterior.
Número de segmento... | Ctrl J | Ábrese o segmento cando se insira o seu número de segmento.
Seguinte nota |  | Abrirase o seguinte segmento cunha nota engadida.
Nota anterior |  | Abrirase o segmento anterior cunha nota engadida.
Ir cara a adiante no historial | Ctrl Shift N | OmegaT recorda os segmentos executados. Con esta orde pode desprazarse cada adiante ata o segmento que deixou por última vez pola orde Volver atrás no historial.
Volver atrás no historial | Ctrl Shift P | Con esta orde pode desprazarse cada atrás un segmento de cada vez, para volver máis tarde ao segmento activo empregando a orde anterior Ir cada adiante no historial

#### Ver

Menú Ver

Menú Ver

Marcar segmentos traducidos | Se está marcado, os segmentos traducidos se marcarán en amarelo.
Marcar segmentos non traducidos | Se está marcado, os segmentos sen traducir se marcarán en violeta.
Amosar segmentos de orixe | Se se marca, os segmentos de orixe se amosarán e marcarán en verde. Se non se marca, os segmentos de orixe non se amosarán.
Marcar segmentos non únicos | Se se marca, os segmentos non únicos se marcarán en gris claro.
Marcar segmentos con notas | Se se marca, os segmentos con notas se marcarán en ciano. Esta marca ten prioridade sobre a de segmentos traducidos e os non traducidos.
Marcar espazos non separábeis | Se se marca, os espazos non separábeis do segmento se amosarán cun fondo gris.
Información da modificación dos segmentos | Se configura a opción de Amosar modificacións a Actual, amosará a hora e autor do último cambio no segmento actual. Se a configura a Todos amosará esta información para todos os segmentos e Ningún desactivará esta opción.

#### Ferramentas

Menú Ferramentas

Menú Ferramentas

Validar etiquetas | Ctrl+T: comproba que non falten ou haxa etiquetas desprazadas nos ficheiros formatados. Amosará unha lista dos segmentos con erros de etiquetas e posíbeis inconsistencias. Vexa Validación de etiquetas e
Eliminar etiquetas | Cando se marca, todas as etiquetas de formatado son eliminadas dos segmentos de orixe. Isto é útil cando traballa con textos onde o formatado interno non é realmente útil (por exemplo, documentos en formato PDF lidos a través dun OCR, mal convertidos a .odt ou .docx, etc.) Só se retiran as etiquetas internas, así que normalmente non debería haber problemas ao abrir os documentos de destino. O formatado non visíbel (é dicir, o que non aparece como etiquetas no editor de OmegaT) se mantén nos documentos de destino.
Estatísticas | Abre unha nova xanela e amosa as estatísticas do proxecto, é dicir, os totais do proxecto e os totais de cada ficheiro do proxecto.
Estatísticas das coincidencias | Amosa as Estatísticas das coincidencias do proxecto: o número de repeticións, coincidencias exactas, coincidencias parciais e non coincidencias para segmentos, palabras e caracteres.

Coincidencias Estatísticas das coincidencias
Proxecto Estatísticas das coincidencias
Proxecto Estatísticas

#### Opcións

Menú Opcións

Menú Opcións

Empregar tabulador para avanzar | Configura o Tabulador como tecla de validación en vez da predeterminada Enter. Esta opción é útil para algunhas linguas coma chinés, xaponés ou coreano, que teñen sistemas de inserción de caracteres.
Confirmar antes de saír | O programa pedirá unha confirmación antes de pecharse.
Tradución automática | Permítelle activar ou desactivar as ferramentas de tradución automática ofrecidas. Cando esta opción está activa, Ctrl M inserirá a suxestión na parte de destino do segmento activo.
Glosario | reservado para un uso futuro polos engadidos
TransTips | Permítelle activar ou desactivar a función TransTips e configurar a opción Coincidencia exacta. Cos TransTips activados, facendo clic dereito nunha palabra destacada no segmento orixinal abrirá un menú emerxente coas entradas do glosario para as palabras nas que fixo clic. Despois pode facer clic na tradución preferida para inserila no segmento de destino na posición actual. Se marca a Coincidencia exacta dos TransTips, só se comprobarán as palabras completas, mentres que do outro xeito, partes das palabras que coincidan tamén se comprobarán.
Tipo de letra... | Amosa o diálogo para modificar a fonte do texto amosado. Os usuarios de computadores antigos que sintan que o redimensionamento das xanelas é moi lento poden intentar cambiar a fonte. Vexa a configuración das fontes en Outros.
Filtros de ficheiro... | Amosa o diálogo de Filtros de ficheiro para configurar a xestión e análise sintáctica dos ficheiros.
Segmentación... | Abre o diálogo de Configuración da segmentación para configurar a segmentación do texto.
Verificación ortográfica... | Amosa a xanela de Configuración da verificación ortográfica para instalar, configurar e activar dicionarios de verificación ortográfica.
Editar comportamento... | Amosa o diálogo de Edición do comportamento para configuralo.
Validación de etiquetas... | Para programadores: permítelle configurar as opcións de validación de etiquetas para comprobar tamén variábeis de programación (%...).
Equipo... | Insira o seu nome e se engadirá aos segmentos que traduza.
TMX externas... | Permite que o usuario decida como se tratarán as etiquetas de ficheiros TMX externos (é dicir, non xerados por OmegaT).
Ver... | Contén a opción de marcar todos os segmentos de orixe en negra e de marcar o primeiro segmento non único.
Gardar... | Permite ao usuario seleccionar o intervalo (en minutos e segundos) entre os gardados automáticos consecutivos do proxecto. O mínimo e 10 segundos.
Conta no proxy... | Insira o seu nome de usuario e contrasinal se emprega un proxy para acceder aos seus proxectos.
Restaurar a xanela principal | Restaura os compoñentes da xanela principal de OmegaT ao seu estado predeterminado. Empregue esta función cando teña compoñentes desancorados, movidos ou escondidos e non sexa capaz de restauralos ao estado desexado. Tamén pode empregarse cando os paneis non aparecen tal e como se esperaba despois dunha actualización do programa.

#### Axuda

Menú Axuda

Menú Axuda

Manual de usuario... | F1: Abre o navegador de Axuda que amosa este manual nunha xanela diferente.
Sobre... | Amosa información sobre dereitos de autor, créditos e licenza.

### Atallos de teclado

Atallos de teclado

Os seguintes atallos de teclado están dispoñíbeis desde a xanela principal. Cando haxa outra xanela no primeiro plano, faga clic na xanela principal para traela ao primeiro plano ou prema Esc para pechar a outra xanela.

Os atallos de teclado se activan premendo Ctrl e unha letra. Para outros atallos de teclado, terá que premer outras teclas. As letras se escribirán en maiúscula para que sexan lexíbeis.

Emprégase a tecla Ctrl en Windows, UNIX e sistemas operativos derivados de UNIX con teclados que incorporen a tecla Ctrl ou Control. Os usuarios de Mac deberían empregar en vez de iso a combinación cmd+tecla. Nos teclados de Apple, a tecla cmd pode ter a etiqueta de command ou a icona de Apple nela.

- Xestión de proxectos

- Edición

- Desprazamento

- Xanelas de referencia

- Outros

#### Xestión de proxectos

Atallos de teclado Proxecto
Proxecto Atallos de teclado para a xestión de proxectos

Atallos de teclado para a xestión de proxectos

Abrir un proxecto | Ctrl O | Amosa un diálogo para localizar un proxecto existente.
Gardar | Ctrl S | Garda o traballo actual na memoria de tradución interna (o ficheiro project_save.tmx localizado no cartafol `omegat` do proxecto.
Pechar proxecto | Shift Ctrl W | Pecha o proxecto actual.
Crear documentos traducidos | Ctrl D | Crea os documentos traducidos no cartafol target do proxecto e crea os ficheiros de memoria de tradución (os ficheiros tmx level1, level2 e omegat) no cartafol raíz do proxecto.
Propiedades do proxecto | Ctrl E | Amosa a configuración do proxecto para ser modificada, se é necesario.

#### Edición

Atallos de teclado Edición
Atallos de teclado Ir a

Atallos de teclado de edición

Desfacer a última acción | Ctrl Z | Desfai a última acción de edición no segmento de destino activo
Refacer a última acción | Ctrl Y | Refai a última acción de edición no segmento de destino activo
Seleccionar coincidencia #N | Ctrl #N | #N é un díxito do 1 ao 5. O atallo de teclado selecciona a coincidencia número N amosada na xanela de coincidencias (a primeira coincidencia é a seleccionada de modo predeterminado)
Substituír pola coincidencia | Ctrl R | Substitúe o contido do segmento de destino activo coa coincidencia seleccionada (a primeira coincidencia é a seleccionada de modo predeterminado)
Inserir coincidencia | Ctrl I | Insire a coincidencia seleccionada na posición do cursor no segmento de destino activo (a primeira coincidencia é a seleccionada de modo predeterminado)
Substituír pola cadea orixinal | Ctrl Shift+R | Substitúe o segmento de destino activo cos contidos do texto de orixe
Inserir cadea orixinal | Ctrl Shift+I | Insire os contidos do texto de orixe no segmento de destino na posición do cursor
Inserir etiquetas de orixe | Ctrl Shift+T | Insire as etiquetas de orixe no segmento de destino na posición do cursor
Buscar no proxecto... | Ctrl F | Amosa un diálogo para realizar buscas no proxecto
Substituír pola tradución automática | Ctrl M | Substitúe o segmento de destino coa tradución automática do orixinal. Non se realizará ningunha acción se as ferramentas de tradución automática están desactivadas (vexa Menú > Opcións > Tradución automática)
Exportar selección | Shift Ctrl C | Exporta a selección actual a un ficheiro de texto para ser procesada.
Crear entrada do glosario | Shift Ctrl G | Permite ao usuario crear unha entrada no ficheiro de glosario predeterminado.

#### Desprazamento

Atallos de teclado Ir a

Atallos de desprazamento

Seguinte segmento non traducido | Ctrl U | Despraza o campo de edición ata o seguinte segmento que non estea rexistrado na memoria de tradución do proxecto
Seguinte segmento | Ctrl N , Enter ou Intro | Move o campo de edición ao seguinte segmento.
Segmento anterior | Ctrl P | Despraza o campo de edición ao segmento anterior
Número de segmento... | Ctrl J | Desprázao ata o segmento co número inserido
Volver atrás no historial | Ctrl Shift+P | Desprázao un segmento cara atrás no historial
Ir cara a adiante no historial | Ctrl Shift+N | Desprázao un segmento cara adiante no historial

#### Outros

Atallos de teclado Outros

Outros atallos de teclado

Listado de ficheiros do proxecto | Ctrl L | Amosa o listado cos ficheiros do proxecto
Validar etiquetas | Ctrl T | Abre a xanela de validación de etiquetas.
Exportar selección | Shift Ctrl+C | Exporta a selección ou o texto orixe actual, se non se seleccionou ningún texto. O texto se exporta a un ficheiro de texto plano.
Buscar no proxecto | Ctrl F | Abre unha nova Xanela de busca.
Ficheiros de axuda | F1 | Amosa os ficheiros de axuda de OmegaT nunha xanela diferente

## Propiedades do proxecto

Proxecto Propiedades

### Diálogo das propiedades

O diálogo Ctrl E Proxecto Propiedades... de emprégase para definir e modificar os cartafoles e idiomas do proxecto.

É posíbel modificar as propiedades do proxecto durante una sesión de tradución. Teña conta de que os cambios de configuración do proxecto poden ter consecuencias, especialmente cando xa se comezou co proxecto. Ata que teña algo de experiencia en OmegaT, o máis seguro é considerar as configuracións finais unha vez que se comezou a tradución, a menos que se decate dalgún erro grave. Vexa a sección Como evitar a perda de datos para ver modos e medios de protexer o seu traballo.

Xanela de propiedades do proxecto

Contén:

- Unha área para configurar os idiomas de orixe e destino do proxecto

  Pode tanto inserir os idiomas de orixe e destino a man como empregar os menús desdobrábel. Teña en conta que cambiar os idiomas pode facer que as memorias de tradución empregadas nese momento sexan inútiles xa que non coincidirá o par de linguas dos novos idiomas.

- Caixa de verificación para Activar segmentación a nivel de frase

  A configuración de segmentación só controla o modo no que OmegaT xestiona os ficheiros. O modo máis común de segmentación do texto orixe é a nivel de frase, así que esta caixa de verificación debería estar marcada.

  Nalgúns casos marxinais a alternativa, é dicir, a segmentación por parágrafos, pode ser a opción preferida. Cambiar esta marca non modifica a segmentación das memorias de tradución xa existentes. Se decide cambiar á segmentación por parágrafos no medio dunha tradución, a memoria de tradución interna do proxecto non se cambiará (OmegaT pode actualizar memorias de tradución antigas que non empregaran a segmentación por frase, mais non ao revés).

  Cambiar a configuración de segmentación pode producir que algúns segmentos xa traducidos se dividan ou se xunten. Isto devolveraos ao estado de «non traducido», xa que non terán unha coincidencia na memoria do proxecto, incluso aínda que a tradución orixinal estea aí aínda.

Proxecto Activar segmentación a nivel de frase

- Botón de Segmentación...

  Segmentación Regras globais e do proxecto

  As regras de segmentación xeralmente son válidas en todos os proxectos. Porén, o usuario pode necesitar xerar un conxunto de regras específicas para o proxecto en cuestión. Empregue este botón para abrir un diálogo, activar a caixa de verificación de Regras de segmentación específicas do proxecto, despois proceda a axustar as regras de segmentación coma desexe. O novo conxunto de regras se gardará xunto co proxecto e non interferirá co conxunto xeral de regras de segmentación. Para eliminar as regras de segmentación específicas do proxecto, desmarque a caixa de verificación. Vexa o capítulo Segmentación da orixe para máis información ou regras de segmentación.

  Consello: o conxunto de regras de segmentación para un proxecto dado se garda como `project/omegat/segmentation.conf.`

- Botón de Filtros de ficheiro...

  Filtros de ficheiro filtros de ficheiro globais e do proxecto

  Dun xeito similar ao descrito anteriormente, o usuario pode crear filtros de ficheiro específicos do proxecto, que se gardarán xunto con este e que serán válidos só para o proxecto actual. Para crear un conxunto de filtros de ficheiro específico para o proxecto, faga clic no botón Filtros de ficheiros..., despois marque a caixa de verificación de Permitir filtros específicos do proxecto na xanela. Gardarase unha copia da configuración de filtros cambiada xunto co proxecto. Para eliminar os filtros de ficheiro específicos do proxecto, desmarque a caixa de verificación. Teña en conta que no menú Opcións > Filtros de ficheiro, cambiarán os filtros de usuario globais, non os filtros do proxecto. Vexa o capítulo Filtros de ficheiro para máis información.

  Consello: o conxunto de filtros de ficheiro para un proxecto dado se garda como `project/omegat/filters.xml.`

- Caixa de verificación de Autopropagación

  Proxecto Opción de autopropagación

  En caso de que haxa segmentos non únicos en documentos de orixe, a caixa de verificación de autopropagación ofrece ao usuario as seguintes dúas posibilidades en relación coa tradución automática: se se marca, o primeiro segmento traducido se asumirá como a tradución predeterminada e o seu texto de destino se empregará automaticamente en seguintes coincidencias durante o proceso de tradución. Os segmentos mal traducidos poden corrixirse máis tarde manualmente mediante a función Crear unha tradución alternativa. Se non está marcada a caixa de verificación de autopropagación, os segmentos con traducións alternativas quedarán sen traducir ata que o usuario decida que tradución empregar.

- Caixa de verificación de Eliminar etiquetas

  Proxecto Opción para eliminar etiquetas

  Cando se marca, todas as etiquetas de formatado son eliminadas dos segmentos de orixe. Isto é especialmente útil cando traballa con textos onde o formatado interno non é realmente útil (por exemplo, documentos en formato PDF lidos a través dun OCR, mal convertidos a .odt ou .docx, etc.) Nun caso normal, debería ser posíbel abrir os documentos de destino, xa que só se eliminan as etiquetas internas. O formatado non visíbel (é dicir, o que non aparece como etiquetas no editor de OmegaT) se mantén nos documentos de destino.

- Unha área para configurar os cartafoles do proxecto

  Proxecto Cambiar a estrutura dos cartafoles
  Glosarios Localización do ficheiro de glosario modificábel

  Aquí pode seleccionar diferentes subcartafoles, por exemplo o subcartafol cos ficheiros de orixe, o subcartafol para os ficheiros de destino, etc. Se insire nomes ou cartafoles que aínda non existen, OmegaT créaos por vostede. En caso de que decida modificar os cartafoles do proxecto, teña en conta que isto non moverá os ficheiros existentes de cartafoles antigos á nova localización.

## Filtros de ficheiro

OmegaT inclúe filtros altamente personalizábeis, o que lle permitirá configurar numerosos aspectos. Os filtros de ficheiro son partes de código capaces de:

- Ler o documento nalgúns formatos de ficheiro específicos. Por exemplo, ficheiros de texto plano.

- Extraer o contido traducíbel do ficheiro.

- Automatizar modificacións dos nomes de ficheiro do documento traducido cambiando os contidos traducíbeis coa súa tradución.

Para ver que formatos permite OmegaT, vexa o menú Opcións > Filtros de ficheiro...

A maioría dos usuarios atoparán suficientes opcións de filtrado de ficheiros predeterminadas. Se este non é o seu caso, abra o diálogo principal seleccionando Opcións > Filtros de ficheiro... desde o menú principal. Tamén pode activar filtros de ficheiro específicos para cada proxecto, que só se empregarán no proxecto actual, seleccionando a opción Filtros de ficheiro... nas propiedades do proxecto.

Pode activar filtros específicos para o proxecto mediante o menú Proxecto > Propiedades.... Faga clic en Filtros de ficheiro e marque a caixa de verificación Permitir filtros específicos para o proxecto. Gardarase unha copia da configuración dos filtros xunto co proxecto. Se despois cambia os filtros, só se actualizarán os filtros do proxecto, mentres que os filtros do usuario se manterán sen ningún cambio.

Filtros de ficheiro Filtros de ficheiro específicos para o proxecto

Atención! Se cambia as opcións dos filtros mentres está aberto un proxecto, debe reabrir o proxecto para que se efectúen os cambios.

### Diálogo de filtros de ficheiro

Filtros de ficheiro Diálogo

Este diálogo amosa a lista dos distintos filtros de ficheiro dispoñíbeis. Se non quere empregar OmegaT para traducir ficheiros dalgún tipo en concreto, pode desactivar o filtro correspondente desmarque a caixa de verificación ao seu carón. OmegaT omitirá entón os ficheiros apropiados á hora de cargar proxectos, e copiará os devanditos ficheiros sen modificar cando se creen os documentos de destino. Cando desexe empregar o filtro de novo, active a caixa de verificación. Faga clic en Predeterminados para volver os filtros de ficheiro ao estado predeterminado. Para editar que ficheiros e codificacións procesará cada filtro, seleccione o ficheiro da lista e prema en Editar.

### Opcións de filtrado

Filtros de ficheiro Opcións

Moitos filtros (ficheiros de texto, ficheiros XHTML, ficheiros HTML e XHTML, ficheiros OpenDocument e ficheiros Microsoft Open XML) teñen unha ou máis opcións específicas. Para modificar as opcións, seleccione o filtro da lista e faga clic en Opcións. As opcións dispoñíbeis son:

Ficheiros de texto

- Segmentación por parágrafos en saltos de liña, liñas baleiras ou nunca:

  se están activadas as regras de segmentación por frase, o texto será segmentado segundo a opción seleccionada.

Ficheiros PO

- Permitir traducións en branco no ficheiro de destino:

  se esta opción está activada, cando non se traduce un ficheiro PO (que pode ser un parágrafo enteiro), a tradución podería estar baleira no ficheiro de destino. Tecnicamente, o segmento `msgstr` do ficheiro PO, se se crea, deixarase baleiro. Xa que este é o comportamento normal para os ficheiros PO, está activado por defecto. Se se desactiva esta opción, o texto orixinal será copiado no segmento de destino.

- Omitir cabeceira de PO

  Se se activa esta opción, as cabeceiras de PO serán omitidas e deixaranse sen cambiar.

- Substituír automaticamente 'nplurals=INTEGER; &plural=EXPRESSION;' na cabeceira

  Esta opción permite que OmegaT sobrescriba a especificación na cabeceira do ficheiro PO e empregue as opcións predeterminadas para o idioma de destino seleccionado.

Ficheiros XHTML

- Engadir ou reescribir o código de ficheiros HTML e XHTML: moitas veces os ficheiros de destino teñen que ter un conxunto de codificación de caracteres diferente ao do ficheiro de orixe (tanto se está definido explícita coma implicitamente). Empregando esta opción, o tradutor pode especificar se os ficheiros de destino terán unha declaración de codificación incluída. Por exemplo, se os filtros de ficheiro especifican UTF8 coma esquema de codificación para os ficheiros de destino, seleccionar Sempre asegurará que esta información se inclúe nos ficheiros traducidos.

- Traducir os seguintes atributos: os atributos seleccionados aparecerán coma segmentos na xanela de edición.

- Iniciar un novo parágrafo en: a etiqueta HTML <br> creará un novo parágrafo para os efectos de segmentación.

- Omitir as expresións regulares de coincidencia de texto: omitirase o texto que coincida coas expresións regulares. Amosarase en vermello na validación de etiquetas. O texto no segmento de orixe que coincide amósase en cursiva.

- Non traducir o atributo de contido das metaetiquetas...: As seguintes metaetiquetas non serán traducidas.

- Non traducir o contido das etiquetas cos seguintes pares chave-valor dos atributos (separados por comas):: unha coincidencia na lista de pares chave-valor causará que se ignore o contido das etiquetas.

  Ás veces é útil ser capaz de facer algunhas etiquetas intraducíbeis baseándose no valor dos atributos. Por exemplo, `<div class="hide"> <span translate="no">` Pode definir pares chave-valor para que algunhas etiquetas se deixen sen traducir. No exemplo anterior, o campo debería conter: `class=hide, translate=no`

Ficheiros Microsoft Office XML

Pode seleccionar que elementos se van traducir. Aparecerán coma segmentos separados na tradución.

- Word: texto de instrución non visíbel, comentarios, notas a pé, notas ao final, rodapés

- Excel: comentarios, nome das follas

- Power Point: comentarios das diapositivas, padróns de diapositivas, deseño das diapositivas

- Global: gráficas, diagramas, debuxos, WordArt

- Outras opcións:

  - Agregar etiquetas: se se marca, as etiquetas sen texto traducíbel entre elas agregaranse coma etiquetas simples.

  - Manter os espazos para todas as etiquetas: se se marca, manterase o «espazo en branco» (é dicir, espazos e quebras de liña), incluso se non se estabelecen tecnicamente no documento

Ficheiros HTML e XHTML

- Engadir ou reescribir a declaración de codificación de ficheiros HTML e XHTML: Sempre (predeterminado), Só se o ficheiro (X)HTML ten un cabezallo, Só se o ficheiro (X)HTML ten unha declaración de codificación, Nunca.

- Traducir os seguintes atributos: os atributos seleccionados aparecerán coma segmentos na xanela de edición.

- Iniciar un novo parágrafo en: a etiqueta HTML <br> creará un novo parágrafo para os efectos de segmentación.

- Omitir as expresións regulares de coincidencia de texto: o texto que coincida coas expresións regulares se omitirá.

- Non traducir o atributo de contido das metaetiquetas...: As seguintes metaetiquetas non serán traducidas.

- Non traducir o contido das etiquetas cos seguintes pares chave-valor dos atributos (separados por comas):: unha coincidencia na lista de pares chave-valor causará que se ignore o contido das etiquetas.

Ficheiros de texto

- Segmentación por parágrafos en saltos de liña, liñas baleiras ou nunca:

  se están activadas as regras de segmentación por frase, o texto será segmentado segundo a opción seleccionada.

Ficheiros en formato Open Document (ODF)

- Pode seleccionar cal dos seguintes elementos serán traducidos:

  entradas do índice, marcadores, referencias dos marcadores, notas, comentarios, notas das presentacións, ligazóns (URL), nomes das follas

### Diálogo de edición de filtros

Filtros de ficheiro Edición

Este diálogo permítelle configurar os padróns de nome de ficheiro orixe dos ficheiros que se procesarán, personalizar os nomes de ficheiro dos ficheiros traducidos, e seleccionar a codificación a empregar na carga e gardado do ficheiro. Para modificar un padrón de filtro de ficheiro, pode modificar os campos directamente ou ben facer clic en Editar. Para engadir un novo padrón de filtros de ficheiro, faga clic en Engadir. Emprégase o mesmo diálogo para engadir un padrón ou para editar un padrón en particular. O diálogo é útil porque inclúe un editor especial de padróns de nomes de ficheiro de destino que pode configurar os nomes dos ficheiros creados.

#### Tipo de ficheiro de orixe, padrón do nome do ficheiro

Ficheiros de orixe Tipo de ficheiro e padrón do nome
Filtros de ficheiro Tipo de ficheiro e padrón do nome

Cando OmegaT atopa un ficheiro no cartafol de orixe, intenta seleccionar o filtro baseándose na extensión dos ficheiros. Para ser precisos, OmegaT intenta coincidir cada padrón dos nomes do ficheiro de orixe dos filtros co nome do ficheiro. Por exemplo, o padrón `*.xhtml` fai coincidir calquera ficheiro coa extensión `.xhtml`. Se se atopa o filtro apropiado, asígnase o ficheiro para ser procesado. Por exemplo, de xeito predeterminado, empréganse os filtros XHTML para o procesado de ficheiros coa extensión .xhtml. Pode cambiar o engadir padróns de nomes de ficheiro para que os ficheiros sexan xestionados por cada filtro. Os padróns de nome de ficheiro de orixe utilizan caracteres comodín similares aos empregados nas Buscas. O carácter '*' coincide con ningún ou máis caracteres. O carácter '?' coincide con exactamente un carácter. O resto de caracteres represéntanse a eles mesmos. Por exemplo, se desexa que o filtro de textos xestione os ficheiros léame (`leame, lea.me`, e `leame.txt`) debería empregar o padrón `lea*`.

#### Codificación dos ficheiros de orixe e destino

Só un número limitado de formatos de ficheiro especifican unha codificación obrigatoria. Os formatos de ficheiros que non especifican a codificación, empregarán a codificación estabelecida por vostede para a extensión que coincida co seu nome. Por exemplo, de modo predeterminado, os ficheiros `.txt` cargaranse empregando a codificación predeterminada do seu sistema operativo. Pode cambiar a codificación de orixe para cada padrón de nome de ficheiro de orixe diferente. Estes ficheiros tamén poden producirse en calquera codificación. De modo predeterminado, a codificación do ficheiro traducido é a mesma que a codificación do ficheiro de orixe. Os campos de codificación de orixe e destino empregan caixas de combinación que inclúen todas as codificacións admitidas. <auto> deixa a escolla de codificación a OmegaT. Así é como funciona:

- OmegaT identifica a codificación do ficheiro de orixe mediante o emprego da declaración de codificación, de habela (ficheiros HTML, ficheiros baseados en XML)

- OmegaT está construído para empregar unha codificación obrigatoria para certos formatos de ficheiros (propiedades de Java, etc.)

- OmegaT emprega a codificación predeterminada do sistema operativo para os ficheiros de texto.

Ficheiros orixe Codificación
Ficheiros de destino Codificación
Filtros de ficheiro Orixe, destino - codificación

#### Nome de ficheiro de destino

Ficheiros de destino Nomes de ficheiro

Ás veces pode que desexe renomear os ficheiros que traduciu automaticamente, por exemplo, engadindo un código de idioma despois do nome do ficheiro. O padrón de nome de ficheiro de destino emprega unha sintaxe especial, así que se desexa editar este campo, debe facer clic en Editar... e empregar o Diálogo de edición de padróns. Se quere recuperar a configuración predeterminada do filtro, faga clic en Predeterminados. Tamén pode modificar o nome directamente no campo de padrón do nome de ficheiro de destino ou no diálogo de filtros de ficheiro. O diálogo de edición de padróns ofrece, entre outras, as seguintes opcións:

Filtros de ficheiro Diálogo

- O predeterminado é `${filename}`– nome do ficheiro completo do ficheiro de orixe con extensión: neste caso o nome do ficheiro traducido é o mesmo que o do ficheiro orixinal.

- `${nameOnly}`– permítelle inserir só o nome do ficheiro orixinal sen extensión.

- `${extension}` – a extensión do ficheiro orixinal.

- `${targetLocale}`– código de idioma de destino (coa forma «xx_YY»).

- `${targetLanguage}`– código do país e do idioma xuntos (coa forma «XX_YY»).

- `${targetLanguageCode}` – o idioma de destino - só «XX».

- `${targetCountryCode}`–o país de destino - só «YY».

- `${timestamp-????}` – hora do sistema no momento da creación do ficheiro en diferentes padróns.

  Vexa a Documentación de Oracle para máis exemplos dos padróns «SimpleDateFormat».

- `${system-os-name}` - sistema operativo do computador empregado

- `${system-user-name}` - nome de usuario do sistema

- `${system-host-name}` - nome do servidor do sistema

- `${file-source-encoding}` - codificación do ficheiro orixinal

- `${file-target-encoding}` - codificación do ficheiro de destino

- `${targetLocaleLCID}` - idioma de destino de Microsoft

Hai outras variantes adicionais para as variábeis ${nameOnly} e ${Extension}. Se o nome do ficheiro é ambivalente, pode aplicar variábeis da forma `${name only`-extension number} e `${extension`-extension number} . Se por exemplo, o ficheiro orixinal se chama Documento.xx.docx, as seguintes variábeis darán os seguintes resultados:

- `${nameOnly-0}` Documento

- `${nameOnly-1}` Documento.xx

- `${nameOnly-2}` Documento.xx.docx

- `${extension-0}` docx

- `${extension-1}` xx.docx

- `${extension-2}` Documento.xx.docx

## Ficheiros e cartafoles de OmegaT

OmegaT funciona con tres tipos de ficheiros.

- Ficheiros do proxecto de tradución: constitúen o proxecto de tradución. Perdelos podería afectar á integridade do proxecto e a súa capacidade de completar o traballo. Os ficheiros do proxecto son os ficheiros máis importantes en OmegaT. Son os ficheiros cos que traballas día a día ao traducir.

- Ficheiros de configuración do usuario: son creados cando se modifica o comportamento de OmegaT pola configuración das preferencias do usuario. Perdelas normalmente resulta en que OmegaT volve ao «estado de fábrica». Isto pode ser algo problemático ás veces cando estás en medio dunha tradución.

- Ficheiros de aplicacións: están incluídos no paquete que descarga. A maioría deles son necesarios para que OmegaT funcione propiamente. Se por algunha razón perde ou corrompe algún destes ficheiros, simplemente descargue e/ou reinstale OmegaT para recuperalos.

### Ficheiros do proxecto de tradución

Un proxecto de tradución de OmegaT consiste nun número de ficheiros e cartafoles.

Cando crea un proxecto de tradución, OmegaT crea automaticamente un cartafol co nome especificado e unha lista de cartafoles:

Proxecto OmegaT

Poden escollerse localizacións alternativas para algúns cartafoles na creación do proxecto ou durante a tradución. É polo tanto posíbel seleccionar cartafoles existentes ou crear cartafoles en localizacións que reflictan os seus hábitos de xestión de proxectos e fluxo de traballo. Para cambiar a localización dos cartafoles unha vez creado o proxecto, abra Proxecto > Propiedades... no menú ou con Ctrl+E e faga os cambios necesarios.

Nun xestor de ficheiros un proxecto de tradución semella e funciona como calquera outro cartafol. No seguinte exemplo o cartafol `my projects` contén tres proxectos de OmegaT:

Proxectos de OmegaT e subcartafoles

Facendo dobre clic no elemento coa icona de OmegaT é suficiente para abrir o proxecto. Un proxecto de tradución Proxecto_Exemplo creado coa configuración predeterminada crearase como un novo subcartafol coa seguinte estrutura:

#### Cartafol superior

Ficheiros do proxecto Ficheiro omegat.project

O cartafol superior dun cartafol sempre contén o ficheiro `OmegaT.Project`, que contén os parámetros do proxecto tal e como se definiron na xanela de propiedades do proxecto (Proxecto > Propiedades). Mentres se vai traducindo, crearanse ficheiros adicionais (`project_name``-omegat.tmx, project_name-level1.tmx e project_name-level2.tmx`) que se actualizarán durante o proceso de tradución. Estes ficheiros conteñen a mesma información das memorias de tradución mais en diferentes formas, para poder ser empregadas despois en futuros proxectos.

#### Subcartafol dictionary

Inicialmente baleiro, este cartafol pode conter dicionarios que engada ao proxecto. Vexa o capítulo Dicionarios para máis información.

#### Subcartafol glossary

Este cartafol está inicialmente baleiro. Conterá glosarios que empregue no proxecto. Vexa o capítulo Glosarios para máis información.

#### Subcartafol omegat

Ficheiros do proxecto Subcartafol omegat

O subcartafol omegat contén polo menos un e posibelmente moitos outros ficheiros. O ficheiro máis importante é `project_save.tmx,` pois é a memoria de tradución coa que traballa o proxecto. Vanse engadindo copias deste ficheiro (coa extensión bak) progresivamente neste subcartafol, primeiro ao comezo da sesión de tradución, ao final, e mentres progresa a tradución. Deste modo se pode advertir dunha perda de datos (vexa Prever a perda de datos no capítulo Outros.

Durante a tradución poden crearse ficheiros adicionais neste subcartafol, ficheiros como os seguintes:

stats.txt | contén as estatísticas actuais do proxecto. Pode velas seleccionando Ferramentas > Estatísticas
ignored_words.txt. learned_words.txt | son creados e empregados polo verificador ortográfico. Se xa reuniu palabras que lle gustaría que o verificador ortográfico ignore ou acepte, só necesita copiar as ficheiros correspondentes no subcartafol `omegat` do seu proxecto actual.
project_stats_match.txt | contén as últimas estatísticas de coincidencia, xeradas por Ferramentas > Estatísticas de coincidencias
segmentation.conf | se existe, contén regras de segmentación específicas do proxecto, se se requiren en Proxecto > Propiedades... Vexa o Capítulo de propiedades do proxecto
filters.xml | se existe, contén regras de filtros específicas do proxecto, se se requiren en Proxecto > Propiedades... Vexa o Capítulo de propiedades do proxecto

Ficheiros do proxecto Ficheiro de estatísticas
Ficheiros do proxecto ignored_words e learned_words

#### Subcartafol source

Ficheiros do proxecto Subcartafol source

O subcartafol source contén os ficheiros que serán traducidos. Pode engadir ficheiros nel máis tarde. Teña en conta que a estrutura do subcartafol source pode tomar a forma que vostede queira. Se os ficheiros a traducir son partes dunha estrutura en árbore (como nunha páxina web), só necesita especificar o subcartafol superior e OmegaT manterá os contidos enteiros, mentres mantén a estrutura en árbore intacta.

#### Subcartafol target

Ficheiros do proxecto Subcartafol target

Este subcartafol está inicialmente baleiro. Para engadir contidos a el, seleccione Ctrl D Proxecto Crear documentos traducidos . Os ficheiros do cartafol `source`, tanto traducidos coma non, xéranse entón aquí, coa mesma xerarquía que a presente no subcartafol source. Os contidos do subcartafol source reflectirán o estado da tradución, tal e como está ma memoria de tradución do proxecto, gardada no actual /omegat/project_save.tmx. Os segmentos sen traducir quedarán no idioma orixinal.

Ficheiros do proxecto Ficheiros do proxecto de tradución

### Ficheiros de configuración do usuario

Ficheiros do proxecto Ficheiros de configuración do usuario

Os ficheiros de usuario conteñen a información aplicábel a todos os proxectos dun usuario dado;

logs/OmegaT.log | Este ficheiro rexistra as mensaxes de erro de Java mentres OmegaT está sendo executado. Se OmegaT se comporta dun xeito errático, é importante incluír este ficheiro ou a parte relevante a un informe de erro
script/ | cartafol que contén ficheiros de script para o plugin de script, se está instalado
filters.xml | Filtros de ficheiro predeterminados do usuario
omegat.prefs | Preferencias de OmegaT
segmentation.conf | Regras de segmentación predeterminadas do usuario
uiLayout.xml | Ficheiro xml con todas as configuracións e opcións accesíbeis a través da interface de usuario

Teña en conta que as regras de segmentación e de filtros predeterminadas poden sobrescribirse pola configuración específica do proxecto (vexa anteriormente). A localización dos ficheiros de usuario depende da plataforma que use:

Windows 2000 e XP | `Documents and Settings\<Nome de usuario>\Application Data\OmegaT`
Windows Vista e 7 | `Users\<Nome de usuario>\AppData\Roaming\OmegaT`
Outros Windows | `<Algo>\OmegaT` (<Algo> correspóndese coa localización do cartafol «home» determinado por Java)
Linux/Solaris/FreeBSD | `<Cartafol de inicio do usuario>/.omegat` (.omegat é un cartafol, o punto que precede ao nome faino invisíbel a menos que escriba ls -a ou unha orde equivalente)
MAC OS X | `<Cartafol de inicio do usuario>/Library/Preferences/OmegaT`
Outros | `<Cartafol de inicio do usuario>`

### Ficheiros de aplicacións

Ficheiros do proxecto Ficheiros de aplicacións

OmegaT distribúese coma un paquete que se pode descargar desde SourceForge. Aquí considérase un paquete independente da plataforma nunha forma Java estándar. As alternativas inclúen un paquete Linux .tar, un instalador de Windows (con ou sen Java Runtime Environment), un instalador de Mac OS X, e un paquete co código fonte para os desenvolvedores.

O paquete independente de plataforma pode empregarse en calquera plataforma con Java 1.6 runtime environment, incluídas as plataformas para as que exista un paquete específico. Tamén se ofrece un ficheiro comprimido (ficheiro zip ou tar) que debe extraer nun cartafol da súa escolla para a instalación. O ficheiro pode extraerse normalmente facendo dobre clic no paquete descargado. Unha vez extraído o ficheiro, crearase un cartafol que contén os seguintes contidos:

Ficheiro/ subcartafol | Contidos
`/docs/` | Todos os manuais de usuario están neste cartafol. Pode abrimos nun navegador de Internet para obter acceso ás ligazóns externas.
`/images/` | Iconas e logos gráficos
`/lib/` | Contén os ficheiros Java necesarios para a operación de OmegaT.
`join.html` | É un ficheiro html ordinario que, cando se abre no navegador, o dirixe ao grupo de usuarios de OmgaT aloxado en Yahoo! Groups. Non é necesario unirse, mais lle concederá acceso a servizos adicionais, como ficheiros, cuestionarios e a oportunidade de tomar parte nas discusións relacionadas con OmegaT. Os arquivos do grupo son públicos e poden verse sen unha subscrición ao grupo.
`changes.txt` | Unha lista relativamente detallada das modificacións entre esta versión e as anteriores.
`license.txt` | A LICENZA PÚBLICA XERAL DE GNU. Esta licenza permítelle facer certas cousas con OmegaT, incluso a modificación e distribución do mesmo. Se está interesado en modificar ou distribuír OmegaT, lea este documento coidadosamente e asegúrese de que entende as súas implicacións antes de facer nada. Se ten algunha pregunta, non dubide en dirixirse aos membros do proxecto directamente, tanto enviándolles un correo electrónico desde a páxina de SourceForge ou enviándolles un correo público ao grupo de usuarios.
`doc-license.txt` | A LICENZA PÚBLICA XERAL DE GNU. Esta licenza cobre a documentación. Vexa máis arriba.
`readme.txt` | Este ficheiro é moi importante e debería asegurarse de que o leu antes de iniciar OmegaT. Inclúe información xeral de OmegaT, onde atopar máis información, como contribuír, etc. Traduciuse a varias linguas.
OmegaT | Un ficheiro de texto que inclúe dúas liñas:
    #!/bin/bash java
    java -jar OmegaT.jar $*
Os usuarios de Linux e OS X poden atopar este ficheiro útil. Fágao executábel (`chmod +x OmegaT`) desde a liña de ordes despois de asegurarse de que está no cartafol de OmegaT. Entón poderá iniciar OmegaT se executa este ficheiro desde a liña de ordes.
OmegaT.bat | Un ficheiro batch empregado para iniciar OmegaT desde a liña de ordes de Windows. Contén só a seguinte liña:
    java -jar OmegaT.jar %*
`OmegaT.jar` | A aplicación OmegaT principal. Para iniciar OmegaT, debe iniciar este ficheiro tanto desde a liña de ordes ou desde o xestor de ficheiros, usualmente facendo dobre clic nel.

## Ficheiros a traducir

### Formatos de ficheiro

Ficheiros orixe Formatos de ficheiro
Ficheiros de destino Formatos de ficheiro

Pode empregar OmegaT para traducir ficheiros en varios formatos. Hai basicamente dous tipos de formatos: texto plano e texto formatado.

#### Ficheiros de texto plano

Ficheiros de destino Ficheiros de texto plano
Ficheiros orixe Ficheiros de texto plano

Os ficheiros de texto plano só conteñen texto, polo que a súa tradución é tan sinxela como escribila. Hai moitos métodos para especificar a codificación dun ficheiro de modo que os contidos non se líen cando se abran en OmegaT. Estes ficheiros non conteñen ningunha información de formatado mais aló de espazos en branco empregados para aliñar o texto, indicar parágrafos e inserir saltos de liña. Non poden conter ou manter información relacionada á cor, fonte, etc. do texto. Actualmente, OmegaT é compatíbel cos seguintes formatos de texto plano:

Formatos de ficheiro sen formatar Ficheiros orixe

- Texto ASCII (.txt, etc.)

- Texto codificado (*.UTF8)

- Paquetes de recursos Java (*.properties)

- Ficheiros PO (*.po)

- Ficheiros (clave=valor) INI (*.ini)

- Ficheiros DTD (*.DTD)

- Ficheiros DokuWiki (*.txt)

- Ficheiros de título SubRip (*.srt)

- Ficheiros de Magento CE Locale CSV (*.csv)

OmegaT pode xestionar outros tipos de ficheiro de texto plano asociando a extensión de ficheiro a un tipo de ficheiro compatíbel (por exemplo, os ficheiros .pod poden asociarse a un filtro de texto ASCII) e preprocesándoos con regras de segmentación específicas.

Os ficheiros PO poden conten tanto o texto de orixe coma o de destino. Desde este punto de vista, hai ficheiros de texto plano máis memorias de tradución. Se para un segmento de orixe dado aínda non hai unha tradución existente na memoria de tradución do proxecto (project_save.tmx), a tradución actual gardarase en project_save.tmx como a tradución predeterminada. Aínda si, se xa existe o segmento de orixe cunha tradución diferente, gardarase a nova tradución como unha tradución alternativa.

Ficheiros orixe PO como ficheiros bilingües

#### Ficheiros de texto formatados

Ficheiros de destino Ficheiros de texto formatado Texto etiquetado
Ficheiros orixe Ficheiros de texto plano

Os ficheiros de texto formatado conteñen información como o tipo de fonte, tamaño, cor, etc. así como o texto. Créanse normalmente en procesadores de texto ou editores de HTML. Estes formatos de texto están deseñados para manter a información do formato. A información do formato pode ser tan simple como «isto está en negra», ou tan complexo como datos en táboas con diferentes tamaños de fonte, cores, posicións, etc. Na maioría dos traballos de tradución, se considera importante que se manteña o formato do texto orixinal na tradución. OmegaT permite facer isto marcando os caracteres/palabras que teñan un formato especial con etiquetas sinxelas de xestionar. A simplificación do formato do texto orixinal contribúe enormemente para reducir o número de etiquetas. Cando sexa posíbel, a unificación de fontes, tamaño de fontes, cores, etc. empregados nun documento, simplifica a tarefa de tradución e reduce o número posíbel de erros de etiquetas. Cada tipo de ficheiro xestiónase de modo diferente en OmegaT. Pode configurarse un comportamento específico nos filtros de ficheiro. Cando se redactou este texto, OmegaT era compatíbel cos seguintes formatos de texto formatado:

Formatos de ficheiro formatados Ficheiros orixe

- ODF - OASIS Open Document Format (*.ods, *.ots, *.odt, *.ott, *.odp, *.otp)

- Microsoft Office Open XML (*.docx, *.dotx, *.xlsx, *.xltx, *.pptx)

- (X)HTML (*.html, *.xhtml,*.xht)

- Compilador de axuda HTML (*.hhc, *.hhk)

- DocBook (*.xml)

- XLIFF (*.xlf, *.xliff, *.sdlxliff) - da variedade orixe=destino

- QuarkXPress CopyFlowGold (*.tag, *.xtg)

- Ficheiros ResX (*.resx)

- Recursos para Android (*.xml)

- LaTex (*.tex, *.latex)

- Ficheiros de Axuda (*.xml) e Manuais (*.hmxp)

- Typo3 LocManager (*.xml)

- Localización WiX (*.wxl)

- Iceni Infix (*.xml)

- Exportación a Flash XML (*.xml)

- TXML de Wordfast (*.txml)

- Camtasia para Windows (*.camproj)

- Visio (*.vxd)

OmegaT tamén pode aceptar outros tipos de ficheiro de texto formatado asociando a súa extensión a un tipo de ficheiro compatíbel, asumindo que as regras de segmentación correspondentes os segmentará correctamente.

### Outros formatos de ficheiro

Ficheiros de destino Outros formatos de ficheiro
Ficheiros orixe Outros formatos de ficheiro

Poden existir outros formatos de texto plano ou formatado apropiados para o seu procesamento en OmegaT.

Poden empregarse ferramentas externas para converter ficheiros a un formato compatíbel. Os ficheiros traducidos necesitarán ser convertidos de novo ao formato orixinal. Por exemplo, se ten unha versión desactualizada de Microsoft Word, que non é compatíbel co formato ODT, aquí vai un pequeno truco para ficheiros coa extensión DOC:

Ficheiros de destino Ferramentas de conversión de ficheiros

- importe o ficheiro nun procesador de textos ODF

- garde o ficheiro en formato ODT

- tradúzao no ficheiro ODT de destino

- cargue o ficheiro de destino nun procesador de textos ODF

- garde o documento coma un ficheiro DOC

A calidade do formato do ficheiro traducido dependerá na calidade das varias conversións. Antes de facer estas conversións, asegúrese ter probado todas as opcións. Comprobe a páxina web de OmegaT para unha lista actualizada de ferramentas de asistencia á tradución.

### Linguas de escritura de dereita a esquerda (RTL)

Linguas de escritura de dereita a esquerda (RTL)
Ficheiros de destino Linguas de escritura de dereita a esquerda
Ficheiros orixe Linguas de escritura de dereita a esquerda

A xustificación dos segmentos de orixe e destino depende das linguas do proxecto. De xeito predeterminado, se emprega unha xustificación á esquerda para as linguas de escritura de esquerda a dereita (LTR) e unha xustificación á dereita para as linguas de escritura de dereita á esquerda (RTL) Pode cambiar entre os distintos modos premendo Shift Ctrl O (é a letra O, non o numeral 0). A combinación Shift Ctrl O ten tres estados:

- xustificación predeterminada, que é a definida polo idioma

- xustificación á esquerda

- xustificación á dereita

O emprego do modo RTL en OmegaT non ten ningunha influencia nin sequera na disposición dos documentos traducidos creados en OmegaT. O modo dos documentos traducidos debe cambiarse na aplicación (como Microsoft Word) empregada comunmente para amosar ou modificalos (comprobe os manuais relevantes para máis detalles). O emprego de Shift Ctrl O fai que tanto o texto inserido coma a aparencia de OmegaT cambien. Pode empregarse por separado para os tres paneis (editor, coincidencias parciais e glosario) facendo clic no panel e activando o modo. Tamén pode empregarse nos campos de inserción de OmegaT (na xanela de buscas, para as regras de segmentación, etc.)

Nota para os usuarios de Mac OS X: empregade o atallo Shift Ctrl O e non cmd+Ctrl+O.

#### Mestura de cadeas RTL e LTR nos segmentos

Idiomas RTL Mestura de cadeas RTL e LTR
Ficheiros de destino Mestura de cadeas RTL e LTR
Ficheiros orixe Mestura de cadeas RTL e LTR

Cando está escribindo un texto puramente RTL, pode empregar a vista predeterminada (LTR). Porén, en moitos casos é necesario inserir texto LTR en texto RTL. Por exemplo, nas etiquetas de OmegaT, nomes de produtos que teñen que permanecer no idioma LTR orixinal, marcadores de posición en ficheiros de localización e números en texto. En casos coma este, é necesario cambiar ao modo RTL, de modo que o texto RTL (en realidade bidireccional) se amose correctamente. Deberiamos destacar que cando OmegaT está en modo RTL, tanto a orixe coma o destino amósanse en modo RTL. Isto significa que se o idioma de orixe é LTR e o idioma de destino é RTL, ou viceversa, pode ser necesario cambiar alternativamente entre os modos RTL e LTR para ver o segmento de orixe e inserir o de destino dun xeito fácil nos seus respectivos modos.

#### Etiquetas de OmegaT en segmentos RTL

Idiomas RTL Etiquetas de OmegaT en idiomas RTL

Como se dixo anteriormente, as etiquetas de OmegaT son cadeas LTR. Cando traducimos entre un idioma RTL e LTR, ler correctamente as etiquetas do orixinal e inserilas propiamente na tradución pode requirir que o tradutor cambie entre os modos LTR e RTL varias veces.

Se o documento o permite, animamos ao tradutor a que retire información en canto ao estilo do documento orixinal de modo que aparezan o menor número de etiquetas posíbel na interface ce OmegaT. Siga as indicacións que lle damos nos Consellos para a xestión de etiquetas. Valide as etiquetas frecuentemente (vexa Validación de etiquetas) e produza os documentos traducidos (vexa máis abaixo e Menú) a intervalos regulares para facer máis fácil atopar calquera problema que poida xurdir. Un consello: traducir unha versión en texto plano do texto e engadir despois as marcas de estilo necesarias na aplicación adecuada despois de realizar a tradución pode ser menos complicado.

#### Crear documentos RTL traducidos

Idiomas RTL Crear ficheiros de destino RTL
Idiomas RTL Ficheiros de destino
Idiomas RTL Crear texto de destino RTL

Cando se crea o documento traducido, a súa dirección será a mesma que a do documento orixinal. Se o documento orixinal era LTR, a dirección do documento de destino debe cambiarse manualmente a RTL na aplicación adecuada. Cada formato ten os seus modos específicos de xestionar a disposición RTL: comprobe os manuais das aplicacións relevantes para máis detalles.

Para os ficheiros .docx, fanse algúns cambios automaticamente:

- Os parágrafos, seccións e táboas configúranse en bidi
- Os elementos do texto configúranse en RTL

Para evitar o cambio de parámetros de disposición dos ficheiros de destino cada vez que se abren os ficheiros, pode que sexa posíbel cambiar os parámetros de disposición do ficheiro orixe para que eses parámetros sexan herdados polos ficheiros de destino. Estas modificacións son posíbeis nos ficheiros ODF, por exemplo.

## Editar comportamento...

Menú Opcións Editar comportamento...

O diálogo en Opcións Editar comportamento... permite que o usuario seleccione como se inicia e comporta o campo de edición do segmento activo:

Opcións de edición de comportamento

A tradución dos ficheiros lévase a cabo cun desprazamento de segmento a segmento, editando de cada vez un deles. Cando se move entre os segmentos, pode desexar que o programa insira no campo de edición unha tradución xa feita como una tradución parcial ou co texto de orixe. En Opcións Editar comportamento... OmegaT ofrécelle as seguintes alternativas:

O texto orixe

  Pode facer que se insira automaticamente no campo de edición. Isto é útil para textos que conteñan moitas marcas rexistradas ou outros nomes propios que non deben modificarse.

Deixar o segmento baleiro
Menú Opcións Editar comportamento Tradución baleira

  OmegaT deixará o campo de edición en branco. Esta opción permite ao usuario inserir a tradución sen necesidade de eliminar o texto de orixe, aforrando así dous combinacións de teclas (Ctrl+A e Suprimir) Non se permiten traducións baleiras. Amósanse como <EMPTY> no editor. Para crear unha, faga clic dereito nun segmento e seleccione «Estabelecer tradución baleira». A entrada Eliminar tradución no mesmo menú emerxente tamén permite eliminar a tradución existente do segmento activo. Pode conseguir o mesmo limpando o segmento de destino e premendo Enter.

Inserir a mellor coincidencia parcial
Menú Opcións Editar comportamento Inserir coincidencia parcial

  OmegaT inserirá a tradución da cadea máis similar ao segmento de orixe actual se o limiar de similitude supera o que vostede estabeleceu neste diálogo. O prefixo (predeterminado coma baleiro) pode empregarse para etiquetar as traducións inseridas como coincidencias parciais. Se engade un prefixo (por exemplo [parcial]), pode localizar as traducións máis tarde para ver se son correctas.

As caixas de verificación na parte inferior da ventá serven para o seguinte:

Intentar converter os números cando se insira unha coincidencia parcial
Menú Opcións Editar comportamento Converter números

  Se se verifica esta opción, cando se insira unha coincidencia parcial, tanto manualmente coma automaticamente, OmegaT intentará converter os números nas coincidencias parciais segundo o contido do segmento de orixe. Hai un número de restricións:

  - O segmento de orixe e as coincidencias parciais teñen que conter a mesma lista de números

  - Os números deben ser exactamente os mesmos entre as coincidencias de orixe e de destino.

  - Só se terán en conta os números enteiros e decimais simples (empregando o punto coma carácter decimal, é dicir, 5.4, mais non 5,4 ou 54E-01).

Permite que a tradución sexa igual á cadea orixinal
Menú Opcións Editar comportamento Tradución igual a cadea orixinal

  Os documentos a traducir poden conter marcas rexistradas, nomes ou outros nomes propios que non cambiarán nos documentos traducidos. Hai dúas estratexias a seguir para os segmentos que conteñan só texto invariábel.

  Pode decidir non traducir este tipo de segmentos. OmegaT identificará estes segmentos como non traducidos. Esta é a opción predeterminada. A alternativa é inserir unha tradución que sexa idéntica ao texto de orixe. OmegaT pode recoñecer que vostede fixo isto. Para que isto sexa posíbel, vaia a Opcións Editar comportamento... e marque a caixa de verificación correspondente a Permitir que a tradución sexa igual á cadea orixinal.

Exportar o segmento a ficheiros de texto
Menú Opcións Editar comportamento Exportar o segmento actual

  A función de exportación de texto exporta os datos do proxecto de OmegaT actual a ficheiros de texto plano. Os datos expórtanse cando se abre o segmento. Os ficheiros aparecen no subcartafol /script no cartafol de ficheiros de usuario de OmegaT, e inclúen:

  - O contido dos segmentos do texto orixinal (`source.txt`).

  - O contido dos segmentos do texto traducido (`target.txt`).

  - O texto destacado polo usuario, cando preme Ctrl+Shift+C ou cando selecciona Editar > Exportar selección (`selection.txt`).

  O contido dos ficheiros sobrescribirase tanto cando se abra un novo segmento (source.txt e target.txt) como cando se exporte unha nova selección (selection.txt). Os ficheiros son ficheiros de texto plano sen formato. Todo o proceso pode dirixirse e controlarse mediante un script baseado en Tck/Tcl. Vexa Como empregar a función de exportación de texto de OmegaT para información máis específica, exemplos e suxestións.

Ir ao seguinte segmento sen traducir detense cando hai polo menos unha tradución alternativa.
Menú Opcións Editar comportamento Segmentos cunha tradución alternativa

  Se quere evitar calquera erro de tradución en segmentos con varios posíbeis contidos de destino, marcar esta caixa de verificación fará que a función Ir ao seguinte segmento sen traducir se deteña no seguinte segmento con esas características, sen ter en conta se xa se traduciu ou non.

## Traballar con texto plano

Ficheiros orixe Ficheiros de texto plano

### Codificación predeterminada

Codificación Ficheiros de texto plano
Ficheiros orixe Codificación

Os ficheiros de texto plano (na maioría dos casos, ficheiros coa extensión .txt) conteñen só información textual e ofrecen un xeito non moi definido de informar ao computador que idioma conteñen. O mellor que pode facer OmegaT neste caso é asumir que o texto está escrito no mesmo idioma que emprega o propio computador. Isto non é un problema para os ficheiros codificados en Unicode e cun sistema de caracteres de 16 bits. Se o texto está codificado en 8 bits, porén, un pode enfrontarse á seguinte situación: en vez de amosar o texto en caracteres xaponeses...

...o sistema amosará o texto como isto, por exemplo:

O computador que executa OmegaT ten ruso coma idioma predeterminado, polo que amosa os caracteres en alfabeto cirílico e non en kanji.

### A solución de OmegaT

Hai basicamente tres xeitos para enfrontarse a este problema en OmegaT. Todos están relacionados coa aplicación de filtros de ficheiro no menú de Opcións.

Cambiar a codificación dos seus ficheiros a Unicode

  abrir o ficheiro orixe nun editor de texto que interprete correctamente a codificación e gardar o ficheiro coa codificación «UTF-8». Cambiar a extensión do ficheiro de `.txt` a `.utf8.` OmegaT interpretará automaticamente o ficheiro coma un ficheiro UTF-8. Esta é a alternativa de máis sentido común, que soluciona os seus problemas a longo prazo.

Especificar a codificación dos seus ficheiros de texto plano,

  é dicir, ficheiros coa extensión `.txt`: na sección Ficheiros de texto no diálogo de filtros de ficheiro, cambie a Codificación do ficheiro orixe de <auto> á codificación que corresponda ao seu ficheiro orixe `.txt`, por exemplo, a .jp para o exemplo anterior.

Cambiar a extensión dos seus ficheiros orixe de texto plano

  por exemplo, de `.txt` a `.jp` para textos planos en xaponés: na sección Ficheiros de texto do diálogo de filtros de ficheiro, engada un novo Padrón de nome de ficheiro de orixe (`*.jp` para este exemplo) e seleccione os parámetros apropiados para a codificación de orixe e destino.

OmegaT ten dispoñíbel a seguinte lista predeterminada para facerlle máis fácil a solución ao problema con algúns ficheiros de texto plano:

- Os ficheiros `.txt` son interpretados automaticamente (<auto>) por OmegaT como se estivesen codificados coa codificación predeterminada do computador.

- Os ficheiros `.txt1` son ficheiros en ISO-8859-1, abranguendo a maioría dos idiomas de Europa occidental.

  Codificación Occidental

- Os ficheiros `.txt2` son ficheiros en ISO-8859-2, que abrangue a maioría dos idiomas de Europa central e oriental.

  Codificación Europa Central e oriental

- Os ficheiros `.utf8` son interpretados por OmegaT como se estivesen codificados en UTF-8 (unha codificación que abrangue case todas as linguas do mundo).

  Codificación Unicode

Pode comprobalo persoalmente seleccionando Filtros de ficheiro no menú Opcións. Por exemplo, se ten un ficheiro de texto en checo (moi probabelmente escrito coa codificación ISO-8859-2), simplemente necesitaría cambiar a extensión `.txt` a `.txt2` e OmegaT interpretará correctamente os seus contidos. E, por suposto, se desexa estar seguro, considere converter o tipo de ficheiro a Unicode, é dicir, ao formato de ficheiro `.utf8`.

## Traballar con texto formatado

Ficheiros de destino Texto formatado
Ficheiros orixe Texto formatado

A información de formatado presente no ficheiro orixinal normalmente necesita ser reproducida no ficheiro de destino. A información de formatado interno creada polos formatos compatíbeis (en particular DocBook, HTML, XHTML, Open Document Format (ODF) e OFfice Open XML (MS OFfice 2007 e posteriores) no momento no que se redacta este documento) preséntase como etiquetas en OmegaT. Normalmente as etiquetas ignóranse cando se considera a similitude entre diferentes textos por cuestións de coincidencia. As etiquetas reproducidas no segmento traducido presentaranse no documento traducido.

### Etiquetas de formatado

Etiquetas

Nomes das etiquetas:

Etiquetas Nomes

As etiquetas consisten en de entre un a tres caracteres máis un número A numeración única permite agrupar as etiquetas que se correspondan xuntas e diferencialas entre as outras etiquetas que teñan o mesmo carácter de atallo, mais que son diferentes realmente. Os caracteres de atallo intentan reflectir o significado oculto da etiqueta (por exemplo, b para as negras (bold en inglés), i para a cursiva (italics en inglés), etc.)

Numeración de etiquetas:

Etiquetas Numeración

As etiquetas enuméranse incrementalmente por grupo de etiqueta. Os «grupos de etiquetas» neste contexto son unha soa etiqueta (como <i0> e </i0>). Dentro dun segmento, o primeiro grupo (par ou simple) recibe o número 0, o segundo o número 1, etc. O primeiro exemplo máis abaixo ten tres grupos de etiquetas (un par, un simple e outro par), o segundo exemplo ten só un grupo (un par).

Pares e simples:

Etiquetas Pares e simples

As etiquetas sempre van en pares ou soltas (simples). As etiquetas simples indican información de formatado que non afecta ao texto ao redor (un espazo extra ou un salto de liña, por exemplo).

`<b0><Ctr+N></b0>, <br1><b2><Enter></b2><segment 2132>`

<br1> é unha etiqueta simple e non afecta ao texto ao redor dela. As etiquetas por pares normalmente indican información de estilo que se aplica ao texto situado entre a etiqueta de apertura e a de peche. <b0> e </b0> máis abaixo están emparelladas e afectan ao texto log.txt Teña en conta que a etiqueta de apertura debe estar sempre antes que a etiqueta de peche correspondente:

<`Ficheiro log (<b0>log.txt</b0>) para seguir operacións e erros.<segment 3167>`

OmegaT crea as etiquetas antes do proceso de segmentación. Dependendo das regras de segmentación, o par de etiquetas pode separarse en dous segmentos consecutivos e a validación de etiquetas dará erro e marcará os dous segmentos.

### Operacións de etiquetas

Etiquetas Operacións

Debe ter coidado coas etiquetas. Se se cambian accidentalmente, o formato do ficheiro final pode corromperse. Unha regra básica é que a secuencia de etiquetas debe manterse na mesma orde. Porén, é posíbel, se se seguen unhas regras estritas, desviarse desta regra básica.

Duplicación de etiquetas:

Etiquetas Duplicación

Para duplicar grupos de etiquetas, simplemente cópieas na posición da súa elección. Teña en conta que nun par, a etiqueta de apertura debe estar antes que a etiqueta de peche. O formatado representado polo grupo que duplicou aplicarase as dúas seccións.

Exemplo:

`<b0>Este formatado</b0> vai duplicarse aquí.<segment 0001>`

Despois da duplicación:

`<b0>Este formatado</b0> <b0>foi duplicado aquí</b0>.<segment 0001>`

Eliminación de grupos de etiquetas:

Etiquetas Eliminación de grupos

Para eliminar grupos de etiquetas, simplemente retíreas do segmento. Teña en conta que nun par debe eliminar tanto a etiqueta de apertura como a de peche para asegurarse de que todas as pegadas do formatado se eliminan correctamente, senón o ficheiro traducido pode corromperse. Eliminando un grupo de etiquetas, eliminará o formatado relacionado con elas do ficheiro traducido.

Exemplo:

`<b0>Este formatado</b0> vai eliminarse.<segment 0001>`

Despois da eliminación:

`Este formatado foi eliminado.<segment 0001>`

### Aniñamento de grupos de etiquetas

Etiquetas Aniñamento de grupos

A modificación da orde dun grupo de etiquetas pode resultar nun aniñamento dun grupo de etiquetas con outro grupo de etiquetas. Isto é aceptábel, pois o grupo de peche pecha totalmente o grupo pechado. É dicir, cando se moven pares de etiquetas, asegúrese de que tanto as etiquetas de apertura como as de peche están dentro ou fora de outros pares de etiquetas, ou o ficheiro traducido pode corromperse e dar erro ao abrilo.

Exemplo:

`<b0>O formatado</b0> <b1>un</b1> vai aniñarse dentro do formatado cero.<segment 0001>`

Despois do aniñamento:

`<b0>O formatado <b1>un</b1></b0> aniñouse dentro do formatado cero.<segment 0001>`

### Superposición de grupos de etiquetas

Etiquetas Superposición de grupos

A superposición é o resultado da mala manipulación de pares de etiquetas e é seguro que o seu resultado será a corrupción do formato e ás veces o documento traducido nin sequera abrirá.

Exemplo:

`<b0>O formatado</b0> <b1>un</b1> vai liarse.<segment 0001>`

Despois dunha mala manipulación:

`<b0>O formatado <b1>un</b0> </b1>está liado agora.<segment 0001>`

### Opcións da validación de etiquetas

Para personalizar o traballo con etiquetas, pode configurar algunhas das regras na xanela Opcións > Validación de etiquetas...:

O comportamento amosado aquí aplícase a todos os ficheiros de orixe e non só para algúns tipos de ficheiro, coma o texto formatado.

- Variábeis printf - non comprobar, comprobación simple, comprobar todas

  OmegaT pode comprobar se variábeis de programación (como %s por exemplo) no orixinal existen na tradución. Pode decidir non comprobalas, comprobar só as variábeis printf simples (como %s, %d, etc.) ou por variábeis print de todos os tipos.

- Comprobar os padróns MessageFormate simples de java

  Marcando esta caixa fará que OmegaT comprobe se as etiquetas MessageFormat simples de java (como {0}) se procesaron correctamente.

- Expresión regular de etiqueta(s) personalizada(s)

  Inserir unha expresión regular aquí fará que OmegaT trate as aparicións detectadas como etiquetas do usuario. Comproba que o número de etiquetas e a súa orde sexa idéntica, xusto coma no caso das etiquetas de OmegaT.

- Expresión regular para o(s) fragmento(s) que deben eliminarse da tradución

  Pódese inserir unha expresión regular por contidos non desexados na tradución. Calquera coincidencia co segmento de destino será pintada de vermello, é dicir, fácil de identificar e corrixir. Cando busca por coincidencias parciais ignórase o padrón de eliminación. Se engade unha penalización fixa de 5 se a parte eliminada non coincida con algún outro segmento, así que a coincidencia non se mostrará ao 100 %.

### Validación de grupos de etiquetas

Etiquetas Validación de grupos

A función de validación de etiquetas detecta os cambios nas secuencias de etiquetas (tanto deliberados coma accidentais), e amosa os segmentos afectados. Iniciar esta función – Ctrl+T - abre unha xanela que contén todos os segmentos no ficheiro que conteñan etiquetas supostamente rotas ou mal colocadas na tradución. Reparar as etiquetas e crear de novo os documentos finais é fácil coa función de validación de etiquetas. A xanela que se abre cando preme Ctrl+T contén unha táboa de tres columnas cunha ligazón ao segmento, o segmento orixinal e o segmento traducido.

Atallos de teclado Validación de etiquetas - Ctrl+T

Entrada de validación de etiquetas

As etiquetas destácanse en negra e azul para unha comparación fácil entre os contidos do orixinal e os traducidos. Faga clic na ligazón para activar o segmento no editor. Corrixa o erro, de ser necesario (co caso anterior falta o par <i2></i2>) e prema Ctrl+T para volver á xanela de validación de etiquetas para corrixir outros erros. Os erros de etiquetas son secuencias de etiquetas na tradución nas que non se reproduce a mesma orde ou número de etiquetas que no orixinal. Algunha manipulación de etiquetas é necesaria e son benignas, outras causarán problemas cando se cree o documento traducido.

### Consellos para a xestión de etiquetas

Etiquetas Consellos

Simplifique o texto orixinal

Xeralmente as etiquetas representan o formatado dalgún xeito do texto orixinal. A simplificación do formatado orixinal contribúe enormemente á redución do número de etiquetas. Cando as circunstancias o permitan, debería ter en conta a unificación das fontes, o tamaño delas, as cores, etc pois podería simplificar a tradución e reducir o número potencial de erros de etiquetas. Lea a sección de operacións con etiquetas para ver que pode facer con elas. Recorde que se atopa as etiquetas coma un problema en OmegaT e o formatado non é extremadamente relevante para a tradución actual, a supresión das etiquetas pode ser o modo máis fácil de solucionar os problemas.

Poña atención adicional nos pares de etiquetas.

Se necesita ver as etiquetas en OmegaT mais non necesita manter a maioría no documento traducido, é libre de non introducir as etiquetas na tradución. Neste caso poña atención adicional nos pares de etiquetas xa que a supresión dunha parte do par mais non da outra corromperá o formatado do documento. É posíbel empregar as regras de segmentación para crear segmentos con menos etiquetas, xa que estas se inclúen no propio texto. Esta é unha función avanzada e se necesita certa experiencia pada aplicala correctamente.

OmegaT aínda non é capaz de detectar erros de formatado de xeito totalmente automático, así que non xe avisará se comete algún erro ou cambia o formatado para axeitalo mellor ao idioma de destino. Porén, as veces o documento traducido pode parecer estraño e, no peor dos caso, pode que nin sequera abra.

## Memorias de tradución

Memorias de tradución
TMX Memorias de tradución

### Memorias de tradución en OmegaT

#### Cartafoles das tmx - localización e propósito

Os proxectos de OmegaT poden ter ficheiros de memorias de tradución (é dicir, ficheiros coa extensión tmx) en cinco lugares distintos:

Cartafol omegat
Memorias de tradución Subcartafol omegat Ficheiros do proxecto

  O cartafol omegat contén o ficheiro `project_save.tmx` e posibelmente varios ficheiros TMX de copia de seguridade. O ficheiro `project_save.tmx` contén todos os segmentos que se gravaron na memoria desde que comezou o proxecto. Este ficheiro sempre existe no proxecto. Os seus contidos sempre estarán ordenados alfabeticamente polo segmento de orixe.

Cartafol principal do proxecto
Memorias de tradución Cartafol principal do proxecto

  O cartafol principal do proxecto contén tres ficheiros tmx: `nome_do_proxecto-omegat.tmx`, `nome_do_proxecto-level1.tmx` e `nome_do_proxecto-level2.tmx` (nome_do_proxecto é o nome do seu proxecto).

  - O ficheiro level1 contén só información textual.

  - O ficheiro level2 inclúe etiquetas específicas de OmegaT en etiquetas tmx correctas para que o ficheiro se poida empregar coa información de formatado nunha ferramenta de tradución que sexa compatíbel coas memorias tmx level2, ou o propio OmegaT.

  - O ficheiro OmegaT inclúe etiquetas de formatado específicas de OmegaT de modo que se poida empregar este ficheiro en outros proxectos de OmegaT.

  Estes ficheiros son copias do ficheiro `project_save.tmx`, é dicir, a memoria de tradución principal do proxecto, excluíndo os chamados segmentos orfos. Levan nomes cambiados a propósito, para que os seus contidos aínda sexan identificábeis cando se empreguen noutro lugar, por exemplo, no subcartafol `tm` ou noutro proxecto (vexa máis adiante).

Cartafol `tm`
Memorias de tradución Subcartafol tm Ficheiros do proxecto

  O cartafol /tm/ pode conten calquera número de memorias de tradución (ficheiros tmx) secundarias. Estes ficheiros poden crearse en calquera das tres variantes presentadas anteriormente. Teña en conta que outras ferramentas de tradución asistida poden exportar (e importar) ficheiros tmx, normalmente nas tres formas. O mellor, por suposto, é empregar ficheiros TMX específicos de OmegaT (vexa máis arriba), para que o formatado interno do segmento se manteña intacto.

  Os contidos das memorias de tradución no subcartafol tm serven para xerar suxestións para o(s) texto(s) a traducir. Calquera texto, xa traducido e gardado nos ficheiros, aparecerá entre as coincidencias parciais, se é suficientemente similar ao texto que se está traducindo no momento.

  Se o segmento de orixe nunha das memorias de tradución secundarias é idéntico ao texto a traducir. OmegaT actuará conforme ao estabelecido na xanela de Opcións Editar comportamento... Por exemplo (se a configuración é a predeterminada), se aceptará e prefixará a tradución dunha memoria de tradución secundaria con [parcial], de modo que o tradutor poida revisar as traducións nunha fase posterior e comprobar se os segmentos etiquetados deste modo se traduciron correctamente (vexa o capítulo Editar comportamento) .

  Pode suceder que as memorias de tradución, dispoñíbeis no subcartafol `tm`, conteñan segmentos cun texto de orixe idéntico, mais con diferentes textos de destino. Os ficheiros TMX se leen segundo os seus nomes e os segmentos dentro dun ficheiro TMX dado liña por liña. O último segmento cun texto de orixe idéntico será o que prevaleza (Nota: por suposto, ten máis sentido evitar isto en primeiro lugar).

  Teña en conta que os ficheiros TMX no cartafol tm poden comprimirse con gzip.

  Memorias de tradución comprimidas
Cartafol tm/auto
Memorias de tradución Subcartafol tm/auto Ficheiros do proxecto
Proxecto Pretradución

  Se está claro desde o principio que as traducións nunha memoria (ou memorias) de tradución dadas son todas correctas, un pode engadilas no cartafol tm/auto e evitar confirmar moitos casos [parciais]. Isto pretraducirá o texto de orixe: todos os segmentos no texto de orixe para os que se atope algunha tradución nas memorias de tradución «automáticas», se pasarán á memoria de tradución principal do proxecto sen necesitar ningunha acción por parte do usuario.

Cartafoles tm/penalty-xxx
Memorias de tradución Subcartafol tm/penalty-xxx Ficheiros do proxecto

  Ás veces, é útil distinguir entre unha memoria de tradución de boa calidade e as que son, debido á materia, cliente, estado de revisión, etc., menos fiábeis. As memorias de tradución nos cartafoles con nome «penalty-xxx» (sendo xxx un número entre 0 e 100), verán a súa porcentaxe de coincidencia reducida nun xxx%: unha coincidencia do 100% en calquera memoria de tradución, no caso de estar gardada nun cartafol chamado Penalty-30, por exemplo, se reducirá a unha coincidencia do 70%. A penalización se aplica aos tres porcentaxes de coincidencia: unha coincidencia de 75, 80, 90 neste caso se reduciría a 45, 50, 60.

Opcionalmente, pode deixar que OmegaT xere un ficheiro TMX adicional (estilo OmegaT) nalgún lugar que especifique, que conteña todos os segmentos traducíbeis do proxecto. Vexa memoria pseudotraducida máis adiante.

Teña en conta que todas as memorias de tradución se cargan na memoria cando se abre o proxecto. Fanse copias de seguridade da memoria de tradución do proxecto regularmente (vexa o seguinte capítulo), e `project_save.tmx` tamén se garda/actualiza cando se pecha o proxecto ou se carga de novo. Isto significa que, por exemplo, non necesita saír dun proxecto no que está traballando actualmente se decide engadir outra memoria de tradución secundaria: simplemente ten que recargar o proxecto, e se incluirán os cambios que fixese.

A localización das varias memorias de tradución diferentes para un proxecto dado están definidas polo usuario (vexa a xanela de Proxecto en Propiedades do proxecto).

Dependendo da situación, poden adoptarse diferentes estratexias, por exemplo:

varios proxectos sobre o mesmo tema: manteña a estrutura do proxecto e cambie os directorios de orixe e destino (Orixe = source/encomenda1, destino = target/encomenda1, etc.). Teña en conta que os segmentos de encomenda1 que non estean presentes en encomenda2 e outros traballos subsecuentes, se etiquetarán coma segmentos orfos; porén, serán útiles para conseguir coincidencias parciais.

varios tradutores traballando no mesmo proxecto: divida os ficheiro de orixe en source/Fulano, source/Mengano, etc. e asígneos aos membros do equipo (Fulano, Mengano, etc.). Eles poden crear os seus propios proxectos e enviar os seus propios `project_save.tmx` cando acaben o traballo o cando se acade un obxectivo de traballo. Os ficheiros `project_save.tmx` se xuntan e os posíbeis conflitos coa terminoloxía, por exemplo, se poden solucionar. Créase entón unha nova versión da memoria de tradución mestra, tanto para poñer nos subdirectorios tm/auto dos membros do equipo como para substituír os seus ficheiros `project_save.tmx`. O equipo tamén pode empregar a mesma estrutura de subcartafoles para os ficheiros de destino. Isto permítelles, por exemplo, comprobar en calquera momento se a versión de destino do proxecto completo é correcta.

#### Copia de seguridade da TMX

Memorias de tradución Copias de seguridade

Mentres traduce os seus ficheiros, OmegaT garda o seu traballo continuamente no ficheiro `project_save.tmx` no subdirectorio /`omegat` do proxecto.

OmegaT tamén fai copias de seguridade da memoria de tradución en `project_save.tmx.AAAAMMDDHHNN.bak` no mesmo subcartafol cada vez que abre o se recarga un proxecto. AAAA é o ano de 4 díxitos, MM é un mes, DD é o día do mes, HH e NN son horas e minutos respectivamente, de cando se gardara a memoria de tradución anterior.

Se cre que puido perder información da tradución, siga os seguintes pasos:

1. Peche o proxecto

2. Renomee o ficheiro `project_save.tmx` actual (por exemplo, a `project_save.tmx.temporary`)

3. Seleccione a copia de seguridade da memoria de tradución que é máis probábel (por exemplo, a máis recente ou a última versión do día anterior) que conteña a información que está buscando

4. Cópiea a `project_save.tmx`

5. Abra o proxecto

#### Ficheiros TMX e idioma

Memorias de tradución Idioma

Os ficheiros TMX conteñen unidades de tradución formadas por unha serie de segmentos equivalentes en diferentes idiomas. Unha unidade de tradución comprende polo menos dúas variantes dunha unidade de tradución (translation unit variant, TUV) Calquera se pode utilizar coma orixe ou destino.

A configuración do seu proxecto indica cal é o idioma de orixe e cal a de destino. OmegaT entón escolle os segmentos TUV correspondentes aos códigos de idioma de orixe e destino do proxecto e os emprega como segmentos de orixe e destino respectivamente. OmegaT recoñece os códigos de linguas seguindo os seguintes padróns:

- 2 letras (por exemplo, JA para xaponés), ou

- Un código de idioma de 2 ou 3 letras seguido por un código de país de 2 letras (por exemplo, EN-US - Vexa para unha lista parcial de códigos de idiomas e países).

Se os códigos de idioma do proxecto e os códigos de idioma da TMX coinciden plenamente, os segmentos se cargan na memoria. Se as linguas coinciden mais non o país, aínda así se cargarán os segmentos. Se non coinciden nin o código de idioma nin o de país, se ignorarán os segmentos.

Os ficheiros TMX normalmente conteñen unidades de tradución con varias linguas candidatas. Se para un segmento de orixe dado non hai unha entrada para o idioma seleccionado, todos os demais segmentos de destino se cargarán, sen importar o seu idioma. Por exemplo, se o par de idiomas do proxecto é DE-FR, pode que aínda así sexa de axuda ver coincidencias da tradución DE-EN, se non hai ningunha do par DE-FR.

Memorias de tradución plurilingüe, xestión de

#### Segmentos orfos

Memorias de tradución Segmentos orfos

O ficheiro `project_save.tmx` contén todos os segmentos que se traduciron desde que comezou o proxecto. Se modifica a segmentación do proxecto ou elimina ficheiros de orixe, algunhas coincidencias poden aparecer coma cadeas orfas no visor de coincidencias: estas coincidencias poden facer referencia a segmentos que xa non existen nos documentos de orixe, xa que corresponden a segmentos traducidos e gardados antes de que se fixeran os cambios.

### Reutilizar memorias de tradución

Memorias de tradución Reutilizar memorias de tradución

Inicialmente, que é cando se crea o proxecto, a memoria principal do proxecto, `project_save.tmx`, está baleira. Esta memoria de tradución gradualmente se vai enchendo durante a tradución. Para acelerar este proceso, pode reutilizar traducións existentes. Se unha frase dada xa se traduciu unha vez, e correctamente, non necesita traducila de novo. As memorias de tradución tamén poden conter traducións de referencia: un exemplo típico é a lexislación multinacional, como a da Comunidade Europea.

Ao crear os documentos finais nun proxecto de OmegaT, a memoria de tradución do proxecto se produce en forma de tres ficheiros no cartafol raíz do seu proxecto de OmegaT (vexa a descrición anterior). Pode ver estes tres ficheiros tmx (`-omegat.tmx`, `-level1.tmx` e `-level2.tmx`) como unha «memoria de tradución exportada», é dicir, coma unha exportación do contido do proxecto actual en forma bilingüe.

Se desexa volver a utilizar unha memoria de tradución dun proxecto anterior (por exemplo, porque o novo proxecto é similar ao proxecto anterior, ou utiliza unha terminoloxía que podería usar antes), pode utilizar estas memorias de tradución como «memorias de tradución de entrada», é dicir, para importalas ao seu novo proxecto. Neste caso, sitúe as memorias de tradución que queira empregar no cartafol /tm ou /tm/auto do seu novo proxecto: no caso anterior conseguirá coincidencias destas memorias de tradución no visor de coincidencias parciais, e no último caso estas memorias de tradución se empregarán para pretraducir o texto de orixe.

De xeito predeterminado, o cartafol \tm está baixo o cartafol raíz do proxecto (por exemplo ...\OMeuProxecto\tm), mais se o desexa, pode escoller algún outro cartafol no diálogo de propiedades do proxecto. Isto é útil se utiliza frecuentemente memorias de tradución producidas no pasado, por exemplo, porque tratan o mesmo tema ou son para o mesmo cliente. Neste caso, un procedemento útil sería:

- Cree un cartafol (un «cartafol repositorio») nunha localización conveniente no seu disco duro para as memorias de tradución para un cliente ou tema particular.

- Cada vez que termine un proxecto, copie un dos tres ficheiros «exportábeis» da memoria de tradución do proxecto do cartafol raíz ao cartafol del repositorio.

- Cando comece un novo proxecto sobre o mesmo tema ou para o mesmo cliente, navegue ao cartafol do repositorio desde o cadro de diálogo Propiedades do proxecto > Editar proxecto e seleccióneo como o directorio de memoria de tradución.

Teña en conta que todos os ficheiros tmx no repositorio de memorias de tradución se procesarán cando se abra o proxecto, así que poñer memorias de tradución diferentes neste cartafol pode facer que OmegaT vaia máis lento sen necesidade. Pode incluso considerar eliminar as memorias que xa non necesite, unha vez que xa empregara os seus contidos para encher o ficheiro `project_save.tmx`.

#### Importar e exportar memorias de tradución

Memorias de tradución Importar e exportar

OmegaT é compatíbel con TMX importadas de versións 1.1-1.4b (tanto de nivel 1 como de nivel 2). Isto permite que OmegaT poida ler as memorias de tradución producidas por outras ferramentas. Porén, OmegaT non é totalmente compatíbel con ficheiros de nivel 2 importados (estes gardan non só a tradución, senón tamén o formatado). Os ficheiros tmx de nivel 2 aínda así serán importados e o seu contido textual pode verse en OmegaT, mais a calidade das coincidencias parciais será menor.

OmegaT segue procedementos moi estritos cando carga ficheiros de memoria de tradución (tmx). Se se atopa algún erro nalgún ficheiro, OmegaT indicará a posición no ficheiro defectuoso na que se atopa o erro.

Se sabe que algunhas ferramentas producen ficheiros tmx inválidos baixo certas condicións. Se desexa empregar estes ficheiros coma traducións de referencia en OmegaT, deben ser reparados ou OmegaT informará dun erro e non cargará os ficheiros. Os arranxos son operacións triviais e OmegaT axudará a solucionar o erro relacionado coa mensaxe de erro. Pode solicitar axuda no grupo de usuarios se ten problemas.

OmegaT exporta ficheiros TMX en versión 1.4 (tanto os de nivel 1 coma os de nivel 2). A exportación de nivel 2 non é totalmente compatíbel co estándar, mais é suficientemente semellante e xerará coincidencias correctas noutras ferramentas de memoria de tradución que sexan compatíbeis con TMX de nivel 2. Se só necesita información textual (e non información de formato), utilice o ficheiro de nivel 1 que creou con OmegaT.

#### Crear unha memoria de tradución para os documentos seleccionados

Se os tradutores necesitan compartir as súas TMX base mais excluíndo algunhas partes ou incluíndo só a tradución de certos ficheiros, non poderá compartir o ficheiro `NomeDoProxecto-omegat.tmx`. A seguinte receita é unha das posibilidades, mais suficientemente sinxela para seguir sen ningún perigo para os activos.

- Cree un proxecto diferente, co par de linguas desexado, cun nome apropiado (teña en conta que as TMXs creadas incluirán este nome).

- Copie os documentos para os que necesite a memoria de tradución no cartafol de orixe do proxecto.

- Copie as memorias de tradución que conteñen a tradución dos documentos anteriores no subcartafol `tm/auto` do novo proxecto.

- Inicie o proxecto. Comprobe posíbeis errores de etiquetas con Ctrl+T e segmentos sen traducir con Ctrl+U. Se todo o comprobado está como esperaba, prema Ctrl+D para crear os documentos de destino e comprobar o seu contido.

- Cando saia do proxecto os ficheiros TMX no cartafol principal do proxecto (vexa máis arriba) agora conterá as traducións no par de idiomas seleccionado para os ficheiros que copiou no cartafol de orixe. Cópieos nun lugar seguro por se os necesita no futuro.

- Para evitar a reutilización de proxectos e polo tanto a posibilidade de contaminar futuros casos, elimine o cartafol do proxecto ou gárdeo lonxe do lugar de traballo.

#### Compartir memorias de tradución

Memorias de tradución Compartir Proxecto, Descargar proxecto en equipo...

En casos nos que hai un equipo de tradutores, pode que os tradutores prefiran compartir as memorias de tradución comúns en vez de distribuír as versións locais.

OmegaT pode conectar con SVN e Git, dois sistemas comúns de versionado de software en equipo e de control de revisións (revision control system, RCS) que están dispoñíbeis baixo unha licenza de código aberto. No caso de cartafoles de proxecto de OmegaT completos (é dicir, tanto as memorias de tradución como os cartafoles de orixe, configuracións do proxecto, etc.) se xestionarán polo RCD seleccionado. vexa máis no capítulo

#### Empregar TMX con pares de idiomas alternativos

Memorias de tradución Pares de idiomas alternativos

Pode que haxa casos nos que levara a cabo un proxecto desde, por exemplo, o holandés e cara ao inglés. Entón necesita unha tradución cara ao chinés, por exemplo, mais o tradutor non entende holandés;porén, entende perfectamente o inglés. Neste caso a memoria de tradución NL-EN pode servir como ligazón para axudar a xerar unha tradución NL-ZH.

A solución no noso exemplo é copiar a memoria de tradución existente no subcartafol tm e renomeala como ZH_CN.tmx para indicar a lingua de chegada da tmx. Entón amosaránselle ao tradutor a tradución cara ao inglés dos segmentos de orixe en holandés e pode empregalas para crear a tradución chinesa.

Importante: a TMX de apoio debe renomearse como XX_YY.tmx, onde XX_YY é a lingua de destino da tmx, por exemplo, ZH_CN.tmx no exemplo anterior. Os idiomas de orixe do proxecto e da TMX deben ser idénticos, por suposto (NL no noso exemplo). Teña en conta que só é posíbel unha TMX para un certo par de idiomas, polo que se hai varias memorias de tradución, necesitará fusionalas todas nun ficheiro XX_YY.tmx.

### Orixe con traducións existentes

Memorias de tradución Ficheiros PO e OKAPI TTX Memorias de tradución Subcartafol tm/auto

Algúns tipos de ficheiros de orixe (por exemplo, PO, TTX, etc.) son bilingües, é dicir, serven tanto coma orixe coma memoria de tradución. Nestes casos, se inclúe unha tradución existente, atopada no ficheiro, en `project_save.tmx`. Se tratará como unha tradución predeterminada se non se atopa ningunha coincidencia coma unha tradución alternativa se existe o mesmo segmento orixinal, mais con un texto de destino. O resultado dependerá entón da orde de cargado dos ficheiros de orixe.

Todas as traducións de documentos orixinais se amosan no panel de comentarios, ademais de no panel de coincidencias. No caso de ficheiros PO, se aplicará unha penalización do 20% ás traducións alternativas (é dicir, unha coincidencia do 100% pasará a ser do 80%). Se amosará a palabra [parcial] no segmento de orixe.

Cando cargue un ficheiro TTX segmentado, os segmentos con orixe = destino se incluirán se está marcado «Permitir tradución igual ao orixinal» en Opcións > Editar comportamento... Isto pode ser confuso, así que debería pensar en desmarcar esta opción neste caso.

### Memoria pseudotraducida

Memorias de tradución Pseudotradución

Só de interese para usuarios avanzados.

Antes de que se traduzan os segmentos, pode que queira preprocesalos ou tratalos dalgún outro xeito con OmegaT. Por exemplo, se desexa crear unha pseudotradución para propósitos de comprobación, OmegaT permítelle crear un ficheiro TMX adicional que contén todos os segmentos do proxecto. A tradución nesta tmx pode ser

- unha tradución igual ao orixinal (predeterminada)

- cos segmentos de tradución baleiros

O ficheiro TMX pode ter calquera nome que queira. Unha memoria pseudotraducida pode xerarse cos seguintes parámetros de liña de ordes:

`java -jar omegat.jar --pseudotranslatetmx=<nomedoficheiro> [pseudotranslatetype=[equal|empty]]`

Substitúa `<nomedoficheiro>` polo nome do ficheiro que queira crear, tanto absoluto ou relativo ao directorio de traballo (o directorio desde o que inicia OmegaT). O segundo argumento `--pseudotranslatetype` é opcional. O seu valor pode ser `equal` (o valor predeterminado, para que a orixe sexa igual ao destino) ou `empty` (o segmento de destino estará baleiro). Pode procesar a tmx xerada coa ferramenta que desexe. Para reutilizala en OmegaT renoméea como project_save.tmx e desprácea ao cartafol `omegat` do seu proxecto.

### Actualizando memorias de tradución

Memorias de tradución Actualizar a segmentación por frase

En versións anteriores, OmegaT era só capaz de segmentar os ficheiros de orixe en parágrafos, e numeraba de modo inconsistente as etiquetas de formato en ficheiros HTML e Open Document. OmegaT pode detectar e actualizar os devanditos ficheiros tmx no momento para incrementar a calidade das coincidencias parciais e tomar maior vantaxe da tradución existente, gardando o traballo manualmente.

A tmx dun proxecto se actualizará só unha vez, e cando se escribirá de forma actualizada no ficheiro `project_save.tmx`; os ficheiros tmx herdados se actualizarán ao momento cada vez que se cargue o proxecto. Teña en conta que nalgúns casos os cambios nos filtros de ficheiro de OmegaT pode levar a unha segmentación totalmente diferente, polo que terá que actualizar a súa tradución manualmente nestes escasos casos.

## Segmentación do segmento orixe

As ferramentas de memoria de tradución funcionan con unidades textuais chamadas segmentos. OmegaT ten dúas formas de segmentar un texto: por parágrafo ou por frase (tamén chamada «segmentación baseada en regras»). Para seleccionar o tipo de segmentación, seleccione Proxecto Propiedades... desde o menú principal e marque ou desmarque a caixa dispoñíbel para tal efecto. A segmentación por parágrafos é mellor en certos casos, como en traducións moi creativas ou estilísticas nas que o tradutor pode querer cambiar a orde de frases enteiras; na maioría dos proxectos, porén, é preferíbel a segmentación por frase, xa que consegue mellores coincidencias de traducións anteriores. Se se seleccionou a segmentación por frase, pode editar as regras seleccionando Opcións Segmentación... desde o menú principal.

Proxecto Propiedades
Proxecto Opcións

Xa hai regras de segmentación dispoñíbeis para moitas linguas, así que é pouco probábel que necesite escribir as súas propias regras de segmentación Pola outra banda, esta funcionalidade pode ser moi útil en casos especiais nos que queira incrementar a súa produtividade adaptando as regras de segmentación ao texto que ten que traducir.

Atención: debido a que o texto se segmentará de modo diferente despois de que se cambien as opcións de filtros, deberá comezar a traducir desde o principio. Ao mesmo tempo, os segmentos válidos previos na memoria de tradución pasarán a ser segmentos orfos. Se cambia as opcións de segmentación cando está aberto un proxecto, terá que recargalo para que os cambios sexan efectivos.

OmegaT usa a seguinte secuencia de pasos:

Estrutura do nivel de segmentación
Segmentación Segmentación a nivel do orixinal

  OmegaT primeiro analiza o texto para estruturar o nivel de segmentación. Durante este proceso, só estrutura o ficheiro de orixe que se utiliza para producir segmentos.

  Por exemplo, os ficheiros de texto se segmentarán polas quebras de liña, liñas baleiras ou non se segmentarán. Os ficheiros que conteñan formatado (documentos ODF, HTML, etc.) se segmentan polas etiquetas a nivel de bloque (parágrafo). Os atributos de obxecto traducíbeis en ficheiros XHTML ou HTML se poden extraer coma segmentos separados.

Segmentación a nivel de frase
Segmentación Segmentación a nivel de frase

  Despois de segmentar o ficheiro de orixe en unidades estruturais, OmegaT segmentara estes bloques aínda máis en frases.

### Regras de segmentación

Segmentación Regras

O proceso de segmentación pode describirse do seguinte modo: o cursor se move polo texto, carácter por carácter. En cada regra de posición do cursor, consistente dun padrón de Antes e Despois, se aplican na orde dada para ver se algún dos padróns Antes son válidos para o texto da esquerda e o padrón Despois correspondente para o texto á dereita do cursor. Se a regra coincide, ou ben o cursor se move sen inserir unha quebra de segmento (por unha regra de excepción) ou ben se crea unha nova quebra de segmento na posición do cursor (pola regra de quebra).

Os dous tipos de regras se comportan do seguinte xeito:

Regra de quebra
Segmentación Regras Regra de quebra

  Divide o texto de orixe en segmentos. Por exemplo, «Tiña sentido? Non estaba seguro.» debería dividirse en dous segmentos. Para que isto suceda, debería haber unha regra de quebra para o carácter «?» cando lle sigan algún espazo e unha palabra en maiúscula. Para definir unha regra como una regra de quebra, marque a caixa de verificación de Quebra/Excepción.

Regra de excepción
Segmentación Regras Regra de excepción

  especifica que partes do texto NON deben ser divididas. A pesar do punto, «Sr. Dalloway» non debería dividirse en dous segmentos, polo que debería estabelecerse unha regra de excepción para Sr (e para Srª, Dr, Prof, etc.), seguidos dun punto Para definir unha regra como unha regra de excepción, deixe a caixa de verificación Quebra/Excepción sen marcar.

As regras de quebra predeterminadas deberían ser suficientes para a maioría dos idiomas europeos e xaponés. Debido á flexibilidade, pode que queira definir máis regras de excepción para o seu idioma de orixe para conseguir segmentos máis coherentes e con máis sentido.

### Prioridade das regras

Segmentación Prioridade das regras

Todo conxunto de regras de segmentación para un padrón de coincidencia de linguas están activos e se aplicarán na orde de prioridade dada, polo que as regras para linguas específicas deberían estar por riba das regras predeterminadas. Por exemplo, as regras para o francés canadense (FR-CA) deberían estar por riba das regras para o francés (FR.*), e por riba das predeterminadas (.*). Polo tanto, cando traduza do francés canadense as regras para ese idioma (se as hai) se aplicarán primeiro, seguidas polas regras para o francés e, por último, as regras predeterminadas.

### Crear unha nova regra

Glosarios Crear unha nova regra Expresións regulares

Debería evitarse producir grandes cambios nas regras de segmentacións, especialmente despois de acabar o primeiro borrador, mais os pequenos cambios, tales como a adición de abreviacións recoñecidas, pode ser bo.

A fin de modificar ou ampliar un conxunto de regras existente, simplemente faga clic sobre la regra en la táboa superior. As regras para ese conxunto aparecerán na metade inferior da xanela.

Para crear un conxunto de regras baleiro para un novo padrón de lingua, faga clic en Engadir na metade superior do diálogo. Aparecerá unha liña baleira no final da táboa superior (pode que teña que desprazarse cara abaixo para poder vela). Cambie o nome do conxunto de regras e o padrón de idioma ao idioma relacionado e o seu código (vexa para unha lista dos códigos de linguas). A sintaxe do padrón de linguas se adapta á sintaxe das expresións regulares. Se o seu conxunto de regras é para un par de lingua-país, advertímoslle de que deberá movelo á parte superior co botón Desprazar cara arriba.

Engada os padróns Antes e Despois. Para comprobar a súa sintaxe e aplicabilidade, é aconsellábel empregar ferramentas que permitan ver os seus efectos directamente. Vexa o capítulo Expresións regulares. Un bo punto de partida sempre serán as regras existentes.

### Algúns exemplos sinxelos

Segmentación Exemplos

Intención | Antes | Despois | Nota
--- | --- | --- | ---
Configurar o inicio do segmento despois dun punto ('.') seguido por un espazo, tabulación, etc. | \. | \s | «\.» é o carácter de punto. «\s» fai referencia a calquera espazo en branco (espazo, tabulación, nova páxina, etc.)
Non segmentar despois de Sr. | Sr\. | \s | Esta é unha regra de excepción, así que non deberá marcar a caixa de verificación da regra
Estabelecer un segmento despois de «。» (punto xaponés) | 。 |  | Teña en conta que a sección `despois` está baleira
Non segmentar despois de Sr., Sra. Srs. e Sras. | Sr??s??\. | \s | Regra de excepción - vexa o uso de ? en expresións regulares

## Buscas

Buscas

### Xanela de buscas

Xanela de busca de texto

Xanela de buscas Exemplo

A busca anterior atopa todos os segmentos de destino que conteñan caracteres, moi improbábeis no idioma de destino (é dicir, esloveno).

#### Buscando

Atallos de teclado Buscar - Ctrl+F

OmegaT fornece un conxunto moi potente de funcións de busca. Para facer buscas prema Ctrl F e mostrarase a xanela de busca, nela insira no campo «Buscar por» unha palabra ou frase que queira buscar. Tamén pode, na ventá de edición, seleccionar una palabra ou frase no campo de edición (texto de destino do segmento activo) e premer Ctrl F . A palabra ou frase será inserida na caixa de busca automaticamente. Pode ter varias xanelas de busca abertas simultaneamente, mais pécheas cando xa non as necesite para non ensuciar o seu escritorio.

#### Localización da busca

As buscas se realizar de xeito predeterminado tanto nas seccións de orixe coma de destino do proxecto, mais pode limitar a buscar a só o texto de orixe ou de destino. Pode buscar

- No proxecto soamente (configuración predeterminada)

- tanto no proxecto coma nas memorias de tradución de /tm/ que se toman como referencia (marque Buscar en MT)

- un só ficheiro ou cartafol que conteña un conxunto de ficheiros (marque Buscar ficheiros)

Se busca nos ficheiros (non nas memorias de tradución), OmegaT restrinxirá a busca aos ficheiros nos formatos de ficheiros de orixe. Consecuentemente, malia que OmegaT poida xestionar ficheiros `tmx`, non os inclúe nas buscas de ficheiros. Se activa as Opcións avanzadas, pode combinar a busca co nome do autor da tradución e hora do último cambio feito.

Buscas Opcións avanzadas

### Empregando comodíns

Buscas Empregando comodíns

Tanto nas buscas exactas coma por palabra clave, poden empregarse os comodíns '*' e '?'. Teñen a mesma utilidade que nas buscas de Word:

- '*' coincide con cero ou máis caracteres, desde a posición actual da palabra dada ata o final. A busca do termo `'run*'`, por exemplo, coincidirá coas palabras `'run'`, `'runs'` e `'running'`.

- '?' coincide cun carácter calquera. Por exemplo, `'run?'` coincidirá coas palabras `'runs'` e `'runn'` dentro da palabra `'running'`.

As coincidencias se amosarán destacadas en azul e negra. Teña en conta que '*' e '?' teñen un significado especial nas expresións regulares, así que a busca con comodíns, como se describe aquí, se aplica só a busca exacta e por palabra clave (vexa máis adiante).

### Métodos e opcións de busca

Buscas Métodos e opcións

Seleccione o método empregando os botóns de opcións Ten dispoñíbel os seguintes métodos de busca:

busca exacta

  Busca segmentos que conteñan a cadea exacta que especificou. Unha busca exacta busca unha frase, é dicir, se se inseriron varias palabras, só se atoparán se están nesa mesma orde. Se busca `open file` atopará todas as veces que aparece a cadea `open file`, mais non `file opened` ou `open input file`.

busca por palabra clave

  Busca segmentos que conteñan todas as palabras chave que especificou, en calquera orde. Seleccione a busca por palabra clave para buscar por calquera número de palabras completas individuais, en calquera orde. OmegaT amosa unha lista de todos os segmentos que conteñan todas as palabras especificadas. A busca por palabra clave é similar á busca «con todas as palabras» nun motor de busca de internet coma Google (e logic). Se empregamos a busca por palabra clave con `open file` entón atoparemos todas as veces que aparece a cadea `open file`, así como `file opened`, `open input file`, `file may not be safe to open`, etc.

expresións regulares

  A cadea de busca se tratará como unha expresión regular. A cadea de busca - [a-zA-Z]+[öäüqwß] - no exemplo anterior, por exemplo, busca por palabras no segmento de destino que conteña caracteres cuestionábeis para un teclado alemán. As expresións regulares son un método potente de buscar instancias dunha cadea. Para máis información vexa o capítulo Expresións regulares.

Ademais de un dos métodos anteriores, pode seleccionar os seguintes:

- diferencias maiúsculas de minúsculas: a busca se realizará coa cadea especificada exacta; é dicir, se terá en conta a diferencia entre maiúsculas e minúsculas.

- nos orixinais: busca nos segmentos orixinais

- nas traducións: busca nos segmentos traducidos

- nas notas: busca en notas dos segmentos

- Buscar nas MT: se incluirán as memorias de tradución do cartafol `tm` na busca.

- amosar todos os resultados: desmarcar esta caixa fará que OmegaT só amose o primeiro resultado que atope, en caso de atopar varios resultados.

Se fai clic no botón Opcións avanzadas poderá seleccionar outros criterios adicionais (autor da tradución, data da tradución, etc.) tan e como se amosa na imaxe anterior.

### Mostra dos resultados de busca

Premendo o botón de busca despois de inserir unha cadea no campo de busca, amosa todos os segmentos no proxecto que inclúan a cadea inserida. Como OmegaT manexa segmentos idénticos como unha soa entidade, só se amosará o primeiro segmento único. Os segmentos se amosarán en orden de aparencia no proxecto. Os segmentos traducidos se amosarán co texto orixinal encima e o traducido debaixo, os segmentos sen traducir se amosarán só co segmento orixinal.

Facendo clic nun segmento, abrirá dito segmento no editor para que o modifique. Pode entón cambiar á xanela de busca para ver o seguinte segmento atopado, por exemplo, para comprobar e, se é necesario, corrixir terminoloxía.

Pode ter moitas xanelas de busca abertas simultaneamente. Pode ver rapidamente os seus contidos fixándose no seu título: conterá o termo de busca empregado.

### Filtrar entradas do editor segundo a busca

Para unha navegación máis senxela dos resultados, pode aplicar a busca ao editor. Prema o botón Filtro ao final para limitar as entradas amosadas na xanela de edición a aquelas que coincidan coa busca actual. Pode usar a navegación normal para ir, por exemplo, ao seguinte segmento (sen traducir) que concida cos criterios de busca.

NB:

- Unha busca pode limitarse a 1000 entradas, así que se busca unha frase común, o editor só amosará 1000 das entradas coincidentes e non todas as entradas que coincidan cos criterios de busca.
- Un ficheiro pode non conter entradas coincidentes, así que estará baleiro.
- Se unha busca elimina duplicados, non aparecerán no Editor.

Para eliminar un filtro, prema o botón de Eliminar filtro ou recargue o proxecto.

## Expresións regulares

Expresións regulares Segmentación Busca

As expresións regulares (ou regex para acortar) empregadas nas buscas e regras de segmentación son as compatíbeis con Java. En caso de necesitar información máis específica, consulte a Documentación sobre Regex de Java. Vexa referencias adicionais e exemplos máis adiante.

Este capítulo está pensado para usuarios avanzados, que necesitar definir as súas propias variantes de regras de segmentación ou que necesitan facer buscas máis complexas e exhaustivas.

Regex - Bandeiras

A construción | ... coincide coa seguinte
--- | ---
(?i) | Permite coincidencias que non teñan en conta as maiúsculas e minúsculas (de xeito predeterminado, o padrón ten en conta as maiúsculas e minúsculas).

Regex - Carácter

A construción | ... coincide coa seguinte
--- | ---
x | O carácter x, excepto o seguinte...
\uhhhh | O carácter con valor hexadecimal 0xhhhh
\t | O carácter de tabulación ('\u0009')
\n | O carácter de nova liña ('\u000A')
\r | O carácter de retorno de carro ('\u000D')
\f | O carácter de alimentación de folla ('\u000C')
\a | O carácter alerta (campá) ('\u0007')
\e | O carácter de escape ('\u001B')
\cx | O carácter de control correspondente a x
\0n | O carácter con valor octal 0n (0 <=n <=7)
\0nn | O carácter con valor octal 0nn (0 <=n <=7)
\0mnn | O carácter con valor octal 0mnn (0 <=m <=3, 0 <= n <=7)
\xhh | O carácter con valor hexadecimal 0xhh

Regex - Citación

A construción | ... coincide coa seguinte
--- | ---
\ | Nada, mais cita o seguinte carácter. Isto é necesario se quere inserir calquera dos meta caracteres !$()*+.<>?[\]^{|} e que coincidan con eles mesmos.
\\ | Por exemplo, este é o carácter de barra invertida
\Q | Nada, mais cita a todos os caracteres ata \E
\E | Nada, mais termina citas iniciadas por \Q

Regex - Clases para bloques e categorías Unicode

A construción | ... coincide coa seguinte
--- | ---
\p{InGreek} | Un carácter no bloque Grego (bloque simple)
\p{Lu} | Unha letra maiúscula (categoría simple)
\p{Sc} | Un símbolo de divisa
\P{InGreek} | Calquera carácter excepto un do bloque grego (negación)
[\p{L}&&[^\p{Lu}]] | Calquera letra excepto unha letra en maiúscula (subtracción)

Regex - Clases de caracteres

A construción | ... coincide coa seguinte
--- | ---
[abc] | a, b ou c (clase simple)
[^abc] | Calquera carácter excepto a, b ou c (negación)
[a-zA-Z] | Desde o a ata o z ou A ata Z, inclusive (rango)

Regez - Clases predeterminadas de caracteres

A construción | ... coincide coa seguinte
--- | ---
. | Calquera carácter (excepto os finalizadores de liña)
\d | Un díxito: [0-9]
\D | Un non díxito: [^0-9]
\s | Un carácter de espazo en branco: [ \t\n\x0B\f\r]
\S | Un espazo de non espazo en branco: [^\s]
\w | Un carácter de palabra: [a-zA-Z_0-9]
\W | Un carácter de non palabra: [^\w]

Regex - Límite de coincidencias

A construción | ... coincide coa seguinte
--- | ---
^ | O comezo dunha liña
$ | O fin dunha liña
\b | En los límites de una palabra
\B | Nos límites dun carácter non constituínte de palabra

Regex - Cuantificadores cobizosos

A construción | ... coincide coa seguinte
--- | ---
X? | X, unha vez ou nunca
X* | X, cero ou máis veces
X+ | X, unha ou máis veces

os cuantificadores cobizosos coincidirán tanto coma sexa posíbel. Por exemplo, a+? debe coincidir con aaa en aaabbb

Regex - Cuantificadores tímidos (non cobizosos)

A construción | ... coincide coa seguinte
--- | ---
X?? | X, unha vez ou nunca
X*? | X, cero ou máis veces
X+? | X, unha ou máis veces

os cuantificadores non cobizosos coincidirán o mínimo posíbel. Por exemplo, a+? debe coincidir coa primeira a en aaabbb

Regex - operadores lóxicos

A construción | ... coincide coa seguinte
--- | ---
XY | X seguido de Y
X|Y | Tanto X como Y
(XY) | XY coma un grupo indivisíbel

### Ferramentas e exemplos de uso de expresións regulares

Expresións regulares Ferramentas
Expresións regulares Exemplos de uso

Hai dispoñíbeis un número de ferramentas interactivas para desenvolver e probar expresións regulares. Xeralmente seguen máis ou menos o mesmo padrón (vexa máis adiante un exemplo do Comprobador de expresión regular): a expresión regular (primeira entrada) analiza o texto de busca (caixa de texto do medio), dando consellos, se amosa no cadro de texto de resultados.

Comprobador de Regex

Vexa The Regex Coach para as versións Windows, Linux e FreeBSD dunha ferramenta independente. Esta é case idéntica ao exemplo anterior.

Pode atopar unha gran colección de casos de expresións regulares útiles no propio OmegaT (vexa Opcións > Segmentación). A seguinte lista inclúe expresións que pode atopar útiles cando busque na memoria de tradución:

Regex - Exemplos de expresións regulares en traducións

Expresión regular | Atopa o seguinte:
--- | ---
(\b\w+\b)\s\1\b | palabras duplicadas
[\.,]\s*[\.,]+ | coma ou punto seguido de espazo ou outra coma ou punto
\. \s+$ | espazos extra despois dun punto ao final de liña
\s+a\s+[aeiou] | Inglés: palabras que comecen por vogal, que xeralmente deberían ir precedidas de «an» e non «a»
\s+an\s+[^aeiou] | Inglés: o mesmo caso ca antes, mais coas consoantes («a» e non «an»)
\s{2,} | máis dun espazo
\.[A-Z] | Punto, seguido dunha letra en maiúscula (posibelmente falte un espazo entre o punto e o comezo da nova frase)
\bis\b | busca «is», e non «this» ou «isn't», etc.

## Dicionarios

Dicionarios

### Como descargar e instalar dicionarios

Dicionarios Descarga e instalación

Os dicionarios en OmegaT están baseados no formato StarDict ou Lingvo DSL. Para instalar os ficheiros necesarios para o formato StarDict, siga as seguintes instrucións:

- Busque a combinación lingüística necesaria, por exemplo, na ligazón anterior da Plataforma StartDict arriba mencionada.

  Dicionarios StarDict

- Descargue o ficheiro, debería ser un ficheiro `tarball` (extensión tar.bz ou tar.bz2).

- Empregue a aplicación «untar» (ou un equivalente, por exemplo `winrar` en Windows) para extraer os contidos do ficheiro no cartafol do proxecto chamado «Dictionary». Debería haber tres ficheiros, coas extensións dz, idx e ifo.

Teña en conta que ademais dos dicionarios bilingües tamén pode, a través da función Dicionario, obter acceso a información, tal como:

- Webster's Revised Unabridged Dictionary (1913)

  Dicionarios Webster

- Longman Dictionary of Contemporary English

  Dicionarios Longman

- The Britannica Concise Encyclopedia

  Dicionarios Britannica

- etc.

Algúns dos dicionarios non teñen restricións, é dicir, é «libre para usalo», e outros, coma os descritos anteriormente, están baixo a licenza GPL. O seguinte exemplo mostra o dicionario Merram Webster 10th dictionary en uso:

Merriam Webster dictionary - uso

Dicionarios Merriam Webster Dicionarios

### Problemas cos dicionarios

Dicionarios Problemas cos

- Comprobe que os ficheiros do dicionario están no cartafol correcto (ou nun subcartafol dentro deste). Comprobe en Ctrl E Propiedades do proxecto .

  Atallos de teclado Propiedades do proxecto - Ctrl+E

- Están os tres ficheiros nese cartafol co mesmo nome e xunto coas extensións correctas? Se só hai un ficheiro, comprobe a súa extensión. Se é tar.bz, esqueceu descomprimilo.

## Glosarios

Xanelas e paneis de OmegaT Panel do glosario
Glosarios

Os glosarios son ficheiros creados e actualizados manualmente para o seu uso en OmegaT.

Se un proxecto de OmegaT contén un ou máis glosarios, calquera termo do glosario que se atope no segmento activo se amosará automaticamente no visor do glosario.

Pode definir a súa localización e nome no diálogo de propiedades do proxecto. A extensión debe ser `.txt` (se non, se engadirá). A localización do glosario debe ser dentro do cartafol `/glossary`, mais pode estar nun cartafol inferior (por exemplo, `glossary/sub/glosario.txt`). O ficheiro non necesita existir cando se configure, se creará (se é necesario) cando engada unha entrada ao glosario. Se xa existe o ficheiro, non se intentará verificar o formato ou a codificación de caracteres do ficheiro: as novas entradas sempre estarán nun formato separado por tabuladores e en UTF-8. Xa que o contido existente non se tocará, se limitará o dano que se poida facer a un documento existente.

### Emprego

Para empregar un glosario xa existente, simplemente ten que situalo no cartafol `/glossary` despois de crear o proxecto. OmegaT detecta automaticamente os ficheiros de glosario neste cartafol cando se abre un proxecto. Os termos no segmento activo que atope OmegaT no(s) ficheiro(s) do glosario se amosarán no panel do glosario:

Ficheiros do proxecto Subcartafol glossary

Panel do glosario

A palabra anterior ao símbolo = é o termo de orixe, e a súa tradución é (ou son) as palabras despois de =. A entrada de vocabulario pode ter un comentario engadido. A función de glosario só atopa coincidencias exactas coa entrada do glosario (por exemplo, non atopa formas flexionadas, etc.). Poden engadirse novos termos manualmente ao(s) ficheiro(s) do glosario durante a tradución, por exemplo, nun editor de textos. Os novos termos non se recoñecerán ata que se garden os cambios no ficheiro de texto.

O termo de orixe non ten por que ser un elemento dunha soa palabra, como se pode ver no seguinte exemplo:

Entradas con múltiples palabras en glosarios - exemplo

Glosarios Panel do glosario entradas con múltiples palabras

O elemento subliñado «pop-up menu» pode atoparse no panel do glosario como «pojavni menu». Destacándoo no panel do glosario e facendo despois clic dereito insíreo na posición do cursor no segmento traducido.

Teña en conta que no caso anterior, isto é so a metade (ou incluso menos) da historia, xa que o idioma de destino (esloveno) emprega declinacións. Así que a forma inserida «pojavni menu» en forma nominativa ten que cambiarse a «pojavnem meniju», é dicir, a locativo. Así que probabelmente sexa máis rápido escribir o termo correctamente sen molestarse co glosario e os atallos de teclado.

Glosarios, panel do glosario

### Formato do ficheiro

Glosarios Formato do ficheiro
Ficheiros do proxecto Ficheiros de usuario Glosarios

Os ficheiros do glosario son ficheiros de texto plano simples que conteñen tres columnas, listas delimitadas mediante tabuladores cos termos de orixe e destino na primeira e segunda columna respectivamente. A terceira columna pode empregarse para información adicional. Pode ter entradas sen columna de destino, é dicir, soamente co termo de orixe e o comentario.

Os ficheiros de glosario poden estar na codificación predeterminada do sistema (e indicado mediante a extensión .tab) ou en UTF-8 (extensión .utf8). Prefírese a codificación Unicode (UTF8) por razóns obvias. Tamén é compatíbel o formato CSV. Este formato é o mesmo que o dividido por tabulacións: termo de orixe e termo de destino. Os campos de comentarios se separan cunha coma ','. As cadeas poden pecharse con comiñas ", que permite que as cadeas conteñan comas:

`"Este é un termo de orixe, que contén unha coma", "this is a source term, which contains a comma"`

Ademais do formato de texto plano, tamén e compatíbel o formato TBX. TBX (Term Base eXchange) é o estándar aberto baseado en XML para o intercambio de información terminolóxica estruturada. TBX aprobouse como o estándar internacional por LISA e ISO. Se xa ten un sistema de xestión terminolóxica (MultiTerm, por exemplo) é moi posíbel que lle ofreza a exportación de datos terminolóxicos ao formato TBX. A Colección terminolóxica de Microsoft pode descargarse en case cen linguas e pode servir coma unha pedra angular do glosario de TIC.

Glosarios Formato TBX
Glosarios Colección de terminoloxía de Microsoft

### Como crear glosarios

Glosarios Crear un glosario

A configuración do proxecto permítelle inserir un nume para un ficheiro de glosario modificábel (vexa o principio deste capítulo). Faga clic dereito no panel do glosario ou prema Ctrl+Shift+G para engadir unha nova entrada. Abrirase un diálogo, que lle permitirá engadir o termo de orixe, o termo de destino e calquera comentario que poida ter:

Os contidos dos ficheiros de glosario se manteñen na memoria e se cargan cando se abre ou recarga o proxecto. Actualizar un ficheiro de glosario e tan simple como: premer Ctrl+Shift+G e inserir o novo termo, a súa tradución e calquera comentario que queira facer (asegurándose de que preme o tabulador entre os campos) e garde o ficheiro. Os contidos do panel do glosario se actualizarán conforme aos cambios realizados.

A localización do ficheiro de glosario modificábel pode estabelecerse no diálogo Proxecto > Propiedades... As extensións recoñecidas con `TXT` e `UTF8`.

Glosarios Localización do ficheiro de glosario modificábel

Nota: Hai outros medios para crear un simple ficheiro con entradas delimitadas por tabulacións. Non hai nada en contra de empregar Notepad++ en Windows, GEdit en Linux por exemplo ou algún programa de folla de cálculo para este propósito: pódese empregar calquera aplicación que poida xestionar UTF8 e que poida amosar espazo en branco (de modo que non se esqueza dos caracteres de tabulación necesarios).

### Empregar o MultiTerm de Trados

Glosarios MultiTerm de Trados

Os datos exportados do MultiTerm de Trados poden empregarse como glosarios de OmegaT sen ningunha modificación adicional, posto que teñen a extensión de ficheiro `.tab` e os campos de orixe e destino están nas dúas primeiras columnas. Se exporta empregando a opción do sistema «Exportar delimitando con tabulacións», necesitará eliminar as primeiras 5 columnas (Seq. Nr, Data de creación, etc.) As versións máis novas de MultiTerm son compatíbeis coa exportación en formato TBX.

### Problemas comúns cos glosarios

Glosarios Problemas cos glosarios

Problema: non se amosan termos do glosario - posíbeis causas:

- Non hai ningún glosario no cartafol «glossary».

- O ficheiro do glosario está baleiro.

- Os elementos non están separados cun carácter de tabulación.

- O ficheiro do glosario non ten unha extensión correcta (.tab ou .utf8).

- Non hai unha coincidencia EXACTA entre a entrada do glosario e o texto de orixe no seu documento, por exemplo, plurais.

- O ficheiro de glosario non ten a codificación correcta.

- Non hai termos no segmento activo que coincidan con ningún termo do glosario.

- Un ou máis dos problemas anteriores se arranxaron, mais non se recargou o proxecto.

Problema: no panel de glosario, non se amosan ben algúns caracteres

- ...mais os mesmos caracteres se amosan ben no panel de edición: a extensión e a codificación do ficheiro non coinciden.

## Tradución automática

Tradución automática

### Introdución

Tradución automática Introdución

Coma contraposición ás memorias de tradución xeradas polo usuario (coma no caso de OmegaT), as ferramentas de tradución automática empregan ferramentas lingüísticas baseadas en regras para crear a tradución dun segmento orixinal sen necesidade dunha memoria de tradución. Tamén se empregan técnicas de aprendizaxe estatística baseadas en textos orixinais e traducidos para construír un modelo de tradución. Os servizos de tradución automática conseguiron grandes e innegábeis melloras nas avaliacións de investigación.

Para activar calquera dos servizos de tradución automática, vaia a Opcións > Tradución automática... e active o servizo desexado. Teña en conta que todos están aloxados na rede: terá que estar conectado se quere dispoñer deles.

### Google Translate

Tradución automática Google Translate

Google Translate é un servizo de pago ofrecido por Google para traducir frases, sitios web e textos completos entre un número de idiomas que non para de medrar. No momento no que se redacta este texto, a lista inclúe máis de 50 linguas, dende o albanés ao yiddish, incluíndo, por suposto, todas as grandes linguas. A versión actual do servizo se basea no uso, cun prezo de 20 USD por millón de caracteres escritos.

Importante: Google Translate API v2 require a información de facturación para todas as contas antes de poder comezar a usar o servizo (vexa Pricing and Terms of Service para máis información). Para identificarse como un usuario válido para os servizos de Google, empregue a chave única privada que lle enviou Google cando se rexistrou no servizo. Vexa o capítulo Instalación e execución, sección iniciar argumentos de ordes, para ver detalles de como engadir esta chave ao ambiente OmegaT.

A calidade da tradución de Google Translate depende dunha parte da reserva dos textos do idioma de destino e a dispoñibilidade da versión bilingüe e doutra parte da calidade dos modelos construídos. É certo que moitas veces a calidade non será suficiente nalgúns casos, mais co tempo mellorará, nunca empeorará.

### Usuarios de OmegaT e Google Translate

O usuario de OmegaT non está obrigado a empregar Google Translate. Se se emprega, nin a decisión do usuario de aceptar a tradución nin a tradución final estarán dispoñíbeis para Google. A seguinte xanela amosa un exemplo de a) un orixinal inglés e unha tradución de Google Translate ao b) español e c) esloveno.

Google Translate - exemplo

A tradución castelá é mellor que a eslovena. Nota: interesar e navegar en español, se traducen correctamente pois os verbos son interest e sail respectivamente. Na versión eslovena ambas as palabras se traduciron como nomes. É moi probábel que a tradución española se basee, polo menos parcialmente, na tradución real do libro.

Unha vez activado o servizo, aparecerá unha suxestión de tradución no panel de tradución automática cada vez que se abra un novo segmento. Se atopa a suxestión aceptábel, prema Ctrl M para substituír a parte de destino do segmento aberto coa suxestión. No segmento superior, por exemplo, Ctrl M substituiría a versión española coa suxestión eslovena.

Atallos de teclado Tradución automática - Ctrl+M

Se non desexa que OmegaT envíe os segmentos de orixe a Google para que os traduza, desmarque a entrada do menú Google Translate nas opcións.

Teña en conta que non se envía nada máis que o segmento orixinal ao servizo de tradución automática. A versión na rede de Google Translate permite ao usuario corrixir a suxestión e enviar o segmento corrixido. Esta función, porén, non está dispoñíbel en OmegaT.

### Belazar

Tradución automática Belazar

Belazar é unha ferramenta de tradución automática para o par de linguas ruso-bielorruso.

### Apertium

Tradución automática Apertium

Apertium é unha plataforma de tradución automática de código libre/aberto, que inicialmente traballaba con pares de linguas relacionadas, como CA, ES, GA, PT, OC e FR, mais recentemente se expandiu para xestionar máis pares de linguas diverxentes (coma inglés-catalán). Comprobe o sitio web para a lista actualizada dos pares de linguas dispoñíbeis.

A plataforma fornece

- un motor de tradución automática independente do idioma

- ferramentas para xestionar a información lingüística necesaria para construír un sistema de tradución automática para un par de linguas en concreto e

- información lingüística para un número cada vez maior de pares de linguas

Apertium fai uso dun motor de tradución automática de transmisión superficial que procesa o texto inserido en distintas fases, coma nunha liña de montaxe: deformatado, análise morfolóxica, desambiguación do contexto, transferencia estrutural superficial, transferencia léxica, xeración morfolóxica e reformatado.

É posíbel empregar Apertium para crear sistemas de tradución automática para unha variedade de pares de linguas; para facer isto, Apertium emprega formatos estándar simples baseados en XML para a codificación da información lingüística necesaria (tanto manualmente como convertendo a información existente), que se compilan empregando as ferramentas fornecidas nos formatos de alta velocidade dos que fai uso o motor.

### Tradución automática - resolución de problemas

Tradución automática Resolución de problemas

Se non aparece nada no panel de tradución automática, comprobe o seguinte:

- Está conectado á rede? Necesita estar conectado para poder empregar unha ferramenta de tradución automática.

- Cal é o par de linguas que necesita? Comprobe se o servizo seleccionado o ofrece.

- Google Translate non funciona: fixo a petición para o Translate API service? Teña en conta que o servizo de Google Translate non é de balde, vexa o capítulo Instalación e execución (parámetros de tempo de execución) para máis información.

- «Google Translate devolveu o código de resposta HTTP: 403...»: comprobe que a chave de 38 caracteres, inserida no ficheiro pinfo.list é correcta. Comprobe que o Translate API service está activado.

- Google Translate non funciona: - coa chave de Google API inserida tal e como se especifica. Comprobe en Opcións > Tradución automática, que Google Translate V2 está marcado.

- Google Translate V2 informa «Bad request» - comprobe as linguas de orixe e destino para o seu proxecto. Se non definiu as linguas pode que sexa isto o que xere esa resposta.

## Verificación ortográfica

Verificación ortográfica

OmegaT ten un sistema de verificación ortográfica incorporado baseado no sistema empregado en Apache OpenOffice, LibreOffice, Firefox e Thunderbird. Polo tanto, pode empregar o grande abano de dicionarios ortográficos libres que están dispoñíbeis para estas aplicacións.

### Instalación de dicionarios ortográficos

Antes de poder empregar a función de verificación ortográfica, debe instalar un dicionario ou dicionarios adecuados (é dicir, para o idioma de destino). Para instalar dicionarios ortográficos, siga este procedemento:

- No xestor de ficheiros, cree un novo cartafol no que almacenar os dicionarios ortográficos (D:\Traducións\ortografía, no seguinte exemplo).

- En OmegaT, seleccione Opcións > Verificación ortográfica, e faga clic en Seleccionar ao lado do campo de cartafoles cos ficheiros de dicionarios. Navegue ata o cartafol creado para os dicionarios e seleccióneo.

  Menú Opcións Verificación ortográfica

- Sitúe os ficheiros de dicionario que desexe empregar neste cartafol. Hai esencialmente dous modos de facer isto. Pode ou ben copiar os ficheiros manualmente, é dicir, de outro lugar no seu sistema, mediante o xestor de ficheiros; ou pode empregar a función «Instalar un novo dicionario» de OmegaT, que lle ofrecerá unha lista de dicionarios dispoñíbeis para seleccionar. Teña en conta que a función de instalación require conexión a Internet. Os idiomas seleccionados instalaranse e aparecerán na xanela de configuración de ortografía (pode que tarde un tempo).

Copiar os ficheiros manualmente ten sentido se xa ten uns dicionarios adecuados no seu sistema, por exemplo, como parte da instalación de Apache OpenOffice, LibreOffice, Firefox ou Thunderbird. Aínda así, é máis sinxelo buscar dicionarios na rede empregando o campo de URL de dicionarios en rede:

Configuración de ortografía

Verificación ortográfica Configuración de ortografía

Facendo clic en Instalar un novo dicionario, abrirá a xanela de instalación de dicionarios, onde pode seleccionar os dicionarios que queira instalar.

Os nomes dos ficheiros debe corresponderse co código de idioma do idioma de destino definida no diálogo de propiedades do proxecto (Proxecto > Propiedades). Por exemplo, se seleccionou ES-MX (español de México) como o idioma de destino, os ficheiros de dicionario deben chamarse es_MX.dic e es_MX.aff. Se só ten un dicionario de español estándar dispoñíbel, cos nomes de ficheiro es_es.dic e es_es.aff, por exemplo, pode copiar estes ficheiros co nome es_MX.dic e es_MX.aff e a verificación ortográfica funcionará. Teña en conta que isto comprobará o texto tomando como referencia o estándar (castelán) e non o español de México.

### Empregar dicionarios ortográficos

Non necesita configurar OmegaT para utilizar un dicionario ortográfico en particular; OmegaT empregará o dicionario do idioma correcto segundo os códigos de linguas do seu proxecto. Aínda así, comprobe que os códigos de idioma son exactamente os mesmos: un dicionario FR-FR non funcionará cunha configuración de idioma de destino FR, por exemplo. Se é necesario, edite o nome dos ficheiros do dicionario ou cambie a configuración de linguas do seu proxecto.

Para activar o verificador ortográfico, seleccione Opcións > Verificación ortográfica e marque a caixa de Comprobar automaticamente a ortografía do texto (vexa máis arriba).

Empregar o corrector ortográfico.

Facendo clic dereito nunha palabra subliñada (Artund na imaxe anterior) abrirá un menú desdobrábel con suxestións para a corrección (Art und). Tamén pode facer que o corrector ortográfico ignore todas as veces que aparece unha palabra mal escrita, ou engadila ao dicionario.

### Consellos

Verificación ortográfica Consellos

Se non funciona a verificación ortográfica, asegúrese primeiro de que a caixa de verificación « Comprobar automaticamente a ortografía do texto» no diálogo de verificación ortográfica (Opcións > Verificación ortográfica...) está marcada.

Tamén comprobe que o código de idioma de destino do seu proxecto coincide cos dicionarios dispoñíbeis na xanela de configuración. O corrector ortográfico emprega o código do idioma de destino para determinar que idioma se empregará: se o idioma de destino é portugués brasileiro (PT_BR), o subcartafol co dicionario ortográfico debe conter os dous ficheiros de vocabulario, chamados pt_br.aff e pt_br.dic.

Se xa traduciu unha grande parte do texto e despois se decatou de que o código do idioma de destino do proxecto non coincide co código de idioma do corrector ortográfico (especificou pt_BR como o idioma, mais non había dicionarios pt_BR, por exemplo) pode copiar os ficheiros correspondentes e renomealos (por exemplo, de pt_PT.aff e pt_PT.dic a pt._BR.aff e pt_BR.dic). Por suposto, é moito mellor tomar un descanso e descargar as versións correctas dos dicionarios ortográficos.

Teña en conta que a función `Eliminar` elimina fisicamente os vocabularios seleccionados. Se se empregan por algunha outra aplicación do seu sistema, desaparecerán para esa aplicación tamén. Se, por calquera razón, necesita facer isto algunha vez, pode que teña máis sentido copiar os ficheiros relacionados a un cartafol diferente, reservándoos só para o uso de OmegaT.

## Outros asuntos

Outros

### Modo consola de OmegaT

Modo consola de OmegaT Outros
Varios Modo consola de OmegaT

Só de interese para usuarios avanzados.

O propósito do modo consola (é dicir, liña de ordes) é permitir ao usuario empregar OmegaT como unha ferramenta de tradución nun ambiente de desenvolvemento. Cando se inicia OmegaT en modo consola, non se carga ningunha interface gráfica de usuario (polo que funcionará en calquera consola) e o proxecto dado se traduce automaticamente. Un exemplo sería un proxecto de software no que se localiza a interface gráfica de usuario a un número de idiomas. Empregando o modo consola, un pode facer que a xeración dunha interface localizada sexa parte do proceso de construción.

#### Prerrequisitos

Para executar OmegaT, necesita un proxecto válido de OmegaT. A localización é irrelevante, xa que necesita especificala explicitamente na liña de ordes ao inicio.

Se necesita configuracións que non son as estándar, tamén deberá ter presente os ficheiros de configuración (`filters.conf` e `segmentation.conf`) Isto pode conseguirse de dous xeitos:

- Executar OmegaT normalmente (coa interface gráfica de usuario) e especificar a configuración. Se inicia OmegaT en modo consola, empregará a mesma configuración.

- Se non pode executar OmegaT normalmente (non ten un ambiente gráfico dispoñíbel): copie os ficheiros de configuración de outra instalación de OmegaT de outra máquina a un cartafol específico. A localización non importa, xa que pode engadila na liña de ordes ao inicio (vexa máis adiante). Os ficheiros relevantes son `filters.conf` e `segmentation.conf`, que pode atopar no directorio de inicio do usuario (por exemplo, `C:\Documents and Settings\%Usuario%\OmegaT` en Windows, `%usuario%/.omegat/` en Linux)

#### Iniciar OmegaT en modo consola

Para iniciar OmegaT en modo consola, debe especificar os parámetros adicionais ao inicio. Os máis importantes son `<project-dir>`, e opcionalmente `--config-dir=<config-dir>`. Exemplo:

`$> java -jar OmegaT.jar /ruta/do/proxecto \`

`--config-dir=/ruta/dos/ficheiros-de-configuración/ \`

`--mode=console-translate \`

`--source-pattern={regexp} \`

`--tag-validation=[block|warn]`

Explicación:

- `<project-dir>` informa a OmegaT de onde atopar o proxecto para traducir. Se é o caso, OmegaT se iniciará en modo consola e traducirá o proxecto dado.

- `--config-dir=<config-dir>` permite que OmegaT reciba instrucións de en que cartafol están gardados os ficheiros de configuracións Se non se especifican, OmegaT volverá aos valores predeterminados (o cartafol de OmegaT no cartafol de usuario ou, se non está dispoñíbel, no directorio actual de traballo.)

- `--mode=console-translate` OmegaT se inicia en modo consola e traduce o proxecto dado

- `--source-pattern={regexp}` Os ficheiros a traducir poden especificarse deste modo. Aquí ten un exemplo de expresión regular: `test\.html`

- `--tag-validation=[abort|warn]` En abort, o programa se abortará se atopa algún error durante a validación de etiquetas. En warn, se amosarán os erros mais o programa continuará. No resto de casos, non se levará a cabo unha validación de etiquetas.

#### Opción silenciosa.

Un parámetro da liña de ordes extra específico para o modo consola: `--quiet.` En modo silencioso, se amosa menos información no monitor. As mensaxes que atoparía normalmente nas barras de estado non se amosarán.

Emprego: `java -jar OmegaT.jar /ruta/do/proxecto --mode=console-translate --quiet`

#### Opción de validación de etiquetas

Outro parámetro da liña de ordes extra específico para o modo consola: `--tag-validation=[abort|warn]`. Cando se engade este parámetro, a validación de etiquetas se fai antes que a tradución/aliñación. Se o valor é `abort`, entón se amosarán os errores de etiquetas e o programa se deterá. Se o valor é `warn` entón se amosarán os erros mais OmegaT continuará.

Emprego: `java -jar OmegaT.jar /ruta/do/proxecto --mode=console-translate --tag-validation=abort`

### Aliñador automático de propiedades de Java

Outros Aliñador automático para propiedades de Java

OmegaT pode aliñar as .properties de Java en modo consola. Se ten os ficheiros de orixe e destino de propiedades, para un e o mesmo contido no par de linguas, este procedemento creará un ficheiro tmx correspondente con estes contidos. Emprego:

`java -jar OmegaT.jar --mode=console-align /directorio-do-meu-proxecto --alignDir=/translatedFiles/`

`alignDir` debe conter a tradución do idioma de destino do proxecto. Por exemplo, se o proxecto é EN>FR, alignDir debe conter un final que acabe en _fr. A TMX resultante se gardará no cartafol `/omegat/` co nome `align.tmx`.

### Configuración do tipo de letra

Outros Configuración de tipo de letra

Neste diálogo pode definir o tipo de letra que emprega OmegaT nas seguintes xanelas:

- Xanela principal de OmegaT (editor, visor de coincidencias, visor do glosario)

- Xanela de buscas

- Xanela de validación de etiquetas

Pódese acceder a este diálogo mediante o elemento Opcións Tipo de letra... no menú principal. O diálogo contén:

Menú Opcións Tipo de letra...

- Fonte: menú desdobrábel para seleccionar un dos tipos de letra dispoñíbeis no seu computador

- Tamaño: edíteo para cambiar o tamaño do tipo de letra

- Texto de mostra: campo para unha previsión inmediata da fonte seleccionada

Nota: Nalgúns casos pode tardar algún tempo que OmegaT actualice a aparencia despois de configurar o tipo de letra. Isto sucede especialmente no caso de que se abra un ficheiro que teña moitos segmentos no editor, e/ou se empregue hardware lento. Teña en conta tamén que algúns tipos de letras se comportan mellor entre algúns pares de linguas ca outros. En particular, se está traducindo entre dúas linguas con distintos alfabetos ou sistemas de escrita (como o ruso e xaponés), seleccione un tipo de letra que se poida empregar en ambos os casos.

### Previr a perda de datos

Outros Previr a perda de datos

OmegaT é unha aplicación robusta. Porén, debería tomar precaucións contra a perda de datos cando empregue OmegaT tal e como faría con calquera outra aplicación. Cando traduce os seus ficheiros, OmegaT garda todos os progresos na memoria de tradución `project_save.tmx` que está no subcartafol `/omegat` do proxecto.

OmegaT tamén fai unha copia de seguridade da memoria de tradución en project_save.tmx.AAAAMMDDHHNN.bak no mesmo subcartafol cada vez que se abre ou recarga o proxecto. AAAA é o ano cos catro díxitos, MM é o mes, DD o día do mes, e HH e NN as horas e minutos cando se gardou a última memoria de tradución.

Se cree que perdeu información da tradución, pode empregar o seguinte procedemento para restaurar o proxecto ao seu estado gardado máis recente, normalmente non máis antigo que aproximadamente 10 minutos ou así:

1. peche o proxecto

2. renomee o ficheiro `project_save.tmx` actual (por exemplo, a `project_save.tmx.temporary`)

3. seleccione a copia de seguridade da memoria de tradución que é máis probábel que conteña a información que está buscando

4. renoméea a `project_save.tmx`

5. abra o proxecto

Para evitar a perda de datos importantes:

- Faga copias regulares do ficheiro /omegat/project_save.tmx nun dispositivo de copia de seguridade, como un CD ou un DVD.

- Ata que se sinta cómodo con OmegaT, cree os ficheiros traducidos a intervalos regulares e comprobe que os ficheiros traducidos conteñen a última versión da súa tradución.

- Teña coidado en particular cando faga cambios aos ficheiros no cartafol `/source` no medio dun proxecto. Se se modifica o ficheiro de orixe despois de comezar unha tradución, OmegaT non será capaz de atopar os segmentos que xa traduciu.

- Empregue estes textos de Axuda para comezar. En caso de ter algún problema, envíe unha mensaxe ao grupo de usuarios de OmegaT. Non dubide en escribir no idioma co que se sinta máis cómodo.

## Idiomas - lista do código ISO 639

Idiomas
Códigos ISO dos idiomas
Proxecto Propiedades Idiomas

Comprobe as táboas do código ISO 639 para unha información máis exhaustiva e actualizada sobre os códigos de idiomas.

Lista do código de idiomas ISO 639-1/639-2

Nome do idioma | ISO 639-1 | ISO 639-2
--- | --- | ---
Abkhazo | ab | abk
Afar | aa | aar
Afrikaans | af | afr
Akán | ak | aka
Albano | sq | sqi
Amhárico | am | amh
Árabe | ar | ara
Aragonés | an | arg
Armenio | hy | hye
Asamés | as | asm
Avar | av | ava
Avéstico | ae | ave
Aimará | ay | aym
Azerí | az | aze
Bambara | bm | bam
Baskir | ba | bak
Éuscaro | eu | eus
Bielorruso | be | bel
Bengalí | bn | ben
Biari | bh | bih
Bislama | bi | bis
Bosníaco | bs | bos
Bretón | br | bre
Búlgaro | bg | bul
Birmano | my | mya
Catalán | ca | cat
Chamorro | ch | cha
Checheno | ce | che
Chichewa, chewa, nyanja | ny | nya
Chinés | zh | zho
Chuvache | cv | chv
Córnico | kw | cor
Corso | co | cos
Cree | cr | cre
Croata | hr | hrv
Checo | cs | ces
Dinamarqués | da | dan
Divehi, dhinehi, maldivio | dv | div
Neerlandés | nl | nld
Butanés | dz | dzo
Inglés | en | eng
Esperanto | eo | epo
Estoniano | et | est
Ewe | ee | Ewe
Feroés | fo | fao
Fijiano | fj | fij
Finés | fi | fin
Francés | fr | fra
Fula, fulah, pulaar, pular | ff | ful
Galego | gl | glg
Xeorxiano | ka | kat
Alemán | de | deu
Grego, moderno | el | ell
Guaraní | gn | grn
Gujarati | gu | guj
Haitiano, crioulo haitiano | ht | hat
Hausa | ha | hau
Hebreo (moderno) | he | heb
Herero | hz | her
Hindi | hi | hin
Hiri Motu | ho | hmo
Húngaro | hu | hun
Interlingua | ia | ina
Indonesio | id | ind
Interlingue | ie | ile
Irlandés | ga | gle
Igbo | ig | ibo
Inupiaq | ik | ipk
Ido | io | ido
Islandés | is | isl
Italiano | it | ita
Inuit | iu | iku
Xaponés | ja | jpn
Xavanés | jv | jav
Kalaallisut, grenlandés | kl | kal
Canarés | kn | kan
Kanuri | kr | kau
Caxemiri | ks | kas
Casaco | kk | kaz
Khmer | km | khm
Kikuyu, gikuyu | ki | kik
Ruanda | rw | kin
Quirguiz | ky | kir
Komi | kv | kom
Kongo | kg | kon
Coreano | ko | kor
Curdo | ku | kur
Kwanyama, kuanyama | kj | kua
Latín | la | lat
Luxemburgués | lb | ltz
Luganda | lg | lug
Limburgués | li | lim
Lingala | ln | lin
Lao | lo | lao
Lituano | lt | lit
Luba-Katanga | lu | lub
Letón | lv | lav
Manx | gv | glv
Macedonio | mk | mkd
Malgaxe | mg | mlg
Malaio | ms | msa
Malabar | ml | mal
Maltés | mt | mlt
Maorí | mi | mri
Maratí | mr | mar
Marshalés | mh | mah
Mongol | mn | mon
Naruano | na | nau
Navajo, navaho | nv | nav
Bokmål | nb | nob
Ndebele do norte | nd | nde
Nepalí | ne | nep
Ndonga | ng | ndo
Nynorsk | nn | nno
Noruegués | no | nor
Nuosu | ii | iii
Ndebele do sur | nr | nbl
Occitano | oc | oci
Ojibwe, ojibwa | oj | oji
Antigo eslavo eclesiástico, eslavo eclesiástico, eslavónico eclesiástico, antigo búlgaro, antigo eslavónico | cu | chu
Oromo | om | orm
Oriá | or | ori
Osetio | os | oss
Panxabiano | pa | pan
Pali | pi | pli
Persa | fa | fas
Polaco | pl | pol
Paxtún | ps | pus
Portugués | pt | por
Quechua | qu | que
Romanés | rm | roh
Kirundi | rn | run
Romanés, moldavo | ro | ron
Ruso | ru | rus
Sánscrito | sa | san
Sardo | sc | srd
Sindi | sd | snd
Sami setentrional | se | sme
Samoano | sm | smo
Sango | sg | sag
Serbio | sr | srp
Gaélico escocés, gaélico | gd | gla
Xona | sn | sna
Cingalés | si | sin
Eslovaco | sk | slk
Esloveno | sl | slv
Somalí | so | som
Soto do sur | st | sot
Español, castelán | es | spa
Sundanés | su | sun
Suahili | sw | swa
Suazi | ss | ssw
Sueco | I | swe
Támil | ta | tam
Telugú | te | tel
Taxico | tg | I
Tai | th | tha
Tigrínia | ti | tir
Tibetano estándar, tibetano, central | bo | bod
Turcomeno | tk | tuk
Tagalo | tl | tgl
Tswana | tn | tsn
Tonga (Illas Tonga) | to | ton
Turco | tr | tur
Tsonga | ts | tso
Tártaro | tt | tat
Twi | tw | twi?Twi
Tahitiano | ty | tah
Uigur | ug | uig
Ucraíno | uk | ukr
Urdú | ur | urd
Usbeco | uz | uzb
Venda | ve | ven
Vietnamita | vi | vie
Volapuque | vo | vol
Valón | wa | wln
Galés | cy | cym
Wolof | wo | wol
Frisón occidental | fy | fry
Xhosa | xh | xho
Yiddish | yi | yid
Ioruba | yo | yor
Zhuang, chuang | za | zha
Zulu | zu | zul

## Atallos de teclado no editor

Este pequeno texto describe o comportamento do teclado no panel de edición. O termo «Desprazar ao interior do segmento» significa que o cursor desprazarase ao comezo do segmento se xa estaba antes do segmento, e á fin se estaba despois del.

Comportamento do teclado no editor

Combinación de teclas | Acción
--- | ---
Esquerda: | un carácter á esquerda, mais non máis alá co comezo do segmento
Dereita: | un carácter á dereita, mais non máis aló da fin do segmento
Ctrl+Esquerda: | unha palabra á esquerda, mais non máis alá co comezo do segmento
Ctrl+Dereita: | unha palabra á dereita, mais non máis aló da fin do segmento
RePág: | retroceder unha páxina no documento
AvPág: | avanzar unha páxina no documento
Inicio* | moverse ata o comezo da liña do segmento
Fin* | moverse ata o fin da liña do segmento
Ctrl+Inicio | moverse ata o comezo do segmento
Ctrl+Fin | moverse ata a fin do segmento
Ctrl+RePág | moverse ata o comezo do documento (Mac: Cmd+RePág)
Ctrl+AvPág | moverse ata a fin do documento (Mac: Cmd+AvPág)
Retroceder* | eliminar un carácter detrás do cursor
Suprimir* | eliminar un carácter despois do cursor
Ctrl+Borrar | eliminar caracteres ata o inicio da palabra anterior (Mac: Alt+Borrar)
Ctrl+Suprimir | eliminar caracteres ata o inicio da seguinte palabra (Mac: Alt+Suprimir)
Ctrl+Enter | abrir un segmento previo (Mac: Cmd+Enter)
Ctrl+A | seleccionar o segmento completo (Mac: Cmd+A)
Ctrl+Shift+O | Cambio do sentido de lectura

* Estas teclas teñen un comportamento distinto cando o cursor está fora do segmento a editar:

- Inicio: despraza o cursor ao comezo do segmento activo

- Fin: despraza o cursor á fin do segmento activo

- Retroceder: nada

- Suprimir: nada

- Se se preme calquera tecla de carácter fora do segmento a editar, será ignorado.

A tecla «Shift» non ten ningún comportamento especial per se: cando se preme a tecla «Shift», todas as teclas moven o cursor de xeito normal, excepto no caso da combinación `Shift+Enter`, que insire un salto de liña no texto.

As combinacións de teclas xerais como seleccionar todo (Ctrl+A), pegar (Ctrl+V), cortar (Ctrl+X), copiar (Ctrl+C)), inserir coincidencia (Ctrl+I) e inserir cadea orixinal (Ctrl+Shift+I) actúan só en concordancia co segmento aberto.

Teña en conta que pode personalizar os atallos de teclado para que estean acordes ás súas preferencias. Vexa Apéndice de personalización de atallos de teclado

## Proxectos en equipo de OmegaT

OmegaT Proxectos en equipo Proxectos en equipo

### Control da versión - introdución

A tradución colaborativa ofrecida por OmegaT baséase na funcionalidade de control da versión e revisión, amplamente usada pola comunidade do software para manter un control dos cambios que se fan ao código dun programa e permitir unha colaboración sen trabas dentro do equipo de desenvolvemento. OmegaT é compatíbel con dous dos sistemas de control da versión (VCS para abreviar) máis populares: Apache Subversion (a miúdo abreviado como SVN, polo nome da orde svn) e Git. As vantaxes dun sistema de control de versións para un equipo de tradutores pode resumirse do seguinte xeito:

- Varios membros do equipo poden traballar no proxecto de tradución simultaneamente sen interferir cos demais

- Poden compartir material común, como unha memoria de tradución do proxecto e o glosario

- Por defecto, cada tres minutos ponse á disposición do resto do equipo unha versión actualizada dos datos compartidos

- O sistema mantén a versión nos datos compartidos

- Os conflitos (por exemplo, traducións alternativas para o mesmo segmento ou entrada do glosario) poden controlarse, resolverse e fusionarse

Os seguintes termos, que se empregarán no seguinte texto, merecen unha pequena explicación:

- Servidor VCS - o servidor SVN ou Git é o ambiente no que se mantén o material común na rede. O servidor pode existir na rede local, mais na maioría dos casos estará dispoñíbel en internet, é dicir, mediante un enderezo URL. Un membro do equipo, o administrador do proxecto, necesita estar familiarizado coa xestión de servidores, é dicir, o traballo de preparar o ambiente, importar o proxecto de OmegaT, asignar os dereitos de acceso aos membros do equipo, resolver conflitos, etc.

- Cliente VCS: Para a conexión co servidor é necesario que os «xestores de proxectos» que participen no proxecto de OmegaT teñan instalado un cliente SVN ou Git no seu computador. Uns clientes moi populares para o sistema operativo Windows son TortoiseSVN e TortoiseGit. Outros sistemas operativos (Linux, OS X) ofrecen paquetes similares.

- Repositorio: lugar no que se garda e mantén o material compartido, tanto nunha rede de acceso local coma na Internet. Os membros do proxecto conéctanse a el mediante o cliente VCS.

- checkout: operación que crea unha copia operativa do repositorio no seu computador. O servidor mantén a información dos checkouts, de modo que as remisións posteriores (vexa máis adiante) se poidan realizar de forma ordenada.

- remisión: unha vez que a versión local do material do servidor está preparada, pode remitirse ao repositorio e facer que estea dispoñíbel para o resto do equipo. O servidor asegúrase que calquera cambio conflitivo, debido a que dous membros traballan cos mesmos contidos, se resolvan.

- administrador: persoa responsábel da creación e mantemento do repositorio, é dicir, de ter en conta as responsabilidades do servidor da tarefa. Para evitar calquera problema, só debería ter estes dereitos unha persoa, polo menos en principio.

- usuario: membro do equipo que colabora nun proxecto común.

### Compartir un proxecto mediante SVN

Proxectos en equipo Subversion

Hai dúas posibilidades para executar un servidor SVN: pode instalar SVN no seu propio servidor ou ben pode empregar un servizo de aloxamento web. Se emprega un servizo externo debe ter coidado coas posíbeis implicacións en termos de confidencialidade, pois está cargando un documento orixinal nun servidor fóra do seu control directo. Se quere evitar isto, pode preparar un servidor SVN privado, por exemplo se xa ten un servidor Apache que inclúa o software en cuestión (por exemplo VisualSVN).

Unha ver que estea dispoñíbel o servidor SVN, os xestores de proxectos deben instalar no seu computador un cliente SVN, para así poder xestionar os contidos dos proxectos dende el. Para Windows, recomendámoslle TortoiseSVN. Para Mac pode descargar o cliente, por exemplo, desde SourceForge , para Linux, vexa Scripts e ordes de Subversion.

#### Crear un repositorio

Proxectos en equipo Crear un repositorio SVN

O proceso aquí presentado está aloxado nun servidor SVN gratuíto (limitado a dous usuarios) ofrecido po ProjectLocker. Teña en conta que o creador do repositorio implicitamente ten os dereitos de administrador para o repositorio creado. Inicie sesión no sitio primeiro ou, se é a súa primeira vez no sitio, rexístrese nel e anote o seu nome de usuario e contrasinal para futuros proxectos.

1. Cree un novo proxecto en ProjectLocker

2. Escriba o nome e descrición do repositorio. ( `OmegaT` e `OmegaT SL Localization` no exemplo aquí empregado)

3. Escolla SVN.

4. Faga clic en Create Project (Crear proxecto)

Abra a vista de Projects (Proxectos) da súa conta. O enderezo URL amosado baixo Project Services (Servizos do proxecto) será o empregado por SVN para conectar os clientes ao servidor SVN que acaba de estabelecer. Este tamén e o lugar para engadir membros do equipo ao proxecto e asignarlles os dereitos adecuados. Teña en conta que os membros do equipo teñen que estar rexistrados previamente, antes de que poida engadilos ao proxecto (Nota: na versión gratuíta de ProjectLocker so pode engadir dous usuarios por proxecto).

Os proxectos poden xestionarse segundo as súas necesidades e estilo de desenvolvemento. Dun xeito similar ao dos proxectos de OmegaT, necesitará ter repositorios diferentes para cada par de linguas. Tamén é recomendábel manter en repositorios separados os proxectos dependendo da materia e/ou o cliente, aínda que compartan o mesmo par de linguas A alternativa é ter un só repositorio con subcartafoles: `Proxecto1`, `Proxecto2`, etc., e compartir o material mediante cartafoles comúns para a `tm (memoria de tradución)`, `glosario` e `dicionario`.

Para o exemplo que amosamos aquí, decidimos empregar un proxecto de OmegaT nun só repositorio por razóns de sinxeleza.

#### Importar o proxecto a un repositorio SVN (Windows)

O repositorio está baleiro agora mesmo. Cree primeiro un cartafol de cliente baleiro no seu disco. Cree un cartafol baleiro onde gardará o seu proxecto e faga clic dereito nel. Seleccione TortoiseSVN > Checkout. Aparecerá o seguinte diálogo:

Insira o enderezo URL que lle ofreceu ProjectLocker no campo URL of repository (URL do repositorio). Asegúrese de que o campo Checkout directory (directorio para realizar o checkout) é correcto, é dicir, que especifica o cartafol baleiro que creou, e prema Aceptar. Unha vez que acabe a operación, pode comprobar o devandito cartafol: debería conter un subcartafol .svn e aparecerá na icona unha etiqueta verde de OK, o que indica que os contidos do cartafol están actualizados:

No seguinte paso, engadiremos os ficheiros de OmegaT ao cartafol local. Os seguintes ficheiros son para compartir entre os membros do equipo e teñen que incluírse sexa cal sexa o caso:

- O ficheiro do proxecto omegat `omegat.project`

- A memoria de tradución (`omegat\project_save.tmx`)

- Os contidos do cartafol de orixe

- A definición de filtros específicos para o proxecto (`omegat\filters.xml`)

O administrador pode decidir incluír os seguintes cartafoles tamén: `tm (memorias de tradución)`, `glossary (glosarios)` e `dictionary (dicionarios)`. Tamén pode pagar a pena compartir e manter co equipo os ficheiros `ignored_words.txt` e `learned_words.txt` no cartafol`omegat`. Non engada en ningún caso os ficheiros `bak`, `project_stats.txt` e `project_stats_match.txt` no subcartafol `omegat`, xa que se enche o repositorio de material innecesario. Pode que queira aplicar o mesmo ao cartafol `target` e aos seus contidos.

Despois de copiar os ficheiros necesarios no directorio creado para o checkout, decatarase de que a icona cambiou: a etiqueta verde de OK cambiou a un signo vermello de exclamación, o que indica o cambio na copia local do repositorio. Os seguintes dous pasos farán que se actualice a versión do servidor:

- !!engadir os ficheiros copiados da versión local do repositorio: faga clic dereito no cartafol local para o checkout e seleccione TortoiseSvn > Add (engadir). No diálogo que se abre, deixe todas as opcións predeterminadas e prema OK (Aceptar) Aparecerá a ventá Add Finished! (Adición finalizada) aparecerá unha xanela similar á seguinte:

  Os contidos do cartafol para o checkout marcaranse conforme a iso:

- remitir cambios locais ao servidor: faga clic dereito no cartafol local para o checkout e seleccione SVN Commit... (Remisión SVN) Abrirase a xanela de remisión (vexa máis adiante). Comprobe que se levaron a cabo os cambios, é dicir, os cartafoles e ficheiros engadidos neste caso.

  Insira unha mensaxe apropiada na xanela da mensaxe e prema OK (Aceptar) . Abrirase a xanela de remisión e amosará o progreso da orde de remisión. Primeiro remitirá os contidos actuais ao repositorio do servidor e despois actualizará a copia local do repositorio, é dicir, os contidos do subcartafol .svn, de modo que estea actualizado coa última versión do repositorio.

- actualizar is ficheiros locais desde unha copia local do repositorio: os cambios recibidos do repositorio do servidor residen no subcartafol .svn mais non nos propios ficheiros e cartafoles. Para actualizar os ficheiros locais, faga clic dereito no cartafol do checkout e seleccione SVN Update (Actualizar SVN). Comprobe o contido do cartafol para confirmar que a copia local do repositorio e os ficheiros e cartafoles corresponden coa última versión do servidor:

### Empregar o proxecto en equipo en OmegaT

Unha vez que estea preparado o proxecto en equipo, os membros do equipo só necesitan que OmegaT acceda ao proxecto en equipo. Primeiro, necesita empregar a función Proxecto > Descargar proxecto en equipo. Isto realizará un checkout do proxecto nun cartafol local. Gardaranse as credenciais, así que non necesita inserilas cada vez. En Linux, se OmegaT segue pedindo as credenciais, pode marcar a caixa de verificación de Forzar gardado da contrasinal coma texto plano.

Para os seguintes usos, só necesita abrir o proxecto coma calquera outro proxecto de OmegaT. OmegaT recoñecerao coma un proxecto en equipo e sincronizará todo automaticamente, coma opción predeterminada, cada tres minutos.

## Engadido de Tokenizer

Engadidos Tokenizer

### IntroduciónT

Lucene Tokenizer
Stemmer Tokenizer

Os tokenizers (ou stemmers) melloran a calidade das coincidencias recoñecendo palabras inseridas nos textos de orixe e na memoria de tradución. Tamén melloran a coincidencia do glosario.

Un stemmer para o inglés, por exemplo, debería identificar a cadea «cat» coma base da cadea «cats»(e posibelmente «catlike», «catty», etc.) e «stem» coma base de «stemmer», «stemming» e «stemmed». Un algoritmo de stemming reduce as palabras «fishing», «fished», «fish» e «fisher» á palabra raíz, «fish». Isto é especialmente útil no caso de linguas que empreguen prefixos e sufixos para a creación de palabras. Tomando un exemplo do esloveno, aí vai a palabra «bo» en todas as formas gramaticalmente correctas:

- lep, lepa, lepo (singular: masculino, feminino e neutro)

- lepši, lepša, lepše . (formas plurais correspondentes ao comparativo, nominativo, masculino, feminino e neutro do adxectivo)

- najlepših (superlativo, plural, xenitivo para o masculino, feminino e neutro)

### Instalación e uso

Os tokenizers están incluídos en OmegaT. OmegaT selecciona automaticamente un tokenizer para as linguas de orixe e destino segundo a configuración das linguas do proxecto. É posible seleccionar outro tokenizer dunha versión diferente desde a xanela de Propiedades do proxecto.

Incompatibilidades

OmegaT non iniciará se hai tokenizers no cartafol /plugin. Elimine todos os tokenizers do cartafol /plugin antes de iniciar OmegaT.

## Engadido de LanguageTool

Engadidos LanguageTool

### Introdución

LanguageTool é un software de corrección gramatical e de estilo de código aberto dispoñíbel para as linguas inglesa, francesa, alemá, polaca, neerlandesa e romanesa, entre moitas outras. Vexa a lista completa de idiomas compatíbeis.

Pode pensar en LanguageTool como un software para detectar erros que un simple software de verificación ortográfica non pode detectar, por exemplo, mesturar palabras semellantes, etc. Tamén pode detectar algúns erros gramaticais, mais non inclúe verificación ortográfica. LanguageTool atopará erros para os que se definiu unha regra nos ficheiros de configuración específicos dun idioma.

LanguageTool en OmegaT

### Instalación e uso

O engadido LanguageTool está incluído en OmegaT. Empregarase automaticamente se está marcado Opcións > Verificación de idioma. As regras aplicadas (de houber) dependerán no idioma de orixe e de destino do proxecto. Cando se dispara unha regra, a frase correspondente subliñarase en azul no editor (ver tamén e eu non fixen nadana imaxe anterior. Cando poña o rato sobre a frase subliñada, aparecerá unha explicación.

Incompatibilidades

LanguageTool non funcionará correctamente se hai unha versión anterior no cartafol /plugin. Elimine LanguageTool do cartafol /plugin antes de iniciar OmegaT.

## Engadido de Scripting

Engadidos Scripting

### Introdución

OmegaT-Scripting permite executar scripts escritos en diferentes linguaxes de programación en OmegaT.

### Instalación e uso

O engadido de Scrpting para OmegaT pode descargarse dende o sitio de descarga de engadidos de OmegaT. Descomprima os ficheiros e gárdeos no cartafol «plugins» dentro da carpeta de instalación de OmegaT, é dicir, o cartafol que contén o ficheiro OmegaT.jar. Primeiro cree o cartafol «plugins», de non existir un xa.

Isto engade un submenú novo Ferramentas > Scripting. Baixo o submenú de Scripting, hai dispoñíbeis 12 lugares para scripts. Facendo clic en Scripting, abre o diálogo do engadido: Diálogo de Scripting

O diálogo do engadido permítelle cargar un script existente na área de texto e executalo no proxecto aberto nese momento. Para personalizar a funcionalidade dos scripts, faga o seguinte:

- Cargue un script no editor facendo clic no seu nome na lista do panel esquerdo.

- Faga clic dereito nun botón dende o «<1>» ao «<12>» no panel inferior e seleccione «Engadir». No exemplo anterior, xa se engadiron dous scripts (posición 1 e 2).

- Cando faga clic esquerdo no número, executarase o script. Pode iniciar as macros seleccionadas dende o menú principal ou ben empregando as entradas no menú de Ferramentas ou premendo Ctrl+Alt+F# (sendo # un número do 1 ao 12).

Xa están implementadas as seguintes linguaxes de programación:

- NetRexx (http://www.netrexx.org/): é compatíbel coa sintaxe REXX clásica, sen palabras chave reservadas, xunto con importantes engadidos para a compatibilidade con programación orientada a obxectos dun xeito compatíbel co modelo de obxectos de Java. Tódalas librarías de clase Java existentes poden empregarse sen ningún cambio e sen unha configuración especial; ao mesmo tempo, un programador de Java pode escoller empregar a clase Rexx dende o paquete de execución para un mellor manexo das cadeas en programas de código fonte con sintaxe en Java.

- XSLT (Extensible Stylesheet Language Transformations, transformacións de idioma de folla de cálculo extensíbel): é unha linguaxe baseada en XML declarativa que se emprega para a transformación de documentos XML. O documento orixinal non se cambia, senón que se crea un novo documento baseado no contido dun documento existente. O novo documento pode producirse en serie polo procesador en linguaxe XML estándar ou noutro formato, como HTML ou texto plano. XSLT emprégase a miúdo para converter datos entre diferentes esquemas de XML ou para converter datos XML en páxinas web ou documentos PDF.

- Groovy (http://groovy.codehaus.org): é unha linguaxe dinámica para a máquina virtual Java. Constrúe sobre as forzas de Java mais ten funcións adicionais inspirados en linguaxes como Python, Ruby e Smalltalk.

- JavaScript (abreviado ás veces como JS, non confundir con Java): é unha linguaxe baseada nun prototipo. Esta linguaxe é dinámica, flexíbel e ten funcións de primeira clase. É unha linguaxe multiparadigmática, compatíbel con estilos de programación orientada a obxectos, imperativa e funcional. É unha ferramenta de programación popular e unha das preferidas no eido do software libre, pois se emprega en software tan coñecido como Firefox.

Todas as linguaxes teñen acceso ao modelo de obxectos de OmegaT, co proxecto como o punto máis elevado do obxecto. O seguinte fragmento de código en groovy analiza todos os segmentos de todos os ficheiros do proxecto activo e, se a tradución existe, imprime a orixe e o destino do segmento.

        files = project.projectFiles;
        for (i in 0 ..< files.size())
        {{{
            for (j in 0 ..< files[i].entries.size())
            {{{
                currSegment = files[i].entries[j];
                if (project.getTranslationInfo(currSegment))
                {{{
                    source = currSegment.getSrcText();
                    target = project.getTranslationInfo(currSegment).translation;
                    console.println(source + " >>>> " + target);
                }
            }
        }

## OmegaT na rede

OmegaT na rede

### Sitios de OmegaT e proxecto de OmegaT en SourceForge

OmegaT na rede Proxecto SourceForge

O sitio web deOmegaT contén enlaces a numerosos recursos de OmegaT. Tamén se ofrece asistencia técnica aos usuarios por parte de voluntarios no Grupo de usuarios deOmegaT en Yahoo!. As Preguntas frecuentes é un bo punto de inicio para atopar respostas ás preguntas que poida ter. Para conseguir a última versión de OmegaT, visite a páxina de descargas en www.omegat.org. Tamén pode informar de erros e pedir que se introduzan melloras.

### Informar de erros

OmegaT na rede Informar de erros

Recorde que todos os informes de erros necesitan só tres cousas:

- Pasos para reproducilo,

- Que esperaba ver

- Que viu no seu lugar

Pode atopar máis información no artigo Painless Bug Tracking escrito por Joel Spolsky.

Pode engadir copias de ficheiros, porcións do rexistro, capturas de pantalla e calquera cousa que pense que pode axudar aos desenvolvedores a atopar e arranxar o erro. Teña en conta que os informes de errores e peticións de melloras son públicas, así que non debería achegar ficheiros con contido conflitivo. Se desexa manterse informado do que sucede co informe, rexístrese coma usuario de SourceForge, inicie sesión e informe do erro ou simplemente faga clic en «Monitor» na parte superior ao informe.

### Contribuír co proxecto OmegaT

OmegaT na rede Contribuír con OmegaT

Para contribuír con OmegaT:

primeiro únase ao grupo de usuarios (a través da páxina web ou enviando un correo electrónico a OmegaT-subscribe@yahoogroups.com). Para apoiar ao desenvolvemento de OmegaT pode unirse ao grupo de desenvolvedores a través da páxina web ou enviando un correo electrónico a omegat-development-request@lists.sourceforge.net, explicitando «subscribe» como asunto do correo.

Para traducir a interface de usuario de OmegaT, o manual de usuario ou outros documentos, diríxase a:

primeiro lea a guía Localizing and Customizing OmegaT, e únase ao grupo de tradutores de OmegaT a través da páxina web ou enviando un correo electrónico a omegat-l10n-request@lists.sourceforge.net co asunto «subscribe».

Para apoiar ao proxecto OmegaT financeiramente

OmegaT na rede Apoio financeiro

Se quere apoiar a continuación do desenvolvemento de OmegaT, apreciaríamos que fixese clic neste enlace e vaia á conta de PayPal de OmegaT.

OmegaT na rede Desenvolvemento, localización
OmegaT na rede Doar a OmegaT

## Personalización de atallos de teclado

Atallos de teclado Personalización

A maior parte dos elementos que aparecen no menú principal poden asignarse a un novo atallo de teclado. Pode cambiar os atallos de teclado xa asignados e engadir novos atallos de teclado poñendo un ficheiro de definición de atallos de teclado no cartafol de preferencias de OmegaT (vexa Localización dos ficheiros de usuario).

O ficheiro de definición de atallos de teclado debe nomearse `MainManuShortcuts.properties` e debe conter como máximo unha definición de atallo de teclado por liña. Tamén se aceptan as liñas baleiras e as liñas comentadas deben comezar con «//». Todo o que estea despois de «//» será ignorado.

Unha ver que se modifique o ficheiro `MainMenuShortcuts.properties`, debe reiniciarse OmegaT para que se estabelezan os novos atallos de teclado.

A sintaxe de definición de atallos de teclado é a seguinte:`<código do elemento do menú>=<atallo de teclado>`, onde <código do elemento do menú> é un código tomado das táboas abaixo indicadas e <atallo de teclado> é unha combinación de teclas especificada polo usuario

A sintaxe completa para a combinación de teclas (atallos de teclado) está definida na seguinte documentación de Oracle sobre Java 1.6 (ao final da páxina): Atallos de teclado e combinacións de teclas en Java 1.6

.

<atallo de teclado> debe ter unha das seguintes formas: 0 ou máis `<modificadores>` seguido por 0 ou 1 `<evento>` seguido por 1 `<tecla>`, onde:

- `<modificador>` pode ser: shift, control, ctrl, meta

  En Mac, o modificador meta debe empregarse para especificar a tecla de comando.

  , alt, altGraph

- `<evento>` pode ser: typed, pressed, released

- e `<tecla>` pode ser calquera tecla dispoñíbel no teclado

  As posíbeis combinacións de teclas están descritas na seguinte documentación de Oracle sobre Java 1.6: Descrición das combinacións de teclas en Java 1.6

  .

Por exemplo, nos atallos de teclado predeterminados de OmegaT

Os atallos de teclado predeterminados de OmegaT están dispoñíbeis desde Sourceforge: Atallos de teclado predeterminados de OmegaT

Os atallos de teclado predeterminados de OmegaT para Mac están dispoñíbeis tamén en Sourceforge. Todos empregan «meta» en vez de «ctrl»: Atallos de teclado predeterminados de OmegaT para Mac

, un pode atopar:

- `projectOpenMenuItem=ctrl O`

- `editCreateGlossaryEntryMenuItem=ctrl shift G`

O primeiro é o atallo de teclado para Abrir proxecto, o segundo para Crear unha entrada no glosario.

Se quere empregar Shift Ctrl O para abrir un proxecto, modifique o ficheiro `MainMenuShortcuts.properties` do seguinte modo:``

`projectOpenMenuItem=shift ctrl O`.

Se está usando un Mac e quere engadir o atallo de teclado Shift Command S para abrir o menú Ferramentas Estatísticas , engada a seguinte liña ao ficheiro `MainMenuShortcuts.properties`:``

`toolsShowStatisticsStandardMenuItem=shift meta S`

Garde o ficheiro e reinicie OmegaT. Os novos atallos de teclado deberían aparecer ao carón dos elementos do menú que modificou. Se non entran en conflito con ningún atallo de teclado do sistema, debería estar dispoñíbeis en OmegaT.

### Menú Proxecto

Menú Proxecto

Elemento do menú | Atallo de teclado predeterminado | Código do elemento do menú
--- | --- | ---
Novo | Shift+Ctrl+N | projectNewMenuItem
Abrir | Ctrl+O | projectOpenMenuItem
Descargar o proxecto do equipo... |  | projectTeamNewMenuItem
Importar ficheiros orixe... |  | projectImportMenuItem
Importar desde MediaWiki... |  | projectWikiImportMenuItem
Recargar | F5 | projectReloadMenuItem
Pechar | Ctrl+Shift+W | projectCloseMenuItem
Gardar | Ctrl+S | projectSaveMenuItem
Crear documentos traducidos | Ctrl+D | projectCompileMenuItem
Crear documento actual traducido | Shift+Ctrl+D | projectSingleCompileMenuItem
Propiedades... | Ctrl+E | projectEditMenuItem
Ficheiros do proxecto... | Ctrl+L | viewFileListMenuItem
Saír | Ctrl+Q | projectExitMenuItem

### Editar menú

Editar menú

Elemento do menú | Atallo de teclado predeterminado | Código do elemento do menú
--- | --- | ---
Desfacer a última acción | Ctrl+Z | editUndoMenuItem
Refacer a última acción | Ctrl+Y | editRedoMenuItem
Substituír pola coincidencia | Ctrl+R | editOverwriteTranslationMenuItem
Inserir coincidencia | Ctrl+I | editInsertTranslationMenuItem
Substituír pola tradución automática | Ctrl+M | editOverwriteMachineTranslationMenuItem
Substituír pola cadea orixinal | Shift+Ctrl+R | editOverwriteSourceMenuItem
Inserir cadea orixinal | Shift+Ctrl+I | editInsertSourceMenuItem
Inserir etiquetas de orixe | Shift+Ctrl+T | editTagPainterMenuItem
Inserir seguinte etiqueta restante | Ctrl +T | editTagNextMissedMenuItem
Exportar selección | Shift+Ctrl+C | editExportSelectionMenuItem
Crear entrada do glosario | Shift+Ctrl+G | editCreateGlossaryEntryMenuItem
Buscar no proxecto... | Ctrl+F | editFindInProjectMenuItem
Buscar e substituír | Ctrl+K | editReplaceInProjectMenuItem
Seleccionar coincidencia previa | Ctrl+↑ | editSelectFuzzyPrevMenuItem
Seleccionar seguinte coincidencia | Ctrl+↓ | editSelectFuzzyNextMenuItem
Seleccionar coincidencia parcial 1 | Ctrl+1 | editSelectFuzzy1MenuItem
Seleccionar coincidencia parcial 2 | Ctrl+2 | editSelectFuzzy2MenuItem
Seleccionar coincidencia parcial 3 | Ctrl+3 | editSelectFuzzy3MenuItem
Seleccionar coincidencia parcial 4 | Ctrl+4 | editSelectFuzzy4MenuItem
Seleccionar coincidencia parcial 5 | Ctrl+5 | editSelectFuzzy5MenuItem
Cambiar maiúsculas/minúsculas |  | lowerCaseMenuItem
Cambiar a maiúsculas |  | upperCaseMenuItem
Cambiar a maiúsculas na primeira letra de cada palabra |  | titleCaseMenuItem
Cambiar maiúsculas/minúsculas a... | Shift+F3 | cycleSwitchCaseMenuItem
Empregar como tradución predeterminada |  | editMultipleDefault
Crear unha tradución alternativa |  | editMultipleAlternate
Rexistrar tradución idéntica |  | editRegisterIdenticalMenuItem

### Menú Ir a

Menú Ir a

Elemento do menú | Atallo de teclado predeterminado | Código do elemento do menú
--- | --- | ---
Seguinte segmento non traducido | Ctrl+U | gotoNextUntranslatedMenuItem
Seguinte segmento traducido | Shift+Ctrl+U | gotoNextTranslatedMenuItem
Seguinte segmento | Ctrl+N, Enter ou Tabulador | gotoNextSegmentMenuItem
Segmento anterior | Ctrl+P, Ctrl+Enter ou Ctrl+Tabulador | gotoPreviousSegmentMenuItem
Número de segmento... | Ctrl+J | gotoSegmentMenuItem
Seguinte nota |  | gotoNextNoteMenuItem
Nota anterior |  | gotoPreviousNoteMenuItem
Ir cara a adiante no historial | Ctrl+Shift+N | gotoHistoryForwardMenuItem
Volver atrás no historial | Ctrl+Shift+P | gotoHistoryBackMenuItem

### Menú Ver

Menú Ver

Elemento do menú | Atallo de teclado predeterminado | Código do elemento do menú
--- | --- | ---
Marcar segmentos traducidos |  | viewMarkTranslatedSegmentsCheckBoxMenuItem
Marcar segmentos non traducidos |  | viewMarkUntranslatedSegmentsCheckBoxMenuItem
Amosar segmentos de orixe |  | viewDisplaySegmentSourceCheckBoxMenuItem
Marcar segmentos non únicos |  | viewMarkNonUniqueSegmentsCheckBoxMenuItem
Marcar segmentos con notas |  | viewMarkNotedSegmentsCheckBoxMenuItem
Marcar espazos non separábeis |  | viewMarkNBSPCheckBoxMenuItem
Marcar os espazos en branco |  | viewMarkWhitespaceCheckBoxMenuItem
Marcar caracteres de control de algoritmo bidireccional |  | viewMarkBidiCheckBoxMenuItem
Información da modificación do segmento/Non amosar para ningún |  | viewDisplayModificationInfoNoneRadioButtonMenuItem
Información da modificación do segmento/Amosar para o activo |  | viewDisplayModificationInfoSelectedRadioButtonMenuItem
Información da modificación do segmento/Amosar para todos |  | viewDisplayModificationInfoAllRadioButtonMenuItem

Personalización de atallos de teclado Menú Ver

### Menú Ferramentas

Menú Ferramentas

Elemento do menú | Atallo de teclado predeterminado | Código do elemento do menú
--- | --- | ---
Validar etiquetas | Shift+Ctrl+V | toolsValidateTagsMenuItem
Validar etiquetas do documento actual |  | toolsSingleValidateTagsMenuItem
Estatísticas |  | toolsShowStatisticsStandardMenuItem
Estatísticas das coincidencias |  | toolsShowStatisticsMatchesMenuItem
Estadísticas de coincidencias por ficheiro |  | toolsShowStatisticsMatchesPerFileMenuItem

### Menú Opcións

Menú Opcións

Elemento do menú | Atallo de teclado predeterminado | Código do elemento do menú
--- | --- | ---
Empregar tabulador para avanzar |  | optionsTabAdvanceCheckBoxMenuItem
Confirmar antes de saír |  | optionsAlwaysConfirmQuitCheckBoxMenuItem
Tradución automática |  |
TransTips/Activar Transtips |  | optionsTransTipsEnableMenuItem
TransTips/Coincidencia exacta |  | optionsTransTipsExactMatchMenuItem
Autocompletado/Glosario... |  | optionsAutoCompleteGlossaryMenuItem
Autocompletado/Autotexto... |  | optionsAutoCompleteAutoTextMenuItem
Autocompletado/Táboa de caracteres... |  | optionsAutoCompleteCharTableMenuItem
Tipo de letra... |  | optionsFontSelectionMenuItem
Filtros de ficheiro... |  | optionsSetupFileFiltersMenuItem
Segmentación... |  | optionsSentsegMenuItem
Verificación ortográfica... |  | optionsSpellCheckMenuItem
Editar comportamento... |  | optionsWorkflowMenuItem
Validación de etiquetas... |  | optionsTagValidationMenuItem
Equipo... |  | optionsTeamMenuItem
TMX externas... |  | optionsExtTMXMenuItem
Ver... |  | optionsViewOptionsMenuItem
Gardado e creación |  | optionsSaveOptionsMenuItem
Conta no proxy... |  | optionsViewOptionsMenuLoginItem
Restaurar a xanela principal |  | optionsRestoreGUIMenuItem

### Menú Axuda

Menú Axuda

Elemento do menú | Atallo de teclado predeterminado | Código do elemento do menú
--- | --- | ---
Manual de usuario... | F1 | helpContentsMenuItem
Sobre... |  | helpAboutMenuItem
Últimos cambios... |  | helpLastChangesMenuItem
Rexistro... |  | helpLogMenuItem

## Aviso legal

Aviso legal

### Para a documentación

Aviso legal Para a documentación

Dereitos de autor (Copyright)

A documentación distribuída con OmegaT 3.0 inclúe o Manual de usuario e o documento readme.txt. A documentación ten o Copyright ©2013 Vito Smolej. O autor do capítulo Aprende a usar OmegaT en 5 minutos é Samuel Murray, con Copyright ©2005-2012.

Distribución e modificacións

A documentación é software libre; pode redistribuílo ou modificalo baixo as condicións da Licenza pública xeral GNU tal como a publica a Free Software Foundation; tanto na versión 3 da licenza como (segundo o seu criterio) en calquera versión posterior.

Garantía

A documentación distribúese coa esperanza de que sexa útil, mais SEN NINGUNHA GARANTÍA; mesmo sen a garantía implícita de COMERCIALIZACIÓN ou IDONEIDADE PARA UN PROPÓSITO PARTICULAR. Para máis detalles, vexa a GNU General Public License.

### Para a aplicación

Aviso legal Para a aplicación

Dereitos de autor (Copyright)

OmegaT está amparado baixo o Copyright © 2000-2013 Keith Godfrey, Zoltan Bartko, Volker Berlin, Didier Briel, Kim Bruning, Alex Buloichik, Thomas Cordonnier, Sandra Jean Chua, Enrique Estévez Fernández, Martin Fleurke, Wildrich Fourie, Phillip Hall, Jean-Christophe Helary, Thomas Huriaux, Hans-Peter Jacobs, Kyle Katarn, Piotr Kulik, Ibai Lakunza Velasco, Guido Leenders, Aaron Madlon-Kay, Fabián Mandelbaum, John Moran, Maxym Mykhalchuk, Arno Peters, Henry Pijffers, Briac Pilpré, Tiago Saboga, Andrzej Sawuła, Benjamin Siband, Yu Tang, Rashid Umarov, Antonio Vilei, Martin Wunderlich and Michael Zakharov.

Distribución e modificacións

OmegaT é software libre; pode redistribuílo ou modificalo baixo as condicións da Licenza pública xeral GNU tal como a publica a Free Software Foundation; tanto na versión 3 da licenza como (segundo o seu criterio) en calquera versión posterior.

Garantía

OmegaT distribúese coa esperanza de que sexa útil, mais SEN NINGUNHA GARANTÍA; mesmo sen a garantía implícita de COMERCIALIZACIÓN ou IDONEIDADE PARA UN PROPÓSITO PARTICULAR. Para máis detalles, vexa a GNU General Public License.

## Agradecementos

### Grazas a todos!

Sexan cales sexan as inconsistencias, omisións ou erros sinxelos que poidas atopar nesta versión, declaro que son todos meus. Porén, este manual non sería posíbel sen a axuda e apoio de moita xente. Grazas explícitas a:

- Mark Prior: a corrección do meu primeiro borrador foi un acto de amor por OmegaT e a lingua inglesa.

- Didier Briel: non podería facelo sen a paciente e persistente axuda de Didier coas complexidades de DocBook. Sen mencionar o seu coidado e dilixencia á hora de manter os repositorios intactos e en bo estado.

- Samuel Murray: polo capítulo introdutorio de «Aprende a usar OmegaT en 5 minutos».

- Will Helton: a súa lectura final do borrador aforroume un montón de vergoña. Un só pode preguntarse cantos artigos e preposicións poderían faltar sen a súa inestimábel axuda.

- Jean-Christophe Helary: un agradecemento especial a JC pola súa concisa descrición sobre a execución, parámetros a liña de ordes e outros detalles de OmegaT dos que aínda non teño coñecemento.

- Por último mais non menos importante: grazas a todos os colaboradores do rastreador de documentación de OmegaT por todas as inconsistencias que atopastes nas versións anteriores da documentación. Sigan co bo traballo!