Predchádzanie stratám údajov - Používateľská príručka OmegaT 1.7.3

# Predchádzanie stratám údajov

OmegaT je robustná aplikácia. Avšak, mali by ste urobiť predbežné opatrenia proti strate údajov pri používaní OmegaT, práve tak ako by ste to urobili s akoukoľvek inou aplikáciou.

Keď prekladáte vaše súbory, OmegaT ukladá všetok váš postup do prekladovej pamäte v podadresári projektu `/omegat`.

OmegaT tiež zálohuje prekladovú pamäť do `project_save.tmx.YEARMMDDHHNN.bak` v tom istom podadresári pri každom otvorení alebo znovunačítaní projektu. `YEAR` je 4-číslicový rok, `MM` je mesiac, `DD` deň mesiaca, `HH` a `NN` sú hodiny a minúty keď bola uložená predchádzajúca prekladová pamäť.

Ak si myslíte že ste stratili dáta prekladu postupujte nasledovne:

1. zavrite projekt
2. premenujte aktuálny súbor `project_save.tmx` na niečo čo si zapamätáte (ako `project_save.tmx.temporary` napríklad)
3. vyberte záložnú prekladovú pamäť ktorá najpravdepodobnejšie obsahuje dáta ktoré hľadáte
4. premenujte ho na `project_save.tmx`
5. otvorte projekt

Aby ste sa vyhli strate dôležitých údajov:

- Robte pravidelné kópie súboru `/omegat/project_save.tmx` na záložné médium, ako je CD alebo DVD.
- Dokiaľ sa dobre neoboznámite s OmegaT, vytvárajte preložené súbory pravidelne a kontrolujte, že preložený súbor obsahuje najnovšiu verziu vášho prekladu.
- Buďte obzvlášť opatrní pri robení akýchkoľvek zmien v súboroch v `/source`, keď ste uprostred projektu. Ak je zdrojový súbor zmenený po začatí prekladu, program OmegaT možno nebude môcť nájsť segment, ktorý ste už preložili.
- Začnite pomocou týchto textov Pomocníka. Ak narazíte na problémy, spýtajte sa v používateľskej skupine OmegaT. Neváhajte sa pýtať v jazyku, ktorý najlepšie ovládate.

Právne poznámky