Chapter 19. Glossarios
Prev |  | Next

# Chapter 19. Glossarios

Le glossarios es files create e implementate manualmente pro uso in OmegaT.

Si un projecto de OmegaT contine uno o plus glossarios, qualcunque terminos in le glossario que alsi es trovate in le actual segmento essera automaticamente monstrate in le quadro "Glossario".

Tu defini su ubication e nomine in le fenestra de dialogo Proprietates de projecto. Le extension debe esser `.txt` o `.utf8` (si non, illo essera addite). Le ubication del file debe esser intra le plica `/glossary` , ma illo pote esser in un plica plus profunde (per exemplo, `glossary/sub/glossary.txt`). Le file pote non exister quando on configura lo, illo essera create (si necessari) quando tu addera le prime entrata. Si le file existe jam, nulle tentativa es facite pro verificar le formato o le filas de character del file: le nove entratas essera semper in formato texto simple, 'separate per signo de tabulation' e codificate UTF-8. Pois que le contento existente non essera alterate, eventual damnos a un file existente debe esser limitate.

## 1. Costume

Pro usar un glossario existente, placia lo simplemente in le plica `/glossary` post le creation del projecto. OmegaT releva automaticamente le files glossario in iste plica quando on aperi un projecto. Le terminos in le segmento currente que OmegaT trova in le file(s) glossario es monstrate in le quadro Glossario:

Figure 19.1. Quadro Glossario

Le parola ante le signo '=' es le termino original, e su traduction es le parola(s) post le signo '='. Al entrata del vocabulario pote esser addite un commento. Le function del glossario discoperi solmente concordantias exacte con le entrata del glossario (per exemplo non trova le formas declinate et cetera). On pote adder le terminos nove al file(s) glossario manualmente durante le traduction, per exemplo in un editor de texto. Cata vice que le nove termino del glossario essera salvate, essera trovate le nove terminos addite.

Le termino fonte non debe esser necessarimente de un sol parola, como monstra le exemplo sequente:

Figure 19.2. entratas con plure parolas in le glossarios - exemplo

Le termino sublineate del "menu pop-up" pote esser trovate in le quadro pro le Glossario como "pojavni menu". Si on marca lo in le le quadro Glossario e pois clicca lo con le dextera, insere lo al position del cursor in le segmento de destination.[1]

## 2. Formato de File

Le formato de file glossario es le texto simple, continente listas de tres columnas, delimitate per signo de tabulation, con le terminos fonte e de destination respectivemente in le prime e in le secunde columna. Le tertie columna pote esser usate pro information additional (commentos). Tu pote haber entratas con le columna de destination mancante, id es continente justo le termino fonte e le commento.

Le codification del glossarios es determinate automaticamente Naturalmente, le codification debe esser compatibile con ambe le linguas contente, assi Unicode es recommendate.

Alsi supportate es le formato CSV. Iste formato es identic al formato separate per tabulation: termino fonte, termino de destination. Le campo Commento es alsi separate per un virgula ','. Le filas de character pote esser incluse in virgulettas ", le qual permitte de haber un virgula intra un linea de character:

`"Iste es un termino original, que contine un virgula","c'est un terme, qui contient une virgule"`

In plus al formato texto simple, le formato TBX es alsi supportate qual formato a sol lectura. Le ubication del file `.tbx` debe esser intra le plica `/glossary` , ma illo pote esser in un plica plus profunde (qual, `glossary/sub/MyGlossary.tbx`).

TBX - Term Base eXchange - es le standard aperte, basate sur XML pro le excambio del datos terminologic structurate, TBX esseva approbate como standard international per LISA e ISO. Si on ha un systema de tractamento del terminologia existente il es ja possibile que illo offere le exportation del datos del terminologia in formato TBX. On pote discargar le Collection de terminologia Microsoft in quasi 100 linguas e pote servir como glossario, petra angular del technologia informatic (IT).

Notar: le output in formato `.tbx` de MultiTerm non simila esser digne de fide (November 2013), il es in vice melio usar le output `.tab` de MultiTerm.

## 3. Como producer glossarios

Le preparation del projecto permitte de inserer le nomines del file glossario scribibile (vide al initio de iste capitulo). Clicca con le dextere in le Quadro de glossario o pulsa Ctrl+Shift+G pro adder un entrata nove. Se displica un fenestra de dialogo, que permitte te de inserer le termino fonte, le termino de destination e omne le commentos que tu vole:

Le contentos del files glossario es conservate in le memoria e es cargate quando le projecto es aperte o recargate. Il es assatis simplice implementar un file glossario: pulsa Ctrl+Shift+G e scribe le termino nove, su traduction e omne le commentos que tu vole (assecurante te que tu pulsa le clave tabulation intra le campos) e salva le file. Le contentos del quadro Glossario essera implementate in consequentia.

Le ubication del file glossario scribibile pote esser fixate in le fenestra de dialogo Projecto > Proprietates ... . Le extensiones admittite es `TXT` e `UTF8`

Nota: naturalmente il ha altere manieras e medios pro crear un simplice file con entratas delimitate per tabulation. Nihil a dicer contra le uso de Notepad++ sur Windows, GEdit sur Linux per exemplo o alicun programma de folio de calculo (per exemplo OpenOffice Calc) pro iste proposito: omne application, que pote tractar UTF8 e (o UTF-16 LE) que pote monstrar spatio blanc (de maniera que tu non perde le character TAB ) pote esser utilisate.

## 4. Prioritate del glossario

Le resultatos del glossario prioritari (per option predefinite, glossary/glossary.txt) appare in le prime locos in le quadro del Glossario e in le TransTips.

Si le entratas pote miscer le parolas ex le glossario con prioritate e los sin prioritate, le parolas ex le glossario prioritari es monstrate in nigrato.

## 5. Usar Trados MultiTerm

Le datos exportate ex Trados MultiTerm pote esser usate como glossarios de OmegaT sin ulterior modification, a condition que on provide illos del extension `.tab` e le campos del termino fonte e de destination es le prime duo campos respectivemente. Si tu exporta con le option de systema "Exporta delimitate per character del tabulation", tu necessitara deler le prime 5 columnas (Seq. Numero, Data de creation et cetera).

## 6. Problemas commun al glossario

Problema: nulle terminos del glossario es exponite - causas possibile:

- Nulle file glossario trovate in le plica "glossary".

- Le file glossario es vacue.

- Le articulos non es separate con un character de tabulation (TAB).

- Le file glossario non ha le extension correcte (.tab, .utf8 o .txt).

- Il non ha concordantia EXACTE inter le entrata del glossario e le texto original in tu documento - per exemplo plurales.

- Le file glossario non ha le codification correcte.

- Il non ha nulle terminos in le segmento currente que concorda con alicun terminos in le glossario.

- Un o plus del problemas precedente esseva fixate, ma le projecto non ha essite ancora recargate.

Problema: in le quadro Glossario, qualque character non es monstrate debitemente

- ...ma le mesme characteres es monstrate debitemente in le quadro Editor: le extension e le codification del file non concorda.

[1] Nota que in le exemplo precedente, isto es justo le medietate (o mesmo minus) del labor, pois que le lingua final (sloveno) usa le declination. Assi le "pojavni meni" inserite in le forma nominative - debe esser cambiate in "pojavnem meniju" , id es al locativo. Assi il es probabilemente plus rapide dactylographar le termino correctemente justo immediatemente sin penar con le glossario e su vias breve.

Prev |  | Next
Chapter 18. Dictionarios | Home | Chapter 20. Usar TaaS in OmegaT