Projekt OmegaT na webe, hlásenie chýb a prispievanie - Používateľská príručka OmegaT 1.7.3

# OmegaT na webe

## Stránky OmegaT a projekt OmegaT na SourceForge

Webová stránka OmegaT obsahuje odkazy na rôzne zdroje pre OmegaT, takže by ste pravdepodobne mali začať tam. Používateľská podpora je poskytovaná v Používateľskej skupine OmegaT na Yahoo. Archívy sú prístupné dokonca bez potreby prihlásiť sa do skupiny. Nové verzie OmegaT možno stiahnuť z Projektu OmegaT na SourceForge.net, kde môžete tiež podávať hlásenia o chybách a požiadavky na vylepšenia.

Avšak pamätajte, že každé dobré hlásenie o chybe potrebuje presne tri veci:

- Kroky, ktoré treba zopakovať
- Čo ste čakali, že uvidíte
- Čo ste videli namiesto toho

Viac v článku Bezbolestné hlásenia o chybách od Joela Spolskyho

Mali by ste pridať kópie súborov, časti logu, snímky obrazovky, čokoľvek o čom si myslíte, že by mohlo pomôcť vývojárom nájsť a opraviť vašu chybu. Všimnite si, že hlásenia o chybách sú verejne viditeľné, takže by ste tam nemali dávať žiadne citlivé súbory. Ak chcete byť informovaní o tom čo sa deje s vaším hlásením mali by ste sa zaregistrovať ako používateľ SourceForge, prihlásiť sa a podať hlásenie o chybe keď ste prihlásení, alebo jednoducho kliknúť na Monitor vo vrchnej časti hlásenia.

## Prispievanie do projektu OmegaT

Ak chcete prispieť do OmegaT, najprv sa zapojte do používateľskej skupiny (cez web poslaním e-mailu na OmegaT-subscribe@yahoogroups.com). Môžete sa pridať k vývojárskej skupine - cez web alebo poslaním e-mailu na omegat-development-request@lists.sourceforge.net s predmetom "subscribe" - ak by ste sa chceli zapojiť do vývoja OmegaT,.

Pre preklad používateľského rozhrania OmegaT, používateľskej príručky alebo iných príbuzných dokumentov, si najprv prečítajte sprievodcu Lokalizovanie a prispôsobovanie OmegaT, a prihláste sa do Prekladateľskej skupiny OmegaT (cez web alebo poslaním e-mailu na omegat-development-request@lists.sourceforge.net s predmetom "subscribe").

A zistite čo sa deje vo svete OmegaT...

Právne poznámky